
"GELTONAS ŠUO 


| 
Priklydęs šuo 


Penktadienis, lapkričio septintoji. Konkarno gatvės 
tuščios, kaip iššluotos. Už pylimų dunkso senamiestis: 
šviečiantis jo bokšto laikrodis rodo be penkių vienuolika. 

Potvynio pats smarkumas; pietvakarių viesulo purto- 
mi, uoste vienas į kitą daužosi barkai. Vėjas, įsisukęs 
į gatves, gena pažeme popiergalius. 

Egijono krantinėje — jokio žiburėlio. Langinės užda- 
rytos. Visi miega. Tiktai ,„Admirolo“ viešbutyje — jis 
stovi aikštės ir krantinės kampe — šviečia trys langai. 
Jie be langinių, pro žalsvus stiklus šmėsčioja siluetai. 
Budintis muitininkas, susigūžęs būdelėje už kokio šimto 
metrų, pavydi tiems, kurie tebesėdi kavinėje. 

Priešais, uosto akvatorijoje, matyti kabotažinis laivas, 
pavakare atplaukęs čia nuo audros. Ant denio — nė gy- 
vos dvasios. Grikši blokai, klapsi vėjyje blogai surifuo- 
tas fokas. Bangos duoda ir duoda į krantą, sudžerškia 
laikrodis: muša vienuolika. 

Virsteli „Admirolo“ viešbučio durys. Pasirodo vyriš- 
kis; stovėdamas tarpduryje, jis dar kažką sako pasiliku- 
siems viduje. Vėtra jį pastveria, ima tuskinti apsiausto 
skvernus, nukelia katiliuką nuo galvos, bet vyriškis jį 
spėja pačiupti ir eidamas laiko abiem rankom. 

Netgi iš tolo matyti, kad žmogus įkaušęs, kojos visai 
neklauso, jis kažką niūniuoja sau po nosimi. Muitinin- 
kas lydi jį akimis, šypsosi: girtasis bando užsidegti ci- 
garą. Prasideda juokinga žmogaus kova su apsiaustu, 
kurį vėjas žūtbūt nori nuplėšti, ir su skrybėle, ridenama 
šaligatviu. Užgęsta koks dešimt degtukų. 

Žmogus su katiliuku pastebi priebučio laiptelius, už- 
siglaudžia ten, pasilenkia. Žybteli, suvirpa ugnelė. Gir- 
tasis svyrinėja, griebiasi už durų bumbulo. 

Pro audros kauksmą lyg ir kažkas keistai drioksteli. 
O gal muitininkui tik taip pasigirdo? Ir jis nusijuokia 

matydamas, kaip nakviša susverdėja, žingteli atgal tri- 
linkas susirietęs. 

Jis išsitiesia skersai ant šaligatvio, galva guli latako 
purve. Muitininkas daužo rankom šonus, nori sušilti, pik- 
tai žiūri į foką, širsta, ko jis visą laiką klapsi. 

Praeina minutė, kita. Muitininkas vėl dirsteli į gir- 
tuoklį: tasai nė krust. Iš kažkur atsiradęs šuo jį uostinėja. 

— Tik tada man dingtelėjo, kad čia kažkas negerai!-—- 
apklausinėjamas sakys muitininkas. 

Kiek paskui buvo lakstymo ten ir atgal — tiksliai ei- 
lės tvarka neįmanoma nustatyti. Muitininkas eina prie 
gulinčiojo nelabai drąsiai: prisibijo to didžiulio geltono 
pikto šuns. Už kokių aštuonių metrų — dujinis žibintas. 
Iš pradžių pareigūnas nepastebi nieko ypatinga. Bet įsi- 
žiūrėjęs mato, kad girtojo apsiauste — skylė, pro ją sun- 
kiasi tirštas skystis. 

Tada jis lekia tekinas į „Admirolo“ viešbutį. Kavinė 
beveik tuščia. Užsirėmusi ant bufeto, stovi padavėja. 
Prie marmurinio staliuko du vyrai, atsilošę, ištiesę ko- 
jas, baigia rūkyti cigarus. 

— Greičiau! Nušautas žmogus!.. Nežinau kaip čia 
taip... 

Muitininkas atsigręžia. Geltonas šuo įsliūkino jam iš 
paskos ir atsigulė prie padavėjos kojų. 

Sumišimas, išgąstis vyrų veiduose. 

— Jūsų bičiulis, jis ką tik išėjo iš čia... 

Po kelių akimirkų jau trys vyrai pasilenkia prie ty- 
sančio kūno. Policijos postas merijoje — už dviejų žings- 
nių. Muitininkas nenustygsta vietoje. Uždusęs nulekia 
ten, paskui įnirtingai skambina prie gydytojo durų. 

Ir be perstojo kartoja, matyt, negali atsikratyti to re- 
ginio: 

— Jis svirinėjo kaip girtas, žengė kokį trejetą žings- 
nių... 

Penki žmonės... šeši... septyni... Prasiveria langai, 
girdėti šnibždesys. .. 

Gydytojas, klūpėdamas purve, pareiškia: 

— Šauta iš arti... kulka pataikė į pilvą... Reikia tuč- 
tuojau operuoti... Kas nors paskambinkit į ligoninę... 

Visi pažįsta sužeistąjį poną Mostageną, stambiausią 
vyno pirklį Konkarno mieste, geraširdį storulį: priešų jis 
tikrai neturėjo. 

Du uniformuoti policininkai — vienas beskubėdamas 
nerado savo kepurės — nežino, nuo ko pradėti kvotą. 

Prabyla ponas Le Pomerė, iš jo išvaizdos ir balso aiš- 
ku, kad tai visų gerbiamas ir žymus žmogus. 

— Mes kartu lošėme kortomis „Admirolo“ kavinėje 
su Servjeru ir Daktaru Mišu... Daktaras išėjo pirmas, 
prieš kokį pusvalandį... Mostagenas — jis, matot, žmo- 
nos prisibijo — pakilo, kai laikrodis mušė vienuolika... 

Tragikomiškas įvykis. Visi klausosi pono Le Pomerė. 
Sužeistąjį užmiršo. Ir štai tasai atsimerkia, bando keltis, 
nustebęs sumurma: 

— Kas atsitiko? — tokiu tyliu, silpnu balsu, kad pa- 
davėja nervingai nusijuokia. 

Sužeistąjį ima tampyti mėšlungis. Jo lūpos juda. Vei- 
do raumenys įsitempia, gydytojas pritraukia švirkštą: 
leis vaistus. 

Geltonas šuo painiojasi po kojų. Kažkas nustebusiu 
balsu paklausia: 

— Ar pažįstate tą šunį? .. 

— Pirmąkart matau... 

— Matyt, iš laivo atbėgęs. .. 

Dramatiškoje atmosferoje ir tas šuo atrodo kažkoks 
įtartinas. Galbūt dėl to, kad tokio murzinai gelsvo plau- 
ko? Jis aukštų kojų, perkaręs, galva didžiulė, iš jos 
sprendžiant, lyg sarginis šuo, lyg vokiškas dogas. 

Už penketo žingsnių nuo žmonių būrelio policininkai 
apklausinėja muitininką, vienintelį įvykio liudytoją. 

Policininkai apžiūri priebutį su dviem laipteliais. Pa- 
prastas didelis namas, langinės uždarytos. Ant dešinės 
durų pusės notaro skelbimas, kad namas bus parduoda- 
mas iš varžytynių lapkričio 18 dieną. 

Pradinė kaina: 80 000 frankų. 

Policininkas ilgai krapštosi, niekaip negali atrakinti 

durų. Tada gretimo garažo savininkas atsuktuvu išima 

Privažiuoja sanitarinis automobilis. Poną Mostageną 
paguldo ant neštuvų. Smalsuoliams nebėra į ką spoksoti, 
tik į tuščią namą. 

Jau visi metai namas negyvenamas. Koridoriuje tvy- 
ro slogus parako ir tabako tvaikas. Pasišviesdami kišeni- 
niu žibintuvėliu, policininkai pamato, kad plytelių grin- 
dys primintos, pribarstyta cigaretės pelenų: kažkieno il- 
gokai čia tykota už durų. 

Vyriškis, užsimetęs ant pižamos apsiaustą, sako žmo- 
nal.: 

— Einam namo! Nėr ko čia žiūrėti!.. Kitką sužino- 
sim rytoj iš laikraščių... Juk ponas Servjeras čia... 

Servjeras — mažiukas, storas, neperšlampamu apsiaus- 
tu — tada kartu su ponu Le Pomerė buvo „Admirolo“ 
viešbutyje. Jis „Phare de Brest“ bendradarbis — be kitos 
medžiagos, sekmadieniais užpildo humoristinės kronikos 
skyrių. 

Jis kažką žymisi užrašų knygelėje, klausinėja polici- 
ninkus, teisingiau, jiems nurodinėja. 

Visos durys iš koridoriaus užrakintos. Tiktai galinės 


į sodą — atlapos. Sodą supa maždaug pusantro metro 
mūras. Anapus jo — gatvelė į Egijono krantinę. 
— Žudikas pro čia atėjo! — praneša Žanas Servjeras. 

Rytojaus dieną Megrė apytiksliai nustatė, kaip čia kas 
dėjosi. Prieš mėnesį jis buvo komandiruotas į Reno mies- 
to žarndarmeriją pertvarkyti Operatyvinės brigados dar- 
bo. Ten jam paskambino sunerimęs Konkarno meras. 

Megrė atvažiavo į Konkarno su inspektorium Lerua; 
su juo dar jis nebuvo dirbęs. 

Audra tebešėlo. Vėjas šuorais varė ant miesto sunkius 
debesis, iš jų pliūpteldavo ledinis lietus. Joks laivas ne- 
išplaukė iš uosto, žmonės šnekėjo, kad atviroje jūroje 
Gienano salos platumoje kažkoks garlaivis šaukiasi pagal- 
bos. 

Megrė, aišku, apsistojo „Admirolo“ viešbutyje: tai ge- 
riausias viešbutis mieste. Penktą valandą popiet — lau- 
ke jau temo — jis įėjo į kavinę, ilgą niūroką salę pil- 

komis pjuvenomis pabarstytomis grindimis, kurioje dėl 
žalių langų stiklų neką smagiau atrodė marmuriniai sta- 
liukai. 

Daugumas staliukų buvo užimti. Iš karto krito į akis 
staliukas, prie kurio sėdėjo nuolatiniai. rimti lankytojai; 
kiti stengėsi nugirsti, apie ką jie kalbasi. 

Nuo to staliuko šypsodamasis pakilo raudonskruostis 
apvalių akių vyriškis. 

— Komisaras Megrė? .. Mano bičiulis meras man pra- 
nešė, kad jūs atvykote... Aš tiek esu girdėjęs apie 
jus... Leiskite prisistatyti... Žanas Servjeras... Hm!.. 
Jūs paryžietis?.. Aš taip pat!.. Ilgus metus vadovavau 
„Vache Rousse“ Monmartre... Bendradarbiavau „Petit 
Parisien“, „Excelsior“, ,,„Dėpėche“... Draugavau su vienu 
jūsų viršininku, šauniuoju Bertranu... Praėjusiais metais 
jis išėjo į pensiją ir apsigyveno kaime, Njevre... Aš 
irgi, taip sakant, pasitraukiau iš visuomeninio gyveni- 
mo... Tiesa, bendradarbiauju laikraštyje „Phare de Brest“, 
bet daugiau dėl malonumo... 

Jis šokinėjo, mosikavo. 

— Prašom prie mūsų staliuko, aš jus pristatysiu. .. 
Paskutinių linksmų Konkarno vyrų ketvertukas... Štai 
Le Pomerė, nepataisomas mergišius, rentininkas ir vice- 
konsulas Danijoje... 

Vyriškis atsistojo ir padavė ranką; jis buvo apsiren- 
gęs kaip provincijos bajoras: languotos jojiko kelnės, 
nublizginti, be purvo dėmelės, aulai, balto pikė krūtinė. 
Dailūs pašarmoję ūsai, lygiai sušukuoti plaukai, baltas 
veidas, tik skruostai raudonmargiai. 

— Esu sužavėtas, komisare... 

O Žanas Servjeras varė toliau: 

— Daktaras Mišu... Velionio deputato sūnus... Po- 
pierinis daktaras, niekad nesivertė gydytojo praktika... 
Pamatysite, jis jums įsiūlys sklypą... Jo žemės geriau- 
sios Konkarno mieste ir gal net visoje Bretanėje... 

Ranka šalta. Siauras, pailgas veidas, kreivoka nosis. 
Rusvi plaukai jau gerokai praretėję, nors Daktarui ne 
daugiau kaip trisdešimt penkeri. 

-— Ką gersite?.. 

Tuo metu jo padėjėjas inspektorius Lerua rinko žinias 
merijoje ir žandarmerijoje. 

Atmosfera kavinėje buvo pilka, blausi, nei šiokia, nei 
tokia... Pro atviras duris matėsi gretima salė, kur pada- 
vėjos bretonių drabužiais dengė stalus pietums. 

Megrė žvilgsnis užkliuvo už geltono šuns, gulinčio 
palei bufetą. Perkėlęs akis, pamatė juodą sijoną, baltą 
prijuostę, veidą, nepasakytum, kad gražų, bet vis dėlto 
kažkuo tokį patrauklų, jog kalbėdamasis nesiliovė jo 
stebėjęs. 

O kai tik jis nusigręždavo, padavėja stebeilydavo jį 
karštligišku žvilgsniu. 

— Vargšas Mostagenas šaunus vyras, tik pasiutiškai 
bijo žmonos, ir jei nežinočiau, kad jo gyvybė kabo ant 
plauko, sakyčiau, kad kažkas piktą juoką iškirsti suma- 
nė... 

Taip postringauja Žanas Servjeras. Le Pomerė fami- 
liariai šūkteli: 

— Emal.. 

Prieina padavėja: 

— Prašom... Ką užsisakysite? .. 

Buteliai ant stalo jau pustuščiai. 

— Dabar aperityvo metas! — taria žurnalistas. — Ki- 
taip sakant, perno metas... Atnešk mums perno, Ema... 
Sutinkat, komisare?.. 

Daktaras Mišu įsistebeilijęs į rankogalių sąsagą. 

— Kas galėjo numanyti, kad Mostagenas sustos ant 
to priebučio užsidegti cigaro? — skambiu balsu vis pos- 
tringauja Servjeras. — Niekas, teisybė? Mudu su Le Po- 
merė gyvenam kitame miesto krašte! Mums nereikia eiti 
pro tą tuščią namą. Tokiu metu tik mes trys ir vaikščio- 
jam gatvėmis... Mostagenas ne iš tų, kurie turi priešų. .. 
Jis, kaip sakoma, širdies žmogus. Vienintelis jo troški- 
mas — gauti Garbės legiono ordiną... 

— Kaip operacija?.. 

— Gal išsikapstys... Juokingiausia, kad žmona jam 
pakėlė skandalą ligoninėje: mat ji įsitikinusi, kad tai 

meilės istorija!.. Kaip jums patinka?.. O vargšelis ne- 
būtų drįsęs paglamonėti savo mašininkės — iš baimės, kad 
nesusilauktų kokių nemalonumų! 

— Dvigubą porciją!..— paprašo Le Pomerė padavė- 
ją, kuri pilsto kažkokį į absentą panašų gėrimą. — Ir at- 
nešk ledo, Ema... 

Kavinė ištuštėja: pietų metas. Pro duris patraukia 
skersvėjis, kilsteli valgomajame staltieses. 

— Aš parašiau straipsnį apie žmogžudystę ir, atrodo, 
nuodugniai išnagrinėjau visas hipotezes. Vienintelė pri- 
imtina hipotezė — kad tai bepročio darbas... Betgi mes 
mieste visus pažįstame, žinome, kad niekas neišsikraustė 
iš proto... Čia renkamės kas vakarą... Kartais meras 
prisideda prie mūsų palošti kortomis... Arba Mostage- 
nas... Kartais, kai stinga partnerio bridžui, pasiunčiame 
pašaukti laikrodininką, jis gyvena čia pat, už keleto 
namų... 

— Kieno tas šuo?.. 

Žurnalistas gūžteli pečiais: 

— Niekas nežino, iš kur jis... Vienu tarpų manėm, 
kad atklydęs iš kabotažinio laivo, kuris vakar atplaukė... 
Iš „Sent Mari"... Bet paaiškėjo, kad ne... Laive yra 
šuo, bet jis narų veislės, 0 šitas... einu lažybų, kad nie- 
kas nepasakys, kokios veislės tas bjaurus padaras... 

Kalbėdamas žurnalistas paima grafiną ir įpila vandens 
į Megrė stiklinę. 

— Ar padavėja seniai čia dirba? — pusbalsiu paklau- 
sia komisaras. 

— Jau keleri metai... 

— Ar vakar vakare nebuvo išėjusi? 

— Nė iš vietos nebuvo pajudėjusi... Laukė, kol mes 
išsiskirstysim. .. Mudu su Le Pomerė prisiminėm senus 
gerus laikus, kai buvome jauni, gražūs ir moterys mus 
mylėjo ne už pinigą... Teisybę sakau, Le Pomerė? Ty- 
li!.. Tik pradėk kalbėti apie moteris, Le Pomerė galėtų 
kiaurą naktį prasėdėti. Įsitikinsit, kai geriau jį pažinsit. 
Žinot, kaip mes vadinam jo namus priešais žuvų turgų? 
Nešvankybių namais, che che... 

— Į jūsų sveikatą, komisare,— kiek sumišęs pasiūlo tas, 
apie kurį kalbama. 

Tą pačią akimirką Megrė pastebi, kad Daktaras Mišu, 
iki tol nepravėręs burnos, pasilenkia, ima žiūrinėti prie- 
šais šviesą savo stiklą. Jo kakta suraukta. Blankus veidas 
be galo sunerimęs. 

— Luktelkit! .. — taria jis staiga po ilgo svarstymo. 

Prikiša stiklą prie nosies, pavilgo pirštą ir lyžteli. 
Servjeras nusikvatoja: 

— Še tau! Va kam įvarė baimės Mostageno istorija... 

— Kas yra2..— pasiteirauja Megrė. 

— Mano nuomone, geriau negerkim... Ema!.. Bėk 
pas vaistininką gretimais, pasakyk, kad aš prašiau sku- 
biai ateiti... Net jeigu jis jau sėdėtų prie stalo! .. 

Padvelkia šalčiu. Salė pasidaro lyg dar tuštesnė, dar 
nykesnė. Le Pomerė nervingai pešioja ūsus. Žurnalistas, 
ir tas pasimuisto ant kėdės. 

— Ką tu čia prasimanai? .. 

Daktaras sėdi rūškanas. Visą laiką įsmeigęs akis į 
savo stiklą. Atsistojęs pats paima iš sieninės spintos per- 
no butelį, pasukinėja prieš šviesą, ir Megrė pamato ke- 
letą baltų grūdelių, plaukiojančių skystyje. 

Padavėja atsiveda vaistininką su pilna burna. 


— Klausykite, Kerdivonai... Reikia tučtuojau ištirti 
skystį šitame butelyje ir mūsų stikluose. .. 

— Šiandien?.. 

— Tučtuojau!.. 


— Kokią reakciją aš turiu patikrinti... Jūs manote, 
kad... 

Niekada Megrė nebuvo matęs, kad veidus taip greit 
pakeistų blyškus baimės šešėlis. Užteko keleto sekundžių. 
Beregint dingo šilti žvilgsniai, ir Le Pomerė skruostai 
atrodė tarsi padažyti. 

Padavėja, užsikvempusi ant bufeto, seilindama pieš- 
tuką, deda skaičių stulpelius juodame sąsiuvinėlyje vaš- 
kytinės viršais. 

— Tu iš proto išsikraustei!.. — sušunka Servjeras. 

Bet balsas nuskamba netikrai. Vaistininkas vienoje 
rankoje laiko butelį, kitoje — stiklinę. 

— Strichninas... — sušnibžda Daktaras. 

Jis išstumia vaistininką pro duris ir grįžta prie stalo 
nuleista galva, visas geltonas. 

— Kaip jums kilo tokia mintis? .. — pirmas prabyla 


Megrė. 
— Pats nežinau... Šiaip užėjo... Pamačiau baltą 
kruopelytę savo stiklinėje... Kvapas kažkoks keistas... 
— Kolektyvinė autosugestija!..— patvirtina žurnalis- 


tas. — Jeigu parašyčiau apie tai į laikraštį, visos smuklės 
Finistero departamente būtų uždarytos. .. 

— Jūs visada geriate perno? .. 

— Visada prieš pietus... Ema tai gerai žino ir pama- 
čiusi, jog mūsų bokalai tušti, tuoj atneša perno... Mes 
turime mažų įpročių... Vakare geriam kalvadosą... 

Megrė nueina prie gėrimų spintos, apžiūri kalvadoso 
butelį. 

—- Ne šitas!.. Butelis pilvotas. .. 

Jis susiranda pilvotąjį, pasukinėja priešais šviesą, pa- 
stebi keletą baltų kruopelyčių. Bet nieko nepasako. Visi 
ir taip supranta, 

Įeina inspektorius Lerua ir abejingu balsu taria: 

— Žandarai nieko įtartina nepastebėjo. Valkatų ne- 
sulaikyta. .. Tiesiog negali suprasti. .. 

Jis nustemba, kad visi tyli, kad baimė užgniaužusi 
gerkles. Tabako dūmai vejasi aplink elektros lemputes. 
Žalias biliardo audeklas primena nutryptą pievelę. Ant 
grindų, ant pjuvenų prispjaudyta, primėtyta nuorūkų. 

— Septyni... vienas minty... — bumba Ema, seilinda- 
ma pieštuko galą. 

Ir pakėlusi galvą sušunka: 

— Einu, ponia!.. 

Megrė kemšasi pypkę. Daktaras Mišu sėdi įspyręs 
žvilgsnį į grindis, ir jo nosis atrodo dar kreivesnė. Le 
Pomerė pusbačiai žvilga, tarytum jis jais niekada ne- 
pats su savim ginčydamasis, 

Visi įsmeigia akis į vaistininką, kai tas vėl pasirodo 
su buteliu ir tuščia stikline. 

Jis bėga tekinas. Sunkiai gaudo kvapą. Tarpdury spi- 
ria koja, lyg vydamas kažką, sumurma: 

— Bjaurus šuo!.. 

Tik įėjęs į kavinę, sako: 

— Menki juokai, tiesa? .. Ar niekas negėrė? 

— Ką radot?.. 

— Strichnino, tikrai!.. Įberta į butelį vos prieš pus- 
valandį... 

Su siaubu jis pažvelgia į pilnas stiklines, į tylinčius 
penkis žmones. 

— Ką tai reiškia?.. Negirdėtas dalykas!.. Aš juk 
turiu žinoti!.. Šiąnakt netoli manęs nušauna žmogų... 
O dabar — šitas... 

Megrė paima iš jo butelį. Sugrįžta Ema, viršum bufe- 
to vėl pasirodo pailgas jos veidas: poakiai pajuodę, 1ū- 
pos kietai sučiauptos, baltas bretonės kykas ant nesušu- 
kuotų plaukų visą laiką krypsta į kairį šoną, nors ji kas 
minutę jį taisosi. 

Le Pomerė sieksniniais žingsniais vaikščioja po salę, 
žiūri, kaip blyksi išblizginti aulai. Žanas Servjeras sėdi 
kaip prikaltas, įsmeigęs akis į stiklines. Staiga jis kad 
suriks, lyg norėdamas užgniaužti išgąstingą raudą: 

— Po perkūnais!.. 

Daktaras dar labiau susigūžia. 


II 


Daktaras su rytmetiniu chalatu 


Inspektorius Lerua, dvidešimt penkerių metų amžiaus, 
labiau panašus į „gerai išaukiėtą vaikiną“ negu į poli- 
cijos inspektorių. 

Jis ką tik baigęs policijos mokyklą. Ta byla jam pir- 
moji; keletą minučių jis liūdnu veidu žiūri į Megrė, 
stengdamasis nežymiai patraukti komisaro dėmesį. Galų 
gale sušnibžda rausdamas: 

— Atleiskite man, komisare... Bet... pirštų atspau- 
dai... 

Jis tikriausiai pamanė, kad viršininkas — senosios mo- 
kyklos ir nepakankamai vertina mokslinius tyrimo me- 
todus, kadangi Megrė, giliai užsitraukęs pypkę, burbte- 
lėjo: 

— Darykit, kaip išmanot... 

Inspektorius Lerua tuojau dingsta: jis atsargiai nusi- 
neša į savo kambarį butelį ir stiklines ir visą vakarą 

pakuoja pavyzdinę siuntą pagal schemą, kurią nešiojasi 
kišenėje, kaip pergabenti daiktus, kad nenusitrintų at- 
spaudai. 

Megrė sėdi kampe kavinėje. Šeimininkas balta palai- 
dine ir virėjo kyku žiūri į salę tokiomis akimis, lyg ją 
būtų nusiaubęs ciklonas. 

Vaistininkas pakalbėjęs nutyla. Žmonės šnibždasi. Ža- 
nas Servjeras pirmasis užsideda skrybėlę. 

— Suk nesukęs galvą! Aš vedęs žmogus, ponia Serv- 
jer manęs laukia!.. Iki greito pasimatymo, komisare... 

Le Pomerė liaujasi žingsniavęs po salę. 

— Palauk manęs! Aš irgi einu pietauti... Tu pasilie- 
ki, Mišu? 

Daktaras nieko neatsako, tik gūžteli pečiais. Vaisti- 
ninkui labai maga griežti pirmu smuiku. Megrė nugirsta, 
kaip jis sako savininkui: 

— ... aišku, būtinai reikia padaryti visų gėrimų ana- 
lizę!.. Kadangi čia yra policijos atstovas, tai tegul tik 
jis man paliepia... 

Sieninėje spintoje pristatyta mažų mažiausia šešias- 
dešimt butelių įvairių aperityvų ir likerių. 

— Kaip jūs manote, komisare?.. 

— Neblogai būtų... Taip, atsargumo dėlei gal ne pro 
šalį... 

Vaistininkas mažiukas, liesas, nervingas. Jis juda, 
bruzda už tris. Paprašo pintinės buteliams sudėti. Paskui 
paskambina į senamiesčio kavinę, tegul kas nors pasa- 
ko padėjėjui, kad skubiai čia atvyktų. 

Plika galva jis penktą ar šeštą kartą lekia iš ,,Admi- 
rolo" viešbučio į savo vaistinę, tempdamas butelius, ir 
prabėgomis vis tarsteli kokį žodelį ant šaligatvio stovin- 
tiems smalsuoliams. 

— Ką aš darysiu, jei išneš visus mano gėrimus? — 
aimanuoja šeimininkas. — Niekam dabar ne galvoj val- 
gyti! .. Jūs pietausit, komisare? .. O jūs, Daktare? .. Eisit 
namo? .. 

— Ne... Motina Paryžiuj... Tarnaitę išleidom. .. 

— Vadinasi, čia nakvosit?.. 

Lyja. Juodas purvas žliugsi gatvėse. Vėjas klabena 
antro aukšto žaliuzes. Megrė papietauja viešbučio val- 
gomajame, netoliese už keleto staliukų sėdi rūškanas 
Daktaras. 

Pro žalius stiklus matyti lauke spoksantys smalsūs 
veidai, jie kartais net prisispaudžia prie stiklo. Padavė- 
ja kokį pusvalandį buvo pasišalinusi — metas ir jai pa- 
valgyti. Paskui ji vėl atsiranda savo įprastoje vietoje, 
bufeto dešinėje, pasiremia alkūne, su rankšluosčiu kitoje 
rankoje. 

— Butelį alaus! — paprašo Megrė. 

Jis puikiausiai juto, kad Daktaras stebėjo jį geriantį 
ir jau išgėrusi, lyg laukdamas apsinuodijimo žymių. 

Žanas Servjeras, kaip ir buvo sakęs, nebeatėjo. Le 
Pomerė — taip pat. Taigi kavinėje tuščia, kas benorės 
užsukti, o juo labiau — gerti. Gatvėje kai kas tvirtino, 
kad visi buteliai užnuodyti. 

— Būtų užtekę visam miestui išnuodyti! .. 

Iš savo vilos Baltuosiuose Smėlynuose paskambina 
meras, teiraujasi, kas čia dedasi. Po to vėl stoja slogi 
tyla. Daktaras Mišu sėdi kampe, sklaido, žiūrinėja laik- 
raščius. Padavėja stovi kaip sustingusi. Megrė lyg niekur 
nieko papsi pypkę, kartkarčiais į salę kyšteli galvą šei- 
mininkas — ar neatsitiko kokia nauja drama, 

Senamiesty muša laikrodis. Trypčiojimas ir kuždesys 
ant šaligatvio nutyla, tik girdėti, kaip kaukia vėjas ir 
lietus barbena į langus. 

— Jūs čia nakvojate? — paklausia komisaras Megrė 
Daktarą. 

Tokioje tyloje garsiai ištarti žodžiai sukrečia. 

— Taip... Retkarčiais... Gyvenu su motina, už trijų 
kilometrų nuo miesto... Vila milžiniška... Motina ke- 
lioms dienoms išvažiavo į Paryžių, tarnaitė manęs pasi- 
prašė į brolio vestuves. .. 

Jis atsistoja, pamindžikuoja, paskui skubiai taria: 

— Labanakt... 

Ir dingsta laiptuose. Trinkteli nusiaunami pusbačiai 
antrame aukšte, kaip tik viršum Megrė galvos. Kavinėje 
lieka tik padavėja ir komisaras 

— Eikš čia! — taria jis atsilošdamas kėdėje. 

Ir priduria matydamas, kad ji stovi nuogąstingai pa- 
stirusi: 

— Sėskis! .. Kiek tau metų?.. 

— Dvidešimt ketveri... 

Ji kažkokia pernelyg kukli. Akys nuleistos, sukinė- 
jasi tyliai, nieko neužkliudydama, pašaukta krūpteli — 
sakytum visų ujama pelenė. Ir vis dėlto justi savotiškas 
išdidumas, kurio ji stengiasi neparodyti. 

Ji pablyškusi. Plokščia krūtinė vargu ar gali kam 
žadinti geidulį. Ir vis dėlto mergina traukia komisarą: 
gal kad tokia baikšti, nedrąsi, liguista. 

— Ką tu anksčiau darei, kai dar čia nedirbai? .. 

— Aš našlaitė. Mano tėvas ir brolis žuvo jūroje; su 
„Trijų karalių“ barku... Motina seniai buvo mirusi... iš 
pradžių buvau pardavėja popieriaus parduotuvėje, Paš- 
to aikštėje... 

Ko tokios neramios jos akys? 

— Meilužį turi?.. 

Nieko neatsakiusi pasuka galvą, ir Megrė, nenuleis- 
damas akių nuo jos veido, lėčiau užsitraukia pypkę, 
gurkšteli alaus. 

— Tikriausiai klientai kimba prie tavęs! .. Ypač nuo- 
latiniai, kaip tie, kurie čia ką tik buvo... Jie kas vakarą 
čia užeina... Jie mėgsta gražias merginas... Na, sakyk! 
Kuris iš jų? .. 

Dar labiau baldama, ji sukrutina lūpas lyg nuvargusi: 

— Labiausiai tas Daktaras... 

— Tu jo meilužė? 

Ji pažvelgia į komisarą su bundančiu pasitikėjimu. 

— Jis turi kitų... Kartais ir manęs prisireikia... Jis 
čia nakvoja... Liepia ateiti į jo kambarį. .. 

Nedažnai Megrė girdėdavo tokią tiesmuką išpažintį. 

— Jis tau duoda dovanų?.. 

— Duoda. Ne visada. Du ar tris sykius, kai buvo 
mano laisvadienis, įkalbinėjo pas jį ateiti. .. Ir užvakar... 
Naudojasi, kad motina išvažiavusi... Bet jis turi kitų 
merginų... 

— O ponas Le Pomerė?.. 

— Tas pat... Bet aš pas jį vieną sykį buvau, seniai... 
Ten jau radau merginą iš sardinių fabriko... apsisukusi 
išėjau! .. Jiems kas savaitę vis nauja... 

— O ponas Servjeras irgi toks?... 

— Jis kas kita... Jis vedęs... Atrodo, kad jis važiuo- 
ja paūžti į Brestą... Čia jis tik pajuokauja, įgnyba praei- 
damas... 

Lietus tebelyja. Toli toli kaukia sirena: matyt, laivas 
ieško pro rūką, kaip įplaukti į uostą. 

— Ir šitaip čia visus metus nuobodžiaujat2 .. 

— Ne visus. Žiemą jie vieni... Kartais išgeria butelį 
su kokiu nors komivojažierium... Bet vasarą čia priva- 


žiuoja žmonių... Pilnas viešbutis... Vakarais susirenka 
koks dešimt ar penkiolika, geria šampaną, važinėja po 
vilas, ūžia... Automobiliai... gražios moterys... Mums 


darbo .iki kaklo... Vasarą ne aš čia aptarnauju, ofician- 
tai. .. Mane pristato indų plauti apačioj. .. 

Ko ji ieško akimis aplinkui?.. Sėdi nepatogiai ant 
kėdės kraštelio, rodos, tuoj ims ir pašoks. Š 

Sudžeržgia skambutis. Ji pažvelgia į Megrė, paskui 
į elektrinę lentą už bufeto. 

— Atsiprašau... 

Ji pakyla laiptais. Komisaras išgirsta žingsnius, šnibž- 
desį pirmame numery, Daktaro kambary. 

Įeina įkaušęs vaistininkas. 

— Viskas, komisare! Keturiasdešimt aštuonis butelius 
patikrinau! Kuo sąžiningiausiai, dedu galvą! Nuodų rasta 
tik perno ir kalvadoso buteliuose, visi kiti neužnuodyti. 
Šeimininkas gali atsiimti gėrimus... Kaip jūs manote? 
Su manim galit būti atviras... Anarchistų darbas, teisy- 
bė2.. 

Vėl pasirodo Ema, išeina laukan, uždaro langines, 
laukia, kada bus galima užsklęsti duris. 

— Na, kaip? .. — paklausia Megrė, kai vėl lieka dvie- 
se. 

Ji nusisuka nieko neatsakiusi, tas jos drovumas vi- 
siškai netikėtas, ir komisarui pasirodo, kad jeigu jis dar 
mėgins ką nors iš jos ištraukti, ji apsipils ašaromis. 

— Labanakt, mažyte! .. — taria jis. 

Komisaras mano atsikėlęs už visus anksčiausiai — toks 
tamsus debesuotas dangus. Pro langą matyti tuščias uos- 
tas, vienišas kranas krauna iš barko smėlį. Gatvėse, taiks- 
tydamiesi labiau pasieniais, skuba vienas kitas praeivis 
su skėčiu ar neperšlampamu apsiaustu. 

Vidury laiptų Megrė prasilenkia su atvykusiu komi- 
vojažierium; nešikas vos pavelka jo lagaminą. 

Ema šluoja salę apačioje. Ant marmurinio staliuko 
puodelyje aušta kavos tirščiai. 

— Kur inspektorius? — paklausia Megrė. 

— Prieš gerą valandą jis mane paklausė kelio į stotį, 
nutempė didžiulį paketą. 

— O Daktaras? 

— Aš jam nunešiau pusryčius... Jis nesveikuoja. .. 
Sakė nesikelsiąs. .. 

Ir šluota vėl įninka kelti dulkes drauge su pjuvenomis. 

— Ko pageidausite? 

— Juodos kavos... 

Į virtuvę ji turi eiti pro pat komisarą. Jis uždeda jai 
ant pečių dideles plaštakas, niūriai, bet nuoširdžiai pa- 
žvelgia į akis. 

— Klausyk, Ema... 

Ji nedrąsiai pasimuisto, nori ištrūkti, bet pasilieka, 
iš baimės drebėdama ir gūždamasi. 

— Mudu čia vieni, tu kažką žinai? .. Tylėk!.. Geriau 
nemeluok!.. Tu šauni mergiotė, ir aš nenoriu tau nema- 
lonumų... Pažiūrėk į mane!.. Butelis, ar ne?.. Dabar 
pasakok... 

— Prisiekiu... 

— Neprisiekinėk... 

— Neaš!.. 

— Po šimts, aš ir pats žinau, kąd ne tu! O kas?.. 

Vokai bematant pabrizksta. Ištrykšta ašaros. Apatinė 
lūpa ima mėšlungiškai trūkčioti, padavėja atrodo taip 
gailiai, jog Megrė jos daugiau nelaiko. 

— Daktaras... ir šiąnakt tave... 

— Nel.. Šaukė, bet visai ne dėl to, ką jūs manote... 

— Ko jis iš tavęs norėjo? 

— Klausinėjo to paties kaip ir jūs... Grasino... No- 
rėjo, kad pasakyčiau, kas ėmė butelį... Vos neprimušė 
manęs... Aš nieko nežinau!.. Prisiekiu savo motina... 

— Atnešk kavos... 

Aštuonios valandos ryto. Megrė išeina nusipirkti ta- 
bako, pavaikštinėja po miestą. Kai apie dešimtą grįžta, 
Daktarą randa sėdintį kavinėje su chalatu, šlepetėmis, 
skepetaite aprištu kaklu. Veidas ištįsęs, rusvi plaukai ne- 
šukuoti. 

— Jūs nekaip atrodote. .. 

— Sunegalavau... Šito reikėjo tikėtis... Vis tie inks- 
tai... Menkiausias niekas, koks nors nemalonumas, su- 
sijaudinimas — bematant atsiliepia... Visą naktį akių ne- 
sudėjau... 

Jis vis žiūri į duris. 

— Važiuotumėt namo... 

— Namie nieko nėra... Čia man geriau, yra kas pri- 
žiūri. .. 

Ant stalo jis turi pasidėjęs visus rytinius laikraščius. 

— Ar mano draugų nematėt?.. Nei Servjero? .. Nei 
Le Pomerė?.. Keista, kad jie neatėjo sužinoti naujienų. .. 

— O, tikriausiai dar miega! — atsidūsta Megrė. — Na, 
į darbą! Aš niekur nepastebėjau to bjauraus geltono 
šuns... Emal!.. Gal jūs dar matėte tą šunį?.. Ne?2.. Štai 
Lerua, gal jis bus kur jį sutikęs gatvėje... Kas nauja, 
Lerua?.. 

— Butelius ir stiklines išsiunčiau į laboratoriją... Bu- 
vau užsukęs į žandarmeriją ir į meriją... Jūs, rodos, 
klausėte apie šunį?.. Vienas miestietis sakėsi matęs jį 
šįryt pono Mišu sode... 

— Mano sode?..— Daktaras pašoka. Jo rankos bal- 
tos ir dreba. 

— Ką jis darė sode?.. 

— Man sakė, kad jis gulėjo ant jūsų vilos slenksčio, 
o kai valstietis priėjo arčiau, ėmė taip urgzti, kad žmo- 
gelis leidosi į kojas... 

Megrė šnairom stebi abiejų veidus. 

— Klausykit, Daktare, o jeigu mudu drauge paėjėtu- 
mėm iki jūsų vilos?.. 

Tas dirbtinai nusišypso: 

— Per tokį lietų? .. Kai man priepuolis?.. Po to ma- 
žiausiai savaitę turėčiau gulėti lovoje... Bala jo nematė!.. 
Tikriausiai koks nors priklydęs šuo... 

Megrė užsideda katiliuką, apsivelka paltą. 

— Kurgi jūs?.. 

— Taip sau... Pakvėpuoti grynu oru... Eime, Lerua? 

Išėję į gatvę, pamato lange pailgą Daktaro veidą, 
kuris pro stiklą atrodo iškreiptas, dar pailgesnis ir žalias. 

— Kur einam? — paklausia inspektorius. 

Megrė gūžteli pečiais, kokį ketvirtį valandos sukinė- 
jasi aplink dokus, lyg labai domėtųsi laivais. Nuo molo 
pasuka į dešinę, keliu į Baltuosius Smėlynus, kaip rodo 
lentutė su užrašu. 

— Kad taip padarius analizę cigaretės pelenų, kurių 
buvo rasta to tuščio namo koridoriuje... — kostelėjęs 
pradeda Lerua. 

— Ką manot apie Emą+ — pertraukia jį Megrė. 

— Aš... aš manau... Mano nuomone, tokiame mies- 
tely, kur visi vienas kitą pažįsta, sunku gauti tokį kiekį 
strichnino. .. 

— Aš ne to klausiu... Sakykit, ar nenorėtumėt būti 
Emos meilužiu? .. 

Vargšas inspektorius nesusigriebia nė ką atsakyti. Meg- 
rė jį sustabdo, paprašo prasisegti apsiaustą ir palaikyti 
nuo vėjo skverną: norįs užsidegti pypkę. 

Baltųjų Smėlynų paplūdimys su keliom vilom — viena 
jų itin ištaiginga, lyg kokia pilis, mero nuosavybė, — trau- 
kiasi tarp dviejų uolėtų kyšulių, už trijų kilometrų nuo 
Konkarno. 

Megrė su Lerua klampoja per dumbliais apneštą smė- 
lį, žvilgčioja į tuščius namus uždarytomis langinėmis. 

Už paplūdimio stūkso aukštuma. Jūra skalauja stačias 
eglėmis apaugusias uolas. 

Didžiulė lenta: „Baltųjų Smėlynų parceliacija“. Plane 
skirtingomis spalvomis pažymėti jau parduoti ir dispo- 
nuojami sklypai. Ant medinio kioskio užrašas: „Sklypų 
pardavimo biuras". 


Pagaliau skelbimas: „Kai kioskas uždarytas, kreiptis 
į poną Ernestą Mišu, administratorių“. 

Vasarą naujai nudažyti pastatai, be abejonės, atrodo 
smagiai. Bet dabar, kai lyja, kai visur purvas ir daužosi 
mūša, vaizdas greičiau niūrus. 

Paplūdimio vidury stūkso didelė nauja pilko akmens 
vila su terasa, baseinu, sukastomis, tik dar neapsodinto- 
mis klombomis. 

Tolėliau — kitos nebaigtos vilos, dar tik sienos, per- 
tvaros... 

Kioskas be stiklų. Stūkso krūvos smėlio naujam ke- 
liui, pusė jau nutiesta, čia pat riogso uolos. Ant uolos 
viršūnės — viešbutis, tikriau sakant, būsimas viešbutis, 
dar nebaigtas, baltomis netinkuotomis sienomis, lentomis 
ir kartonu užkaltais langais. 

Megrė ramiai prieina, pastumia Daktaro Mišu vilos 
vartelius. Prie pat durų, kai siekia bumbulo, inspekto- 
rius Lerua sumurma: 

— Kratos orderio neturime!.. Ar jums neatrodo, 
kad... 

Šefas vėl gūžteli pečiais. Alėjose matyti gilūs gelto- 
no šuns pėdsakai. Ir dar kiti — didelių, vinimis pakausty- 
tų batų. Ne mažesnių kaip keturiasdešimt šešto numerio! 

Bumbulas pasisuka. Durys lyg burtais atsiveria, ir 
ant kilimo vėl tie patys purvini pėdsakai — šuns ir tų 
nepaprastų batų. 

Vila įmantrios architektūros, viduje irgi kažkoks keis- 
tas prašmatnumas. Kur tik Žžvelgsi — nuošalūs kampeliai 
su soiomis, žemutėmis knygų lentynomis, bretoniškos už- 
daros lovos, perdirbtos į vitrinas, turkiški, kiniški sta- 
liukai. Devynios galybės kilimų, apmušalų! 

Aiškiai norėta su senais daiktais sukurti rustiko ir 
moderno stilių. E 

Ant sienų — keletas Bretanės peizažų. Nuogų moterų 
fotografijos su užrašais: Mielūm bičiuliui Mišu... Ir net- 
gi: Artisčių bičiuliui. .. 

Komisaras raukosi žiūrėdamas į tą šlamštą, tačiau 
inspektoriui Lerua ta išpūsta prabanga daro įspūdį. 

Megrė varsto duris, dairosi po kambarius, kai kurie 
visai tušti. Sienų tinkas vos išdžiūvęs. 

Jis koja pastumia duris ir patenkintas sumurma, pa- 
matęs virtuvę. Ant nedažyto medinio stalo stovi du tušti 
bordo buteliai. Gal koks dešimt konservų dėžučių, pa- 
skubomis peiliu atidarytų. Stalas nešvarus, taukuotas. 
Tiesiog iš dėžučių valgyta silkė su baltojo vyno padažu, 
šaltas ragu, baravykai ir abrikosai. 

Grindys pritryptos. Primėtyta mėsgalių. Čia pat — su- 
kultas konjako butelis, trenkia alkoholiu ir valgių kva- 
pais. 

Keistai šypsodamasis Megrė pažvelgia į savo bendrą. 

— Kaip jūs manote, Lerua, ar Daktaras čia padarė 
tokį jovalą?.. 

Tas, it perkūno trenktas, nieko neatsako. 

— Ir, tikiuosi, ne jo mamytė... Juo labiau ne tarnai- 
tė!.. Taigi!.. Jūs mėgstate atspaudus... Čia pritapno- 
ta, aiškiai Žymu puspadis... Keturiasdešimt penktas ar 
keturiasdešimt šeštas numeris... Ir šuns pėdsakai!.. 

Jis prisikemša pypkę, paima nuo etažerės sierinių 
degtukų dėžutę. 

— Surašykite man viską, kas čia rasta. Darbo bus 
užtektinai. .. Iki pasimatymo! .. 

Pasistato apsiausto apykaklę, susigrūda rankas į ki- 
šenes ir nužingsniuoja Baltųjų Smėlynų paplūdimiu. 

Parėjęs į „Admirolo“ viešbutį, pirmiausia pamato kam- 
pe Daktarą Mišu, vis taip pat su chalatu, su šlepetėmis, 
nesiskutusį, skarele aprištu kaklu. 

Le Pomerė, korektiškas kaip ir vakar, sėdi šalia; ty- 
lėdami abu žiūri į einantį prie jų komisarą. 

Pagaliau Daktaras sušvokščia: 

— Žinot, kokią naujieną man pranešė?.. Servjeras 
dingo... Jo žmona eina iš proto... Mes su juo išsisky- 
rėm vakar vakare... Nuo to laiko niekas jo nematė... 

Megrė atšlyja, bet ne Daktaro žodžiai jį taip pavei- 
kė: jis pastebėjo geltoną šunį prie Emos kojų. 


Konkarno miestas pagautas siaubo 


Le Pomerė randa reikalą tai patvirtinti: jam smagu 
pačiam savęs klausytis: 

— Ji ką tik buvo pas mane, prašė, kad imčiausi ieš- 
koti... Servjeras, jo tikra pavardė Gojaras, mano senas 
draugas... 

Nuo geltono šuns Megrė akys nukrypsta į duris, į 
laikraščių pardavėją, kuris įlekia kaip viesulas, ir ga- 
liausiai į antraštę riebiomis raidėmis, ją galima iš tolo 
perskaityti: 


KONKARNO MIESTAS PAGAUTAS SIAUBO 
Žemiau paantraštės: 


Kasdien — nauja drama 
Dingo mūsų bendradarbis Žanas Servjeras 
Kraujo dėmės jo automobilyje 
Kieno dabar eilė? 


Megrė sulaiko laikraščių pardavėją už rankovės: 

— Daug pardavei? 

— Dešimteriopai daugiau negu kitomis dienomis. Mes 
trise tekini lėkėm nuo pat stoties. .. 

Ir ištrūkęs vaikiūkštis pasileidžia krantine šaukdamas: 

— „Phare de Brest"... Sensacingas numeris... 

Komisarui dar nepradėjus skaityti straipsnio, įėjo Ema 
ir pranešė: 

— Jus kviečia prie telefono. .. 

Piktas — mero — balsas rėkė: 

— Alio, komisaras? Jūsų dėka pasirodė tas kvailas 
straipsnis? .. Ir man netgi nepranešėte!.. Aš reikalau- 
ju — suprantate? — reikalauju, kad, kaip miesto galva, 
pirmiausia būčiau informuojamas, kas dedasi mieste! .. 
Kokia ten istorija su automobiliu?.. O tas žmogus su 
didelėmis kojomis? .. Per pusvalandį man skambino dau- 
giau kaip dvidešimt sykių, žmonės sunerimę, klausinėja, 
ar ios žinios tikros... Kartoju, kad nuo šiol aš noriu... 

Megrė kuo ramiausiai pakabina ragelį, grįžta į kavi- 
nę, atsisėda ir ima skaityti. Mišu ir Le Pomerė irgi turi 
pasidėję ant marmurinio staliuko tą patį laikraštį. 


Mūsų puikus bendradarbis Žanas Servjeras laikraščio 
puslapiuose papasakojo apie įvykius, neseniai atsitiku- 
sius Konkarno mieste. Tai buvo penktadienį. Gerbiamas 
miesto pirklys ponas Mostagenas, išėjęs iš „„Admirolo“ 
viešbučio, sustojo užsidegti cigaro ant vienų negyvena- 
mų namų priebučio ir gavo kulką į pilvą; šauta pro to 
namo pašto angą. 

Šeštadienį į Konkarno atvyko komisaras Megrė, ne- 
seniai komandiruotas iš Paryžiaus į Reną vadovauti Ope- 
ratyvinės brigados darbui, tačiau jo atvykimas nesukliu- 
dė naujos dramos. 

Iš tikrųjų vakare telefonu mums buvo pranešta, kad 
trys gerbiami miesto piliečiai ponai Le Pomerė, Žanas 
Servjeras ir Daktaras Mišu, su jais sėdėjo ir atvykusieji 
kvolėjai, pastebėjo, kad perno butelyje, kurį jiems 
atnešė, įmaišyta didelė dozė strichnino. 

O sekmadienio rytą prie Sen Žako upės aptiktas Ža- 
no Servjero automobilis be savininko, kurio nuo šešta- 
dienio vakaro niekas daugiau nematė. 

Automobilio sėdynė kruvina. Vienas stiklas išmuštas, 
iš visko galima spręsti, kad viduje buvo grumtynės. 

Per tris dienas — trys dramos! Suprantama, kad siau- 
bas įsigali Konkarno mieste, gyventojai su baime klau- 
sia: kieno dabar eilė? 

Ypač kelia nerimą žmonėms iš kažkur atsiradęs gel- 
tonas šuo — niekam nepažįstamas, greičiausiai benamis — 
būtinai sutinkamas, kai įvyksta nelaimė. 

Ar policija rimtai jau susidomėjusi tuo šunim? Ar 
ieškoma žmogaus, kol kas nenustatytos tapatybės, pali- 
kusio įvairiose vietose būdingų žymių, didesnių negu 
normalaus dydžio batų pėdsakus? 

Kas jis? Beprotis? .. Valkata?.. Ar visos tos piktada- 
rybės jo darbas? .. Ką jis užpuls šįvakar? .. 

Be abejo, dar apie jį išgirsime, nes išgąsdinti gyven- 
tojai iš atsargumo apsiginkluos ir šaus į jį, kilus men- 
kiausiam įtarimui. 

O kol kas miestas šį sekmadienį kaip išmiręs: taip at- 
rodydavo šiaurinių rajonų miestai per karą, paskelbus 
OIO pavojų. 


2 


Megrė pažvelgia pro langą. Jau nebelyja, bet gatvės 
pilnos purvo, ir vėjas vis kaukia kaip pašėlęs. Dangus 
pilkas, švininis. 

Žmonės grįžta po mišių. Kone kiekvieno rankoj — 
laikraštis „Phare de Brest“. Visų veidai krypsta į „,„Admi- 
rolo“ viešbutį, daugelis praeidami paspaudžia žingsnį. 

Iš tiesų miestas lyg apmiręs. Bet argi ne visada toks 
vaizdas sekmadieniais iš ryto? Vėl suskamba telefonas. 
Atsiliepia Ema: 

— Nežinau, pone... Nieko negaliu pasakyti... Gal 
pakviesti komisarą?.. Alio!.. Alio! .. Išjungė... 

— Ko ten reikia? — burbteli Megrė. 

— Skambino iš Paryžiaus, iš kažkokio laikraščio... 
Teiravosi, ar yra naujų aukų... Užsakė kambarį. .. 

— Sujunkite mane su ,„Phare de Brest". 

Laukdamas jis žingsniuoja po kambarį ir nė sykio ne- 
pažvelgia nei į Daktarą, susigūžusį ant kėdės, nei į Le 
Pomerė, įdėmiai apžiūrinėjantį žiedais apmaustytus savo 
pirštus. 

— Alio... „Phare de Brest"?.. Kalba komisaras Meg- 
rė... Gal būtų galima vyriausiąjį redaktorių? .. Alio! .. 
Tai jūs? .. Malonu!.. Sakykit, kelintą valandą išėjo jū- 
sų „antis“?.. Ką?.. Pusę dešimtos?.. O kas parašė 
straipsnį apie įvykius Konkarmno?.. Ką? Ne! Aš visai rim- 
tai... Jūs sakot?.. Straipsnis buvo įdėtas į voka?.. Be 
parašo?.. Ir jūs dedat gautus anonimus?.. Sveikinu!.. 

Megrė nori išeiti pro duris tiesiai į krantinę, bet jos 
uždarytos. 

— Kas gi čia dabar? — paklausia jis Emą, žiūrėdamas 
jai į akis. 

— Daktaras liepė... 

Megrė įdėmiai pažvelgia į Mišu visiškai persikreipu- 
siu veidu, gūžteli pečiais ir išeina pro kitas, pro viešbu- 

čio, duris. Daugumos parduotuvių langinės uždarytos. 
Gatvėmis skuba šventadieniškai išsipuošę žmonės. 

Už uosto akvatorijos, kur stovi inkarą įmetę laivai, 
Megrė akimis susiranda Sen Žako upės žiotis pačiame 
miesto pakrašty; ten išaugusios laivų statyklos ir gyve- 
namųjų namų visai reta. Ant stapelių matyti keli nebaigti 
laivai. Pakrantės dumble mirksta seni barkai. 

Ten, kur upė įteka į uostą, prie akmeninio tilto, smal- 
suolių būrys apspitęs mažą automobilį. 

Dėl statybos darbų krantinės užgriozdintos, ir Megrė 
pasuka aplinkui. Iš žmonių žvilgsnių komisaras supran- 
ta, kad jį visi Čia jau pažįsta. Jis mato išsigandusius 
krautuvininkus,— nors šiandien jie neprekiauja, stovi 
tarpduriuose ir pusbalsiu šnekasi. 

Priėjęs prie šalikelėj palikto automobilio, Megrė taip 
smarkiai patraukia dureles, kad net stiklai pažyra; į 
akis pirmiausia krinta rudos kraujo dėmės ant sėdynės 
apmušalo. 

Aplink jį ypač grūdasi vaikigaliai ir jauni dabitos. 

— Kur čia pono Servjero namai? .. 

Bent dešimt pasišauna jį ten palydėti. Už kokių trijų 
šimtų metrų, kiek nuošaliau, stovi paprastas namas, jį 
supa sodas. Palyda sustoja prie vartelių, Megrė paskam- 
bina, duris atidaro jaunutė tarnaitė susijaudinusiu veidu. 

— Ponia Servjer namie? 

Pati ponia jau veria valgomojo duris. 

— Sakykit, komisare! .. Jūs manot, kad jį užmušė?.. 
Aš einu iš proto... Aš... 

Maloni moteris, kokių keturiasdešimties metų, matyt, 
gera šeimininkė; tai rodo ir švara viduje. 

— Jūs nematėte savo vyro nuo2.. 

— Vakar vakare jis parėjo pietų... Pastebėjau, kad 
susirūpinęs, bet jis nieko man nesisakė... Automobilį 
buvo palikęs prie durų, vadinasi, vakare dar kur va- 
žiuos. Žinojau, kad jie renkasi lošti kortomis „Admi- 
rolo" kavinėje... Paklausiau, kada grįš... Dešimtą atsi- 
guliau... Ilgai neužmigau... Girdėjau, kaip išmušė vie- 
nuolika, paskui pusę dvylikos... Bet jis dažnai grįžta 
labai vėlai... Šiaip taip užsnūdau. .. Prabudau vidurnak- 
tį. .. Nustebau, kad jo šalia manęs nėra... Pamaniau, jog 

kas nors jį prikalbino važiuoti į Brestą... Čia nelinks- 
ma... Tad kartais... Daugiau neužmigau... Penktą jau 
buvau ant kojų, nesitraukiau nuo lango... Jis nemėgsta, 
kad aš jo laukiu, ypač jei apie jį klausinėju... Devintą 
aš bėgu pas poną Le Pomerė... Grįždama kitu keliu, pa- 
matau žmones, apstojusius automobilį... Sakykit! Už ką 
jį žudyti?.. Geriausias žmogus, koks tik gali būti... Ži- 
nau, kad priešų jis neturėjo. ... 

Būrys tebestoviniuoja prie vartelių. 

— Ant sėdynės lyg ir kraujo dėmės... Mačiau, žmo- 
nės skaitė laikraštį, bet niekas man nenorėjo jo rodyti... 
— Ar jūsų vyras daug turėjo pinigų su savimi?.. 

— Nemanau... Kaip visada! Kokius tris keturis šim- 
tus frankų... 

Megrė prižada ją informuoti, net paramina miglotais 
sakiniais. Iš virtuvės sklinda kepamos avienos kvapas. 
Tarnaitė balta prijuoste palydi Megrė iki durų. 

Komisaras nespėja nueiti nė šimto metrų, prie jo pri- 
puola kažkoks praeivis. 

— Atleiskite, komisare... Aš Diužardenas, mokyto- 
jas... Jau visą valandą žmonės, ypač mano mokinių tė- 
vai, neduoda man ramybės, klausinėja, ar teisybę rašo 
laikraštis... Kai kurie nori žinoti, ar turi teisę šauti į 
žmogų didelėmis kojomis, jeigu tokį kartais sutiktų... 

Megrė — ne angelas. Susigrūda rankas į kišenes ir 
burbteli: 

— Atstokit! — Ir nužingsniuoja miesto centro link. 

Tai bent, po šimts! Niekad jam to nebuvo tekę maty- 
ti. Kone visai taip kaip kartais kine veizduojama audra. 
Parodoma linksma gatvė, giedras dangus. Paskui užplau- 
kia debesis, uždengia šaulę. Smarkus vėjas šluoja gatvę. 
Žalsvas apšvietimas. Klapsi langinės. Kyla dulkių stul- 
pai. Pasipila stambūs lietaus lašai. 

Ta pati gatvė, tik dabar šniokščia lietus ir dangus 
grėsmingas! 

Konkarno keitėsi regimai. Straipsnis laikraštyje ,„Pha- 
re de Brest“ buvo tik pradžia. Iš lūpų į lūpas perduoda- 
mi komentarai seniai prašoka aprašytąją versiją. 

Ir kaip tyčia sekmadienis! Žmonėms nėra ko veikti! 
Visų kelio galas — Žano Servjero automobilis: reikėjo 

prie jo pastatyti du policininkus. Žiopliai stoviniuoja iš- 
tisomis valandomis, klausosi, ką šneka daugiau žinantieji. 

Kai Megrė grįžta į „Admirolo“ viešbutį, šeimininkas 
baltu kyku, baisiausiai susijaudinęs, pagriebia jam už 
rankovės. 

— Aš turiu su jumis pasikalbėti, komisare... Taip 
ilgiau nebegali tęstis... 

— Pirmiausia atneškite man pietus... 

— Bet... 

Megrė piktas atsisėda kampe, užsisako: 

— Bokalą alaus!.. Ar nematėt mano inspektoriaus? .. 

— Jis išėjo... Jį, rodos, išsikvietė ponas meras... 
Ką tik vėl skambino iš Paryžiaus... Kažkoks laikraštis 
užsisakė du kambarius: reporteriui ir fotografui. .. 

— Kur Daktaras?.. 

— Aukštai... Prašė nieko pas jį neleisti. .. 

— O ponas Le Pomerė?.. 

— Ką tik išėjo... 

Geltono šuns nebematyti. Jauni vyrukai briliantinu 
sulaižytais plaukais, su gėlytėm atlapuose sėdi pasistatę 
limonado, bet negeria. Jie čia atėję pasižiūrėti. Didžiuo- 
jasi savo drąsumu. 

— Eikš čia, Ema... 

Kažkokia abipusė simpatija užsimezgusi tarp padavė- 
jos ir komisaro. Be jokios baimės Ema prieina prie kam- 
pinio staliuko, kur jis sėdi. 

— Tu tikra, kad Daktaras nebuvo išėjęs šiąnakt? .. 

— Prisiekiu, kad aš nemiegojau jo kambary... 

— O ar jis galėjo išeiti? .. 

— Nemanau... Jis taip persigandęs... Šįryt man lie- 
pė užrakinti duris į krantinę. .. 

— Iš kur tas geltonas šuo tave pažįsta?.. 

— Nežinau... Niekad anksčiau jo nebuvau mačiu- 
si... Jis pasirodo... Ir vėl dingsta... Man pačiai įdomu, 
kas jį šeria... 

— Ar seniai jis dingo? .. 

— Nepastebėjau kada... 

Įeina inspektorius Lerua, aiškiai susinervinęs. 

— Žinot, komisare, meras įsiutęs... Šiaip ar taip, val- 
džios žmogus... Jo pusbrolis — teisingumo ministras... 

Meras sako, kad mes vėją gaudom laukuose, tik paniką 
sėjam mieste... Nori, kad mes ką nors suimtumėm, ne- 
svarbu ką, visuomenei apraminti... Pažadėjau su jumis 
pakalbėti... Jis man pakartojo, kad mudviejų karjera 
kabo ant plauko... 

Megrė atsidėjęs krapšto pypkę. 

— Ką ketinate daryti? 

— Ničnieko... 

— Vis dėlto... 

— Koks jūs jaunas, Lerua! Ar įdomių radot pirštų 
atspaudų Daktaro viloje? .. 

— Viską nusiunčiau į laboratoriją... Stiklinės, kon- 
servų skardines, peilį... Net padariau žmogaus ir šuns 
pėdsakų gipsinius muliažus... Nelengva buvo, čionykštis 
gipsas niekam tikęs. .. Ką toliau darysit? .. 

Megrė nieko neatsako, išsiima iš kišenės užrašų kny- 
gelę, ir inspektorius perskaito, vis labiau ir labiau trik- 
damas: 


Ernestas Mišu (vadinamas Daktaru). — Jo tėvas — 
smulkus fabrikantas Senos ir Uazos departamente 
buvo vienai kadencijai išrinktas deputatu, paskui 
bankrutavo ir mirė. Motina — intrigantė. Drauge su 
sūnumi mėgino varyti spekuliaciją sklypais Žuan 
le Pene. Sužlugo. To paties vėl ėmėsi Konkarno. 
Pasinaudodama velionio vyro vardu, įsteigė akcinę 
bendrovę. Jokio kapitalo neįnešė. Dabar daro žy- 
gius, kad kelių išlaidas apmokėtų komuna ir depar- 
tamentas. 

Ernestas Mišu vedęs, paskui išsiskyręs. Jo bu- 
vusi žmona ištekėjusi už Lilio notaro. 

Tipiškas degeneratas. Nekreditingas. 


Inspektorius pažvelgia į savo šefą, tarsi norėdamas 
pasakyti: „Na ir kas?" 
Megrė jam parodo tolesnes eilutes. 
Ivas Le Pomerė.— Le Pomerė giminės. Brolis Ar- 
tiuras vadovauja stambiausiai konservų skardinių 


įmonei Konkarno mieste. Plikbajoris Ivas Le Pome- 
rė — gražuolis, šeimos lepūnėlis. Niekad nedirbo. 

Jau seniai Paryžiuje prašvilpė didžiąją dalį paliki- 
mo. Kai jam liko tik dvidešimt tūkstančių frankų 
rentos, įsikūrė Konkarno mieste. Laikomas įžymia 
figūra, nors pats valosi batus. Painiojasi su darbi- 
ninkėmis. Keletą skandaliukų pavyko užgniaužti. Jį, 
kaip medžiotoją, kviečia visos apylinkės pilys. Gra- 
žiai rengiasi. Per pažintis gavo vicekonsulo vietą 
Danijoje. Trokšta Garbės legiono ordino. Prisidaro 
skolų, kartais kaulija brolį jas užmokėti. 


Žanas Servjeras (tikra pavardė — Žanas Gojaras). — 
Gimęs Morbihane. Ilgus metus žurnalistas Paryžiu- 
je, teatriukų sekretorius ir t.t. Gavęs nedidelį pa- 
likimą, atsikėlė į Konkarno. Vedęs ložių durininkę, 
penkiolika metų ji buvo jo meilužė. Jo ištekliai vi- 
dutiniški. Paūžti važiuoja .į Brestą ir į Nantą. Gy- 
vena greičiau iš nedidelės rentos negu iš žurnalisto 
darbo, kuriuo labai didžiuojasi. Apdovanotas aka- 
deminėmis palmėmis. 


— Nieko nesuprantu,— sumurma inspektorius. 

— Po šimts! Rodykit man savo užrašus. .. 

— Bet... iš kur žinote, kad aš... 

— Rodykit, rodykit. .. 

Komisaro užrašų knygutė — pigi, už dešimt sū, vaš- 
kytinės viršeliais, languoto popieriaus. Užtat inspektoriaus 
Lerua bloknotas —-ant plieninės spiralės vartomais la- 
pais. 

Tėvišku veidu Megrė ima skaityti: 


1. Mostageno byla: kulka, pataikiusi vyno pirkliui, 
tikriausiai buvo skirta ne jam. Kadangi nemanyta, 
jog kas nors sustos negyvenamo namo priebutyje. 
Toje vietoje turėjo būti paskirtas pasimatymas tik- 
rajai aukai, kuri neatėjo arba atėjo pavėluotai. 
Galimas daiktas, kad pagrindinis tikslas — įbau- 
ginti gyventojus. Žudikas puikiausiai pažįsta Kon- 
karno. (Padaryta klaida, kad nepaimta ištirti korido- 
riuje rastų cigaretės pelenų.) 
2. Užnuodyto perno byla: žiemą „Admirolo“ kavi- 
nė — kone visą dieną pustuštė. Žmogus, kuris tai 

žino, galėjo įeiti ir įberti į butelius nuodų. Į du bu- 
telius. Specialiai perno ir kalvadoso mėgėjams. (Pa- 
žymėtina, kad Daktaras laiku ir nesunkiai pastebė- 
jo baltas kruopelytes gėrime.) 

3. Geliono šuns byla: jis pažįsta ,, Admirolo“ kavinę. 
Turi būti jo šeimininkas. Bet kas jis? Šuo kokių 
penkerių metų. 

4, Servjero byla: atlikti parašiusiojo straipsnį į „„Pha- 

re de Brest" rašysenos ekspertizę. 

Megrė nusišypso, grąžina inspektoriui bloknotą: 

— Labai gerai, vyruti... 

Piktai pažiūrėjęs į zujančius be perstojo už žalių stik- 
lų smalsuolių siluetus, priduria: 

— Einam valgyti! 

Po valandėlės, kai juodu ir dar kažkoks rytą atvykęs 
komivojažierius sėdi valgomajame, įeina Ema ir pasako, 
kad Daktaras Mišu jaučiasi blogiau ir paprašęs atnešti 
lengvo valgio jam į kambarį. 

Popiet „Admirolo“ kavinė su žaliais langučiais darosi 
panaši į Zoologijos sodo narvą, pro kurį defiliuoja šven- 
tadieniškai išsipuošę smalsuolių būriai. Po to jie traukia 
uosto link, prie antro atrakciono — Žano Servjero auto- 
mobilio, kurį saugo du policininkai. 

Triskart iš savo ištaigingos vilos Baltuosiuose Smėly- 
nuose skambino meras: 

— Ar ką nors suėmėt?.. 

Megrė nė nesiteikia jam atsakinėti. Kavinę užplūsta 
aštuoniolikos—dvidešimt penkerių metų jaunimas. Triukš- 
mingos kompanijos sėdasi prie staliukų, užsisakinėja gė- 
rimų, bet negeria. 

Tačiau po penkių minučių kavinėje tyla šūkavimai, 
liaujasi juokas: blefuok neblefavęs, nesmagu, ir tiek! Ir 
kompanijos viena po kitos išsiskirsto. 

Ypač krinta į akis, kad kažkas ne taip, kai uždega 
lempas. Keturios valandos. Paprastai tuo metu ima rink- 
tis lankytojai. 

Šįvakar čia nė gyvos dvasios, kapų tyla. Tarytum visi 
būtų susitarę. Nepraeina nė ketvirtis valandos, getvės 
ištuštėja, tik kartkarčiais nukaukši žingsniai, matyt, koks 
nors persigandęs praeivis spaudžia namo. 

Ema stovi atsirėmusi į kasą. Šeimininkas nenustygsta, 
zuja iš virtuvės į kavinę, o Megrė nė girdėt nenori jo 
skundų. 

Apie pusę penkių apačion nusileidžia Ernestas Mišu, 
vis taip pat su chalatu ir šlepetėmis. Nesiskutęs. Šilkinė 
kreminės spalvos skarelė ant kaklo šlapia nuo prakaito. 

— Jūs čia, komisare? 

Atrodo, jam dėl to pasidaro ramiau. 

— O kur jūsų inspektorius? .. 

— Pasiunčiau pasivaikštinėti po miestą. .. 

— O šuo nepasirodė? .. 

— Nuo šįryt niekas jo nematė... 

Grindys pilkos, staliukų marmuras — skaudžiai baltas 
su mėlynomis gysliukėmis. Pro langą matyti šviečiantis 
senamiesčio laikrodis: be dešimties minučių penkios. 

— Taip ir nepavyko išaiškinti, kas parašė tą straips- 
nį... 
Laikraštis padėtas ant stalo. Akys, rodos, nieko kito 
nemato, tik tuos tris žodžius: 


Kieno dabar eilė? 


Suskamba teiefonas, Ema atsiliepia: 

— Ne... Nieko... Nežinau... 

— Kas čia? — pasiteirauja Megrė. 

— Vėl redaktoriai iš kažkokio Paryžiaus laikraščio... 
Sakė, kad išvažiuoja automobiliais. . . 

Jai dar nebaigus sakinio, telefonas vėl suskamba. 

— Jus kviečia, komisare... 

Daktaras, baltas kaip drobė, akimis seka Megrė. 

— Alio!.. Kas kalba?.. 

— Lerua... Aš esu senamiesty, prie upės... Šovė iš 
šautuvo... Vienas batsiuvys pamatė pro langą geltoną 
šunį... 

— Negyvai nušovė?.. 

— Sužeidė!.. Peršovė strėnas... Jis vos gali pašliauž- 
ti... Žmonės nedrįsta prie jo prieiti... Aš jums skambi- 

nu iš kavinės... Matau pro langą, jis tyso vidury gat- 
vės... Inkščia... Ką man daryti?.. 

Nors inspektorius stengiasi kalbėti ramiai, tačiau bal- 
sas išgąstingas, tarytum tas sužeistas geltonas šuo ne 
šuo, o kažkoks nežemiškas padaras. 

— Pro visus langus žiūri žmonės... Sakykit, komisa- 
re, gal jį pribaigti?.. 

Daktaras, pamėlęs kaip numirėlis, stovi už Megrė, ne- 
drąsiai klausinėja: 

— Kas atsitiko? .. Ką jis sako? .. 

O komisaras.mato Emą, atsirėmusią į bufetą, kažkur 
užsižiūrėjusią. 


1V 


Kuopos vadavietė 


Megrė pereina pakeliamąjį tiltą, pylimų juostą, įsuka 
į kreivą, menkai apšviestą gatvę. Konkarniečių vadina- 
masis senamiestis, t. y. senas kvartalas su išlikusia mūro 
siena, yra tirščiausiai gyvenamas. 

Tačiau kuo tolyn, tuo komisaras aiškiau jaučia, kad 
skverbiasi į negeros tylos zoną. Taip tyli minia, užhip- 
notizuota kokio nors reginio, drebanti, bijanti ar nesi- 
tverianti nekantrumu, kuo viskas baigsis. 

Įsidrąsinęs pašūkaloja vienas kitas vaikinas. 

Dar posūkis, ir komisaras išvysta vaizdą: siaura gat- 
velė, prie visų langų žmonės, kambariuose šviečia žiba- 
linės lempos, lovos „nakčiai paklotos, kitapus gatvelės 
būrys, už jo — tuščias plotas, ir iš ten girdėti gargimas. 

Megrė praskiria žiūrovus, tarp jų daugiausia jauni 
vyrukai, kurie nustemba jį pamatę. Du vis tebelaido ak- 
menimis į šunį. Draugai šoka jų sulaikyti. Megrė greičiau 
nuspėja, negu išgirsta: 

— Atsargiai! .. 

Vienas su akmeniu rankoj parausta iki ausų, kai 
Megrė pastumia jį į kairę, eidamas prie sužeisto šuns. 
Dabar visi, prieš keletą akimirkų apsvaigę nuo keršto, 


35 


tyli it musę kandę. Tik kažkokia senė pro savo langą 
šaukia: 


— Turėtumėt gėdos!.. Surašytumėt jiems protokolą, 
komisare! .. Užsipuolė vargšą gyvulį... Aš žinau kodėl!.. 
Jie bijo... 


Batsiuvys, šovęs į šunį, susigėsta, cimpina į savo dirb- 
tuvėlę. Megrė pasilenkia, paglosto šunį, tas pažiūri į jį 
ne tiek dėkingomis, kiek nustebusiomis akimis. Iš kavi- 
nės išeina inspektorius Lerua: jis iš ten skambino. Žmo- 
nės nenoromis skirstosi. 

— Gaukit iš kur nors ratukus... 

Vienas po kito užsidarinėja langai, bet smalsuoliai, 
reikia manyti, stebi pro užuolaidas. Šuo nešvarus, kailis 
sulipęs nuo kraujo. Pilvas purvinas, nosis sausa, deganti. 
Šuo supranta, kad jam nori padėti, guli ramiai, nebemė- 
gina šliaužti žeme, kur primėtyta koks dvidešimt gerokų 
akmenų. 

— Kur jį gabenti, komisare?.. 

— Į viešbutį... Pamažėle... Pameskit šiaudų ant dug- 
no... 
Toji palyda kai kam gali pasirodyti juokinga. Bet 
tokių neatsiranda: visus kausto magiška baimė, kuri nuo 
pat ryto kaupėsi. Senio traukiami ratukai šokinėja per 
akmenis kreivota gatve, pervažiuoja pakeliamąjį tiltą, ir 
niekam neužtenka drąsos juos lydėti. 

Prie „Admirolo“ viešbučio Megrė pastebi automobilį: 
išeinant jo nebuvo. O pravėręs kavinės duris, iškart nu- 
stato, kad atmosfera pasikeitusi. 

Kažkoks žmogus pastumia komisarą, pamatęs iš ra- 
tukų keliamą šunį, nukreipia į jį savo aparatą, blyksteli 
magnis. Kitas golfo kelnėmis, raudonu megztiniu su blok- 
notu rankoje prideda pirštus prie kepurės. 

— Komisaras Megrė?.. Vasko iš „Journal“... Man 
pasisekė: ką tik atvykau ir radau poną... 

Jis parodo į Mišu, kuris sėdi kampe atsilošęs moles- 
kino minkštasuolyje. 

— „Petit Parisien“ automobilis važiavo iš paskos... 
Dešimtame kilometre nuo čia sugedo. .. 

Ema pristoja prie komisaro: 

— Kur man jį dėti?.. 

— Ar neatsirastų jam čia kokios vietelės? 

— Kodėl ne... prie kiemo laiptų... yra sandėliukas, 
kur laikome tuščius butelius. .. 

— Lerua!.. Paskambinkit veterinarui. .. 

Prieš valandą kavinėje buvo tuščia, niekas nedrumstė 
kraupios tylos. Dabar fotografas pobalčiu apsiaustu stum- 
do stalus, kėdes, šūkčioja: 

— Minutėlę... Nejudėkite... Atgręžkite į mane šuns 
galvą... 

Žybčioja magnis. 

— Kur Le Pomerė? — paklausia Megrė Daktarą. 

— Jis įkandin jūsų išėjo... Vėl skambino meras. 
Aš manau, netrukus bus čia. 


"2 

Devintą valandą vakaro kavinė pavirsta tarsi genera- 
liniu štabu. Atvyko dar du reporteriai. Vienas prie ga- 
linio staliuko rašo korespondenciją. Kartkarčiais iš savo 
kambario nulekia žemyn fotografas. 

— Gal turit devyniasdešimties laipsnių spirito? Man 
jo bžtinai reikia filmams išdžiovinti... Šuo pasakiškas. .. 
Sakot, vaistinėj gretimais?.. Uždaryta?.. Nieko, atida- 
Trys... 
Koridoriuje, kur kabo telefonas, kažkoks žurnalistas 
abejingu balsu diktuoja savo korespondenciją. 

— Megrė, taip... Morisas — Etjenas — Greguaras — 
Etjenas... Taip... Užrašykite drauge visus vardus... Mi- 
šu... Mišelis — Irena — Šarlis... Ne Arlis, o Šarlis... Pa- 
laukit... Aš jums duodu kolontitulus... Eis į pirmą?.. 
Taip!.. Pasakykit šefui, kad būtinai įdėtų pirmame pus- 
lapy... 

Išmuštas iš vėžių inspektorius Lerua visą laiką ieško 
akimis Megrė, lyg be jo jam nebūtų gyvenimo. Kampu- 
tyje vienintelis komivojažierius sklaido storą departamen- 
tų „Boteną“ — prekybos ir pramonės metraštį, ruošiasi 
rytdienos kelionei. Kartkarčiais jis šūkteli Emai: 

— Šofjė... Ten stipri geležies dirbinių pramonė? .. 
Ačiū... 


37 


Veterinaras išima kulką ir kruopščiai sutvarsto šuniui 
užpakalį. 

— Šuns ir dalia šuniška!.. 

Sandėliuke su dvejom durim į kiemą ir į rūsio laip- 
tus ant melsvo granito plytų padavėja pameta šiaudų, 
patiesia palaikę antklodę. Paguldo šunį, padeda prie jo 
gabalą mėsos, bet jis jos nė nepauosto. 

Savo automobiliu atvažiuoja meras. Išsičiustęs santū- 
rių judesių senis balta barzdele. Jis susiraukia patekęs 
į areštinės, tikriau sakant, kuopos vadavietės atmosferą. 

— Kas šitie ponai? 

— Žurnalistai iš Paryžiaus. .. 

Meras užsiunta. 

— Tai gražiausia! Vadinasi, rytoj visa Prancūzija šne- 
kės apie tą kvailą istoriją!.. Jūs vis dar nieko nerado- 
te2.. 

— Kvota tęsiama! — burbteli Megrė tokiu balsu, lyg 
sakydamas: „Kas jums darbo!" 

Oras įdirgintas. Žmonės tarsi iš vienų nervų. 

— O jūs, Mišu, ko neinant namo?.. 

Paniekos kupinas mero žvilgsnis kaltina Daktarą bai- 
lumu. 

— Jeigu ir toliau taip klostysis, per dvidešimt ketu- 
rias valandas garantuota visuotinė panika... Kaip jau 
sakiau, būtinai reikia ką nors suimti, nesvarbu ką... 

Paskutinius žodžius ištaria pabrėžtinai žiūrėdamas į 
Emą. 

— Žinau, kad neturiu galios jums įsakinėti... Vieti- 
nę policiją jūs laikote lyg ant juoko... Bet aš jums štai 
ką pasakysiu: dar viena drama — vienintelė —ir bus ka- 
tastrofa... Žmonės kažko laukia... Paprastai sekmadie- 
niais parduotuvės iki devynių dirba, Oo dabar jau 
kada uždarytos... Tas kvailas straipsnis „Phare de Brest“ 
įgąsdino gyventojus. .. 

Meras nebuvo nusiėmęs katiliuko; išeidamas labiau 
užsimaukšlina jį ant kaktos, sako: 

— Prašom man pranešinėti įvykius, komisare... Pri- 
menu, kad už viską, kas čia šiuo metu dedasi, jūs atsa- 
kote... 

— Bokalą alaus, Ema! — sukomanduoja Megrė. 

Nieko nepadarysi: į „Admirolo“ viešbutį priplūdo žur- 
nalistų, jie būriuojasi kavinėje, skambina telefonu, na- 
mas ūžia kaip avilys. Jie prašo rašalo, popieriaus. Ka- 
mantinėja Emą, vargšelė visai iškritusi iš veido. 

Lauke juoda naktis, mėnulio spindulys ne apšviečia, o 
tik paryškina sunkių debesų užkloto dangaus romantiš- 
kumą. Kur žengsi — visur purvynė, purvas limpa prie 
batų, mat Konkarno gatvės visai negrįstos! 

— Ar Le Pomerė sakėsi grįšiąs? .. — kreipiasi komi- 
saras į Daktarą Mišu. 

— Taip... Išėjo namo vakarieniauti. .. 

— Jo adresas?.. — paklausia Žurnalistas: matyt, kad 
neturi ko veikti. 

Daktaras jam pasako adresą, o Megrė, gūžtelėjęs pe- 
čiais, nusiveda Lerua į kampą. 

— Ar turite šįryt pasirodžiusio straipsnio originalą? .. 

— Ką tik gavau... Jis mano kambary... Rašytas kai- 
re ranka, kažkas bijojo, kad gali būti atpažintas iš ra- 
šysenos... 

— Be pašto ženklo? 

— Be. Laiškas buvo įmestas į dėžutę prie redakcijos 
durų... Ant voko užrašas: Labai skubu. .. 

Taigi aštuntą valandą ryto, ne vėliau, kažkas jau ži- 
nojo apie Žano Servjero dingimą, žinojo, kad automobilis 
paliktas ar bus paliktas prie Sen Žako upės, kad ant sė- 
dynės yra kraujo dėmių... Tas kažkas, be to, dar žinojo, 
kad kai kur bus rasta didžiakojo pėdsakų. .. 

— Tiesiog neįtikima! — atsidūsta inspektorius. — 
Tuos atspaudus aš pasiunčiau į Kė Dezorfevr! fototele- 
grama. Ten peržiūrėjo kartotekas. Atėjo atsakymas: ne- 
atitinka jokio nusikaltėlio kortelės. 

Aišku kaip dieną: Lerua pasidavęs aplinkos baimei. 
Bet labiausiai šito viruso, jei taip galima pasakyti, in- 
toksikuotas yra Ernestas Mišu; jis atrodo visai kaip še- 
šėlis šalia savim pasitikinčių atžarios laikysenos sportiš- 
kai apsirengusių žurnalistų. 

Mišu neranda sau vietos. Megrė paklausia jį: 

— Dar neinant gult?.. 


! Ten yra Valstybės saugumo rūmai. Verl. 

— Dar ne... Niekad neužmiegu anksčiau kaip pir- 
mą... 
Jis lyg ir šypteli puse lūpų, sublizga du auksiniai 
dantys. 

— Sakykit atvirai, ką jūs manot, komisare? 

Šviečiantis senamiesčio laikrodis išmuša dešimt. Kaž- 
kas pakviečia komisarą prie telefono. Skambina meras. 

— Nieko nauja?.. 

Argi ir jis laukia kokios dramos? 

Bet iš tikrųjų argi pats Megrė jos nelaukia? Apsiniau- 
kęs jis nueina pasižiūrėti geltono šuns; tas snaudžia, be 
baimės pramerkia vieną akį, pajutęs prisiartinantį žmogų. 
Komisaras paglosto jam galvą, pakiša po kojom šiaudų. 

Komisarui už nugaros išdygsta šeimininkas. 

— Kaip jūs manote, ar tie spaudos atstovai ilgai čia 
bus?.. Man reikėtų apsirūpinti produktais... Ryt nuo 
šešių turgus. .. 

Kas nepažįsta Megrė, pasijunta nejaukiai, kaip šiuo 
atveju šeimininkas, pamatęs, kad komisaras žiūri išplė- 
tęs akis kažkur jam į kaktą, bet nieko nemato, sumurma 
kažką sau po nosimi ir praeina lyg pro kokį dėmesio ne- 
vertą daiktą. " 

Grįžta „Petit Parisien“ reporteris, nusipurto sulytą 
apsiaustą. 

— Lyja? .. Kas nauja, Groslenai? .. 

Vaikino akys žiba; jis kažką pašnibžda fotografui, 
atvažiavusiam kartu su juo, paskui nukabina telefono 
ragelį. 

— Sujunkit su „Petit Parisien“, panele... Spaudos tar- 
nyba... Be eilės! .. Ką?.. Tiesiai su Paryžium? .. Prašom 
greičiau... Alio! .. Alio! .. „Petit Parisien“? .. Panelė Žer- 
men?.. Pakvieskit budinčią stenografistę... Kalba Gros- 
lenas. 

Jis kalba nekantriu balsu. Akys atžariai žvelgia į su- 
Klususius kolegas. Megrė, ir tas eidamas pro šalį sustoja 
pasiklausyti. 

-- Alio!.. Čia jūs, panele Žana? Na, greičiau!.. Dar 
spėsim paleisti į kelias provincijos laidas... Kiti tegul 
persispausdina iš Paryžiaus laidos... Pasakykit redakci- 

jos sekretoriui, kad paredaguotų korespondenciją... Man 
nėr kada... 

Konkarno byla... Mūsų spėliojimai pasitvirtino... 
Naujas nusikaltimas... Alio! Taip, nu-si-kal-timas! .. Dar 
vienas žmogus nužudytas, jei jums taip geriau patinka... 

Visi nuščiūva. Daktaras lyg užkerėtas žengia prie 
žurnalisto, kuris karštligiškai, džiūgaudamas, drebėdamas 
iš susijaudinimo, diktuoja toliau: 

— Po pono Mostageno, po žurnalisto Žano Servjero, 
atėjo eilė ponui Le Pomerė!.. Taip... Aš jums neseniai 
diktavau paraidžiui tą pavardę... Rastas negyvas savo 
kambary... Taip, savo namuose... Sužeidimų nėra... 
Raumenys sutraukti, spėjama, kad nusinuodijo... Palau- 
kit... Užbaikite taip: miestas pagautas siaubo... Taip... 
Tuoj neškit redakcijos sekretoriui... Netrukus padiktuo- 
siu medžiagą Paryžiaus laidai, o ana tegu eina į provin- 
cijos laidas. .. 

Jis pakabina ragelį, nusišluosto veidą ir džiūgaudamas 
apžvelgia visus. 

Vėl sučirškia telefonas. 

— Alio!.. Komisaras?.. Penkiolika minučių niekaip 
negalim jums prisiskambinti... Skambinu iš pono Le Po- 
merė namų... Greičiau atvykit... Jis miręs! .. 

Ir balsas dar pakartoja pro traškesį: 

— Miręs... 

Megrė apsidairo. Kone ant visų staliukų stovi tuščios 
stiklinės. Ema, balta kaip drobė, nenuleidžia nuo komi- 
saro akių. 

— Nelieskit nė vienos stiklinės, nė vieno butelio! — 
paliepia jis. — Girdite, Lerua... Nieko nejudinkit... 

Daktaro kakta visa šlapia, jis nusitraukia skarelę, ir 
komisaras pamato liesą kaklą, marškinių apykaklę su 
kabaluojančia sagute. 


+ 


Le Pomerė bute Megrė randa kaimyną daktarą, kuris 
jau buvo apžiūrėjęs lavoną ir konstatavęs mirtį. 

Randa ten ir namų savininkę, kokių penkiasdešimties 
metų moterį. Ji skambinusi komisarui. 

Gražus pilko akmens namas žvelgia į jūrą. Kas dvi- 
dešimt sekundžių skaistus šviesos pėdas iš švyturio nu- 
tvieskia langus. 

Balkonas. Šalia Danijos herbo kyšo vėliavos kotas. 

Lavonas tyso ant rausvo kilimo studijoje, kuri pri- 
griozdinta visokių niekučių. Lauke būrelis žmonių tylė- 
damas akimis nulydi komisarą. 

Sienos nukabinėtos artisčių fotografijomis, paveiksliu- 
kais, iškirptais iš pikantiškų spaudinių ir įrėmintais, kai 
kurie su moterų dedikacijomis. 

Le Pomerė marškiniai perplėšti. Pusbačiai aplipę pur- 
vu. 

— Strichninas! — sako gydytojas. — Galvą guldau. .. 
Pažiūrėkite, kokios akys... Ypač atkreipkit dėmesį, kaip 
sutraukti raumenys... Agonija truko maždaug pusę va- 
landos. .. Gal truputį ilgiau... 

— Kur jūs buvote? — paklausia Megrė savininkę. 

— Apačioje... Visą antrą aukštą nuomojo ponas Le 
Pomerė, kuris pas mane valgydavo... Jis parėjo vakare 
apie aštuntą. Beveik nieko nevalgė... Atsimenu, pasakė, 
kad elektra silpna, nors lemputės švietė normaliai... Pa- 
sakė, kad dar S tik išgersiąs aspirino, galva kaž- 
kokia sunki.. 

Komisaras) pažvelgia į daktarą klausiančiomis akimis. 

— Visiškai taip!.. Pirmi požymiai... 

— Po kiek laiko jie pasireiškia? .. 

— Nelygu kokia dozė ir kiek atsparus organizmas... 
Kartais po pusvalandžio... Būna, kad ir porai valandų 
praėjus. ., 

— Omirtis?.. 

— ... ji ateina vėliau kaip bendro paralyžiaus išda- 
va... Bet iš pradžių paralyžius ištinka atskiras kūno da- 
lis. .. Galimas dalykas, kad jis mėgino šauktis pagalbos. .. 
Jis gulėjo ant šios sofos. .. 

Tai ta pati sofa, pelniusi Le Pomerė butui Nešvanky- 
bių namų šlovę! Frivoliškų paveiksliukų aplink sofą pri- 
kabinėta daugiau nei kur kitur. Naktinė lempelė košia 
rausvą šviesą. 

— Traukulių tampomas, panašiai kaip užėjus delirium 
Iremens ?, jis nusirito... Mirtis jį ištiko ant žemės... 

Megrė priėjęs užtrenkia prieš pat nosį duris į vidų 
lendančiam fotografui. 

Pusbalsiu jis svarsto, skaičiuoja: 

— Le Pomerė išėjo iš „„Admirolo“ kavinės pradžioj 
aštuntos... Jis ten išgėrė stikliuką konjako... Po kokių 
penkiolikos minučių parėjęs namo valgė ir gėrė... Iš to, 
ką man papasakojote apie strichnino pasekmes, reikėtų 
spręsti, kad jis galėjo išgerti nuodų tiek ten, tiek čia, 
namie... 

Jis tučtuojau nuskuba į apačią; ten randa verkiančią 
šeimininkę ir dar tris kaimynes. 

— Kur lėkštės ir stiklinės nuo pietų?.. 

Keletą sekundžių ji žiūri į komisarą nesuprasdama, 
ko tas klausia. Kol ji susizgrimba, komisaras pats pamato 
virtuvėje garuojantį šilto vandens dubėnį, švarias lėkš- 
tes dešinėje, neplautas — kairėje ir stiklines. 

— Aš kaip tik ploviau indus, kai... 

Įeina policininkas. 

— Saugokite namą. Išprašykite iš čia visus, tik šei- 
mininkė gali pasilikti. .. Neįleiskit jokio žurnalisto, jokio 
fotografo. .. Indų ir stiklinių nejudinkit. .. 

Penkis šimtus metrų iriasi komisaras Megrė per 
vėtrą iki viešbučio. Miestas skendi tamsoje. Vos keli 
žiburiai kur ne kur dega. 

Užtat aikštėje, krantinės kampe, plieskia visi trys ,„Ad- 
mirolo“ viešbučio langai; tik dėl žalsvų stiklų viešbutis 
panašus greičiau ne į namą, 0 į vaiduoklišką akvariumą. 

Priėjęs prie viešbučio, komisaras išgirsta balsus, tele- 
tono džeržgimą, įjungto automobilio motoro burzgesį. 

— Išvažiuojat? — paklausia Megrė vieną žurnalistą. 

— Linija užimta! Mėginsiu skambinti iš kitur... Po 
dešimties minučių bus vėlu, mano medžiaga nepaklius į 
Paryžiaus laidą... 

Inspektorius Lerua vidury kavinės atrodo lyg klasės 
auklėtojas, prižiūrįs pamokas kalančius mokinius. Vienas 
žurnalistas rašo nepakeldamas galvos. Komivojažierius 


2 Baltoji karštligė (Iot.) 


43 


sėdi vis tokiu pat suglumusiu veidu, bet matyti, kaip pa- 
siutiškai magi šita jam neįprasta atmosfera. 

Ant staliukų tebestovi visi stiklai. Taurelės su kojyte 
aperityvams, stikliukai likeriams. 

— Kelintą valandą pradėjot kraustyti stalus? .. 

Ema veltui stengiasi prisiminti: 

— Negalėčiau pasakyti. Vienus stikliukus nusinešda- 
vau priėjusi patarnauti... Kiti čia stovi nuo popietės... 

— Kur pono Le Pomerė stikliukas? .. 

— Ką jis gėrė, pone Mišu?.. 

Megrė už jį atsako: 

— Konjaką... 

Ema peržiūri lėkšteles *. 

— Šeši frankai... Bet vienam iš šitų ponų aš atne- 
šiau viskio, kaina ta pati... Gal jis gėrė iš šito stikliu- 
ko?.. O gal iš to? 

Fotografas neleidžia tuščiai laiko: fotografuoja tuos 
žalsvus stikliukus ant mMarmurinių staliukų. 

— Suraskit vaistininką! — paliepia komisaras inspek- 
toriui. 

Iš tikrųjų ši naktis — stikliukų ir lėkščių naktis. Su- 
nešami indai iš Danijos vicekonsulo namų. Vaistininko 
laboratorijoje kaip namie šeimininkauja reporteriai, vie- 
nas, buvęs medicinos fakulteto studentas, net padeda da- 
ryti analizes. 

Paskambina meras ir pro dantis tik tiek iškošia: 

— ... jūs atsakote už viską... 

Nusikaltėlio nerasta. Maža, kad nerasta: staiga išdy- 
gęs šeimininkas paklausia: 

— O kurgi šuo dėjosi?... 

Sandėliukas, kur jis gulėjo ant šiaudų, tuščias. Gel- 
tonas šuo sutvarstytu užpakaliu, negalįs ne tik kad vaikš- 
Čioti, bet nė pašliaužti, dingęs. 

Analizės nieko neparodė! 

— Gal tą, iš kurio gėrė ponas Le Pomerė, aš išplo- 
viau... Nė pati nebežinau... Per tokią sumaištį... — kal- 
ba Ema. 

3 Prancūzijoje restoranuose, kavinėse užsakyti gėrimai atnešami 
a su spalvotom lėkštelėm, pagal jas atsiskaitoma su klientu. 

Pono Le Pomerė šeimininkė pusę indų irgi buvo iš- 
plovusi šiltu vandeniu. 

Ernestas Mišu, pilkas kaip žemė, ypač nerimauja dėl 
šuns dingimo. 

— Jo atėjo paimti per kiemą... Ten yra išėjimas į 
krantinę... Lyg akligatvis... Reikėtų duris užkalti, ko- 
misare... Kitaip... Tik pamanykit, jis galėjo čia patekti 
niekieno nepastebėtas! .. Ir išsinešti ant rankų tą šunį!.. 

Nesuklysi pasakęs, kad Daktaras nedrįsta pasikelti iš 
savo vietos salės gale, kad jis kaip galėdamas laikosi 
žoliau nuo durų. 

Žmogus iš Kabelu rago 2 


Aštunta valanda ryto. Megrė, visą naktį nemigęs, iš- 
simaudė ir pasikabinęs ant lango skląsčio veidrodėlį bai- 
gė skustis. 

Per naktį oras atšalo. Krinta šlapdraba. Vienas re- 
porteris apačioje laukia atnešant Paryžiaus laikraščių. Jau 
švilpė pusę aštuonių atvykstantis traukinys. Po kelių mi- 
nučių čia prisistatys laikraščių pardavėjai su sensacin- 
gomis laidomis. 

Pro langą komisaras mato sekmadieninį turgų. Tačiau 
justi, kad nėra to gyvumo, judrumo kaip kitais kartais. 
Žmonės kalbasi pusbalsiu. Naujienų prisiklausę valstie- 
čiai atrodo susirūpinę. 

Negrįstoje aikštėje stovi koks penkiasdešimt prekysta- 
Jių, ant jų išdėliota sviesto gabalų, kiaušinių, daržovių, 
petnešų ir šilkinių kojinių. Dešinėje išsirikiavę visokiausi 
vežimaičiai, linksi, plazda balti plačiais mezginiais kykai. 

Megrė tik tada suvokia, kad kažkas atsitiko, kai pa- 
mato, jog turgus akies mirksniu pasikeičia, žmonės su- 
sigrūda ir žiūri viena kryptim. Pro uždarytą langą jis 
nieko negirdi, teisingiau, jo ausį pasiekia tik duslus gau- 
desys. 

Jis Meta žvilgsnį tolyn. Uoste keli žvejai krauna į 
barkus tuščias pintines ir tinklus. Staiga jie nustoja dir- 

bę, prasiskiria, duoda kelią dviem policininkams, vedai- 
tiems kažkokį sulaikytąjį merijos link. 

Vienas policininkas visai dar geltonsnapis. Žioplo vei- 
do. Antrasis — didžiuliais rudais ūsais ir krūmuotais anta- 
kiais — iš išvaizdos kone žiaurus. 

Turguje derybos nutrūksta. Visi žiūri į besiartinančią 
trijulę. Vieni kitiems rodo antrankius, uždėtus piktada-- 
riui. 

Jis — milžinas! Kiek susimetęs į kuprą ir dėl to atro- 
do lyg dvigubai platesnių pečių. Maknoja per purvyną 
ir tarsi tempte tempia abu policininkus. 

Jis apsivilkęs palaikiu švarku. Be kepurės, tamsūs 
šiurkštūs plaukai visai trumpai nukirpti. 

Žurnalistas, užlėkęs laiptais, daužo į duris, kelia mie- 
gantį fotografą: 

— Benua!.. Benua!.. Greičiau... Kelkis... Pritren- 
kianti nuotrauka... 

Geriau nė nepasakysi. Mat kol Megrė nusibraukė nuo 
žandų muilo putas, kol užsivilko švarką, nenuleisdamas 
akių nuo aikštės, ten atsitiko tikrai kažkas nepaprasta. 

Minia beregint apsupo policininkus ir sulaikytąjį. O 
tas, Matyt, seniai tykojęs progą, kad sudauš iš visų įėgų 
riešais. 

Iš tolo komisaras mato liūdnai kadaruojant policinin- 
kams ant rankų retežių galus. Žmogus neria į minią. Vie- 
na moteris pargriūna. Žmonės išsilaksto į šalis. Niekas 
nespėja nė atsitokėti, o sulaikytasis šoka į akligatvį, už 
dvidešimties metrų nuo „Admirolo“ viešbučio, čia pat ša- 
limais tuščio namo, kur praėjusį penktadienį plykstelėjo 
revolverio šūvis pro pašto angą. 

Jaunylis policininkas nori šauti, bet suabejoja, šauti 
ar ne, ir leidžiasi tekinas mosikuodamas pistoletu; Megrė 
pabūgsta nelaimingo atsitikimo. Nedažyto medžio būda 
sutreška bėgančiųjų spaudžiama, brezenias nukrinta tie- 
siai ant sviesto gabalų. 

Jaunasis policininkas vienas drąsiai nusiveja piktadarį 
į akligatvį. Megrė, gerai pažįstąs vietovę, neskubėdamas 
baigia rengtis. 

Iš tikrųjų būtų stebuklas vėl sugauti tą storžievį. Gat- 
velė, siaura kaip rankovė, dukart daro alkūnę. Koks 

dvidešimt krantinės ar aikštės namų turi antras duris į 
tą akligatvį. O kur dar, pašiūrės, lynų ir laivybos reik- 
menų pirklio padarginės, konservų dėžučių sandėlis, gau- 
sybė ir šiokių, ir tokių pastatų, užkampių ir užkaborių, 
pašiūrių. — gaudyk negaudęs. 

Minia dabar laikosi atokiai. Parverstoji moteris, rau- 
dona iš pasipiktinimo, grūmoja kumščiu į visas puses, 
ir ašaros jai virpa pasmakrėje. 

Iš viešbučio išbėga fotografas, basas, ant pižamos už- 
simetęs apsiaustą. 

Po pusvalandžio prisistato meras, jam įkandin — žan- 
darmerijos leitenantas su savo vyrais, kurie tučtuojau 
ima krėsti aplinkinius namus. 

Pamatęs Megrė, šveičiantį skrebučius kavinėje prie 
staliuko su jaunuoju policininku, miesto galva net sudre- 
ba iš pasipiktinimo. 

— Aš jus jau įspėjau, komisare, kad atsakote už... 
už... Bet jūs, kaip matyti, nė trupučio nesijaudinat!.. 
Tučtuojau siunčiu telegramą Vidaus reikalų ministrui ir 
pranešuų, kad... kad... Ar jūs bent matėt, kas mieste 
dedasi? Žmonės bėga iš namų. .. Nepakrutantis senis stau- 
gia iš baimės, kad ji paliko vieną trečiame aukšte... Vi- 
sur tik vaidenasi tas banditas. .. 

Atsigręžęs Megrė pamato Ernestą Mišu: lyg išsigan- 
dęs vaikas jis stengiasi būti kaip galima arčiau komisaro, 
stengiasi neatstoti nuo jo it šešėlis. 

— Įsidėmėkite, kad jį suėmė vietos policija, tai yra 
eiliniai policininkai, o jūs... 

— Jūs vis reikalaujate suimti? .. 

— Ką jūs tuo norite pasakyti? .. Manote sugauti bėg- 
12... 

— Vakar jūs mane prašėte suimti bet ką... 

Žurnalistai išeina į gatvę padėti ieškoti žandarams. 
Kavinė pustuštė, prišiukšlinta, kada čia tvarkysi. Gaižus 
užsistovėjusio tabako kvapas gniaužia gerklę. Žmonės 
lipa per cigarečių nuorūkas, spjaudalus, pjuvenas, stiklų 
šukes. 

Vis dėlto komisaras išsiima iš savo portfelio arešto 
orderio blanką. 

-— Vienas jūsų žodis, pone mere, ir aš... 

— Įdomu, ką jūs suimtumėt!.. 

— Ema!.. Plunksną ir rašalo... 

Megrė papsi pypkę. Meras burbteli, aišku, tikėdamasis, 
kad ir kiti išgirs: 

— Blefas!.. 

Tačiau Megrė lyg niekur nieko stambia nelygia ra- 
šysena ima rašyti: 

„.. Ernestą Mišu, Baltųjų Smėlynų Nekilnojamojo tur- 
to akcinės bendrovės administratorių. .. 

Tai greičiau komiška negu tragiška. Meras, priešais 
stovėdamas, skaito. Megrė prabyla: 

— Štai! Jūsų primygtinai prašomas, suimu Daktarą... 

Tasai tik žvilgt žvilgt į vieną ir kitą, vypteli nežino- 
damas, kaip priimti tokius juokus. Bet komisaras stebi ne 
ji, o Emą: ta, eidama prie kasos, staiga atsisuka paskais- 
tėjusių veidu, neįstengdama nuslėpti džiaugsmingo šyp-- 
sulio. 

— Aš manau, komisare, kad jūs suvokiate, kokių rim- 
tų padarinių... 

— Nieko nepadarysi, toks jau mano amatas, pone 
mere. 

— Po viso to, kas čia atsitiko, jūs nieko kita nesu- 
galvojote, kaip suimti vieną iš mano draugų... Sakyčiau, 
bičiulių... gerbiamą Konkarno pilietį, žmogų, kuris... 

— Ar turite mieste gerai įrengtą kalėjimą? .. 

Mišu per visą tą laiką, rodės, tik sunkiai rijo seilę. 

— Be policijos posto merijoje, dar yra žandarmerija 
senamiesty... 

Įeina inspektorius Lerua. Jam net kvapą užima, kai 
Megrė lyg niekur nieko pasako: 

— Štai kas, brolyti! Būk toks malonus, nuvesk Dak- 
tarą į žandarmeriją... Nežymiai! .. Antrankių nereikia... 
Uždaryk, tik žiūrėk, kad jam nieko netrūktų... 

— Tai gryniausia kvailystė!.. — murma Daktaras. —- 


Aš nieko nesuprantu... Aš... Kur tai girdėta!.. Tai 
šlykštu! .. “ 
— Po šimts! — burbteli Megrė. Ir pasisukdamas į 


merą priduria: 

— Aš nesipriešinu, tegul jūsų policija toliau ieško to 
valkatos... Vis smagiau gyventojams... Gal netgi nau-- 
dinga? .. Bet jo suėmimui neteikite per daug svarbos... 
Nuraminkite žmones. .. 

— O ar žinote, kad kai jį šįryt suėmė, jis turėjo di- 
doką lenktinį peilį? .. 

— Galimas daiktas. .. 

Megrė pritrūksta kantrybės. Jis atsistoja, apsivelka 
sunkų apsiaustą aksomine apykakle, perbraukia rankove: 
savo katiliuką. 

— Iki pasimatymo, pone mere... Aš jums pranešinė- 
siu... Dar vienas patarimas: neprasidėkit su žurnalistais. .. 
Iš esmės dėl viso to neverta burnos aušinti... Einam? .. 

Klausimas taikomas jaunajam policininkui, kuris pa- 
žvelgia į merą lyg sakydamas: „Atleiskite, bet aš turiu 
su juo eiti..." 

Inspektorius Lerua tūpčioja apie Daktarą kaip žmogus, 
gavęs nešti nepakeliamą naštą. 

Megrė praeidamas patapšnoja Emai per skruostą ir 
nudrožia per aikštę nepaisydamas smalsių žmonių žvilgs- 
nių. 

— Pro čia... 

— Taip... Reikės aplenkti dokus... Koks pusvalandis 
kelio... 

Žvejai — tai ne miesto gyventojai, mažiau jaudinosi 
dėl įvykių ,„Admirolo“ kavinėje, ir koks dešimt valčių, 
vos tik audra aprimo, pavieniais irklais yrėsi iš reido į. 
jūrą, kur plauks pavėjui. 

Policininkas žvilgčioja į Megrė it mokinukas, baisiai 
norįs patikti savo mokytojui. 3 

— Žinote... Ponas meras ir Daktaras mažiausiai du- 
kart per savaitę lošdavo kortomis... Ponui merui toks. 
smūgis. .. 

— Ką žmonės šneka... 

-- Kaip kas... Paprasti žmoneliai, darbininkai, Žvejai, 
per daug nesijaudina... Jie, sakyčiau, net patenkinti... 
Mat Daktaras, ponas Le Pomerė ir ponas Servjeras ne- 
kokį vardą turėjo... Tokie ponai... Žinoma, niekas jiems 
nieko nedrįso sakyti... Bet elgėsi nelabai gražiai, vedė 
iš kelio fabrikų mergiotes... Vasarą, kai privažiuodavo 
draugų iš Paryžiaus, dar blogiau... Ūždavo, siausdavo 
gatvėse iki antros ryto, tarytum miestas jiems priklausy- 
tų... Mes dažnai gaudavom skundų... Ypač dėl pono 
Le Pomerė: tas nepraeis ramiai nė pro vieną sijoną... 
Liūčna kalbėti... Fabrikai buvo sustoję... Žmonės liko 
be darbo... už pinigus... visos tos mergiotės.... 

— Tai kas gi tada jaudinasi? .. 

— Visi kiti!.. Buržua!.. Ir prekybininkai, kurie try- 
nėsi su „Admirolo“ kavinės kompanija... Kavinė buvo 
lyg ir miesto centras... Meras irgi ten lankydavosi. .. 

Policininkui itin malonu, kad komisaras Megrė jo taip 
atidžiai klausosi. 

— Kur mes esame? 

— Jau išėjom už miesto... Nuo čia krantas kone dy- 
kas... Vien uolos, eglynai, vienas kitas vasarnamis, kur 
vasarą atvažiuoja iš Paryžiaus... Ta vieta vadinama Ka- 
belu ragu. 

— Kaip jums šovė mintis čia ieškoti? .. 

—- Kai jūs mano kolegai ir man liepėte ieškoti gelto- 
no šuns šeimininko, — jūsų nuomone, greičiausiai tai bū- 
siąs koks valkata,— mes pirmiausia apžiūrėjome senus 
barkus uosto užkampy... Ten retkarčiais vis randam ko- 
kį bedarbį bastūną. .. Praėjusiais metais sudegė vienas 
kateris: kažkoks valkata susikūrė ugnį pasišildyti ir pa- 
miršo užgesinti... 

—- Nieko neradot? 

— Nieko... Tada mano kolega prisiminė buvusį Ka- 
belu budėjimo postą... Ateinam... Matot tą keturkampį 
tašytų akmenų pastatą ant paskutinio uolos kaubrio? .. 
Jis iš tų pačių laikų kaip ir senamiesčio sustiprinimai... 
Eikite čia... Atsargiai, čia priteršta... Kažkada labai 
seniai čia gyveno sargas, kai kas sakytų, budėtojas, jo 
pareiga — signalizuoti atplaukiantiems laivams... Iš jo 
toli matyti... Kaip ant delno visas Glenano farvarteris, 

kuriuo tik ir galima įplaukti į reidą... Bet turbūt jau 
koks penkiasdešimt metų čia viskas apleista. .. 

Megrė įžengia į koridoriuką — durų nebėra — atsidu- 
ria patalpoje su plūkta asla... Į jūrą žvelgia siaurutės 
šaudymo angos. Kitoje pusėje — langas, be stiklų, be 
statramsčių. 

Ant sienų peilio galu priraižyta užrašų. Ant žemės — 
pilna popiergalių, visokiausio šlamšto. 

— Štai čia maždaug penkiolika metų gyveno vienas 
žmogus, visai vienas... Kvaištelėjęs... Visų šalinosi. .. 
Miegojo šitame kampe, nesibaidė nei šalčio, nei drėgmės, 
nei audrų, nors bangos virsdavo vidun pro angas... La- 
bai savotiškas... Vasarą jo pasižiūrėti atvažiuodavo pa- 
ryžiečių, duodavo jam smulkių pinigų. Vienam atvirukų 
pirkliui buvo šovusi mintis jį nufotografuoti ir nuotrau-- 
kas pardavinėti prie įėjimo... Tas žmogus per karą mi- 
rė... Niekam nė į galvą neatėjo iškuopti šitą vietą... 
Vakar aš ir pagalvojau: jeigu kas nors netoliese slepiasi, 
tai greičiausiai šičia... 

Siauručiais akmeniniais laiptais, iškaltais pačioje sie-- 
noje, Megrė užlipa į sargybinę, teisingiau, granito bokš- 
tą, į visas keturias šalis atvirą: gali gėrėtis apylinke. 

— Čia buvo budėjimo postas... Tais laikais, kai švy- 
turių nebuvo, aikštelėje uždegdavo laužą... Taigi šįryt 
anksti mudu su kolega ateinam... Atsargiai, ant pirštų 
galų... Apačioje, ten pat, kur kadaise miegodavo pami- 
šėlis, pamatome knarkiantį žmogų... Tikras milžinas!.. 
Knarkimas girdėti už penkiolikos metrų... Mudu mikliai 
uždėjom jam antrankius, kol jis nepabudo. .. 

Jie vėl nulipa į keturkampį kambariuką, ten kiaurai 
traukia ir labai šalta. 

— Jis gynėsi? .. 

— Nė kiek!.. Mano kolega paprašė parodyti doku- 
mentus, bet jis nieko neatsakė... Kad būtumėt jį matę... 
vienas būtų lengvai mudu sudorojęs... Aš nepaleidau. 
revolverio... O jo rankos!.. Jūsų stambios, teisybė? ... 
Bet įsivaizduokit dukart stambesnes, su tatuiruotėm. .. 

— Ar pastebėjot, kas buvo nupiešta? .. 

— Mačiau tik inkarą ant kairės rankos ir raides SS 
iš abiejų pusių... Buvo dar kažkokių įmantresnių pieši- 

nių... Lyg ir gyvatė?.. Kas ant žemės, mes nieko ne- 
lietėm. .. Žiūrėkit! . 

Ko čia tik nebuvo: gerų markių vyno, prašmatnių al- 
koholinių gėrimų butelių, tuščių konservų dėžučių ir dar 
koks dvidešimt nepraimtų. 

O gražiausia — laužo pelenų krūva vidury ir čia pat 
apgraužtas avies šlaunikaulis. Duonos kriaukšlai. Žuvies 
ašakos. Išvalgyto moliusko geldelės, omaro žnyplės. 

— Tikra puota, ar ne! — su pasigėrėjimu šūkteli jau- 
nasis policininkas, matyt, niekada neturėjęs galimybės 
kelti tokių vaišių. — Dabar aišku, kodėl paskutiniu metu 
gaudavom tiek skundų... Mes nekreipėm dėmesio, dau- 
giausia mažmožiai... Iš kepyklos pavogė šešių svarų 
duonos kepalą... Iš žvejų barko dingo pintinė merlanų... 
Sandėlio vedėjas Priunjė tvirtino, kad naktimis kažkas 
vis džiauna iš jo omarus. 

Megrė imasi neįprasto darbo: skaičiuoja mintyse, per 
kiek dienų žmogus su vilko apetitu galėjo sušveisti, kas 
-Čia buvo sušveista. 

— Per savaitę... — sumurma jis. — Taip... O kur dar 
avies šlaunis. .. į 

Staiga jis paklausia: 

— O šuo kur?.. 

— Iš tikrųjų! Mes jo neradom. Asloje buvo pėdsakų, 
"bet šuns nematėm. Žinot, meras turbūt siunta, kad su- 
ėmėt Daktarą... Nenustebčiau, jei jis telegrafuotų į Pa- 
Tyžių, kaip buvo žadėjęs. .. 

— Ar tas vyras buvo ginkluotas? .. 

— Ne! Aš pats iškračiau jo kišenes, kol mano kolega 
Pjedbefas vienoj rankoj laikė nutaikytą į jį pistoletą, ki- 
toj — antrankius... Kelnių kišenėje radau keptų kašto- 
nų... Ketvertą ar penketą... Matyt, nukniaukė iš veži- 
mėlio, kuris šeštadieniais ir sekmadieniais vakare stovi 
prie kino... Paskui smulkių pinigų... Taip apie dešimt 
frankų... Peilį... Ne kažkokį baisų... o paprastą, jūrei- 
višką, duonriekį. .. 

— Ir jis nepratarė nė žodžio?.. 

— Nė žodžio... Mudu su kolega net pamanėm, kad 
jis kuoktelėjęs kaip ir ankstesnysis įnamys... Žiūrėjo į 

mus iš padilbų. .. Barzda kokia savaitė neskusta, du prie-- 
šakiniai dantys išdaužti. .. 

— Kaip buvo apsirengęs? .. 

— Tiesiog negalėčiau pasakyti... Palaikis kostiumas. 
Vargu ar turėjo ką apačioj pasivilkęs — marškinius ar 
triko... Jis gražiuoju ėjo su mumis... Mudu didžiavomės. 
savo laimikiu... Jis būtų galėjęs dešimt kartų pabėgti, iki 
pasiekėm miestą... Todėl buvom visiškai ramūs, tik stai- 
ga kad trūktelės antrankius, grandinės neišlaikė. ... 
Maniau, kad jis man dešinės rankos riešą nutraukė... 
Dar ir dabar žymės tebėra... Na, o dėl Daktaro Mišu... 

— Sakykit... 

— Jo motina šiandien ar ryt parvažiuoja... Ji depu-- 
tato našlė... Turi ryšių... Draugauja su mero žmona... 

Pro šaudymo angas Megrė žiūri į pilką vandenyną. 
Mažį burlaiviai zuja tarp Kabelu rago ir povandeninės: 
uolos — iš bangų mūšos gali spėti ją ten esant — pasi- 
suka kitu bortu ir nuplaukia mesti tinklų už kokios my-- 
lios. 

— Ar jūs iš tiesų manot, kad Daktaras? .. 

— Eime! — paragina komisaras. 

Prasideda potvynis. Kai juodu išeina, vanduo jau lai-- 
žo aikštelę. Už kokių šimto metrų vaikigalis šokinėja 
nuo uolos ant uolos, ieško bučių, kur buvo duburiuose 
sustatęs omarams gaudyti. Jaunasis policininkas nieku 
gyvu negali tylėti. 

— Keisčiausia, kad kėsintasi į poną Mostageną, jis 
geriausias žmogus visame Konkarno... Jį net norėta iš- 
rinkti generaliniu tarėju... Gyvybei pavojus, rodos, ne- 
begresia, bet kulkos nepavyko išimti... Visą gyvenimą 
nešios švino gabalą pilve!.. Kai pagalvoji, kad jeigu jis 
nebūtų sustojęs užsidegti cigaro. .. 

Atgal jie grįžta ne pro dokus, o sėda į keltą, kuris. 
plaukioja tarp Farvaterio ir senamiesčio. 

Netoli tos vietos, kur vakar vyrukai mėtė akmenimis 
į geltoną šunį, Megrė pamato aptvarą, monumentalius 
vartus, o viršum jų vėliavą ir užrašą „Žandarmerija“. 

Pastatas dar iš Kolbero laikų. Per kiemą Megrė nu- 
eina į raštinę. Ten randa inspektorių Lerua, kažko besi-- 
ginčijantį su viršila. 

— Kaip Daktaras? .. — pasiteirauja Megrė. 

—- Apie jį kaip tik ir kalbam! Viršila nenori nė gir- 
«dėti, kad maistą jam būtų leidžiama nešioti iš miesto... 

— Leisiu, jeigu jūs imatės atsakomybę! — sako virši- 
la komisarui Megrė. —Ir paprašysiu raštelio, kad turė- 
čiau kuo pasiteisinti. .. 

Kieme tylu kaip vienuolyne. Maloniai gurga fontanas. 

— Kur jisė.. 

-— Apačioj, į dešinę... Matot duris... Paskui korido- 
riuj antros durys... Norit, palydėsiu?.. Skambino me- 
ras, liepė kaip galima švelniau elgtis su kaliniu... 

Megrė pasikrapšto smakrą. Inspektorius Lerua ir po- 
licininkas beveik vienmečiai, abu žiūri į komisarą su 
droviu smalsumu. 

Po kelių minučių komisaras vienas įeina į kamerą 
išbaltintom sienom, kuri atrodo neką niūriau kaip ka- 
reivinės. 

Mišu sėdi prie nedažyto staliuko; pamatęs komisarą 
atsistoja, nori kažką pasakyti, bet nedrįsta, pagaliau pra- 
byla žiūrėdamas kažkur į šalį: 

— Aš manau, komisare, kad jūs suvaidinote šitą 
komediją norėdamas išvengti naujos dramos, saugodamas 
mane nuo... nuo... || 

Megrė pastebi, kad iš Daktaro neatimtos nei petnešos, 
nei kaklaskarė, nei raišteliai, kaip reikalauja taisyklės. 
Bato galu komisaras prisitraukia kėdę, atsisėda, prisikem- 
ša pypkę ir geraširdiškai burbteli: 

— Po šimts! .. Nagi sėskitės, Daktare! .. 


VI 
Bailys 


— Sakykit, komisare, jūs prietaringas? 

Megrė apžargom ant kėdės, alkūnėmis atsirėmęs į 
atkaltę, atstato lūpas, ir tą jo grimasą gali suprasti kaip 
nori. Daktaras nesėda. 

— Aš manau, kad mes visi daromės prietaringi tam 
tikrais momentais arba — jei jums geriau patinka — tais 
momentais, kai į mus atgręžtas vamzdis. .. 


54 


ir kalba toliau: , 

— Prieš savaitę paklaustas aš jums būčiau atsakęs, 
kad netikiu jokiais orakulais... O vis dėlto!.. Kartą — 
tai buvo prieš kokius penkerius metus — mes keletas 
draugų vakarieniavome pas vieną Paryžiaus aktorę... 
Geriant kavą, kažkas pasiūlė mesti kortas... Ir žinote, 
ką man išbūrė?.. Sakau jums, aš kvatojau!.. Kvatojau 
tuo labiau kad tai nebuvo įprastinė dainelė: blondinė, 
pagyvenęs ponas, kuris jums nori gero, laiškas iš toli ir 
panašiai... 

— Man pasakė: „Jūs mirsite negera mirtim... Ne 
savo mirtim. .. Saugokitės geltonų šunų...“ 

Ernestas Mišu kalba nežiūrėdamas į komisarą ir tik 
dabar į jį dirsteli. Megrė romus. Sėdi sau toks milžinas 
ant mažos kėdutės, tikrai kaip statula ,„(Romumas“. 

— Jūs tuo nesistebit?.. Per visus tuos metus net 
negirdėjau apie jokį geltoną šunį... Ir štai penktadienį 
tokia netikėta drama... Jos auka — vienas mano bičiu- 
lis... Juk ir aš galėjau stabtelėti ant šito priebučio ir 
gauti kulką... Ir kaip tik tada išdygsta geltonas šuo!.. 

Antras bičiulis dingsta tiesiog negirdėtomis aplinky- 
bėmis. .. Ir vėl pasimaišo geltonas šuo... 

Vakar prieina eilė ponui Le Pomerė. .. Geltonas šuo! ... 
Ir norit, kad nesijaudinčiau? .. 

Jis varo kaip užsuktas, ir kuo toliau, tuo tvirtesniu 
balsu. O komisaras pritarinėja: 

— Žinoma... Žinoma... 

— Kaip nedrebėsi?.. Aš puikiai suprantu, kad galit 
pamanyti, jog aš bailys... Tegul!.. Taip, aš bijau... Ne- 
paaiškinama baimė suėmė mane po pirmosios dramos, o 
čia dar išgirdau apie geltoną šunį. .. 

Jis tipena po vienutę žiūrėdamas sau po kojų. Jo vei- 
das pagyvėja. 

— Kad kiek — pats būčiau pasiprašęs jūsų globos, tik 
bijojau, kad imsit iš manęs šaipytis... Užvis labiausiai 
bijau jūsų paniekos... Stiprūs žmonės niekina bailius. .. 

Jis dabar jau spiegte spiegia: 

— Aš jums prisipažįstu, kad esu bailys, komisare. .. 
Jau keturios dienos nežinau, kur dėtis iš baimės, jau ke-- 

turios dienos baimė manęs nepaleidžia... Bet aš niekuo 
dėtas! .. Aš, kaip gydytojas, suprantu, kodėl taip yra... 

Aš gimiau nelaikšis, ir mane būtinai turėjo įkurdinti 
„inkubatoriuj'... Vaikas būdamas, persirgau visomis vai- 
kiškomis ligomis. .. 

Kai prasidėjo karas, gydytojai, apžiūrintys per dieną 
po penkis šimtus vyrų, mane pripažino tinkamu ir pa- 
siuntė į frontą... O juk aš buvau silpnų plaučių, su už- 
gydytomis kavernomis, maža to, prieš porą metų man 
buvo pašalintas inkstas... 

Aš bijojau!.. Taip bijojau, jog ėjau iš proto! .. Spro- 
gęs sviedinys užvertė mane žemėmis, gerai, kad sanita- 
rai tada atkasė... Galų gale buvau pripažintas netin- 
kamu karo tarnybai... 

Aš čia jums pasakoju gal ir nelabai gražius dalykus. .. 
Bet aš jus stebėjau. Man atrodė, kad galit suprasti. 

Bepigu stipriems niekinti bailius. Reikėtų verčiau steng- 
tis suvokti, iš ko kyla bailumas. .. 

Taigi aš supratau, kad jūs nepalankiai žiūrite į mūsų 
grupę „Admirolo“ kavinėje. Jums kas nors sakė, kad 
varau spekuliaciją sklypais... Kad esu velionio deputato 
sūnus... Iš profesijos — gydytojas. .. Kad leidžiu vakarus 
kavinėje prie staliuko su tokiais pat nevykėliais. .. 

Bet ką gi aš turėjau daryti?.. Mano tėvai gyveno 
plačiai, nors ir nebuvo turtuoliai... Paryžiuje tokie da- 
lykai ne retenybė. Augau prabangoje... Mane vežiojo 
po garsius kurortus... Paskui miršta tėvas, motina lei- 
džiasi į smulkias biržos spekuliacijas, į intrigas, ji, kaip 
ir seniau, aukštuomenės dama, tokia pat išdidi, tik kre- 
ditoriai neduoda jai ramybės. .. 

Aš jai padėjau!.. Nieko kito nesugebėjau imtis! Ta 
parceliacija. .. Pagirtino čia nieko nėra. Ir tas gyvenimas 
šičia... Įžymieji miesto žmonės!.. Bet kai nieko tvirto 
neturi... 

Šit jau trys dienos jūs mane stebite, ir aš baisiai noriu 
atvirai su jumis pasišnekėti... Aš buvau vedęs... Žmo- 
na metė mane, jai buvo reikalingas veiklus, didesnių 
„ambicijų vyras. .. 

Aš be vieno inksto... Tris keturias dienas per savai- 
tę sirginėjuų, vos nusivelku nuo lovos iki krėslo... 

Pavargęs jis atsisėda. 

— Ema turbūt jums sakė, kad buvau jos meilužis... 
Kvaila, ar ne? Kartais reikia moters... Visiems to nepa- 


aiškinsi. .. , 
„Admirolo“ kavinėje aš turbūt būčiau išėjęs iš pro- 
to... Tas geltonas šuo... Servjero dingimas... Kraujo 


dėmės jo automobilyje... O ypač niekšiška Le Pomerė 
mirtis... 

Kodėl jis?.. Kodėl ne aš?.. Prieš kokias dvi valandas 
mudu sėdėjom prie vieno staliuko, gėrėm iš vienodų 
stikliukų... Kažkoks nujautimas man sakė, kad jei išei- 
siu į gatvę — bus mano eilė... Paskui pajutau, kad ratas 
siaurėja, kad net viešbutyje, užsidaręs savo kambaryje, 
negaliu būti ramus, kad pavojus manęs tebetyko. .., 

Aš net sudrebėjau iš džiaugsmo, kai pamačiau jus ra- 
šant crderį mane suimti... Vis dėlto. .. 

Jis apveda akimis kamerą, virbais apkaltą langą į 
kiemą. 

— Gultą reikės perstumti į kitą vietą, kad ir į šita 
kampą... Kaip, sakykit, kaip man galėjo prieš penkerius 
metus išburti geltoną šunį, kai jo tada dar nė nebuvo pa- 
saulyje!.. Aš bijau, komisare! Aš jums prisipažįstu, aš 
jums rėkte rėkiuų, kad bijau!.. Nesvarbu, ką pamanys 
žmonės, sužinoję, jog aš kalėjime... Aš tik nenoriu mir- 
ti!.. O kažkas manęs tyko, aš nežinau kas, bet jis jau 
nužudė Le Pomerė, jis, be abejo, nužudė Gojarą, jis šovė 
į Mostageną... Kodėl? .. Pasakykit man!.. Kodėl? .. Tur- 
būt koks pamišėlis... Bet jis dar nepagautas!.. Jis lais- 
vėje!.. Gal jis kur netoliese sukinėjasi. .. Jis žino, kad 
aš čia... Jis ateis su savo baisiuoju šunim, kurio žvilgs- 
nis visai kaip Žmogaus... 

Megrė iš lėto atsistoja, padaužo pypkę į užkulnį. O 
Daktaras gailiu balsu pakartoja: 

— Žinau, kad jūsų akyse aš bailys... Tiek to!.. Šią- 
nakt, tikrai jaučiu, nerasiu sau vietos, vis per tą inkstą... 

Megrė — visiška kalinio priešingybė, nerimo, karš- 
čiavimosi, liguistumo, šito nesveiko, tiesiog koktaus kin- 
kų drebinimo priešingybė. 

— Gal norit, kad jums pakviesčiau gydytoją? .. 

— Nel!.. Jei žinosiu, kad kažkas turi ateiti, aš dar 
labiau bijosiu... Kas tik įeis, man atrodys, jog tai jis, 
žmogus su šunimi, beprotis, žmogžudys. .. 

Nedaug trūko, kad imtų dantimis kalenti. 

— Ar jūs jį suimsite, ar nudėsite kaip pasiutusį šu- 
nį? Pasiutęs, ne kitaip!.. Kas gi žudo šiaip saų, be 
jokios priežasties. .. 

Dar kelios minutės — ir prasidės nervų priepuolis. Meg- 
rė mato, kad jam geriau išeiti; suimtasis paraudusiais 
vokais, susigūžęs palydi jį žvilgsniu. 

— Jūs mane gerai supratot, viršila?.. Kad niekas, be 
jūsų, neįeitų į kamerą, jūs pats nešite jam valgį ir viską, 
ko jis paprašys... Tik žiūrėkite, kad kameroje nebūtų 
nieko, kuo jis galėtų nusižudyti... Atimkite raištelius, 
kaklaraištį... Kieme dieną naktį turi stovėti sargyba... 
Ir būkit mandagus! .. Kuo mandagiausias! .. 

— Toks žymus žmogus! ..— atsidūsta žandarų virši- 
la. — Argi manot, kad... 

— Bus nauja auka?.. Taip!.. Už jį atsakot savo gal- 
val.. 

Ir Megrė nudrožia siaurute gatve taškydamas vandens 
klanus. Visas miestas jį jau pažįsta. Užuolaidos kilsčioja, 
kai jis eina pro šalį. Vaikai liaujasi žaidę ir žiūri į jį su 
baiminga pagarba. 

Jis pereina pakeliamąjį tiltą, jungiantį senamiestį su 
naujuoju miestu, ir kaktomuša susiduria su inspektorium 
Lerua: tas kaip tik jo ieško, 

— Kas nauja?.. Ar dar nesugavo mano lokio?.. 

— Kokio lokio? .. 

— Didžiapėdžio žmogaus? .. 

— Ne! Meras liepė nutraukti ieškojimus, esą gyven- 
tojus nervina. Tik paliko kelis žandarų postus strategi- 
nėse vietose... Bet aš ne apie tai norėjau su jumis pasi- 
kalbėti... O apie žurnalistą Gojarą, slapyvardžiu Žanas 
Servjeras... Ką tik atvyko vienas komivojažierius, ku- 

1is sakosi jį pažįstąs ir sutikęs vakar Breste... Gojaras 
apsimetė jo nematąs ir nusisuko. .. 

Inspektorius nustebo, kad Megrė visiškai ramiai iš- 
klausė tą naujieną. 

— Meras įsitikinęs, kad komivojažierius apsirikęs. .. 
Mažų ir storų žmonių kiekviename mieste daugybė... Ir 
damas, kad aš nugirsiu?.. Pakartoju žodis į žodį: „Jūs 
pamatysit, kad komisaras nusitvers to klaidingo pėdsa- 
ko, išdums į Brestą ir paliks tikrąjį žudiką ant mūsų 
galvos!.." 

Gerą galą Megrė žingsniuoja tylėdamas. Turgavietėje 
jau ardo būdas. 

— Aš jam vos nepasakiau, kad... 

— Kad ką?.. 

Lerua parausta, nusuka veidą. 

— Visa bėda, kad nesusigriebiau, ką pasakyti... Man 
irgi kažkodėl atrodė, jog jūs ne per daugiausia dėmesio 
skiriate valkatai sugauti... 

— Kaip Mostagenas?.. 

— Jau geriau... Jam pačiam neaišku, kodėl į jį kė- 
sintasi... Jis atsiprašęs žmoną... Kad per ilgai užsisėdė- 
jęs kavinėje... Kad per daug išgėręs... Su ašaromis pa- 
sižadėjo neimsiąs į burną nė lašo... 

Megrė stabteli priešais pat uostą, už kokių penkias- 
dešimties metrų nuo „Admirolo“ viešbučio. Žvejai parplau- 
kia iš jūros; lenkdami molą, nuleidžia juodą burę ir lėtai 
iriasi pirmagalio irklais. 

Po atoslūgio prie senamiesčio mūro sienų matyti kau- 
gės dumblo, jame smygso seni puodai, atmatos. 

Iš už debesų marškos šviečia saulė. 

— Kaip jums atrodo, Lerua?.. 

Inspektorius dar labiau sunerimsta: 

— Nežinau... Mano išmanymu, jeigu tas žmogus bū- 
tų mūsų rankose... Vertas dėmesio tas faktas, kad gel- 
tonas šuo vėl dingo... Ko tam žmogui reikėjo Daktaro 
viloje? .. Matyt, nuodų... Iš to aš darau išvadą... 

— Taip, žinoma!.. Tik aš niekada nedarau išvadų... 

— Aš labai norėčiau pamatyti tą valkatą iš arti... 
Pėdsakai rodo, kad tai milžinas. .. 

— Teisingai!.. 

— Ką jūs norite pasakyti? .. 

— Niekol!.. 

Megrė stovi kaip įbestas ir, regis, akių negali atitrauk- 
ti nuo nediduko uosto panoramos: kairėj Kabelu ragas 
su uolėtais eglėmis apaugusiais skardžiais, raudonas ir 
juodas bakenas, skaisčiai raudoni plūdurai žymi farvaterį 
iki pat Glenano salų, tik salų pro pilkumą nematyti. 

Inspektorius turi dar daug ką pasakyti komisarui: 

— Skambinau į Paryžių, norėjau gauti žinių apie Go-- 
jarą: jis ten ilgai gyveno. 

Megrė pasižiūri į jį su geraširdiška pašaipa, ir Lerua 
užgautas ima berte berti: 

— Žinios arba labai geros, arba labai blogos... Te-- 
lefonu kalbėjo buvęs aukštuomenės policijos viršila, jis: 
pažinojęs Gojarą... Jis ilgokai trynęsis žurnalistų sluoks- 
niuose... Iš pradžių kronikininkas... Paskui teatriuko se- 
kretorius... Paskui laikė kabaretą Monmartre... Dukart 
bankrutavo... Porą metų buvo provincijos laikraštuko, 
rodos, Nevero, vyriausiasis redaktorius... Pagaliau jis 
naktinės landynės šeimininkas... Tokie neskęsta vandeny, 
nedega ugny — taip apie jį atsiliepęs viršila. .. Ir pridūręs: 
Šiaip nieko vyrukas; kai pamatė, kad Paryžiuje baigs 
pravalgyti savo santaupas ir tik prisivirs košės, vėl nėrė 
atgal į provinciją... 


— Taigi?.. 
— Taigi aš save klausiu, kuriems galams jam reikėjo: 
suvaidinti užpuolimą... Aš pats mačiau automobilį... 


Kraujo dėmės tikros... Ir jeigu jis buvo užpultas, tai 
kodėl nesirodo, o sau vaikštinėja po Brestą?.. 

— Puiku... 

Inspektorius žvilgteli į Megrė, ar tik tasai nejuokau-, 
ja. Ne! Komisaras rimtas, akys įsmeigtos į blyškų saulės 
skritulį, išlendantį tolumoje viršum jūros. 

— Na, o dėl Le Pomerė..., 

— Ką nors pavyko suuosti?.. 

— Į viešbutį buvo atėjęs jo brolis, norėjo su įumis 
pasikalbėti... Neturėjo laiko laukti... Juodino jį kaip 
įmanydamas... Jo nuomone, baisiausia, kad brolis Ivas. 
buvęs dykūnas... Dvi jo aistros: moterys ir medžioklė. 

Be to, liguistas potraukis skolintis ir dėtis dideliu ponu... 
Pažymėtina viena detalė. Brolis, šiaip ar taip, vienas iš 
stambiausių vietos pramonininkų, man pareiškė: ,,Aš pats 
siūdinuosi Breste... Prašmatnumo nesivaikau, žiūriu, kad 
būtų tvirta, patogu... Ivas važiuodavo į Paryžių užsisa- 
kyti drabužių... Ir avalynę jis ne bet kokią nešiodavo, 
o būtinai kokio garsaus batsiuvio siūtą... Mano žmona, 
ir ta avi tik fabriko bateliais..." 

— Kad tu nusprogtum! — burbteli Megrė, o jo kolega 
tiesiog apstulbsta ar mažų mažiausia pasipiktina. 

— Kodėl? 

— Nieko, puiku, puiku. Kaip jūs ką tik pasakėte, mes 
iš tiesų pasinėrėme į provincijos gyvenimą! Puiku, po 
šimts pypkių, žinoti, ar Le Pomerė nešiojo gatavą ava- 
lynę, ar užsisakytą... Atrodo, menkniekis... Bet — norit 
tikėkit, norit netikėkit — tai dramos užuomazga... Eime, 
išgersim aperityvo, Lerua!.. Kaip tie ponai, kurie kas- 
dien jį gerdavo. .. Į „Admirolo“ kavinę!.. 

Inspektorius dar sykį įdėmiai pasižiūri į savo šefą, 
pats save klausdamas, ar tas kartais iš jo nesišaipo. Ti- 
kėjosi, kad šefas jį pasveikins už ryto veiklą ir už paro- 
dytą iniciatyvą. 

O Megrė, atrodo, viską juokais nuleidžia! 


"2 

Toks sujudimas būna klasėje, kai mokiniams beplepant 
įžengia mokytojas. Šnekos nuščiuvo. Žurnalistai puolė 
prie komisaro. 

— Ar galima pranešti apie Daktaro suėmimą? Ar jis 
ką nors prisipažino?.. 

— Ničnieko!.. 

Megrė praskiria juos, šūkteli Emai: 

— Du perno, mažyte!.. 

— Bet jeigu jūs suėmėt poną Mišu... 

— Jūs norite sužinoti teisybę? .. 

Visų rankose beregint atsiranda bloknotai. Laukia su- 
spaudę parkerius. 

— Matot, teisybės kol kas nežinome... Gal vieną gra- 
žią dieną sužinosime... O gal ir ne... 

— Kalbama, kad Žanas Gojaras. .. 

— Gyvas ir sveikas! Tuo geriau jam! 

— O to besislapstančio žmogaus vis niekaip negali 
surasti... 

—- Tai tik rodo, kad medžiotojas silpnesnis už me- 
džiojamą Žvėrį!.. 

Ir truktelėjęs Emą už rankovės Megrė tyliai paprašo: 

— Pietus man atnešk į kambarį... 

Vienu mauku jis išmeta aperityvo taurelę, atsistoja. 

— Vienas patarimas jums, ponai! Iš anksto nedarykite 
jokių išvadų! Tr Dieve gink deduktyvinių sprendimų! 

— O kaip dėl kaltininko?... 

Megrė gūžteli plačiais pečiais, atsidūsta: 

— Kas žino?.. 

Ir jau deda koją ant laiptų. Inspektorius pažvelgia į 
jį tarsi klausdamas, ką jam daryti. 

— Ne, brolyti. .. Jūs pietaukite bendroje salėje... Man 
reikia pailsėti... 

Laiptai girgžda nuo jo sunkių žingsnių. Po kokių de- 
šimties minučių Ema nuneša į viršų užkandį. 

Paskui omarų, veršienos kepsnį su špinatais. 

Salėje kalbos tyla. Vienas žurnalistas, pakviestas prie 
telefono, pareiškia: 

— Apie ketvirtą valandą, tikrai! .. Tikiuosi jums duo- 
ti sensacingos medžiagos... Kol kas ne!.. Reikės pa- 
laukti... 

Lerua visai vienas prie stalo valgo kaip išauklėtas jau- 
nuolis, dažnai šluostydamasis lūpas staltiesėlės kampuku. 

Turgavietėje žmonės nenuleidžia akių nuo ,„Admiro- 
lo“ kavinės fasado, matyt, viliasi, kad dar kas nors atsi- 
tiks. 

Gatvelėje, kuria pabėgo valkata, stovi žandaras, at- 
sišliejęs į kampą. 

— Ponas meras prašo pakviesti prie telefono komisa- 
rą Megrė! 

Lerua subruzda, paliepia Emai: 

— Palypėkit ir jam praneškit. .. 

Padavėja tučtuojau sugrįžta ir praneša: 

— Jo nėra!.. 

Inspektorius galvotrūkčiais užlekia laiptais, 0 nusi- 
leidžia baltas kaip drobė, stveria ragelį. 

— Alio!.. Taip, pone mere!.. Nežinau... Aš... Aš 
labai susirūpinęs... Komisaro čia nėra... Alio!.. Ne! 
Nieko jums negaliu pasakyti... Jis pietavo savo kam- 
bary... Nulipant jo nemačiau... Aš jums tuojau paskam- 
binsiu... 

Ir Lerua su staltiesėle, kurios nebuvo išleidęs iš rankų, 
nusišluosto kaktą. 


VII 


Porelė prie žvakės 


Į savo kambarį inspektorius įeina tik po gero pusva- 
landžio. Ant stalo randa Morzės abėcėle šifruotą raštelį: 


Šivakar apie vienuoliktą užlipkite ant stogo, tik kad 
niekas nepastebėtų. Aš būsiu ten. Jokio triukšmo. Pasi- 
imkite ginklą. Sakykite, kad išvažiavau į Brestą ir iš ten 
jums paskambinau. Iš viešbučio niekur neikite. 

Megrė 


Prieš vienuoliktą Lerua nusiauna pusbačius, įsispiria 
į veltinio šlepetes, kurias po pietų nusipirko tam reika- 
lui: šiaip ar taip, įdomu, kas čia bus. 

Užkopęs iki galo laiptais, randa pristatytas prie lubų 
angos kopėčias. Ant aukšto šalta, traukia skersvėjai; in- 
spektorius įsidrąsinęs užsibrėžia degtuką. 

Po valandėlės jis išlenda pro pastogės langutį, bet 
tučtuojau šliaužti prie karnizo nedrįsta. Už ko tik paim- 
si — viskas šalta. Nuo skardos stingsta pirštai. O Lerua, 
lyg tyčia, kad būtų lengviau, neapsivilko apsiausto. 

Kai akys tamsoje pamažėle apsipranta, Lerua lyg ir 
įžiūri juodą, kresną pavidalą, tarsi didžiulį grobio tykan- 
tį žvėrį. Nosis užuodžia pypkinio tabako kvapą. Lerua 
vos girdimai sušvilpia. 

Netrukus jis prisigretina prie Megrė ant karnizo. Nei 
jūros, nei miesto nematyti. Jie sėdi ant stogo šlaito į 

krantinės pusę, apačioj tamsuoja lyg ir apkasas, ne kas 
kita, kaip ta pagarsėjusi gatvelė, kuria pabėgo didžiakojis 
valkata. 

Miesto panorama įvairi. Čia ir žemučiai stogai, ir aukš- 
tumo sulig dviem vyrais. Kur ne kur šviečia langai. Kai 
kurie su užtrauktomis užuolaidomis, ant jų lyg kinų še- 
šėliai juda siluetai. Gan tolokai pro vieną langą matyti 
kambarys ir jame moteris, maudanti kūdikį emaliuotame 
dubeny. 

Komisaras it koks kalnas sukruta, teisingiau, pasislen- 
ka, prikiša lūpas inspektoriui prie ausies. 

— Atsargiai! Jokių staigių judesių. Karnizas ne toks 
jau stiprus, baisu, kad laštakas nenutrūktų ir su trenks- 
mu nenubildėtų... Kur žurnalistai? 

— Apačioj. Tik vienas išrūko į Brestą įsitikinęs, kad 
norite susekti Gojarą. .. 

— Kur Ema? 

— Nežinau... Nepasidomėjau, kur ji... Po pietų ji 
man atnešė kavos. 

Iš tikrųjų nei šis, nei tas sėdėti paslapčiomis nuo visų 
ant stogo, kai viduje verda gyvenimas, žmonės vaikš- 
čioja sau šilumoje ir šviesoje, ir jiems nėra reikalo šnibž- 
dėtis. 

— Gerai... Tyliai pasisukite į parduodamą namą... 
Tyliai!.. 

Antras namas dešinėje, vienas iš nedaugelio didelių 
kaip viešbutis namų. Jis skendi visiškoje tamsoje, bet 
inspektoriui kažkodėl atrodo, kad trečio aukšto plikame 
lange lyg ir atsimuša šviesa. 

Ilgai žiūrėjęs jis pagaliau nustato, kad ne atšvaitas 
lange atsimuša, o iš tikrųjų viduje žilpsi žiburėlis. Akys, 
įsmeigtos į vieną tašką, pradeda kai ką atskirti. 

Vaškuotas grindis... Pusę žvakės tiesiu lygiu liepsnos 
liežuviu, apgaubtu šviesaus ratuko. .. 

— Čia jis! — nejučiomis pakėlęs balsą, sako Lerua. 

— Cit!l.. Taip... 

Kažkas guli ant plikų grindų; vienas šonas žvakės ap- 
šviestas, kitas — patamsy. Matyti didžiulis batas, jūrini- 
ke aptemptas platus liemuo. 

Lerua žino, kad vienas žandaras stovi gatvelės gale, 
kitas — aikštelėje, o trečias patruliuoja krantinėje. 

— Jūs norite jį suimti?.. 

— Pats nežinau. Jau tris valandas jis miega. 

— Jis ginkluotas? .. 

— Rytą buvo beginklis. .. 

Jie vos ne vos supranta vienas kitą iš nugirstų skie- 
menų. Šnibždesys ir alsavimas liejasi į daiktą. 

— Ko laukiam?.. 

— Nežinau... Norėčiau sužinoti, kodėl jis gaudomas 
miega prie uždegtos žvakės... Dėmesio! 

Ant sienos ką tik pasirodė geltonas keturkampis. 

— Užsidegė šviesa Emos kambary, apačioje mūsų. Čia 
atšvaitas. 

— Jūs be pietų, komisare?.. 

— Pasiėmiau duonos ir dešros... Ar nešalta?.. 

Jie abu sustipę. Dangumi vienodais laiko tarpais švyt- 
rTuoja skaistus švyturio spindulys. 

— Ji užgesino. .. 

— Taip... Cit... 

Penkios minutės tylos, kraupaus laukimo. Paskui Le- 
rua ranka užčiuopusi reikšmingai spusteli Megrė ranką. 

— Apačioj... 

— Matau... 

Šešėlis slenka ant pabaltintos negyvenamo namo sodo 
tvoros. 

— Eina pas jį... — sušnibžda Lerua, jis negali išken- 
tėti tyliai. 

Kambary vyriškis tebemiega prie savo žvakės. Sode 
sušlama serbentų krūmas. Katė nukuria palei laštaką. 

— Gal žiebtuvėlį turit? 

Pypkė užgeso, ir Megrė nedrįsta jos užsidegti. Jis il- 
gokai delsia. Pagaliau prisidengia draugo švarko skver- 
nu, greit užbrėžia degtuką, ir inspektorius vėl užuodžia 
šiltą tabako dūmą. 

— Žiūrėkit! .. 

Ir daugiau — nė žodžio. Vyriškis taip staigiai pašoka, 
jog vos neapverčia žvakės. Atatupstas pasitraukia į še- 
šėlį, durys prasiveria, ir šviesoje pasirodo Ema, sutrikusi, 
tokiu gailiu veidu, lyg prasikaltusi. 

Po pažastim ji kažką pasikišusi: butelį ir ryšuliuką, 
kurį padeda ant žemės. Popierius benešant praplyšo, ma- 
tyti keptas viščiukas. 

Ji kalba. Lūpos kruta. Nuolankiai, liūdnai ji pasako 
kelis žodžius. Bet jos draugužio policininkai nemato. 

Ar tik ji neverkia? Apsivilkusi juoda padavėjos suk- 
nele, ant galvos bretoniškas kykas. Nė baltos prijuostės 
nenusirišusi ir dėl to atrodo dar labiau sustumtinė negu 
visada. 

Taip, tikriausiai ji verkia kalbėdama... Vos vos spaus- 
dama žodžius. Galima spręsti kad ir iš to, jog ji staiga 
įsiremia į durų staktą, užsidengia alkūne veidą. Jos pe- 
čiai tirta. 

Išdygęs vyriškis užstoja kone visą lango keturkampį, 
bet paskui pasitraukia į kambario galą. Stambia ranka 
suima merginą už peties ir taip papurto, kad Ema nule- 
kia ir vos susilaiko neparvirtusi: jos' veidas baltas kaip 
drobė, lūpos nuo verksmo pabrinkusios. 

Bet viskas matyti neryškiai, miglotai, lyg žiūrėtum 
filmą salėje su uždegtomis šviesomis. Ir kitko trūksta: 
triukšmo, balsų... 

Visai kaip kine: nebyliame kine, 

Vis dėlto vyriškis kalba. Reikia manyti, labai garsiai 
maurojo tas lokys. Galva įtraukta į pečius, jūrinikės ap- 
tempta galinga plati krūtinė, galva nukirpta plikai kaip 
katorgininko, įsirėmęs į šonus, jis nežinia ar priekaištavo, 
ar barėsi, ar grasino. 

Atrodo, kad jis tuoj pradės ją kulti. Išsigandęs Lerua 
pagrabalioja, ar Megrė čia tebėra. 

Ema vis rauda. Kykas visai nuvažiavęs ant šono. Kuc- 
das baigia išdrikti. Kažkur pokšteli uždaromas langas, 
sekundę atitraukia dėmesį. 

— Komisare, o jeigu mes... 

Tabako dūmai gaubia abu vyrus, ir juodviem nuo to 
tarsi šilčiau. 

Ko Ema laužo rankas?.. Ji vėl kalba... Veidas per- 
kreiptas, išsigandęs, maldaujantis, skausmingas, ir Lerua 
išgirsta, kaip Megrė užsitaiso revolverį. 

Nuo jų iki anų ne daugiau kaip penkiolika—dvidešimt 
metrų. Pokštelės šūvis, pasipils stiklai ir — milžinas bus 
nebepavojingas. 

Jis dabar žingsniuoja po kambarį susidėjęs rankas 
už nugaros, atrodo kresnesnis, platesnis. Vos nepaslysta 
koja užkliuvęs už viščiuko ir piktai nuspiria jį į tamsą. 

Ema pažiūri į tą pusę. 

Apie ką juodu kalbasi? Koks to patetinio dialogo Jeit- 
motyvas? | 

Vyriškis, atrodo, vis kartoja ir kartoja tą patį! Bet 
ar tik ne švelniau?.. 

Ji puola ant kelių, tikriau sakant, užtveria jam kelią, 
ištiesia i jį rankas. Jis nė nepasižiūri, žengia žingsnį į 
šoną, ir ji jau nebe ant kelių, o kone parkritusi maldau- 
dama tiesia ranką. | 

Vyriškis čia pasirodo, čia dingsta4tamsoje. Štai jis 
vėl atsiranda, sustoja priešais maldaujančią merginą ir iš 
aukšto pažvelgia į ją. 

Vėl ima žingsniuoti, čia prisiartina, čia nueina, ir ji 
jau nebeturi jėgų ar gal ir drąsos tiesti į jį ranką, mal- 
dauti. Guli paslika ant grindų. Vyno butelis ranka pa- 
siekiamas. 

Netikėtas dalykas. Valkata pasilenkia, teisingiau sa- 
kant, nuleidžia savo sunkią leteną, stveria Emą už pa- 
karpos ir kaipmat pastato ant kojų. Taip šiurkščiai, kad 
toji net susverdi. 

“Ir vis dėlto ar jos iškankintame veide nesušvito viltis? 
Kuodas iširo. Baltas kykas guli ant žemės. 

Vyriškis vis žingsniuoja. Dukart praeina pro sutriku- 
sią savo draugę. 

Trečią kartą praeidamas, stveria ją į glėbį, prispau- 
džia prie savęs, atvertęs jos galvą įsisiurbia godžiai lū- 
pomis į jos lūpas! .. 

Matyti tik įo nugara, nežmoniškai plati nugara ir ma- 
žytė moters ranka, įsikirtusi į jo petį. 

Neatplėšdamas lūpų, šis storžievis šiurkščiais pirštais 
paglosto išdrikusius plaukus, bet glosto juos taip, lyg 
norėtų sunaikinti, sutraiškyti savo draugužę, teisingiau, 
susilieti su ja. 

— Čia dabar kas!.. — drebančiu balsu sušnibžda in- 
spektorius. 

O komisarą, priešingai, pagauna toks smagumas, kad 
jis vos nenusikvatoja. 

Kiek laiko Ema. čia? Apie penkiolika minučių. Porelė 
pagaliau atsimylavo. Žvakigalio užteks vos penkioms mi- 
nutėms. Atmosfera tiesiog regimai pasikeitė. 

Ar tikrai padawėja nesijuokia? Kažkur, matyt, susi- 
rado veidrodžio šukkę. Atsistojusi prie pat šviesos, ji suka 
savo ilgus plaukus, įsmeigia vieną smeigtuką, pakelia 
nuo žemės nukritusį, įsikanda jį, kol užsidės kyką. 

Ji beveik graži. Ji tikrai graži. Net tokia, plokščios 
figūros, su juodu sijonu ir paraudonavusiais vokais, ji 
jaudina. Vyriškis pasiima viščiuką. Nenuleisdamas nuo 
merginos akių, jis su apetitu kimba į vištieną, treškinda- 
mas kaulus ir gaballais draskydamas mėsą. 

Kišenėje pagraiibo peilio, bet neranda, tad nudaužia 
butelio kakliuką jį užkulnį. Nugeria užsivertęs. Atkiša 
Emai, bet ta juok:damasi papurto galvą. Gal bijo susi- 
pjaustyti lūpas? Bet jis liepia jai išsižioti ir ima pamažiu- 
kais pilti jai tiesiai: į burną. 

Ji užspringsta, užsikosti. Tada jis ją apkabina per 
pečius ir ima bučiuoti, tik ne į lūpas. Bučiuoja skaniai, 
pakšnoja į skruostius, į akis, į kaktą, netgi į mezginiuotą 
kyką. 

Ji jau susitvarlkiusi. Jis priėjęs prispaudžia veidą prie 
stiklo, dar sykį u:žstoja kone visą šviesų kvadratą. Pas- 
kui atsigręžia, užpiučia žvakę. 

Inspektorius Le:rua pasimuisto. 

— Juodu išeina... 

— Taip... 

— Juos suims. . 

Sušlama sode serbentų krūmas. Viena žmogysta pri- 
laikoma užsikaria: ant tvoros. Ema nušoka į akligatvį, 
ten palauks savo mylimojo. 

— Tu juos pa:sek iš tolo... Tik žiūrėk, kad tavęs ne- 
pastebėtų!.. Naujienas praneši man, kada galėsi... 

Kaip valkata savo draugužei, taip komisaras Megrė 
padeda inspektoriui užsiropšti skalūniniu stogu aukštyn 
iki langelio. Pask:ui pasilenkia, žvilgteli į akligatvį: ten 
matyti dvi galvos.. 

Porelė tebestoviniuoja. Kuždasi. Galiausiai padavėja 
nusitempia vyriškį prie kažkokio sandėlio, atšauna skląs- 

tį, ir abu ten dingsta. 

Tai lynų pirklio sandėlis. Iš jo galima patekti tiesiai 
į parduotuvę, kur šiuo metu nieko nėra. Tik spustelėk 
spyną — ir esi krantinėje. 

Bet Lerua ten bus pirma jų. 


+ 

Nulipęs nuo aukšto kopėčiomis, komisaras iškart su- 
pranta, jog kažkas ne taip. Viešbuty girdėti triukšmas, 
Apačioj čirškia telefonas, skamba balsai. 

Ir tarp jų Lerua balsas: matyt, kalba telefonu, nes 
rėkte rėkia! 

Megrė kūlvirsčia nubilda laiptais, pirmame aukšte kak- 
tomuša susitinka žurnalistą.“ 

— Na?.. 

— Nauja žmogžudystė... Prieš penkiolika minučių... 
Mieste. .. Sužeistasis nugabentas į vaistinę. 

Komisaras pirmiausia puola į krantinę, pamato žan- 
darą, bėgantį su revolveriu rankoj. Tokio juodo dangaus 
dar nebuvo tekę matyti. Megrė prisiveja žandarą. 

— Kas čia dedasi? .. 

— Kažkokia porelė ką tik išėjo iš parduotuvės. .. Aš 
budžiu, vaikštau ten ir atgal... Vyriškis man kone pats 
į rankas pakliuvo... Vytis nebeverta... Jie tikriausiai 
toli!.. 

— Paaiškinkite! 

— Aš išgirdau brazdesį parduotuvėje, šviesos ten ne- 
buvo... Atsistojau ir laukiu su ginklu rankoje... Durys 
prasivėrė... Išėjo kažkoks tipas... Bet aš nespėjau nu- 
sitaikyti... Jis kad žiebė kumščiu man į veidą, aš ir 
išsitiesiau... Revolverį išmečiau... Baisiai bijojau, kad 
jis jo nepagriebtų. .. Bet jam ne tas rūpėjo... Grįžo prie 
moters tarpduryje... Ta bėgti negalėjo... Jis ją paėmė 
ant rankų... Kol atsistojau, komisare... Po tokio smū- 
gio!.. Va... kraujas... Jie nubėgo krantine... Aplenk- 
dami doką... Ten daugybė gatvelių, paskui laukai... 

Žandaras vis spaudžia nosinę prie sumuštos nosies. 

— Jis galėjo mane vietoje užmušti!.. Kumštis kaip 
kūjis... 

Nuo tos pusės, kur šviečia viešbutis, visą laiką girdėti 
balsai. Megrė palieka žandarą, pasuka už kampo, pama- 
to vaistinę: langinės uždarytos, bet pro praviras duris 
krinta šviesa. 

Gal dvidešimt žmonių grūdasi prie šitų durų. Komi- 
saras alkūnėmis juos praskiria. 

Vaistinėje ant grindų aukštielninkas guli žmogus ir 
ritmiškai dejuoja. 

Vaistininko pati vienais naktiniais marškiniais šurmu- 
liuoja labiau negu stovintieji prie durų. 

Tr vaistininkas, ant pižamos užsimetęs švarką, nežino, 
už ko tvertis, kilnoja buteliukus, pašo iš didelių pakų 
higroskopinę vatą. 

— Kas jis? — paklausia Megrė. 

Nereikia nė atsakymo, pats pamato muitininko uni- 
formą ir perpjautą kelnių kišką. Pažįsta ir iš veido. 

Tai tas pats muitininkas, budėjęs uoste praėjusį penk- 
tadienį ir iš tolo matęs, kas atsitiko Mostagenui. 

Atskuba gydytojas, žvilgteli į sužeistąjį, paskui į 
Megrė, sušunka: 

— Vėl?.. 

Ant žemės pritekėjęs kraujo klanelis. Nuo vandenilio 
peroksido, kuriuo vaistininkas apiplovė muitininkui ko- 
ją, žaizda raudonai putoja. 

Kažkoks vyras lauke porina bene dešimtą kartą, bet 
vis dar užčususiu balsu: 

— Jau miegojau su žmona, tik staiza pykšt — kaip 
ir šūvis padrioksėjo, po to riksmas... Po to vėl nieko, 
kokias penkias minutes tylu... Bet kur čia beužmigsi!.. 
Žmona įkalbinėjo, kad išeičiau pažiūrėti... Tada ir su- 
dejavo kažkas ant šaligatvio, prie pat mūsų durų. Atida- 
rau... Rankoj spaudžiu ginklą... Matau: kažkas tam- 
suoja... Pažinau uniformą... Ėmiau šaukti, kad pabustų 
kaimynai, ir vaisių pirklys savo automobiliu man padė- 
jo sužeistąjį atgabenti čia... 

— Kelintą valandą išgirdote šūvį? .. 

— Lygiai prieš pusvalandį... 

Vadinasi, per patį Emos ir gaudomo vyriškio myla- 
vimosi įkarštį. 

— Kur jūs gyvenat?.. 

— Aš burių meistras... Jūs ne sykį praėjote pro ma- 
no duris... Į dešinę nuo uosto... Tuoj už žuvų turgaus... 
Mano namas kampinis... kur skersgatvis remiasi į kran- 
tinę. Toliau pastatų vos vienas kitas, vien vilos. .. 

Keturi vyrai perneša sužeistąjį į galinį kambarį ir 
paguldo ant kanapos. Gydytojas nurodinėja, kaip ką da- 
ryti. Lauke pasigirsta mero balsas: 

— Ar komisaras čia2.. 

Megrė išeina jam priešais, rankas susigrūdęs į kišenes. 

— Jūs pripažinsite, komisare. .. 

Bet tas perveria tokiu lediniu žvilgsniu, kad meras 
akimirką sutrinka. 

— Tai vis to darbas, teisybė? 

— Ne, 

— Iš kur žinot?.. 

— Žinau, kadangi tą akimirką, kai buvo padarytas 
nusikaltimas, aš jį mačiau kone iš tokio pat artumo kaip 
kad dabar jus... 

— Ir nesuėmėt?.. 

— Ne! 

— Man pranešta, kad buvo užpultas žandaras... 

— Teisingai. 

— Ar suvokiate, kad tokios dramos jums gali 
atsirūgti? .. Taigi! Nuo to laiko, kai jūs čia... 

Megrė nukabina telefono ragelį. 


— Prašom žandarmeriją, panele... Taip... Ačiū... 
Alio! Žandarmerija?.. Čia pats viršila?.. Alio! Kalba 
komisaras Megrė... Kaip Daktaras Mišu, ar tebėra?.. 


Jūs sakot... Taip, vis dėlto nueikite patikrinti... Kaip?.. 
Sargybinis stovi kieme? .. Labai gerai... Laukiu... 


— Ar jūs manot, kad Daktaras... 


— Nieko panašaus! Aš niekad nieko nemanau, pone 
mere!.. Alio!.. Taip!.. Nė nepakrutėjo?.. Ačiū... Sa- 
kot, miega? .. Labai gerai... Alio! Ne! Nieko ypatinga... 


Iš galinio kambario, kur girdėti vaitojimas, netrukus 
pašaukia balsas: 

— Komisare... 

Gydytojas šluostosi rankšluosčiu muiluotas rankas. 

— Galite jį apklausinėti. .. Kulka tik nubruožė blauz- 
dą... Ne tiek bėdos kiek išgąsčio... Bet reikia pasakyti, 
kad kraujavimas buvo gana smarkus. .. 

Muitininko akys pilnos ašarų. Jis nurausta, kai gy- 
dytojas pasako: 

— Jis tiek persigandęs, manė, kad reikės pjauti ko- 
ją... Po savaitės nė žymės neliks! .. 

Tarpduryje išdygsta meras. 

— Papasakokit, kaip viskas atsitiko! — maloniai krei- 
piasi Megrė sėsdamasis ant kanapos krašto. — Nieko ne- 
bijokite. .. Girdėjot, ką sakė gydytojas. .. 

— Aš nežinau... 

— Na, vis dėlto?.. 

— Budėjimą šiandien baigiau dešimtą valandą... Gy- 
venu nelabai toli nuo tos vietos, kur buvau sužeistas... 

— Vadinasi, ne tiesiai ėjot namo?.. 

— Ne... Mačiau, kad „„Admirolo“ kavinėje dar švie- 
su... Baisiai rūpėjo sužinoti, kas dedasi... Patikėkit, ko- 
ja dega kaip ugny!.. 

— Na jau, na jau! — užginčija gydytojas. 

— Bet aš jums sakau... Galų gale!.. Jeigu tai nieko 
rimta!.. Kavinėj išgėriau bokalą alaus... Ten buvo vieni 
žurnalistai, ir aš neišdrįsau jų klausti. .. 

— Kas jums atnešė alaus?.. 

— Rodos, kambarinė... Emos nemačiau. 

— O paskui?.. 

— Pakilau eit namo. Stabtelėjau prie sargybos bū- 
delės, užsidegiau cigaretę nuo ludinčio draugo pypkės... 
Ėjau krantinė... Pasukau į dešinę... Nė gyvos dvasios. 
Jūra apyramė... Staiga, vos užėjau už kampo, kad nu- 
smelks man koją, šūvį tik paskui išgirdau... Lyg akme- 
niu būtų sudavę į blauzdą... Parkritau... Norėjau at- 
sistoti..,. Kažkas nubėgo... Ranka užčiuopė šiltą srovelę, 
ir nežinau, kaip čia atsitiko, bet akyse man aptemo... 
Maniau, kad mirštu... 

Kai atsipeikėjau, pamačiau, kad vaisių pirklys iš kam- 
pinio namo stovi tarpdury ir nedrįsta prieiti... 

Daugiau aš nieko nežinau... 

— Ar nematėt, kas šovė?.. 

— Nieko nemačiau... Kadgi nebuvo kada... Iškart 
parkritau. .. O kai atitraukiau kruviną ranką. .. 

— Ar priešų neturit?.. 

— Ką jūs!.. Aš čia vos antri metai... Gimęs ir už- 
augęs šalies vidury... Ir nė sykio per visą tą laiką ne- 
buvau susidūręs su kontrabandininkais. .. 

— Ar namo visad grįžtat tuo keliu?.. 

— Ne!.. Tai ilgiausias kelias... Mat apsižiūrėjau, 
kad neturiu degtukų, ir tyčia pasukau pro būdelę, ma- 
nau, paprašysiu budintį ugnies... Taigi užuot ėjęs per 
miestą, nudrožiau krantinėmis. .. į 

— Bet per miestą jums arčiau?.. 

— Šiek tiek... 

— Žodžiu, tas, kas matė jus išeinant iš kavinės ir pa- 
sukant krantinių link, galėjo pirma čia atsirasti ir įūsų 
tykoti? .. 

— Žinoma... Bet kokiu tikslu? .. Pinigų aš nesinešio- 
ju... Manęs netgi nemėgino apiplėšti... 

— Ir jūs guldot galvą, komisare, kad neišleidot iš 


akių to savo valkatos visą vakarą? ..— Mero balsas kan- 
dokas, Įeina Lerua su popieriaus lapu rankoje. 

— Telegrama, postas pranešė į viešbutį... Iš Pa- 
ryžiaus. .. 


Megrė perskaito: 

Siurtė Ženeral“ komisarui Megrė, Konkarno 

Žanas Gojaras, slapyvardžiu Servjeras, pagal atsiųstus 
požymius sulaikytas šį pirmadienį aštuntą valandą va- 
karo Belviu viešbučio 15 kambary, Lepiko gatvė Pary- 
žiuje. Prisipažino atvykęs iš Bresto šeštos valandos trau- 


kiniu. Tvirtina esąs nekaltas, reikalauja, kad kvočiant 
dalyvautų advokatas. Laukiam nurodymų. 


* Kriminalinė policija (pranc.) Vert. 

VIII 


Dar vienas! 


— Jūs, komisare, turbūt sutinkate, kad metas mums 
rimtai pasikalbėti. .. 

Tuos žodžius meras ištaria ramiu mandagiu tonu, 0 
inspektorius Lerua, dar menkai tepažįstąs komisarą, ne- 
moka iš pypkės dūmų spręsti apie jo savijautą. Pro lūpų 
plyšelį komisaras pamažu išpučia plonytę pilką dūmų 
sruogelę ir pritariamai sumirksi. Po to išsiima iš kišenės 
užrašų knygelę, apžvelgia visus — vaistininką, gydytoją, 
smalsuolius. 

— Aš jūsų klausau, pone mere... Štai... 

— Gal malonėtumėt išgerti pas mane puoduką arba- 


tos? .. — užbėga jam už akių meras. — Mano automobilis 
prie durų... Palauksiu, kol jūs duosite reikiamus nu- 
rodymus. .. 


— Kokius nurodymus? .. 

— Na... dėl žudiko... dėl valkatos... dėl tos mergi- 
nos... 
— Ak, iš tiesų! Jei žandarmerija neturi rimtesnio 
darbo, tegu seka artimiausias stotis... 

Veidas ramutėlis, lyg niekur nieko. 

— O jūs, Lerua, telegrafuokit į Paryžių, tegu mums 
atgabena Gojarą, ir eikite gulti. 

Megrė sėda į mero automobilį, kurį vairuoja šo- 
feris juoda livrėja. Prieš pat Baltuosius Smėlynus pamato 
vilą ant uolos, stūksančią it viduramžių pilis. Langai 
šviečia. 

Važiuodami komisaras ir meras nė pora sakinių ne- 
persitaria. Ė 

— Leiskite, aš jums rodysiu kelią... 

Meras numeta kailinius metrdoteliui į rankas. 

— Ar ponia jau atsigulusi? 

— Pono mero ji laukia bibliotekoje. .. 

Iš tikrųjų ji ten laukia. Kokių keturiasdešimties metų, 
tačiau šalia vyro, kuriam šešiasdešimt penkeri, atrodo 
itin jauna. Ji linkteli komisarui. 

— Kas girdėt?.. 

Galantiškai, kaip aukštuomenės žmogus, meras paima 
jos ranką, pabučiuoja ir, neišleisdamas iš savosios, sako: 

— Apsiraminkit!.. Muitininkas nesunkiai sužeistas. .. 
Tikiuosi, kad po mudviejų su komisaru Megrė pokalbio 
šitas keistas košmaras baigsis... 

Ji išeina šiugždėdama šilkais. Mėlyno aksomo port- 
jera nusileidžia. Biblioteka erdvi, sienos — dailaus medžio, 
sijų lubos kaip anglų dvaruose. 

Ant lentynų — knygos gan brangiais viršeliais, bet 
pačios vertingiausios turbūt toje užrakinamoje spintoje per 
visą sieną. 

Justi tikra prabanga, geras skonis, tobulas komfor- 
tas, Nors yra centrinis šildymas, tačiau monumentaliame 
židinyje liepsnoja pliauskos. 

Nieko bendro su pigiu Daktaro vilos liuksusu. Meras 
parenka iš kelių dėžių. kur geresni cigarą, pasiūlo Meg- 
Tė. 

— Ačiū! Jei leistumėt, aš geriau užsirūkyčiau pypkę. .. 

— Prašom, sėskitės. .. Gersit viskio? .. 

Jis paskambina, užsidega cigarą. Patarnauti įeina metr- 
dotelis. Tr Megrė galbūt tyčia apsimeta smulkiu miesčio- 
niu, kvailai pasijutusiu aristokrato namuose. Veido bruo- 
žai lyg ir pasunksta, žvilgsnis apdująs. 

Šeimininkas palaukia, kol tarnas išeis. 

— Jūs pats suprantate, komisare, kad šita nusikalti- 
mų serija turi baigtis... Štai... jūs jau penkios dienos 
čia... Ir penkios dienos. .. 

Megrė išsiima iš kišenės užrašų knygelę vaškytinės 
viršais: tokias nešiojasi skalbėjos. 

— Jeigu leistumėt?.. — pertraukia jis. — Jūs kalbate 
apie seriją nusikaltimų. .. O aš noriu pasakyti, kad visos 
aukos gyvos... tik vienos nebėra: pono Le Pomerė... O 
dėl muitininko, tai jūs pats pripažinsite, kad jeigu kas 
būtų rimtai kėsinęsis į jo gyvybę, nebūtų taikęs į koją... 
Tą vietą, iš kur šauta, jūs žinote... Užpuoliko nebuvo 
matyti... Vadinas, jis turėjo laiko nusitaikyti? .. Nors 
kas žino: gal jis niekad nelaikė rankoj revolverio? .. 

Meras pažvelgia į jį nustebęs ir sako imdamas savo 
stiklą: 

— Ir todėl jūs manote?.. 

— Kad jį norėta sužeisti į koją... Nebent kas įrodytų 
priešingai < 

— Tai gal ir ponui Mostagenui norėta pataikyti į 
koją? 

Aiškių aiškiausia ironija. Senio šnervės virpa. Jis 
nori būti Mandagus, ramus, kaip ir dera šeimininkui. Bet 
jo balsas nemaloniai šaižus. 

Megrė kaip koks pareigingas tarnautojas, duodąs atas- 
kaitą vyresnybei, kalba toliau: 

— Jei leistumėt, galėtumėm iš eilės peržiūrėti mano 
užrašus... Aš skaitau nuo penktadienio, lapkričio septin- 
tosios: 


Pro negyvenamo namo pašio angą šauta į poną Mos- 
tageną. 

Pirmiausia atkreipkite dėmesį, kad niekas — netgi pats 
nukentėjusysis — negalėjo žinoti, jog tokį momentą po- 
nas Mostagenas ieškos užuovėjos priebutyje, norėdamas 
užsidegti cigarą... Jei nebūtų buvę tokio smarkaus vė- 
jo, nusikaltimo nebūtų buvę!.. Tačiau, šiaip ar taip, 
žmogus su pistoletu stovėjo už durų... Arba jis beprotis, 
arba laukė kažko, kas turėjo ateiti... Dabar prisiminkite 
laiką! .. Vienuolikta vakaro... Visas miestas miega, tik 
„Admirolo“ kavinėje būrelis tebesėdi. .. 

Jokių išvadų aš nedarau... Pažiūrėkime, kas tokie 
galimi kaltininkai. Ponus Le Pomerė ir Žaną Servjerą, 
taip pat Emą reikia atmesti, kadangi jie tuo metu buvo 
kavinėje. 

Lieka Daktaras Mišu, išėjęs prieš penkiolika minučių, 
ir valkata didžiulėmis pėdomis. Ir dar vienas nežinoma- 
sis, kurį pavadinsime Iksu. Sutinkat? 

Paraštėj pažymėkime, kad ponas Mostagenas nemirė 
ir po kokių dviejų savaičių jau vaikščios sveikas. 

Imkime antrą dramą. Kitą dieną, šeštadienį, mudu su 
inspektorium Lerua sėdime kavinėje. Ponai Mišu, Le Po- 
merė ir Žanas Servjeras pasiūlo išgerti aperityvo. Dak- 
taras įtariai žiūri į savo stikliuką. Analizė patvirtina, kad 
perno butelis užnuodytas. 

Galimi kaltininkai: Ponai Mišu, Le Pomerė, Servjeras, 
padavėja Ema, valkata — jis galėjo dieną nepastebėtas 

įeiti į kavinę — ir pagaliau mūsų nepažįstamasis, pava- 
dintas Iksu. 

Toliau. Sekmadienio rytą dingsta Žanas Servjeras. Jo 
automobilis su kraujo dėmėmis randamas netoli jo namų. 
O prieš tai „Phare de Brest“ laikraštis gauna smulkų 
įvykių aprašymą; juo stengiamasi pasėti paniką Kon- 
karno mieste. 

O Servjerą žmonės matė Breste, paskui Paryžiuje, kur 
jis, atrodo, slepiasi ir kur atsidūrė diškiai savo noru. 

Vienintelis galimas kaltininkas: pats Servjeras. 

Tą patį sekmadienį ponas Le Pomerė išgeria aperityvo 
su Daktaru, pareina namo, pavakarieniauja ir miršta pa- 
sirodžius pirmiems apsinuodijimo strichninu požymiams, 

Galimi kaltininkai, jeigu jis nunuodytas kavinėje: 
Daktaras, Ema ir pagaliau mūsų Iksas. 

Valkatą reikia atmesti, kadangi salė nė valandėlę 
nebuvo tuščia ir užnuodytas ne visas butelis, o tik viena 
stiklinė. 

Jei nusikaltimas įvykdytas Le Pomerė namuose, gali- 
mi kaltininkai: jo šeimininkė, valkata ir mūsų amžinasis 
Iksas. 

Dar truputėlį kantrybės... Jau baigiam... Šįvakar į 
koją pašaunamas muitininkas, ėjęs tuščia gatve... Dak- 
tūrūs kalėjime griežtai saugomas... Le Pomerė miręs. .. 
Servjeras Paryžiuj Siurtė Ženeral rankose... Tuo metu 
Ema ir valkata mano akyse mylavosi, paskui šveitė viš- 
čiuką... 

Taigi vienintelis galimas kaltininkas: Iksas. .. 

Kitaip sakant, asmuo, su kuriuo dar nebuvome susidū- 
rę įvykių eigoje... Asmuo, galėjęs padaryti visus nusi- 
kaltimus, 0 gal tik tą paskutinį... 

Jo mes nepažįstame. Netgi nežinome jo požymių... 
Vienintelis nurodymas: jam buvo svarbu šiąnakt išprovo- 
kuoti dramą... Baisiai svarbu... Šitą šūvį ne šiaip sau 
koks bastūnas paleido. 

Todėl dabar nereikalaukite, kad aš dar ką suimčiau... 
Sutikite, pone mere, kad kiekvienas miesto gyventojas, 
ypač tie, kurie pažįsta pagrindinius asmenis, įsipainioju- 
sius šioje istorijoje, ir tuo labiau tie, kurie lankosi „„Ad- 

mirolo“ kavinėje, gali būti įtarti esą tas Iksas... Netgi 
jūs... 


Paskutinius žodžius Megrė ištaria lengvu tonu, atsi- 
lošia krėsle, ištiesia į ugnį kojas. 

Meras krūpteli. 

— Manau, kad tai tik jūsų mažytis kerštas... 
žingsniuoti po biblioteką. 

— Nieko panašaus! Jūs norite išvadų? Ką gi... Pra- 
šom... Man tik knietėjo jums parodyti, kad tokia byla 
kaip ši nėra paprasta policijos operacija, kurią galima 
tirti sėdint kabinete ir davinėjant nurodymus telefonu... 
Nors aš jus labai gerbiu, pone mere, bet turiu pridurti 
štai ką: kai imuosi atsakomybę už bylos tyrimą, pirmiau- 
sia reikalauju, kad man būtų duota ramybė. 

Išpoškino negalvodamas. Kelias dienas tie žodžiai su- 
kosi ant liežuvio. Turbūt norėdamas apsiraminti, Megrė 
gurkšteli viskio, pažiūri į duris kaip žmogus, kuris viską 
pasakė ir dabar tik laukia, kada jam bus leista išeiti. 

Jo pašnekovas gerą valandėlę tyli, žiūri į nudegusį 
baltą savo cigaro galą. Pagaliau nukrato pelenus į mėly- 
no porceliano peleninę, iš lėto atsistoja, ieškodamas aki- 
mis Megrė žvilgsnio. 

— Paklausykit, komisare. .. 

Jis, Matyt, sveria kiekvieną žodį, nes kalba labai iš 
reto. 

— Gal aš klydau rodydamas kiek nekantrumo per 
trumpą mudviejų pažintį... 

Šitai gan netikėta. Ypač šitoje aplinkoje, kur senis 
baltais plaukais, šilko juostele apvedžiotu švarku, pilko- 
mis gerai išlygintomis kelnėmis atrodo dar aristokratiš- 
kesnis negu visada. 

— Dabar aš jus pradedu kaip reikiant vertinti... Per 
keletą minučių ta paprasčiausia faktų santrauka jūs man 
pirštu prikišamai parodėte kraupią paslaptį — aš neįta- 
riau, kad čia taip painu, — sudarančią visos tos bylos 
pagrindą... Prisipažįstu, jūsų abejingumas dėl valkatos 
gaudymo buvo mane nuteikęs prieš jus... 

Jis prieina prie komisaro, paliečia jo petį. 

— Prašom nepalaikyt mano žodžių įžeidimu... Man 
irgi tenka didelė atsakomybė. .. 

Vargu ar atspėtum, ką jaučia Megrė, storais pirštais 
kimšdamasis pypkę. Tabako kapšelis apsitrynęs. Žvilgs- 
nis klaidžioja už įlankos plačiame jūros horizonte. 

— Koks ten žiburys žiba? — staiga paklausia jis. 

— Švyturys... 

— Ne. Tas žiburėlis dešinėje. .. 

— Daktaro Mišu namas... 

— Vadinasi, grįžo tarnaitė?.. 

— Ne! Ponia Mišu, Daktaro motina, šiandien popiete 
parvažiavo... 

— Jūs ją matėt?.. 

Šeimininkas lyg ir sutriko: bent taip pasirodė komi- 
sarui. 

— Tai yra ji nustebo neradusi sūnaus... Atėjo čia 
paslteirauti. Aš jai pranešiau, kad sūnus suimtas, paaiš- 
kinau, kad tai veikiau savotiška globos priemonė... Juk 
taip yra, ar ne? Ji mane paprašė leisti jį aplankyti kalė- 
jime... Viešbutyje niekas nežinojo, kur jūs dingot... 
„Aš savo atsakomybe leidau. .. 

Ponia Mišu antrąkart atėjo prieš pat vakarienę suži- 
noti, gal yra kokių naujienų... Mano žmona ją priėmė ir 
pakvietė vakarienės. .. 

— Jodvi draugauja? 

— Kaip čia pasakius! Teisingiau, palaikom gerus kai- 
myniškus santykius... Žiemą tiek maža žmonių Konkar- 
no... 

Megrė vėl ima žingsniuoti po biblioteką. 

— Vadinasi, vakarieniavot trise? .. 

— Taip. Ir anksčiau dažnai taip pasitaikydavo... Ra- 
minau kaip mokėdamas ponią Mišu, labai sukrėstą šito 
demaršo į žandarmeriją... Jai buvo labai sunku auginti 
sūnų, ir jo sveikata ne iš stipriųjų. .. 

— Ar buvo kalba apie Le Pomerė ir Žaną Servjerą?.. 

— Ji niekad nemėgo Le Pomerė... Kaltino, kad trau- 
kiąs jos sūnų gerti... Faktas, kad... 

— O Servjero?.. 

— Jinai jį mažai pažinojo... Jis ne mūsų aplinkos 
žmogus... Menkas žurnalistėlis, kavinės pažintis, taip 

sakant, linksmas vyrukas... Bet jo žmonos, pavyzdžiui, 
negalima priimti, jos praeitis nėra nepriekaištinga. .. Mies- 
telis mažas, komisare!.. Reikia taikstytis su luominiais 
skirtumais. .. Iš dalies tai jums paaiškina mano irzlumą... 
Nežinot, kaip sunku valdyti žvejus, visą laiką stengiantis 
neužgauti savininkų ir pagaliau tam tikrų buržuazinių 
sluoksnių, kurie... 

— Kelintą valandą ponia Mišu iš čia išėjo? 

— Apie dešimtą... Mano žmona ją parvežė automo- 
biliu. .. 

— Šita šviesa mums sako, kad ponia Mišu dar neat- 
sigulusi. .. 

— Toks jau jos įprotis... Ir mano taip pat!.. Tam 
tikro amžiaus sulaukus, ne kažin kiek to miego reikia... 
Vėlai naktį aš čia dar skaitau arba vartau bylas... 

— Kaip Mišu šeimos reikalai? Gerai klostosi? 

Vėl vos pastebimas sutrikimas. 

— Kol kas ne... Reikia tikėtis, kad Baltųjų Smėlynų 
vertė pakils... Ir greitu laiku, turint galvoj ponios Mišų 
pažintis Paryžiuje... Daugelis sklypų jau parduota... 
Pavasarį prasidės statybos. .. Šita kelionė buvusi sėkmin- 
ga, ponia Mišu beveik prikalbinusi vieną bankininką — 
jo pavardės jums negaliu sakyti — statydintis prabangią 
vilą kalvos viršūnėje... 

— Dar vienas klausimas, pone mere... Kam seniau 
priklausė tos dabar parceliuojamos žemės? 

— Man! — nesvyruodamas atsako meras. — Šeimos 
nuosavybė, kaip ir šita vila. Niekas ten neaugo, vien 
viržiai ir prožirniai, ir kaip poniai ir ponui Mišu šovė 
mintis. . . N 

Tą akimirką žiburys tolumoje užgeso. 

— Gal dar stikliuką viskio, komisare? .. Nesirūpinki- 
te, mano vairuotojas jus parveš... 

— Jūs labai malonus. Mėgstu vaikščioti pėsčias, ypač 
jei turiu ką nors apsvarstyti... 

— Ką jūs manot apie šitą geltono šuns istoriją? .. 
Prisipažįstu, kad ji galbūt labiausiai mane painioja... Ji 
ir užnuodytas perno! .. Šiaip ar taip, galų gale... 

Bet Megrė jau dairosi savo skrybėlės ir apsiausto. Me- 
rui nelieka nieko kita, kaip paspausti elektrinio skambu- 
čio mygtuką. 

— Delfenai, drabužius komisarui! 

Tokia tyla, kad girdėti, kaip dusliai šniokšdamos 
duoda ir duoda bangos į vilos pamato uolas. 

— Iš tiesų nenorit pasinaudoti mano automobiliu? .. 

— Iš tiesų... 

Vis dėlto lieka šiek tiek įtampos,- kurią galima paly- 
ginti su tabako dūmais, besidraikančiais aplink lempas. 

— Kažin kaip rytoj bus nusiteikę gyventojai... Jei 
jūra nurims, bent mažiau žvejų bus gatvėse, plauks bu- 
čių statyti. .. 

Megrė paima iš metrdotelio apsiaustą, paduoda merui 
didelę plaštaką. Merui. rūpi dar kai ko paklausti, bet dėl 
tarno jis nesiryžta. 

* — Kaip manot, kiek dar reikės laiko, kol... 

Laikrodis išmuša pirmą valandą nakties. 

— Šįvakar, tikiuosi, bus viskas baigta... 

— Taip greit?.. Po to, kai jūs man ką tik sakėt?-. 
Vadinasi, manot, kad Gojaras. .. Ar bent... 

Tikrai vėlyvas metas. Megrė išeina į laiptus. Meras 
nesugalvoja, ką pasakyti atsisveikinant. Jokio sakinio, 
kuris išreikštų jo jausmus. 

— Man nesmagu paleisti jus pėsčią. .. tokiais keliais. . . 

Durys užsidaro. Megrė išeina į kelią. Atverčia galvą, 
giedru dangumi pro mėnulį lyg lenktyniaudami plaukia 
sunkūs debesys. 

Oras vėsokas. Vėjas pučia nuo jūros, kvepia dumb- 
liais, jų, matyt, krūvos juoduoja ant paplūdimio smėlio. 

Komisaras žingsniuoja iš lėto, rankos kišenėse, dan- 
tyse pypkė. Paėjėjęs gerą kelio galą, atsisuka, mato, kaip 
šviesos bibliotekoje užgęsta, o užsidega trečiame aukšte, 
kur langus dengia užuolaidos. 

Megrė nudrožia ne per miestą, o pajūriu kaip tas 
muitininkas, paskui stabteli priėjęs kampą, kur šis buvo. 
sužeistas. Visur ramu. Kur ne kur šviečia koks žibintas. 
Konkarno miega. 

Pasiekęs aikštę, mato, kad kavinės langai dar šviečia, 
nuodingais ratilais drumsčia nakties ramybę. 


6. Ž. Simenonas. 81 


Jis pastumia duris. Žurnalistas diktuoja telefonu: 

— Nežinia nė ką įtarti. Žmonės gatvėse su baime 
žiūri viens į kitą. Gal kartais tas žudikas? O gal tas? 
Niekad paslapties ir baimės atmosfera nėra buvusi tokia 
neįžvelgiama... 

Šeimininkas, niūrus kaip debesis, pats stovi už bufe- 
to. Pamatęs komisarą, nori kažką pasakyti. Skųsis, ne 
kaip kitaip. 

Kavinė netvarkyta. Stalai apskleisti laikraščiais, sto- 
vi tušti stiklai, fotografas džiovina nuotraukas ant ra- 
diatoriaus. 

Inspektorius Lerua prieina prie savo šefo. 

— Ponia Gojar...— pasako jis pusbalsiu, rodydamas 
į putlutę moterį, susmukusią ant suolo. 

Toji atsistoja. Nusišluosto ašaras. 

— Sakykit, komisare!.. Ar teisybė? .. Nebežinau, kuo 
tikėti... Žmonės kalba, kad Žanas gyvas?.. Bet to ne- 
gali būti, ar ne? Kam jam ta visa komedija! .. Vien dėl 
manęs jis nebūtų to daręs!.. Nebūtų palikęs manęs taip 
graužtis!.. Man atrodo, kad aš einu iš proto!.. Ko 
jam reikėjo važiuoti į Paryžių?.. Sakykit!.. Vienam, be. 
manęs! .. 

Ji verkia. Verkia, kaip moka verkti kai kurios mote- 
Trys: per veidus upeliais bėga ašaros, renkaši pasmakrė- 
je, ranka prispausta prie aukštos krūtinės. 

Ji šliurpčioja nosimi. Ieško nosinės. Ir nori išsikalbėti. 

— Patikėkit, tai neįmanoma!.. Aš žinau, jis mėgo 
pasidaužyti... Bet šitaip jis nebūtų padaręs!.. Grįžęs 
visada manęs atsiprašydavo... Suprantat?.. Jie sako... 

Ji parodo į žurnalistus. 

— ... jie sako, jog jis pats ištepęs krauju automobilį, 
kad policija įtartų žmogžudystę... Bet tada jis turėjo 
mintį čia nebegrįžti!.. O aš žinau, jūs girdite, aš esu 
tikra, kad jei jis gyvas, tai būtų grįžęs! .. Jis niekad pats 
nebūtų lėbavęs, jei kiti jo nebūtų traukę... Ponas Le 
Pomerė... Daktaras... Ir meras!.. Visi, kurie manęs ne- 
sveikindavo gatvėje, mat aš jiems per prasta!.. 

Man sakė, kad jis suimtas... Tiesiog nenoriu tikėti... 
„Argi jis ką bloga būtų padaręs?.. Uždirbdavo užtekti- 

nai, gyvenom pagal savo kišenę... Buvom laimingi, kas 
kad retkarčiais, progai pasitaikius, ir paūždavo. .. 

Megrė pažiūri į ją, atsidūsta, paima nuo stalo stiklą, 
išmaukia ir sumurma: 

— Atleiskit, ponia... Aš turiu pamiegoti. .. 

— Ar ir jūs manote, kad įis kuo nors kaltas?.. 

— Aš niekad nieko nemanau... Jūs irgi eikit pamie-- 
goti, ponia. .. Suspėsit, ir ryt diena... 

Tr sunkiais žingsniais užkopia laiptais, 0 žurnalistas, 
dar tebesąs prie telefono, pasinaudoja tuo paskutiniu sa- 
kiniu: 

Paskutinės naujienos. Rytoj komisaras Megrė tikisi 
galutinai nušviesti paslaptį. .. 


Ir jau kitu balsu priduria: 

— Viskas, panele... Būtinai pasakykit patronui, kad 
nė vienos eilutės nekeistų mano žinutėj... Jis negali su- 
prasti... Reikia būti vietoj... 

Kabindamas ragelį ir grūsdamas bloknotą į kišenę, 
šūkteli: 

— Ei patrone, grogo!.. Daug romo ir truputėlį šilto 
vandens... 

Kažkoks reporteris pasišauna palydėti ponią Gojar. 
Ta vėl ima pasakoti: 

— Kas kad jis truputį pasidaužydavo. .. Jūs suprantat, 
pone! .. Visi vyrai tokie! .. 


1X 
Kiaukutė!lių dėžutė 


Rytojaus rytą Megrė kuo geriausiai nusiteikęs, ir 
inspektorius Lerua jau be baimės vaikščioja visur kartu 
su juo, plepa ir netgi davinėja klausimus, 

Beje, sunku pasakyti kodėl, bet justi, kad nebėra tos 
įtampos, kuri buvo. Gal kad oras staiga pasitaisė. Dan- 
gus švarutėlis, kaip nušluotas. Mėlynas, toks blyškiai mė- 
lynas, bet tiesiog virpa visas, skaistuoja lengvi debesiūkš- 

čiai. Horizontas praplatėjęs, sakytum kas pramušė dan- 
gaus skliautą. Jūra lygi kaip stalas, spindinti, nusagstyta 
mažytėmis burėmis lyg generalinio štabo žemėlapis vė- 
liavėlėmis. 

Vienas saulės spindulys — ir Konkarno nebe tas, se- 
namiesčio mūrai, per darganą tokie niūrūs, dabar links- 
mai baltuoja, šviečia. 

Žurnalistai, prisilakstę per paskutines tris dienas, sėdi 
apačioje ir gurkšnodami kavą pasakoja visokiausias is- 
torijas. Vienas dar su chalatu, basnirčias įsistojęs į šle- 
petes. 

Megrė tuo tarpu užlipa į Emos kambarį, teisingiau, 
palėpę: langelis į akligatvį, lubos nuožulnios, stačias 
-gali stovėti tik vienoj pusėj. 

Langelis atdaras. Oras vėsokas, bet saulė jau glamo- 
nėja. Kitapus skersgatvio moteris skuba džiaustyti palan- 
gėje baltinius. Kažkur iš mokyklos kiemo aidi pertraukos 
klegesys. 

Lerua, prisėdęs ant geležinės lovelės krašto, sako: 

— Aš dar nevisiškai suvokiau jūsų metodus, komisa- 
re, bet, manau, teisingai spėju. .. 

Megrė pažvelgia į jį besijuokiančiomis akimis, išpu- 
čia į saulę dūmų tumulą. 

— Jums sekasi, brolyti! Va kaip tik šitoje byloje ma- 
no metodas buvo dirbti be jokio metodo... Paklausykit 
gero patarimo: jei norit tarnyboje prasimušti, neimkit 
pavyzdžio iš manęs, nesistenkit kurti teorijų iš to, ką 
matėt mane darant... 

— Vis dėlto... aš konstatuoju, kad dabar ketinate 
surinkti daiktinius įrodymus po to, kai... 

— Teisingai! Po to! Po visko!. Kitaip sakant, ėmiausi 
kvotos iš antro galo, bet kitą bylą, galimas daiktas, vėl 
tirsiu įprastai... Žiūrint kokia atmosfera... Žiūrint ko- 
kie veidai... Kai aš čia atvykau, vienas veidas mane 
taip patraukė, kad aš jo nebeišleidau iš akių... 

Bet kas jis toks — nepasakė. Kilstelėjo seną paklodę, 
užleistą ant kabyklos. Ten kabojo juodo aksomo, matyt, 
Emos, šventinė bretonės suknelė. 


**1—=3: 


šukos, plaukų smeigtukai ir dėžutė ryžinės itin rausvos 

pudros. Pagaliau stalčiuje Megrė randa, ko, atrodo, ieš- 
kojo: žvilgančiais kiaukutais aptaisytą dėžutę; tokios dė- 
žutės pardavinėjamos visuose pajūrio turguose. Ant ši- 
tos, pirktos gal prieš kokį dešimt metų ir dievaižin kaip 
Čia atsiradusios, užrašas: ,„Ostendei atminti“. 

Iš jos padvelkia senu kartonu, dulkėm, kvepalais ir 
pageltusiu popieriumi. Megrė, prisėdęs ant lovos krašto 
šalia inspektoriaus, storais pirštais imlioja sudėtus daik- 
čiukus. 

Štai žydrų šlifuoto stiklo karoliukų rožančius, pirmo- 
sios komunijos medaliukas plonyte sidabrine grandinėle, 
buteliukas nuo kvepalų: matyt, paliko kokia viešbučio 
gyventoja, o Ema radusi susiviliojo jo gražumu. .. 

Popierinė skaisčiai raudona gėlė — pokylio ar šventės 
prisiminimas. 

Šalia aukso kryželis, vienintelis kiek vertingesnis daik- 
tas. 

Krūva pašto atvirukų. Vienas su didžiuliu Kanų vieš- 
bučio vaizdu. Antroje pusėje moteriška ranka parašyta: 


Tu gereu atvažiotum če o ne kiurksotum savo bjau- 
rioi skilei kur visa laika lija. Če gerai moka. Valgai ka 
nori. Bučioju 

Luiza 


Megrė perduoda atviruką inspektoriui, o pats įdė- 
Miai žiūri į vieną nuotrauką — tokiomis per muges apdo- 
vanojami šauliai, pataikę į dešimtuką. 

Vyriškio veido beveik nesimato — užstoja karabino 
buožė — akis primerkta. Pečiūkas su jūreiviška kepure. 
Ema, įsikibusi jam į ranką, šypsosi į objektyvą. Nuotrau- 
kos apačioje užrašas Kemperas. 

Laiškas sutrintas, matyt, daug kartų skaitytas. 


Brangioji mano, 

Suderėla, pasirašyta: škuna mano. Ji vadinsis „Gražios 
ji Ema“. Kempero klebonas man pažadėjo ją pakrikštyti 
ateinančią savaitę su švęstu vandeniu, grūdais, druska, 
kaip reikalas, bus ir šampano butelis, noriu, kad tą šven- 
tę žmonės ilgai atsimintų. 

Išsimokėti iš pradžių bus sunkoka, turėsiu įnešti į ban- 
ką dešimt tūkstančių frankų per metus. Bet tu tik pagal- 
vok: škunos burių plotas — šimtas kvadratinių jūros sieks- 
nių, O greitis — dešimt mazgų. Galima gerai uždirbti ve- 
žiojant svogūnus į Angliją. O jeigu taip, mudu netrukus 
vesime. Aš jau susiradau frachtą pirmam reisui, bet mane, 
kaip naujoką, nori apmauti. 

Tavo patronė galėtų tave išleisti porai dienų į krikšty- 
nas, nes visi bus girti ir tu negalėsi grįžti į Konkarno. 
Jau dabar dažnai turiu laistyti kavinėse škuną, kuri jau 
siovi uoste su naujutėle vėliava. , 

Aš nusitrauksiu ant tiltelio ir nuotrauką tau atsiųsiu. 
Apkabinu tave, žinok, myliu ir laukiu, kada tu būsi ma- 
no brangi žmona. 

3 Tavo Leonas 


$ 


Megrė įsigrūda laišką į kišenę, susigalvojęs žiūri į 
džiūstančius kitapus akligatvio baltinius. Kiaukutėlių dė- 
žutėj nieko daugiau nėra, tik kaulinis rantuotas plunks- 
nakotis su įistatytu lęšiu, kuriame matyti Lurdo Dievo 
motinos kripta. 

— Kažin ar kas nors gyvena karnbaryje, kurį papras- 
tai visada užima Daktaras? — paklausia jis. 

— Nemanau. Žurnalistai trečiame aukšte. .. 

Kad sąžinė būtų rami, komisaras dar apieško. kamba- 
rį, bet nieko įdomaus neranda. Po valandžiukės jis nuei- 
na į antrą aukštą, pastumia kambario Nr. 3 duris. Iš bal- 
kono matyti uostas ir reidas. 

Lova paklota, grindys išvaškuotos. Ąsotis uždengtas 
švaria staltiesėie. 

Inspektorius smalsiai, bet kartu ir skeptiškai seka aki- 
mis šeią. O tas švilpaudamas dairosi aplink, pamato prie 
lango ąžuolinį stalelį, ant jo reklaminį biuvarą ir pele- 
ninę. 

Biuvare — keli lakštai švaraus popieriaus su viešbu- 
čio antrašte ir mėlynas įstaiginis vokas. Dar du dideli 
-sugeriamojo popieriaus lapai, vienas beveik juodas nuo 
rašalo, kitas vos išmargintas ne visai aiškiomis raidėmis. 

— Greit atneškit man veidrodį, brolyti! 

— Didelį? 

— Nesvarbu kokį! Kad galėčiau padėti ant stalo. 

Grįžęs inspektorius randa Megrė balkone: patenkintas 
sau rūko pypkę, nykščius užsikišęs už liemenės prakar- 
pų. 

— Ar šitas tiks?.. 

Megrė uždaro stiklines duris. Pastato veidrodį ant 
stalo, paima nuo židinio dvi žvakides, airemia į jas su- 
geriamąjį popierių. 

Veidrodyje atsimušančias raides toli gražu ne taip 
lengva išskaityti. Trūksta kai kurių raidžių, žodžių. Kitus, 
išsiliejusius, reikia spėtinai spėti. 

— Supratau! — gudriu veidu sako Lerua. 

— Gerai! Tada nueikit pas šeimininką ir paprašykit 
Emos sąskaitų knygelės... pagaliau nesvarbu ką, kad tik 
būtų jos ranka rašyta. 

Jis surašo pieštuku žodžius ant švaraus popieriaus: 

tave susitikti... valandą... negyvenamam... pasi- 
kliauju. .. 

Kai inspektorius grįžta, komisaras, apytikriai užpil- 
dęs tuščias vietas, atstato tokį raštelį: 


Man būtinai reikia tave susitikti. Ateik rytoj vienuo- 
liktą valandą į negyvenamą namą aikštėje, netoli vieš- 
bučio. Aš pasikliauju tavim. Pabelsk, ir aš tau atidarysiu. 


— Štai skalbėjai atiduodamų baltinių knygelė, kurią 
tvarko Ema! — praneša Lerua. 

— Jau nebereikia... Laiškas pasirašytas... Žiūrėkite 
čia. „ma“. Kitaip sakant, Ema. Ir laiškas rašytas šitame 
kambary!.. 

— Kur padavėja ateidinėdavo pas Daktarą? — suglums- 
ta inspektorius. 

Megrė supranta, kad po vakarykščios scenos, kurią 
juodu stebėjo sugulę ant karnizo, šitokia hipotezė gali 
kelti pasišlykštėjimą. 

— Vadinasi, šiuo atveju ji?.. 

— Atsargiau! Atsargiau, berniuk! Jokių skubotų iš- 
vadų! O ypač deduktyvinių sprendimų!.. Kelintą valan- 
dą atvyksta traukinys su Gojaru?.. 

— Vienuolika trisdešimt dvi... 

— Štai ką padarysite, brolyti!.. Pirmiausia pasaky- 
site dviem Gojarą atvežusiems kolegoms vesti jį į Žžan- 
darmerziją... Jie prisistatys apie vidurdienį... Paskam- 
binsite merui, kad aš džiaugsiuos jį matydamas tuo pa- 
čiu metu, ten pat... Palaukite!.. Tą patį pranešite te- 
lefonu ir poniai Mišu į jos vilą... Pagaliau kiekvieną 
akimirką galima tikėtis, kad policininkai ar žandarai jums 
atves Emą ir jos meilužį... Ten pat, tuo pačiu metu!.. 
Ar ko nors neužmiršau? Gerai... Vienas prašymas! .. Kad 
Emos niekas be manęs neklausinėtų... Neleiskite jai nė 

— O muitininko nereikia? .. 

— Ne, man jo nereikia. 

— Pono Mostageno... 

— Chm!.. Nel.. Viskasl.. 

Kavinėje Megrė užsisako vietinės markės konjako ir, 
su aiškiu malonumu jį siurbčiodamas, šūkteli žurnalistams: 

— Viskas eina kaip sviestu patepta, ponai... Šįvakar 
galėsit grįžti į Paryžių. .. 


"| Ž 


Pasivaikščiojimas vingiuotomis senamiesčio gatvėmis 
itin gerai nuteikia Megrė. Priėjęs žandarmerijos vartus 
su skaisčia Prancūzijos vėliava, jis sau vienas pamano, 
kad tai saulė, trispalvė ir šviesos srauto užlieta siena 
savo burtais padarė, kad smagu kaip per liepos ketu- 
rioliktosios šventę. 

Anapus vartų ant kėdės sėdi senas žandaras, skaito 
humoristinį žurnalą. Kiemas, klotas plytukėmis — tarpuo- 
se prižėlę samanų — ramus kaip vienuolyno. 

— Kur viršila2.. 

— Jie išėję — leitenantas, viršila ir kone visi vyrai — 
gaudyti valkatos, žinote, to... 

— Daktaras tebėr?.. 

Žandaras nusišypso žiūrėdamas į grotuotą kameros 
langą dešinėje. 

— Būkit ramus! 

— Atidaryk man duris! 

Žandaras atšauna skląsčius. 

— Laba diena, Daktare!.. Manau, gerai miegojo- 
te? ..— linksmu balsu nuoširdžiai sušunka Megrė. 

Bet pamato baltą ištįsusį veidą kareiviškoj lovoj: pil- 
ka antklodė užtraukta iki pat smakro. Akys įkritusios, 
dega karščiu. 

— Kas gi čia dabar? Negaluojat?.. 

— Labai... — vos prataria Mišu pasikeldamas guoly- 
je ir atsidusdamas. — Vis tas inkstas. .. 

— Tikiuosi, gaunat visko, ko jums reikia? 

— Taip... Jūs man labai malonus... 

Jis guli apsirengęs. Iškiša iš po apkloto kojas, atsisė- 
da, perbraukia ranka per kaktą. ir tą pat akimirką Meg- 
rė apsižergia kėdę, atsiremia ant atlošo: jo veidas trykšta 
sveikata, smagus. 

— O! Matau, užsisakėt burgundiškojo! .. 

— Motina vakar atnešė... Geriau to vizito visai ne- 
būtų buvę... Matyt, ką nors nugirdo Paryžiuj... Ir par- 
važiavo... 

Raitilai po akimis gožia kone pusę veido, kuris ne- 
skustas atrodo dar labiau sukritęs. Tai, kad Daktaras be 
kaklaraiščio, suglamžytu kostiumu, tik stiprina visiškai 
nevilties apimto Žmogaus įspūdį. 

Jis užsikosti ir nebaigia sakinio. Netgi tyčia atsi- 
krenkščia į nosinę ir ją patyrinėja, kaip žmogus, kuris 
bijo tuberkuliozės ir su baime save stebi. 

— Kas nauja? — paklausia pavargusiu balsu. 

— Ar žandarai jums nepasakojo, kas atsitiko šiąnakt? 

'— Ne... O kas?.. Ką gi tokį?.. 

Jis prisispaudęs prie sienos, tarsi bijotų, kad kas 
užpuls. 

— Et, niekai! Vienam praeiviui peršovė koją... 

— O tą... tą žudiką suėmė?.. Aš daugiau negaliu, 
komisare!.. Pripažinkite, kad yra dėl ko eiti iš proto. .. 
Vėl nukentėjo vienas „Admirolo“ kavinės lankytojas, tei- 
sybė? Į mus taiko!.. Ir aš veltui suku galvą, spėlioda- 
mas už ką... Taip, už ką? Mostagenas!.. Le Pomerė!.. 
Gojaras! .. Ir tie nuodai, skirti mums visiems!.. Jūs pa- 
matysit, jie pasieks mane ir čia! .. Bet už ką, sakykit?.. 

Jis jau nebe baltas. Jis mėlynas. Tiesiog bloga žiūrė- 
ti į jį, tą gyvą pačios niekingiausios, pačios šlykščiausios 
panikos paveikslą. 

— Aš bijau miegoti... Va, tas langas... Kas kad yra 
grotos... Juk gali šauti į vidų... Naktį!.. Žandaras gali 
užmigti arba susigalvoti apie ką nors... Ne man toks 
gyvenimas, ne man!.. Vakar išgėriau visą tą butelį, ma- 
niau, užmigsiu... Bet kur tau! Nė akių nesudėjau!.. Aš 
ligonis! .. Kad nors pavyktų nudėti tą valkatą su geltonu 
šunim... 

Ar tą šunį kas nors dar matė?.. Ar jis vis slankinėja 
aplink kavinę?.. Nesuprantu, kodėl niekas nepaleido į 
jį kulkos... Į jį ir į jo šeimininką! .. 

— Jo šeimininkas šiąnakt išdūmė iš Konkamno... 

— Ak taipl.. 

Bet Daktarui, atrodo, sunku tuo patikėti. 

— Tučtuojau po... po to naujo nusikaltimo? 

— Priešl.. 

— Bet kaipgi tada?.. Negali būti!.. Reikia manyti, 
kad... 

— Taigi, taigi! Aš taip ir sakiau merui šiąnakt... 
Prašom neprasitarkit, keistas žmogus meras... Kaip jūs 
manote, a?.. 

— Aš?.. Tiesiog nežinau... Aš... 

— Juk jis jums pardavė parceliuojamas žemes... Jūs 
santykiaujat su juo... Taip sakant, draugai... 

— Grynai dalykiniai santykiai. .. ir kaimynai esam... 
Provincijoj. .. 

Megrė atkreipia dėmesį, kad Daktaro balsas tvirtėje, 
žvilgsnis nebe toks blausus. 

— Tai ką jam pasakėt?.. 

Megrė išsiima iš kišenės užrašų knygelę. 

— Aš jam pasakiau, kad serija nusikaltimų, arba, jei 
norite, serija pasikėsinimų, negali būti nė vieno iš mums 
šiuo metu žinomų asmenų darbas... Aš paeiliui nebemi- 
nėsiu tų dramų... Pateiksiu tik santrauką... Aš kalbu 
objektyviai, teisybė? Iš techniškos pusės?.. Taigi va! 
Aišku, kad jūs jokiu būdu negalėjot šauti į muitininką, 
ir to užtenka, kad jus atmestumėm... Le Pomerė tuo la- 
biau negalėjo šauti, ryt rytą jis laidojamas... Nei Goja- 

+as, jį ką tik rado Paryžiuje!.. Nei vienas, nei kitas 
negalėjo stovėti penktadienio vakare negyvenamame na- 
„me už pašto angos... Ir tuo labiau Ema... 

— O valkata su geltonu šunim? 

— Aš apie tai galvojau! Bet tik jau ne jis nunuodijo 
Le Pomerė, tą naktį jis buvo toli nuo tos vietos, kur įvy- 
ko drama... Štai kodėl aš kalbėjau merui apie nežinomą 
asmenį, paslaptingąjį Iksą, kuris būtų galėjęs padaryti 
visus tuos nusikaltimus. .. Jei tik... 

— Kas „jei tik"2.. 

Jei tik tų iksų nėra visa serija!.. Tarkime, kad tai 
ne vienpusis užpuolimas, o tikra kova tarp dviejų gru- 
pių arba tarp dviejų individų. .. 

— Bet, komisare, kas tada bus man?.. Jei aplink slan- 
kioja nežinomi priešai... aš. .. 

Tr jo veidas vėl pasidaro pilkas. Jis rankom susiima 
galvą. 

— Kai pagalvoju, kad aš ligonis, kad gydytojai man 
pataria visišką ramybę!.. O! nereikės man nei kulkos, 
nei nuodų... Pamatysite, inkstas padarys savo... 

— Kokios jūs nuomonės apie merą? .. 

— Nežinau! Nieko aš nežinau!.. Jis iš labai turtin- 
z0os šeimos... Jaunas būdamas, plačiai gyveno Paryžiu- 
je... Turėjo arklidę lenktyninių žirgų... Paskui susitvar- 
kė... Dalį turto išgelbėjo ir įsikūrė šičia, savo senelio 
namuose, tas irgi buvo Konkarno meras... Jis man par- 
davė nereikalingas žemes... Manau, kad jis norėtų būti 
išrinktas generaliniu tarėju, o paskui į Senatą... 

Daktaras atsistoja; galima būtų eiti lažybų, kad per 
tą keletą dienų jis numetė dešimt kilogramų. Ir jeigu jis 
imtų isteriškai verkti — nebūtų ko stebėtis. 

— Ką jūs norite iš manęs išgauti? .. Gojaras Paryžiuj, 
o visi Manė, kad... Ką jis ten galėjo daryti? .. Ir ko- 
dėl?.. 

— Netrukus sužinosime, nes jis tuoj bus Konkarno... 
Jis, ko gero, netgi bus jau atvykęs. .. 

— Jį suėmė?.. 

— Du ponus paprašyta jį iki čia palydėti... Tai ne 
tas pat... 

— Ką jis pasakė? 


— Nieko! Iš teisybės jo nieko nė neklausinėjo! 

Tada Daktaras staiga pažvelgia komisarui į veidą. 
Skruostai kaiste nukaista. 

— Ką norite tuo pasakyti? .. Man toks įspūdis, kad 
vienas iš mudviejų kuoktelėjo!.. Jūs šnekat su manim 
apie merą, apie Gojarą... O aš jaučiu, girdite, aš jaučiu, 
kad kiekvieną akimirką galiu būti nušautas... Nei tos 
grotos nesulaikys!.. Nei tas storas kvailys žandaras, ku- 
ris saugo kieme!.. Aš nenoriu mirti!.. Nenoriu!.. Duo- 
tumėt man nors revolverį apsiginti!.. Arba tada užda- 
rytumėt į kalėjimą tuos, kurie nužudė Le Pomerė, kurie 
užnuodijo butelį... 

Jis tirta nuo galvos iki kojų. 

— Aš ne didvyris, ne! Žaisti su mirtimi — ne manc 
amatas!.. Aš paprastas žmogus!.. Aš ligonis!.. Aš ir 
taip vos laikausi, kovoju su liga... Jūs tik šnekat ir šne- 
kat!.. Bet ką gi jūs darot?.. 

Iš įtūžio jis duoda kakta į sieną. 

— Visa tai panašu į sąmokslą... Nori mane išvaryti 
iš proto... Taip! Nori mane uždaryti!.. Kas žino?.. Gal 
tai mano motinos darbeliai?.. Aš visą laiką akylai žiū- 
rėjau savo dalies iš tėvo palikimo... Bet aš neleisiu... 

Megrė nė krust. Sėdi kaip sėdėjęs vidury baltos ka- 
meros — viena siena užlieta saulės — alkūnėm atsirėmęs 
į kėdės atlošą, su pypke dantyse. 

Daktaras bėgioja po kamerą, pagautas kažkokio neri- 
mo, lyg pamišęs. 

— Kuku!.. — suskamba kambaryje linksmas, šaipū- 
niškas, visai kaip vaiko balsas. 

Ernestas Mišu pašoka, apsidairo po visus kameros 
kampus ir tik po to įsmeigia akis į Megrė. Mato, kad 
komisaras, išsiėmęs iš burnos pypkę, šypsosi, reikšmingai 
jam mirkčioja. 

Lyg spyruoklė būtų atsileidusi. Mišu nustėrsta sugle- 
bęs, juokingas, tarsi tirpte tirpsta akyse, rodos, ims ir 
pavirs nerealiu šešėliu. 

— Tai jūs?.. 

Galėjai pamanyti, kad balsas atskambėjo iš kažkur, 
taip pilvakalbys moka padaryti, kad žodžiai ataidėtų iš 
lubų ar iš porceliano vazos. 

Megrė akys tebesijuokia, jis atsistoja ir rimtu, padrą- 
sinančiu balsu, taip nesiderinančiu su jo fizionomija, sa- 
ko: 

— Tvardykitės, Daktare!.. Aš girdžiu žingsnius kie- 
me... Po kelių sekundžių žudikas bus čia... 

Žandaras įleidžia merą. Bet kieme vėl girdėti triukš- 
mas, balsai. 


X 
„Gražioji Ema“' 


— Jūs mane prašėte atvykti, komisare? .. 

Megrė nespėja atsakyti, mato — į kiemą įžengia du 
inspektoriai su Žanu Gojaru viduryje; juos praleidu- 
si, ūžia gatvėje, už vartų, minia. 

Tarp savo asmens sargybinių žurnalistas atrodo lyg 
dar mažėlesnis, storesnis. Minkštą skrybėlę užsimaukšli- 
nęs ant akių, nosine prisidengęs apatinę veido dali: aiš- 
kiai bijo fotografų. 

— Veskite čia, — sako Megrė inspektoriams. — Gal 
galėtumėt paieškoti kėdžių, girdžiu moters balsą... 

Spigus balsas šaukia: 

— Kur jis?.. Aš tučtuojau noriu jį pamatyti!.. Aš 
jus į miltus sutrinsiu, inspektoriau. .. Girdite?.. Į mil- 
tus... 

Tai ponia Mišu alyvinės spalvos suknia, su brangeny- 
bėmis, išsipudravusi, išsidažiusi, dūsta iš pasipiktinimo. 

— Ak! Jūs čia, brangus drauge. .. — maivydamasi už- 
gieda pamačiusi merą. — Galit įsivaizduoti tokį dalyką? .. 
Tasai jaunas ponas prisistato pas mane, kai aš dar ne- 
apsirengusi... Tarnaitė išleista keliom dienom... Aš jam 
sakau pro duris, kad negaliu priimti, o jis atkakliai rei- 
kalauja, laukia, kol baigsiu tualetą, mat turįs įsakymą 
mane čia atvesti... Kurgi tai girdėta! .. Juk mano vyras 
buvo deputatas, kone Tarybos pirmininkas, o šitas šala- 
putris. .. taip, taip, šitas šalaputris!.. 

Ji taip pasipiktinusi, kad aplinkos nė nepastebi. Tik. 
staiga pamato Gojarą, nugręžusį galvą, ir sūnų, sėdintį 
ant lovos krašto, rankom susiėmusį galvą. Į saulės užlietą 
kiemą įvažiuoja automobilis. Mirga žandarų uniformos.. 
Girdėti, kaip šūkauja minia. 

— Kas čia... Ką čia jūs?.. 

Vartus tenka užšauti, kad publika neįsiveržtų į kie-- 
ma. Mat pirmą iš automobilio tiesiog traukte ištraukia 
valkatą. Jis ne tik kad su antrankiais, bet dar ir kojos: 
supančiotos stipria virve — todėl ji išneša kaip kokį paką. 

Po jo išlipa Ema, ji nesurakinta, bet irgi apstulbusi. 
lyg sapne. 

— Atriškite jam kojas! 

Žandarai išdidūs, jie dar apsvaigę po gaudynių. Ma- 
tvt, nelengva buvo: uniformos atrodo netvarkinsos, o 
suimtojo veidas visas kruvinas, kraujas varva iš prakirs-- 
tos lūpos. 

Ponia Mišu išgastingai šūkteli, pasitraukia prie sienos, 
tarytum būtų pamačiusi kažką šlykšiaus, 0 žmogus be: 
žodžių leidžiasi atrišamas, pakelia galvą, lėtai lėtai apsi- 
žvalgo. 

— Ramiai, Leonai! .. — subara Megrė. 

Valkata krūpteli, ieško akimis, kas tai pasakė. 

—- Duokit jam kėdę ir nosinę.... 

Komisaras pastebi, kad Gojaras nusigrūdęs į pat ka- 
meros galą, už ponios Mišųu, o Daktaras tirta nudelbęs: 
akis. Žandarų leitenantas tokioje neįprastoje draugijoje: 
suka galvą, koks čia jo vaidmuo. 

— Uždarykit duris!.. Malonėkit visi sėstis... Ar jū-- 
sų viršila gali mums pabūti už raštininką, leitenante?.. 
Labai gerai! Sėskitės prie šito stalelio... Ir jus prašom 
sėstis, pone mere... 

Minia už vartų nebešūkauja, ir vis dėl to jauti, kad. 
ji tebėra ten, numanai, kad gatvėje visi kaip vienas gy- 
vena karštu laukimu. 

Megrė prisikemša pypkę, žingsniuodamas po kamerą, 
atsisuka į inspektorių Lerua. 

— Pirmiausia gal paskambintumėt į Kempero jūrei- 
vių profsąjungą, pasiteirautumėt, kas atsitiko prieš ko-- 

kius ketverius ar penkerius metus, o gal net ir šešerius, 
laivui „Gražioji Ema"... 

Kai inspektorius eina prie durų, meras kosteli, duoda 
ženklą, kad nori kalbėti. 

— Aš galiu jums pasakyti, komisare... Tą istoriją 
mūsų krašte visi žino. .. 

— Kalbėkite... 

Valkata pasimuisto savo kampe kaip piktas šuo. Ema 
nenuleidžia nuo jo akių, sėdi ant pat kėdės kraštelio. Ji 
lyg tyčia pasodinta šalia ponios Mišu, kuri taip išsikvė- 
pinusi, jog salstelėjusiu žikuoklių kvapu persiima visa 
kamera. 

— Aš pats laivo nesu matęs, — lyg niekur nieko pa- 
sakoja meras, netgi gal kiek pozuodamas. — Jis priklau- 
sė kažkokiam Le Glenui ar Le Gerekui, puikiam jūreiviui, 
tik karštakošiui... Kaip visi vietiniai kabotažiniai laivai, 
„Gražioji Ema" vežiojo daugiausia ankstyvąsias daržoves 
į Angliją... Vieną gražią dieną išgirstam, kad „Gražioji 
Ema" išplaukė į ilgesnę kelionę... Porą mėnesių nebuvo 
jokių naujienų... Pagaliau pasiekia žinia, kad „Gražioji 
Ema" sulaikyta nedideliame uoste prie Niujorko, ekipa- 
žas pasodintas į kalėjimą, kokaino krovinys konfiskuo- 
tas... Žinoma, ir laivas... Tais laikais dauguma preky- 
binių laivų, ypač tie, kurie gabendavo druską į Niūfaund- 
lendą, versdavosi spirito kontrabanda... 

— Ačiū... Sėdėkit ramiai, Leonai... Atsakinėkit iš 
savo vietos... Ir tik į mano klausimus, nieko daugiau! .. 
Girdit? .. Pirmiausia — kur jus ką tik suėmė? ... 

Valkata nusibraukia kraują, išsiterlioja smakrą ir ki- 
miu balsu prataria: 

— Rospordene... geležinkelio sandėly laukėm nakties, 
norėjom įlįsti į kokį nors traukinį... 

— Kiek pinigų turėjot su savim?.. 

Leitenantas atsako už jį: 

— Vienuolika frankų ir dar kažkiek smulkių... 

Megrė pažvelgia į Emą, plūstančią ašaromis, paskui 
į tą sulinkusį žvėrį. Jis jaučia, kad Daktaras, nors neju- 
da, viduje visas virte verda, ir mosteli vienam policinin- 
kui atsisėsti šalia, kad kartais ko neatsitiktų. 

Viršila rašo. Girdėti, kaip plunksna skrebina popierių. 

— Papasakokit smulkiai, kaip atsirado tas kokaino 
krovinys, Le Gerekai... 

Tas pakelia akis. Žvilgsnis, įremtas į Daktarą, žiaud- 
rėja. Išsišiepęs, gniauždamas didžiulius kumščius, jis iš- 
košia: 

— Bankas man davė paskolą laivui statytis. .. 

— Žinau, Toliau... 

— Pasiiaikė blogi metai... Frankas vėl kilo... Angli- 
ja mažiau pirko vaisių... Sukau galvą, kaip išsimokėsiu 
procentus... Atidėjau vestuves su Ema, pirma norėjau 
padengti didžiąją dalį skolos... Tada pas mane atėjo 
vienas žurnalistas, aš jį pažinojau, vis sukinėdavosi uos- 
te... 

Visi tiesiog apstulbsta, kai Ernestas Mišu nuima nuc 
veido rankas: io veidas baltas, bet daug ramesnis, ne- 
gu buvo galima manyti. Jis išsiima iš kišenės užrašų. 
knygelę, pieštuką, užsirašo keletą žodžių. 

— Ar Žanas Servjeras jums pasiūlė kokaino krovinį? 

— Ne iš karto! Jis man kalbėjo apie biznį. Paskyrė 
pasimatymą vienoje Bresto kavinėje, ten buvo dar du... 

— Daktaras Mišu ir ponas Le Pomerė? 

— Jie! 

Mišu vėl kažką užsirašo, jo veide panieka. Akimirką 
netgi šmėsteli ironiška šypsena. 

— Kuris iš trijų perdavė prekę? 

Daktaras laukia pakėlęs pieštuką. 

— Nė vienas... Jie tiktai kalbėjo, kad per mėnesį ar 
porą mėnesių užsidirbsiu didelę sumą... Po valandos at- 
vyko vienas amerikietis... Jo vardo po šiai dienai neži- 
nau... Mačiau jį tiktai du kartus... Tikriausiai jūreivys- 
tę išmanė, nes klausinėjo apie mano laivą, kiek vyrų 
man reikėtų ir kiek laiko papildomam motorui įrengti... 
Maniau, spirito kontrabanda... Visi tuo versdavosi, netgi 
pašto ir keleivių laivų pareigūnai... Kitą savaitę darbi- 
ninkai įrengė dyzelinį motorą ,„Gražiojoj Emoj"... 

Kalba iš reto, įsmeigęs akis į vieną tašką, ir negalima 
nesijaudinti matant, kaip gniaužosi jo stori pirštai, kurie 
savo lėtais spazmiškais judesiais daugiau sako negu vei- 
das. 

— Davė man anglišką žemėlapį su visais Atlanto vė- 
jais ir burlaivių maršrutų; o aš niekad nebuvau leidęsis 
per vandenyną... Iš atsargumo pasiėmiau tik du vyrus 
ir niekam nė žodžio neprasitariau, viena Ema žinojo, tą 
naktį, kai išplaukėm, ji stovėjo ant molo... tie trys ša- 
lia automobilio su užgesintomis šviesomis... Krovinį bu- 
vom sukrovę po pietų... Ir šit tada pakinkliai man ėmė 
drebėti... Ne dėl kontrabandos!.. Bėda, kad aš mokyklos 
nelankęs. .. Kiek galiu naudotis kompasu ir zondu, vis- 
kas gerai... Nieko nebijau... Bet atvirame vandenyne... 
Vienas senas kapitonas šiek tiek pamokė, kaip naudotis 
sekstantu vietai nustatyti... Nusipirkau logaritminę li- 
niuotę ir viską, kas reikia... Bet buvau tikras, kad vis 
tiek susipainiosiu skaičiuodamas. O jeigu man pasisek- 
tų, Maniau, išmokėčiau už laivą ir dar liktų kišenėje apie 
dvidešimt tūkstančių frankų... Baisus vėjas pūtė tą nak- 
tį... Dingo iš akių automobilis ir tie trys vyrai... Paskui 
Ema, dunksanti molo gale... Du mėnesiai jūroje... 

Mišu visą laiką kažką Žžymisi, bet į kalbantįjį nė ne- 
pažiūri. 

— Buvau gavęs iškrovimo instrukcijas... Vienas Die- 
vas žino, kaip pasiekėm mažytį nurodytą uostą... Ne- 
suspėjam nė prisišvartuoti, mus apsupa trys policijos ka- 
teriai su kulkosvaidžiais ir ginkluotais vyrais, jie sušoka 
ant denio ir atkišę vamzdžius rėkia kažką angliškai ir 
daužo buožėmis, kol mes susiprantam pakelti rankas... 

Kaip žaibas švystelėjo, taip greit viskas pasidarė... 
Nežinau, nei kas atplukdė mano laivą į prieplauką, nei 
kaip mus sukišo į sunkvežimį. Po valandos suvarė visus 
skyrium į geležinius narvus Sing Singo kalėjime... 

Vien dėl to pasidarai ligonis... Niekas prancūziškai 
nekalba... Kaliniai šaipėsi iš mūsų, keikė... 

Ten viskas greit daroma... Rytojaus dieną stojome 
prieš teismą, ir advokatas, kuris, atrodo, mus gynė, su 
mumis nė nepasikalbėjo! .. 

Tik po visko jis man pranešė, kad esu nuteistas dve- 
jiems metams sunkiųjų darbų kalėjimo ir turiu sumokėti 
šimtą tūkstančių dolerių pabaudos, kad mano laivas kon- 
fiskuotas, ir viskas... Aš nesupratau... Šimtas tūkstančių 

dolerių. .. Dievažijausi pinigų neturįs... Tada man neži- 
nau kiek metų dar pridėjo... 

Aš likau Sing Singe... Mano jūreivius turbūt nuga- 
beno į kokį kitą kalėjimą, nes jų niekada nebemačiau... 
Nukirpo plikai... Varydavo ant kelio akmenų skaldyti... 
Vienas kapelionas norėjo mane mokyti Biblijos... 

Jūs negalite visko žinoti... Turtingi kaliniai kone kas 
vakarą išeidavo į miestą... O kiti jiems tarnavo!.. 

Tiek jau to... Tik gal po metų aš sutikau tą amerikie- 
ti iš Bresto, jis buvo atėjęs aplankyti vieno suimtojo... 
Aš jį pažinau... Pašaukiau... Jis ilgokai žiūrėjo į mane, 
niekaip negalėjo prisiminti, paskui kad nusikvatos ir 
liepė mane nuvesti į laukiamąjį. .. 

Buvo labai nuoširdus... Kaip su senu draugu... Pasi- 
sakė esąs prohibicijos agentas... Dirbąs daugiausia už- 
sieny, Anglijoj, Prancūzijoj, Vokietijoj, iš kur siunčiąs 
Amerikos policijai žinias apie išplaukiančius laivus... 

Bet kartais ne pro šalį ir pačiam kokį bizniuką pada- 
ryti... Kaip su tuo kokainu, už jį būtų paimta milijo- 
nai — laive buvo dešimt tonų, 0 gramas nežinau kiek ten 
frankų kainuoja... Jis susiuostė su prancūzais, kad tie 
parūpintų laivą ir dalį kapitalo... Tai buvo tie trys ma- 
no jūreiviai... Ir, aišku, pelną būtų pasidaliję į keturias 
dalis... 

Palaukit. .. Bus dar gražiau... Tą pačią dieną, kai kro- 
vėme krovinį Kempere, amerikietis gauna žinią iš savo 
krašto... Paskirtas naujas prohibicijos skyriaus viršinin- 
kas... Sustiprinta priežiūra... Jungtinėse Valstijose pir- 
kėjai kaip ir susilaiko, ir dėl to prekė gali nerasti pa- 
klausos. .. 

O naujas įsakymas, priešingai, žada kiekvienam, kas 
sučiups prohibicinę prekę, premiją, — trečdalį prekės ver- 
tės... 

Visa šita jis man kalėjime papasakoja!.. Aš sužinau, 
kad tuo metu, kai su baime atsišvartavau klausdamas 
save, ar pasieksim gyvi aną Atlanto krantą, trys mano 
jūreiviai derėjosi su amerikiečiu čia pat prieplaukoje. .. 

Ar statyti ant kortos viską?.. Daktaras —aš tai Ži- 
nau — labiausiai įkalbinėjo, kad reikia pranešti... Esą ge- 

riau užtikrintai gauti į rankas trečdalį kapitalo, negu 
rizikuoti ir turėti nemalonumų... 

Be to, amerikietis pasisakė sukalbėjęs su vienu savo 
kolega prakišti į šoną sučiupto kokaino dalį... Ir sugal- 
vok tu man tokias kombinacijas! .. 

„Gražioji Ema“ skriejo juodu uosto vandeniu... Aš 
paskutinįkart žiūrėjau į savo sužadėtinę ir buvau tikras, 
kad po kelių mėnesių iškelsiu vestuves. .. 

O jie, žiūrėdami į mus išplaukiančius, žinojo, kad pa- 
kliūsime į nagus vos tik atvykę!.. Jie netgi tikėjosi, kad 
mes ginsimės ir būsim, be abejo, nudėti grumtynėse, kiek 
tokių dalykų kasdien atsitikdavo Amerikos vandenyse. .. 

Jie žinojo, kad mano laivas bus konfiskuotas, kad už 
ji neišmokėta skola, kad pasaulyje daugiau nieko netu- 
Tiu!.. 

Jie žinojo, kad svajoju vesti... Ir jie žiūrėjo į mus 
išplaukiančius! .. 

Tą viską man atskleidė Sing Singe, kur aš buvau vir- 
tęs žvėrim tarp kitų žvėrių... Mane daug ko ten išmo- 
kė... Mano pašnekovas kvatojo plekšnodamas sau per 
šlaunis, šaukė: 

— Tai šunsnukiai tie trys tipai! .. 

Ir staiga — tyla, visiška tyla. Klaiku girdėti, kaip slys- 
ta per baltą, ką tik atverstą lapą Mišu pieštukas. 

Megrė žvilgteli ir supranta inicialus SS, ištatuiruotus 
milžinui ant rankos: Sing Singas! 

— Man rodos, buvo likę dar koks dešimt metų sėdė- 
ti... Amerikoj nesuprasi kaip ir kas... Kas tik kiek ne 
taip, ir bausmė pailgėja, ir guminėm lazdom daužo... Aš 
tiek ir tiek esu gavęs... Ir nuo savo nelaimės draugų!.. 
Va šitas mano amerikietis ėmė manim rūpintis... Manau, 
kad jis pasišlykštėjo vadinamųjų mano draugužių niek- 
šiškumu.., Vienui vieną draugą aš turėjau — tai šunį... 
Aš jį užsiauginau laive, kartą jis mane išgelbėjo skęs- 
tantį, Man jį paliko kalėjime, nors jų režimas ir nelei- 
džia... Į daug ką jie ten kitaip žiūri... Tikras pragaras! .. 
Kas kad sekmadieniais muzika griežia, užtat kailis po to 
atsakančiai atkenčia... Galų gale aš nebežinojau, ar dar 
tebesu žmogus... Daug daug sykių raudodavau... 

O kai vieną rytą man atidarė duris ir, buože tvoję 
per strėnas, grąžino į civilizuotą gyvenimą, aš susmukau 
kaip maišas ant šaligatvio... Nebemokėjau gyventi... 
Aš ničnieko neturėjau... 

Ne! Viena, kas man dar buvo likę... 

Iš prakirstos lūpos varva kraujas. Bet jam ne galvoj 
jį šluostyti. Ponia Mišu užsidengusi veidą mezginėta, iki 
šleikštumo prikvėpinta nosinaite. O Megrė sau ramiai 
rūko nenuleisdamas akių nuo visą laiką rašančio Daktaro. 

— Tai troškimas, kad tie, kurie man taip užtaisė, pa- 
tys paragautų tų pyragų!.. Ne, užmušti aš jų nenorė- 
jau... Mirtis — niekai... Sing Singe ne kartą mėginau 
žudytis, tik nepavykdavo... Atsisakydavau valgyti, o ma- 
ne maitindavo dirbtinai... Kad jie pažintų kalėjimą! Ir 
kad Amerikoj... Bet tai neįmanoma... 

Basčiausi po Brukliną, dirbau visokiausius darbus, kol 
surinkau pinigų kelionei laivu... Ir už šunį užsimokė- 
jau... 
Iš Emos — jokių žinių... Į Kemperą nė kojos nekėliau, 
ten mane būtų pažinę, nors snukis ir šlykštus pasidarė. .. 

Čia aš sužinojau, kad ji padavėja ir, reikalui esant, 
Mišu meilužė... O gal ir kitų? .. Ko norėt iš padavėjos, 
ar ne?.. 

Ne taip lengva patupdyti tuos tris niekšus į kalėji- 
mą... Bet aš daviau sau žodį!.. Tą vienui vieną troški- 
mą teturėjau... Gyvenau su savo šunim kiauroj valty, 
paskui sename budėjimo poste, Kabelu rage... 

Pradėjau rodytis į akis Mišu... Nieko kito, tik rody- 
tis! .. Su savo šlykščiu snukiu, sugyvulėjusiu pavidalu!.. 
Jūs suprantat?.. Aš norėjau jam įvaryti baimės... No- 
rėjau, kad jam pradėtų drebėti kinkos ir jis nebeišlaikęs 
šautų į mane!.. Gal jis mane ir būtų paklojęs... Bet po 
to? .. Jam katorga!.. Jį ten spardytų!.. Daužytų buo- 
žėmis!.. Atstumiantys draugai, stipresni, jį verstų jiems 
tarnauti... Aš basčiausi aplink jo vilą. .. Išdygdavau prie- 
šais jį kelyje... Tris dienas! .. Keturias dienas!.. Paga- 
liau jis mane pažino... Rečiau beišeidavo... Ir vis dėlto 
šičia per tą laiką gyvenimas nė kiek nepasikeitė. Jie 
trise geria kaip gėrę aperityvą. .. Žmonės juos sveikina! .. 

Maisto aš pasivogdavau nuo prekystalių... Norėjau, kad 
tik greičiau viskas būtų... 

Duslus balsas pareiškia: 

— Atsiprašau, komisare! Ar kvota, nedalyvaujant tar- 
dytojui, turi įstatyminę galią? 

Mišu, kas gi kitas... Jo veidas baltas kaip drobė, iš- 
tįsęs, švervės suspaustos, lūpos bekraujės. Bet žodžius 
taria aiškiai, kone grasina! 

Megrė pamerkia vienam policininkui, kad atsisėstų 
tarp Daktaro ir valkatos. Kaip tik laiku! Leonas Le Gere- 
kas iš lėto pakyla veikiamas šito balso, sugniaužia kumš- 
čius, sunkius kaip vėzdai. 

— Sėdėt!.. Sėskit, Leonai!.. 

Tas, švokšdamas kaip žvėris, paklauso; iškratęs pyp- 
kę, prabyla komisaras: 

— Dabar aš kalbėsiul.. 


XI 


Baimė 


Visiškai priešingai karštam jūreivio pasakojimui, ko- 
misaras šneka skubotai, žemu balsu. Jūreivis skersom 
žiūri į jį. 

— Pirmiausia pora žodžių apie Emą, ponai... Ji su- 
žino, kad jos sužadėtinis suimtas... Ir daugiau jokios 
žinios iš jo... Vieną dieną už kažkokį menkniekį ją iš- 
meta iš darbo, ir ji stoja į „Admirolo“ viešbutį padavė- 
ja... Vargšė mergina, viena kaip pirštas... Vyrai kibina 
ją, turtingi lankytojai mėgsta pakibinti tarnaitę... Pra- 
eina dveji treji metai... Ji nežino, kad Mišu kaltas... 
Vieną vakarą ji užeina į jo kambarį... Laikas bėga, gy- 
venimas eina... Mišu turi kitų meilužių... Retkarčiais 
jam šauna į galvą nakvoti viešbutyje... Arba, kai mo- 
tinos nėra, jis pasivadina Emą į namus... Blanki meilė 
be meilės... Ir Emos gyvenimas blankus... Ji ne didvy- 
rė... Kiaukutėlių dėžutėje ji saugo laišką, nuotrauką, bet 
tai senas sapnas, kuris kasdien vis blėsta. .. 

Ji nežino, kad Leonas ketina grįžti. 

Ji nepažino geltono šuns, kuris sukinėjasi aplink ją, 
jis buvo keturių mėnesių, kai laivas išplaukė. .. 

Vieną naktį Mišu jai padiktuoja laišką, nesakydamas, 
kam jis adresuojamas. Kažkam skiriamas pasimatymas 
negyvenamame name, vienuoliktą vakaro. .. 

Ji rašo... Kas padavėjai rūpi!.. Jūs suprantate? Leo- 
nas Le Gerekas neapsiriko... Mišu bijo! .. Jis jaučia, kad 
gyvybė pavojuj... Jis nori pašalinti priešą, kuris slam- 
pinėja... 

Bet jis bailvs!.. Jis ir man rėkte rėkė, kad yra bai- 
lys!.. Jis pasislėps už durų, koridoriuje, prieš tai pasiun- 
tęs savo aukai laišką, pririštą virvute šuniui ant kaklo... 

Argi Leonas nepatikės?.. Argi nepanorės, kaip ten 
būtų, pasimatyti su savo sužadėtine?.. Tą akimirką, kai 
jis pabels į duris, reikia pykštelėti pro pašto angą, 0 pa- 
čiam nerti į gatvelę... Ir nusikaltimas liks paslaptis, 
kadangi niekas nepažins aukos! .. 

Bet Leonas nepatiki... Jis gal bastosi aikštėje... Gal 
vis dėlto apsisprendžia, kas bus tas, eiti į pasimatymą? .. 
Likimo valia tą akimirką iš kavinės išeina įkaušęs ponas 
Mostagenas, sustoja priebutyje užsidegti cigaro... Jis 
svirduliuoja... Dunksteli į duris... Sutartinis signalas... 
Kulka pataiko tiesiai į pilvą. .. 

Tokia pirmoji byla. Mišu šauna ne į tą... Jis pareina 
namo... Gojarą ir Le Pomerė,— juodu viską žino ir taip 
pat suinteresuoti pašalinti tą, kuris jiems trims graso,— 
pagauna siaubas. 

Ema suprato, į kokį žaidimą įvelta... Gal ji pastebėjo 
Leoną?.. Gal protas ėmė veikti, ir ji pagaliau pažino 
geltoną šunį? .. 

Rytojaus dieną prisistatau aš... Pamatau tuos tris... 
Jaučiu, kaip jie bijo... Jie tikisi dramos! .. Ir aš noriu 
žinoti, iš kur jie tikisi smūgio... Vis pasitikrinu, ar ne- 
klystu... J 

Aš užnuodiju aperityvo butelį, nevykusiai, žinoma... 
Kiekvieną akimirką būčiau sulaikęs, jei kas būtų gėręs. .. 
Bet ne!.. Mišu budi!.. Mišu niekuo nepasitiki: nei tais, 
kurie eina pro šalį, nei tuo, ką jis valgo, nei ką geria... 
Jis nedrįsta nė iš viešbučio išeiti... 

Ema sėdi sustingusi, apmirusi: kitą tokį paveikslą, 
taip vykusiai vaizduojantį apstulbimą, vargu ar rasi. Ir 
Mišu kilsteli galvą, pažvelgia Megrė į akis. Dabar jis 
rašo karštligiškai. 

— Tokia antroji drama, pone mere! O mūsų trio vis 
gyvas, tebebijo... Gojaras — jautriausias iš tos trijulės ir, 
be abejo, ne iš paskutinių nenaudėlių. .. Šita užnuodyto 
butelio istorija jį išmuša iš pusiausvyros. Jaučia, kad dar 
viena kita diena ir viskas išlįs aikštėn... Nuspėja, kad 
aš aptikau siūlo galą. Jis nutaria bėgti... Bėgti, kad ne- 
liktų pėdsakų... Bėgti, kad jo niekas negalėtų apkaltinti, 
kad bėgo... Jis suvaidina užpuolimą, tegul mano, kad jis 
nužudytas ir jo kūnas įmestas į uosto vandenį... 

O prieš tai iš smalsumo jis sukinėjasi pas Mišu, gal- 
būt tikisi pamatyti Leoną ir pasiūlyti jam taikytis... Jis 
aptinka to žvėries pėdsakus... Supranta, kad ir aš netru- 
kus juos pastebėsiu. 

Nebūtų žurnalistas!.. Jis pernelyg gerai žino, kaip 
minia pasiduoda įspūdžiui... Žino, kad. kol gyvas Leonas, 
niekur nebus saugu... Ir jis sugalvoja tikrai genialų da- 
lyką: kaire ranka parašo straipsnį ir pasiunčia į „Phare 
de Brest“... 

Straipsnyje jis mini geltoną šunį, valkatą... Kiekvie- 
nas sakinys apgalvotas, kad sėtų siaubą Konkarno mies- 
te... Taigi yra šansų, kad kas nors iš pastebėjusių didžia- 
kojį Žmogų įsodins jam švino kulką į krūtinę... 

Vos taip neatsitiko! .. Pirmiausia šovė į šunį... Galė- 
jo šauti ir į žmogų! .. Įgąsdinti gyventojai viską gali pa- 
daryti... 

Sekmadienį iš tikrųjų siaubas viešpatauja mieste... 
Mišu nekelia kojos iš viešbučio... Jis serga iš baimės... 
Bet jis žūtbūt ginsis iki galo, bei kokiomis priemonė- 
mis... 

Aš jį palieku vieną su Le Pomerė... Nežinau, kas 
tarp jųdviejų atsitinka... Gojaras pabėgęs... Le Pomerė 
iš garbingos krašto šeimos tikriausiai būtų kreipęsis į 
policiją, viską atskleidęs, užuot toliau kentęs šitą koš- 
marą... Kuo gi jis rizikuoja? .. Na, sumokės pabaudą!.. 
Pasėdės kalėjime! Vargu!.. Svarbiausias nusikaltimas 
įvykdytas Amerikoje... 

Ir Mišu, kuris jaučia jį pasiduodant, kurio sąžinę sle- 
gia Mostageno nužudymas, kuris nori žūtbūt išsipainioti 
savo priemonėmis, ranka nesudreba berdama nuodus... 

Ema čia... Juk įtars ne ką kitą, o ją... 

Aš norėčiau jums ilgiau pakalbėti apie baimę, kadan- 
gi ji yra visos šitos dramos esmė. Mišu bijo... Mišu 
nori įveikti savo baimę labiau negu savo priešą... 

Jis pažįsta Leoną Le Gereką. Žino, kad tas nesiduos 
suimamas... Ir jis jam numato kulką: šaus žandarai ar 
koks persigandęs gyventojas. .. 

Jis nejuda iš čia... Aš atgabenu čia peršautą leisgyvį 
šunį... Noriu sužinoti, ar valkata ateis jo ieškoti, ir val- 
kata ateina... 

Nuo to laiko šuns niekas nebematė, aišku, jis padvė- 
sė... 

Leono gerklėje sugurga. 

— Taip. 

— Jūs jį palaidojote? .. 

— Kabelu rage... Mažas kryželis iš eglišakių. .. 

— Policija suranda Leoną Le Gereką. Jis pabėga, jis 
įsikalęs sau į galvą — reikia, kad Mišu jį užpultų... Jis 
pats pasakė: nori jį matyti kalėjime... Mano pareiga su- 
kliudyti naują dramą, ir štai kodėl aš suimu Mišu tvir- 
tindamas, kad tai daroma dėl jo saugumo... Tai ne me- 
las... Bet ta pačia proga aš sukliudau Mišu padaryti ki- 
tus nusikaltimus... Jis priėjęs liepto galą... Jis gali vis- 
kam ryžtis. .. Jaučiasi pjudomas iš visų pusių. .. 

Bet jis dar sugeba vaidinti komediją, man pasakoti 
apie savo silpną sveikatą, teisinti savo baimę misticizmu 
ir kažkada girdėta pranašyste, išgalvota nuo pradžios iki 
galo... 

Jis vieno tesiekia — kad gyventojai ryžtųsi nudėti jo 
priešą... 

Jis žino, kad logiškai jį galima įtarti padarius viską, 
kas iki tol įvyko... Savo vienutėje jis suka galvą... 

Ar nebūtų galima kaip nors visiškai nukreipti nuo 
savęs įtarimus?.. O jeigu atsitiktų naujas nusikaltimas, 
kai jis po užraktu, ar tai nebūtų puikiausias alibi? .. 

Motina ateina jo aplankyti... Ji viską žino... Reikia, 
kad jos neįtartų, kad nesučiuptų..: Reikia, kad jinai jį 
išgelbėtų... 

Ji pavakarieniaus pas merą. Paprašys parvežti į vilą, 
kur lempa neges visą vakarą... Ji grįš į miestą pės- 
čia... Visi jau miega2.. „Admirolo“ kavinėje dar yra 
sėdinčių! .. Užteks palaukti, kai kas nors išeis, patykoti 
už gatvės kampo... 

O kad nepabėgtų, reikia šauti į koją. .. 

Šis nusikaltimas, absoliučiai nereikalingas, yra visų 
sunkiausias kaltinimas Mišu, net jeigu jis ir nebūtų 
padaręs kitų... Rytą, kai aš čia atvykau, jis lyg karšt- 
ligės krečiamas... Jis nežino, kad Gojaras sulaikytas Pa- 
ryžiuje... O svarbiausia — jis nežino, kad tą akimirką, 
kai buvo šauta į muitininką, aš nenuleidau akių nuo 
valkatos... 

Mat Leonas, persekiojamas policijos ir žandarmerijos, 
pasiliko tame kvartale... Jis skuba greičiau baigti... Jis 
nenori nutolti nuo Mišu... 

Jis miega negyvenamo namo kambary... Pro savo 
langą Ema jį pastebi... Ir bėga pas jį... Šaukia, kad ji 
nekalta... Ji puola, šliaužioja ant kelių... 

Pirmą kartą jis vėl pamato jos veidą, išgirsta balsą... 
Ji buvo kito, ji buvo kitų... 

Bet argi jis pats mažai iškentėjo?.. Širdis atsilei- 
džia... Jis šiurkščiai ją stveria, lyg norėdamas sutrinti, 
bet tik stipriai stipriai prispaudžia savo lūpas prie jos 


lūpų... 
Jis jau nebe vienišas žmogus, atkakliai siekiąs vieno 
tikslo, apsėstas vienos minties... Pro ašaras jinai jam 


kalba, kad laimę dar galima susikurti, dar galima pradėti 
gyvenimą iš naujo... 

Ir juodu abu išbėga be pinigų naktį... Nesvarbu kur, 
kad tik iš čia!l.. Jie palieka Mišu sugraužti baimei... 

Jie pabandys laimę kitur..., 

Megrė iš lėto kemšasi pypkę ir apžvelgia paeiliui vi- 
sus esančius. 

— Jūs man atleisite, pone mere, kad nepranešinėjau 
apie savo kvotos eigą... Bet kai aš čia atvykau, buvau 
tikras, kad drama tik prasideda... Kad susektum, kur 

siūlai veda, reikėjo dramai leisti vystytis, vengiant kiek 
galima nuostolių... Le Pomerė mirė nunuodytas savo 
bendro... Bet aš jį mačiau ir esu įsitikinęs, kad jis pats 
būtų nusižudęs suėmimo dieną... Muitininkui peršauta 
koja... Po savaitės jis užmirš žaizdą... Užtat aš galiu 
dabar pasirašyti orderį suimti Daktarą Ernestą Mišu už 
pasikėsinimą į poną Mostageną bei jo sužeidimą ir už 
tyčinį savo draugo Le Pomerė nunuodijimą. O antrą 
orderį — suimti ponią Mišu už naktinį užpuolimą... O 
Žaną Gojarą, slapyvardžiu Servjeras, aš bent manau, rei- 
kia traukti atsakomybėn už valdžios įžeidimą suvaidinta 
komedija. .. 

Vienintelis komiškas incidentas! Atodūsis! Laimingai, 
lengvai atsidūsta apvalutis žurnalistas. Jam užtenka įžū- 
lumo burbtelėti: 

— Tokiu atveju aš manau, kad už užstatą galiu būti 
paleistas? .. Galiu įnešti penkiasdešimt tūkstančių fran- 
kų»; 

— Prokuratūra nustatys, pone Gojarai.,.. 

Ponia Mišu susmunka. ant kėdės, bet jos sūnus ener- 
gingesnis negu ji. 

— Jūs nieko neturite pridurti? — paklausia Megrė. 

— Atsiprašau! Aš atsakinėsiu tik tada, kai dalyvaus 
mano advokatas. O kol kas aš protestuoju prieš šitą akis- 
tatą. .. 

Jis ištempia kaip lieso gaidžioko kaklą su atsikišusiu 
geltonu Adomo obuoliu. Jo nosis atrodo dar kreivesnė 
negu visada. Jis nepaleidžia iš rankos knygelės, kur visą 
laiką užsirašinėjo. 

— O tuodu?.. — sumurma meras atsistodamas. 

— Aš absoliučiai neturiu kuo juos apkaltinti. Leonas 
Le Gerekas prisipažino turėjęs tikslą išprovokuoti Mišu 
šauti į jį... Jis nieko daugiau nedarė, tik lindo jam į 
akis... O įstatymu nėra numatyta... 

— Nebent už valkatavimą! — įsikiša žandarų leitenan- 
tas. 

Bet komisaras gūžteli pečiais, ir tas tik nurausta dėl 
savo pasiūlymo. 

Nors jau seniai praėjęs pietų Metas, minia; lauke te- 
bestoviniuoja, ir meras sutinka paskolinti automobilį, ku- 
riame užuolaidėles galima užtraukti beveik aklinai. 

Ema įlipa pirmoji, paskui Leonas Le Gerekas, paskiau- 
siai Megrė: jis atsisėda į galą šalia jaunos moters, o jū- 
reivis šiaip taip ant atlošiamos sėdynės. 

Pro minią automobilis greit pralekia. Po keleto minu- 
čių, važiuojant Kemperlė link, Leonas blausiu žvilgsniu 
nedrąsiai paklausia: k 

— Kodėl jūs tai pasakėte?.. 

— Ką? 

— Kad įpylėte nuodų į butelį? .. 

Ema visa balta. Ji nedrįsta atsiremti į pagalvėles, 
matyt, pirmąkart gyvenime važiuoja limuzinu. 

— Būta čia ko! — suburba Megrė sukąsdamas pypkės 
kandiklį. 

Ir tada mergina iš nevilties sušunka: 

— Prisiekiu, pone komisare, kad aš nežinojau ką da- 
ranti... Mišu liepė man parašyti laišką... Pagaliau aš 
pažinau šunį... Sekmadienio rytą pamačiau besibastantį 
Leoną... Tada aš supratau... Bandžiau užkalbinti Leoną, 
bet jis nusispjovęs praėjo nė nepažvelgęs į mane... Aš 
norėjau jam atkeršyti... Aš norėjau... Aš nė pati nebe- 
žinau... Buvau kaip beprotė... Žinojau, kad jie nori jį 
nužudyti... Aš jį tebemylėjau... Visą dieną galvojau ir 
galvojau... Vidurdienį, per pietus, nubėgau į Mišu vilą 
nuodų... Nežinojau, kokius imti... Jis man ne kartą ro- 
dė buteliukus sakydamas, kad užtektų visam Konkarno 
"išnuodyti. .. 

Bet aš prisiekiu, kad jums nebūčiau davusi išgerti. .. 
Juk aš nemaniau... ž 

Ji rauda. Leonas negrabiai tapšnoja jai per kelį no- 
1ėdamas nuraminti... 

— Aš jums niekad niekad neįstengsiu atsidėkoti, ko- 
misare,— šaukia ji raudodama. — Tai, ką jūs man pada- 
rėte, tai... tai... aš nerandu žodžių... yra toks stebuk- 
las!.. 

Megrė žiūri į juos abu, į jį perkirsta lūpa, plikai nu- 
kirpta galva, sužvėrėjusį, bebandantį atvirsti žmogumi, ir 
į ją, vargšę, nublankusią „Admirolo“ kavinės akvariume. 

— Ką jūs dabar manot daryti? .. 

— Dar nė patys nežinom... Kur nors iš čia... Gal į 
Havrą?.. Sugebėjau šiaip taip užsidirbti pragyvenimui 
Niujorko prieplaukose. .. 

— Jums grąžino tuos dvylika frankų? 

Leonas parausta, nieko neatsako. 

— Kiek kainuoja traukinio bilietas iki Havro?.. 

— Ne! Nereikia, komisare... Mes ir taip nežinom. 
kaip. .. Suprantat?.. 

Megrė pabarbena pirštu vairuotojui į stiklą: pra- 
važiavo stotelę. Išsiima iš kišenės šimto frankų banknotą. 

— Imkit!.. Aš juos įtrauksiu į bylos išlaidas. .. 

Ir kone stumte abu išstumia, užtrenkia dureles, kol 
jie ieško padėkos žodžių. .. 

— Į Konkarno!.. Tik greitai!.. 

Likęs vienas automobilyje, jis keliskart gūžteli pečiais, 
kaip žmogus, baisiai norįs pasityčioti pats iš savęs. 

Procesas truko ištisus metus. Ir per tuos metus Dak- 
taras Mišu penkiskart per savaitę prisistatydavo pas tar- 
dytoją su dokumentų prikimštu tymo portfeliu. 

Ir po kiekvienos kvotos pasipildavo nauji skundai. 

Kiekvieną bylos dokumentą lydėjo jį nuginčijantis do- 
kumentas. 

Mišu dar labiau sulyso, pagelto, paliego, bet nepasi- 
davė. 

— Leiskite žmogui, kuriam liko vos trys mėnesiai 
gyventi... 

Tai jo mėgstamiausia frazė. Jis gynėsi iš paskutiniųjų, 
griebėsi visokių klastingų būdų, netikėtų atsikirtinėjimų. 
Jis susirado advokatą, dar tulžingesnį už save, kuris jį 
pavadavo proceso metu. 

Finistero departamento prisiekusiųjų teismo nuteistas 
dvidešimt metų sunkiųjų darbų kalėjimo, jis pusę metų 
vis vylėsi, kad bus jo bylos kasacija. 

Bet prieš mėnesį visuose laikraščiuose pasirodė foto- 
grafija: Daktaras Ernestas Mišu, vis toks pat perkaręs ir 
geltonas, perkreipta nosimi, su maišiuku ant pečių, ka- 
linio kepuraite ant galvos, lipa Rė saloje į „„Martinjerę“, 
kuri gabens šimtą aštuoniasdešimt katorgininkų į Kajeną. 

Paryžiuje ponia Mišu, atsėdėjusi tris mėnesius kalė- 
jime, varo intrigas politiniuose sluoksniuose. Ji tikisi iš- 
reikalauti, kad byla būtų persvarstyta. 

Jau du laikraščius ji patraukusi į savo pusę. 

Leonas Le Gerekas, išplaukęs su „Fransete“, gaudo 
silkes Šiaurės jūroje, o jo žmona laukia kūdikio. 


DĖL ŽMOGAUS GAVYB825 


| 
Griežtojo režimo kamera Nr. 11 


Kai iš kažkur ataidi du varpo dūžiai, kalinys atsisėda 
ant gulto, apkabina kelius didelėm gumbuotom rankom. 

Gal kokią minutę jis taip sėdi sustingęs lyg neapsi- 
spręsdamas, paskui staiga atsidusęs pasirąžo, atsistoja 
kameroje didžiulis, dramblotas: galva baisiai stambi, ran- 
kos baisiai ilgos, krūtinė įdubusi. 

Veidas nieko nesakantis, kažkoks atbukęs ar dar tiks- 
liau -— nežmoniškai abejingas. Tačiau prieš eidamas prie 
durų su uždarytu vilkeliu, kalinys kumščiu pagrūmoja 
vienai sienai. 

Už tos sienos yra kita tokia pat kamera, Santė kalė- 
jimo griežtojo režimo sektoriaus kamera. 

Joje, kaip kitose keturiose vienutėse, mirtininkas lau- 
kia arba malonės, arba iškilmingo būrelio, kuris nakti 
atėjęs pažadins netardamas nė žodžio. 

Jau penkta diena kas valandą, kas minutę anas kali- 
nys aimanuoja tai dusliu, vienodu balsu, tai šaukte šau- 
kia pro ašaras, Maištingai stūgauja. 

Vienuoliktasis, akyse jo nematęs, nieko apie jį ne- 
žino. Daugių daugiausia iš balso gali spėti, kad kaimy- 
nas — visai jaunas vaikinas. 

Šią akimirką jo dejonė — tai tik pavargusio aiksėjimas, 
bet vis tiek atsistojusiojo akyse užsidega neapykantos 
kibirkštėlė, ir jis sugniaužia krumplėtus pirštus. 

Koridoriuje, vidiniuose kiemuose, visoje tvirtovėje, va- 
dinamoje Santė kalėjimu, aplinkinėse gatvėse ir netgi 
nuo Paryžiaus pusės — nė garso. 

Tik tas Dešimtasis dejuoja! 

Ir Vienuoliktasis, mėšlungiškai gniaužydamas pirštus, 
nusipurto porą sykių prieš paliesdamas duris. 

Vienutėje visą laiką dega šviesa, kaip reikalauja griež- 
koridoriuje ir kas valandą žvilgtelėti pro vilkelį į penkių 
mirtininkų kameras. 

Vienuoliktojo pirštai paglosto užraktą, ir tas judesys 
atrodo kone iškilmingas dabar, kai širdis taip įsibaiminu- 
si. 

Durys atsiveria. Prižiūrėtojo kėdė tuščia. 

Tada žmogus leidžiasi koridorium dvilinkas, svaigs- 
tančia galva. Veidas perbalęs, tik žalsvų akių vokai pa- 
raudę. 

Triskart jis gauna sukti į šalį, nes išsimuša iš kelio 
ir randa duris uždarytas. 

Gale koridoriaus išgirsta balsus: prižiūrėtojai rūko ir 
garsiai kalbasi kordegardijoje. 

Pagaliau jis atsiduria kieme: tamsą kur ne kur skro- 
džia šviesūs lempų ratai. Už kokių šimto metrų nuo jo, 
prie vartų, trypčioja sargybinis. 

Anapus šviečia langas, matyti vyriškis su pypke dan- 
tyse, palinkęs prie popieriais apversto stalo. 

Vienuoliktasis mielai dar sykį perskaitytų raščiuką, 
kurį prieš tris dienas rado priklijuotą ant dubenėlio dug- 
no, bet kaip perskaitysi, jei pats sukramtė ir prarijo, kaip 
siuntėjo buvo liepta. Vos prieš valandą jis mokėjo raš- 
čiuką atmintinai, o dabar kai kurių vietų tiksliai nebepa- 
mena. 


Spalio 15 antrą valandą ryto tavo kameros durys bus 
neužrūkintos, prižiūrėtojas bus pasitraukęs. Jei eisi, kaip 
čia nužymėta. .. 


Žmogus degančia ranka persibraukia kaktą, su siaubu 
pasižiūri į šviesos ratilus ir vos nesurinka išgirdęs žings- 
nius. Bet žingsniai aidi anapus mūro, gatvėje. 

Laisvi žmonės kalbasi, kaukši batų kulnimis per grin- 
dinį. 

— Tik pamanyk, jie užsiprašo po penkiasdešimt fran- 
kų už krėslą... 

Tai moteriškas balsas. 

— Ko norėt, jie irgi turi išlaidų... — atsiliepia vyro 
balsas. 

Kalinys eina grabinėdamas sieną, stabteli užkliudęs 
akmenį, pastato ausis, klausosi: jis toks išbalęs, toks ke- 
verza, rankos maskatuoja kaip botagai; kur kitur pama- 
tęs. pamanytum, kad girtuoklis. 

Keletas vyrų stoviniuoja už kokių penkiasdešimties 
žingsnių nuo nematomojo kalinio, įduboje prie durų su 
užrašu „Ūkio skyrius". 

Komisaras Megrė nesišlieja į pajuodusių plytų sieną. 
Susigrūdęs rankas į apsiausto kišenes, stovi ant tvirtų 
kojų, sustingęs lyg negyvas daiktas. 

Tik girdėt, kaip kartkarčiais suspragsi jo pypkė. Jo 
žvilgsnyje, reikia manyti, šviečia baimė. 

Bene dešimtą kartą komisaras paliečia petį tardytojui 
Komeljo, kuris nenustygsta. 

Tardytojas čia prisistatė pirmą valandą ryto tiesiai iš 
kviestinio vakaro, su fraku; jo ploni ūseliai rūpestingai 
užriesti, veidas gyvesnis negu visada. 

Šalia jų — susiraukęs ponas Gasjė, Santė kalėjimo vir- 
šininkas, pasistatęs apykaklę, dedasi nesidomįs, kas čia 
darosi. 

Oras šaltokas. Sargybinis prie vartų trepsi, iš burnų 
kyla garelis. 

Kalinio nematyti, jis vengia apšviestų vietų. Nors la- 
bai stengiasi nekelti triukšmo, tačiau girdėti, kaip jis nu- 
eina, vėl grįžta atgal, galima sekti kiekvieną jo žingsnį. 

Po kokių dešimties minučių tardytojas prisiartina prie 
Megrė ir prasižioja, norėdamas kažką pasakyti. Bet ko- 
'misaras su tokia jėga suspaudžia jam petį, kad tardytojas 
nuščiūva, atsidūsta, kyšteli ranką į kišenę, išsitraukia ci- 
garetę, bet toji iš jo tučtuojau atimama. 

Visiems trim aišku. Vienuoliktasis pasiklydo ir kiek- 
vieną akimirką gali „susidurti su sargyba. 

Tačiau nieko nepadarysi! Nepaimsi jo už rankos ir 
neatvesi iki tos vietos, kur mūro papėdėje jam padėtas 
drabužių ryšulėlis ir kabo virvės kilpa. 

Kartais gatve pravažiuoja automobiliai. Kartais žmo- 
nės sušneka, ir jų balsai gaudžiai atsimuša kalėjimo kie- 
me. 

Trys vyrai gali tik akimis susižvelgti. Viršininko 
žvilgsniai pikti, ironiški, atšiaurūs. Tardytojas Komeljo 
jaučia, kaip didėja jo nerimas ir drauge nervingumas. 

Tik vienas Megrė gerai laikosi, pasitikėjimas ir valia, 
jo neapleidžia. Bet jeigu būtų buvę šviesu, būtum galė- 
ies pamatyti, kad jo kakta žvilga nuo prakaito. 

Kai išmušė pusę, žmogus vis dar blaškėsi kažkur ten 
už mūro. O po kokios sekundės visi trys tykotojai su- 
virpėjo. 

Jie ne išgirdo, greičiau pajuto atodūsį. Jie spėjo, jie 
jautė, kaip jis karštligiškai skuba aptikęs pagaliau dra- 
bužių ryšulį ir pastebėjęs virvę. 

Sargybinio žingsniai matavo laiko bėgsmą. Tardytojas 
išdrįso šnipštelėti: 

— Ar tikrai manot, jog... 

Megrė taip pasižiūrėjo, kad tardytojas nutilo. Virvė 
sujudėjo. Ant mūro pasirodė šviesesnė dėmė — Vienuo- 
liktojo veidas; kalinys žiūrėjo pasikėlęs ant rankų. 

Kaip viskas ilgai! Dešimt, dvidešimt kartų ilgiau, ne- 
gu buvo numatyta. O kai kalinys užsiropštė ant mūro, 
buvo galima pamanyti, kad jis apalpo — visai nejudėjo. 

Dabar jis matyti kaip kinų šešėlis, prisiplojęs ant 
sienos viršaus. Ką, ar jam galva apsisuko? Ar bijo leis- 
tis į gatvę? Gal trukdo praeiviai ar įsimylėjėliai, prisi- 
glaudę įduboje? 

Tardytojas Komeljo nekantraudamas spragteli pirštais. 
Viršininkas sušnibžda: 

— Manau, kad aš jums nebereikalingas... 

Virvė pagaliau užtraukiama, permetama į kitą pusę. 
Žmogus dingsta. 

— Jeigu taip nepasitikėčiau jumis, komisarė, garbės 
žodis, niekados nebūčiau vėlęsis į tokią avantiūrą. .. Įsi- 
dėmėkit, kad aš, kaip ir pirma, esu tos nuomonės, jog 
Ertenas kaltas!.. Sakykim, kad jis ims dabar ir pabėgs. .. 

— Rytoj pasimatysim? — tiek tepaklausia Megrė. 

— Būsiu savo kabinete nuo dešimtos. .. 

Tylėdami paspaudžia vienas kitam rankas. Viršinin- 
kas paduoda ranką nenorom, kažką sumurma nueidamas. 

Megrė dar valandėlę pastovi prie mūro ir pajuda 
vartų link tik tada, kai išgirsta, kaip kažkas tekinas nu- 
bėga. Rankos mostu Megrė pasveikina budintįjį, žvilgteli 
į tuščią gatvę, pasuka už Žak Dolano gatvės kampo. 

— Nuėjo? — paklausia jis prie sienos prisispaudusį 
šešėlį. 

— Arago bulvaro link. Diufuras ir Žanvjė jį seka... 

— Gali eiti miegoti... 

Megrė išsiblaškęs paspaudžia inspektoriui ranką ir 
nueina sunkiais žingsniais, nuleidęs galvą, pypkiuodamas. 

Ketvirtą valandą ryto komisaras pastumia savo kabi- 
neto duris Kė Dezorfevr. Atsidusęs nusivelka apsiaustą; 
tarp popierių stovi nebaigta gerti stiklinė alaus; alus 
apšiles, bet komisaras godžiai išmaukia ir atsidrebia į 
krėslą. 

Priešais jį guli išsipūtęs nuo dokumentų kartono ap- 
lankas ir ant jo kriminalinės policijos raštininko ranka 
dailiomis apvaliomis raidėmis išvedžiota: 


ERTENO BYLA 


2 


Megrė išlaukia tris valandas. Elektros lemputę be 
gaubto supa dūmų debesis, kuris draikosi nuo menkiau- 
sio dvelktelėjimo. Kartkarčiais jis atsistoja, pamaišo žars- 
tekliu krosnį, paskui vėl sėdasi į savo vietą; kabinete 
darosi vis karščiau, ir jis iš pradžių nusivelka švarką, 
paskui nusiima prisegamą apykaklę, pagaliau nusivelka 
ir liemenę. 

Telefonas stovi po ranka, ir apie šeštą valandą Megrė 
nukabina ragelį, pasitikrina, ar kartais linija su miestu 
neišjungta. 

Geltonas aplankas atskleistas. Pranešimai, laikraščių 
iškarpos, protokolai, fotografijos pasklido ant stalo, ir 
Megrė iš tolo žiūri į juos, kartkarčiais prisitraukia kokį 
dokumentą arčiau, bet neskaito, tik kažką mąsto. 

Krinta į akis iškalbi antraštė per dvi laikraščio skiltis: 


ŽOZEFAS ERTENAS, MISIS HENDERSON IR JOS 
KAMBARINĖS ŽUDIKAS, ŠĮRYT NUTEISTAS 
MIRTIES BAUSME 

Megrė rūko be perstojo, su nerimu žiūri į telefoną, 
kuris vis tyli. 

Šeštą valandą dešimt minučių sudžeržgia: per klaidą 
kažkas paskambino ne ten, kur reikia. 

„Iš savo vietos komisaras gali skaityti atskiras įvairių 
dokumentų vietas, kurias, beje, moka atmintinai. 

ŽOZEFAS ŽANAS MARIJA ERTENAS, GIMES ME- 
LENE, dvidešimt septynerių metų, dirbo pristatytoju po- 
no ŽERARDJĖ GĖLIŲ PARDUOTUVĖJE SEVRO GAT- 
VĖJE... 

Štai ir fotografija, daryta prieš metus, Neji mugės 
būdoje. Didžiulis bernas, nežmoniškai ilgomis rankomis, 
trikampe galva, blyškaus gymio: iš apsirengimo matyti 
blogo skonio dabitiškumas. 


ŽIAURI DRAMA SEN KLU 
TURTINGA AMERIKIETĖ IR JOS KAMBARINĖ 
NUŽUDYTOS DURKLU 


Tai atsitiko birželio mėnesį. 

Megrė atstumia kraupias teismo ekspertizės nuotrau- 
kas: du lavonai nufotografuoti visais rakursais, visur 
kraujo klanai, veidai konvulsijų iškreipti, naktiniai marš- 
kiniai suglamžyti, sukruvinti, sudraskyti. 


KRIMINALINĖS POLICIJOS KOMISARAS MEGRĖ 
KĄ TIK IŠAIŠKINO SEN KLU DRAMĄ. ŽUDIKAS PA- 
SODINTAS 


Jis pasirausia išskleistuose popieriuose, susiranda ne- 
seną vos prieš dešimt dienų išėjusio laikraščio iškarpą: 

ŽOZEFAS ERTENAS, MISIS HENDERSON IR JOS 
KAMBARINĖS ŽUDIKAS, ŠIRYT NUTEISTAS MIRTIES 
BAUSME 


Į prefektūros kiemą įvažiuoja „juoda varna“, iškrato 
nakties laimikį — beveik vienos moterys. Koridoriuose 
jau girdėti žingsniai, virš Senos sklaidosi rūkas. 

Suskamba telefonas. 

— Alio! Diufuras? 

— Aš, šefe... 

—- Na, kaip?.. 

— Nieko... Tai yra... Jei norit, aš galiu ten grįžti... 
Kol kas užtenka vieno Žanvįė... 

— Kur jis? 

— „Baltojoj gervėj" .. 

— Ką?.. Kokioj „„Gervėj"?.. 

— Viename bistro netoli Isi le Mulino. Aš šoku į 
taksi, ir viską jums papasakosiu. .. 

Megrė pavaikšto po kabinetą, paprašo pasiuntinį at- 
nešti kavos ir raguolių iš „Dofino“ alinės. 

Vos tik jis pradeda užkandžiauti, įeina inspektorius 
Diufuras, smulkutis, toks korektiškas su pilkais drabu- 
žiais, labai aukšta kieta apykakle ir, kaip visada, paslap- 
tingu veidu. 

— Pirmiausia pasakyk, kas ta „Baltoji gervė“? — 
burbteli Megrė. — Sėskis!.. 

— Jūreivių bistro ant Senos kranto, tarp Grenelės 
ir Isi le Mulino. .. 

— Ir jis tiesiai ten nuėjo? 

— Taigi kad nel!.. Stebuklas, kaip mudu su Žanvjė 
jo nepametėm... 

— Ar jau papusryčiavai? 

— Taip, „Baltojoj gervėj"!.. 

— Tada pasakok... 

— Matėt, kaip jis paspruko, teisybė?.. Leidosi teki- 
nas, lyg mirtinos baimės vejamas... Žingsnį sulėtino tik 
prie Belforo Liūto!, kaip pakvaišęs pasižiūrėjo į jį... 

— Nežinojo, kad sekamas? 

— Jokiu būdu! Jis tik vieną sykį buvo atsisukęs... 

— Toliau... 

— Aš manau, kad tik aklas arba žmogus, niekad 
nebuvęs Paryžiuje, maždaug šitaip vaikščioja. Staiga jis 
įsuko į gatvę — vardo nebepamenu — kertančią Monpar- 
naso kapines... Nė gyvos dvasios... Kūnas pagaugais 
eina... Matyt, jis pats nesusigaudė, kur esąs, nes kai 
pro tvorą pastebėjo kapus, vėl leidosi į kojas... 

— Toliau... 

Megrė, prisikimšęs pilną burną, atrodė daug smages- 
nis. 


! Pulkininkui F. A. Danfer-Rošro, Belforo miesto gynėjui per Pran- 
cūzijos—Prūsijos karą 1870—1871 m., pastatytas paminklas vaizduoja 
liūtą. Autorius — skulptorius F. A. Bartoldi. Paminklo bronzinė kopija 
stovi Paryžiaus Danfer-Rošro aikštėje. Vert. 

— Atėjom į Monparnasą... Didžiosios kavinės visos 
jau uždarytos... Bet smuklės buvo dar atdaros. Pamenu, 
jis sustojo prieš vieną, kur griežė džiazas... Prie jo pri- 
ėjo mergytė gėlininkė su gėlių krepšeliu, ir jis vėl lei- 
dosi bėgti... 

— Kuria kryptim?.. 

— Greičiau jokia! Raspajaus bulvaru... po to kaž- 
kokia skersine gatve grįžo atgal ir vėl atsidūrė priešais 
Monparnaso stotį. .. 

— O iš veido kaip atrodė? 

— Niekaip! Lygiai kaip per kvotą, kaip teisme... 
Baltas kaip drobė... Žvilgsnis apdujęs, išsigandęs. .. Net 
jums pasakyti nemoku... Po kokio pusvalandžio atsidū- 
rėm prie Halių... 

— Ir niekas jo neužkalbino? 

— Niekas! 

— Ir jis neįmetė jokio raštelio į laiškų dėžutę? .. 

— Galvą guldau, šefe! Žanvjė ėjo viena šaligatvio 
puse, aš — antra... Neišleidom iš akių nė vieno jo ju- 
desio... Buvo stabtelėjęs prie mėsinės, kur pardavinėja- 
mos karštos dešrelės su keptom bulvėm... Pastovėjo 
pastovėjo nesiryždamas... Ir nudūlino šalin, turbūt pa- 
matė uniformuotą policininką... 

.— Ar tau neatrodė, kad jis ieško kokio nors adreso? 

— Ką jūs! Jis greičiau panėšėjo į girtą, einantį kur 
kojos veda... Santarvės aikštėje vėl pasuko prie Senos. 
Ir kažkodėl jam šovė į galvą laikytis upės... Du ar tris 
sykius buvo atsisėdęs. .. 

— Kur? 

— Vieną sykį ant akmeninių turėklų... Antrą sykį 
ant suolo... Galvos neguldau, bet aš pamaniau, kad šį 
kartą jis verkė... Šiaip ar taip, buvo susiėmęs rankom 
galvą... 

— Ant suolo nieko daugiau nebuvo? 

— Nieko... Jis vėl nužingsniavo... Įsivaizduokit, 
koks kelio galas iki Mulino!.. Kartkarčiais sustodavo ir 
žiūrėdavo į vandenį... Pradėjo kursuoti buksyrai... Pas- 
kui gatves užplūdo gamyklų darbininkai... O jis vis ėjo 
ir ėjo, ir atrodė kaip Žmogus, suvis nežinąs, ką toliau 
darys... 

— Viskas?.. 

— Beveik... Palaukit... Ant Mirabo tilto jis nesą- 
moningai susikišo rankas į kišenes ir išsitraukė. .. 

— Dešimtfrankes kupiūras. .. 

— Bent taip mudviem pasirodė. Man ir Žanvjė... Ta- 
da ėmė dairytis aplinkui... Tikriausiai ieškojo kokio 
bistro. .. Bet dešiniajame krante viskas buvo uždaryta... 
Jis perėjo į kitą pusę... Bariuke, sausakimšai prisigrū- 
dusiame vairuotojų, išgėrė kavos ir stiklelį romo... 

— „Baltojoj gervėj'?.. 

— Dar ne! Žanvjė ir aš vos vilkome kojas. Netgi po 
burnelę negalėjom išmesti dėl šilumos!.. Jis išėjo iš 
bariuko... Ir vėl ėmė nardyti gatvėmis... Žanvjė užsi- 
rašinėjo visas gatves, jis jums smulkiai praneš... Paga- 
liau vėl atsidūrė krantinėse, prie kažkokio didelio fab- 
riko. .. Ten tuščia... Stūkso dvi senų statybinių medžiagų 
krūvos, tarp jų krūmai ir žolė auga kaip kaime... Ša- 
lia krano prisietos baržos. .. Koks dvidešimt. .. 

Tiesiog neįtikima, kam ' tokioj vietoj „Baltoji ger- 
vė"... Nedidelis bistro, ten galima užvalgyti... Dešinė- 
je daržinė su pianola ir užrašas Šokiai šeštadieniais ir 
sekmadieniais. 

Žmogus čia vėl išgėrė kavos ir romo. Užsisakė deš- 
relių, laukė ilgokai, kol atnešė... Pasišnekėjo su šeimi- 
ninkuų, ir po kokių penkiolikos minučių matėm, kaip abu 
užlipo į antrą aukštą... 

Kai šeimininkas nulipo, aš įėjau. Tiesiai paklau- 
siau, ar jis nuomoja kambarius. 

— O tas man: „Ir ką?.. Ar jis prisidirbo? .. 

Matyti, kad tas tipas pripratęs turėti reikalų su poli- 
cija. Nebuvo ko man apsimetinėti. Nusprendžiau jį pa- 
gąsdinti. Pasakiau, kad jei prasitars savo klientui, 
jo restoraniukas bus uždarytas. .. 

Sakėsi jo nepažįstąs... Aš patikėjau!.. Jo užeigą lan- 
ko vien jūreiviai, o vidurdienį užbėga išgerti aperityvo 
gretimo fabriko darbininkai. .. 

Įėjęs į kambarį, Ertenas kritęs kaip negyvas ant 10- 
vos, nė nenusiavęs pusbačių. .. Kai šeimininkas jam pa- 
daręs priekaištą, tučtuojau juos nusispyręs ir užmigęs. .. 

— O Žanvjė ten pasiliko? 


L] 

— Ten. Jam galima paskambinti, „Baltojoj gervėj“ 
yra telefonas, mat jūreiviams dažnai reikia paskambinti 
laivų savininkams. .. 

Komisaras nukabina ragelį. Po valandėlės atsiliepia 
Žanvjė. 

— Alio! Kaip mūsų vaikinas? .. 

— Miega... 

— Nieko įtartino nepastebėjot? 

— Ničnieko!.. Štilis... Ant laiptų girdėti knarkiant. .. 

Megrė pakabina ragelį, nuo galvos iki kojų nužvel- 
gia smulkutį Diufurą. 

— Tu jo nepaleisi? — paklausia. 

Inspektorius nori protestuoti. Bet komisaras uždeda 
ranką jam ant peties ir rimtesniu balsu priduria: 

— Klausyk, bičiuli!.. Aš žinau, kad tū padarysi vis- 
ką, ką gali... Bet ant kortos pastatyta mano vieta. Ir 
ne tik ji, bet ir dar kai kas... Be to, aš pats negaliu ten 
eiti, tas galvijas mane pažįsta. .. 

— Prisiekiu, komisare. .. 

— Neprisiekinėk!.. Eik! .. 

Megrė subraukia įvairius dokumentus į kartono ap- 
lanką ir įkiša į stalčių. 

— Tik žiūrėk, jeigu tau reikės žmonių, nesivaržyk, 
prašyk... 

Ant stalo liko Žozefo Erteno fotografija, ir Megrė 
dar kurį laiką stebi jo kaulėtą galvą, atlėpusias ausis, 
pailgas bespalves lūpas. 

Trys teismo gydytojai apžiūrėjo tą žmogų. Du pa- 
reiškė: 

Protiniai sugebėjimai vidutiniški. Atsakingumas vi- 
siškas. 

Trečiasis, gynėjo iškviestas, nedrąsiai pareiškė: 

Sunkus paveldimumas. Atsakingumas susilpnėjęs. 

Ir Megrė, pats suėmęs Žozefą Erteną, tvirtino polici- 
jos viršininkui, Respublikos prokurorui ir tardytojui: 

— Viena iš dviejų: arba jis beprotis, arba nekaltas! 

Jis išgirdo, kaip pasišokinėdamas nuskubėjo korido- 
riumi inspektorius Diufuras. 

|| 
Žmogus miega 


Vienuoliktą valandą, po trumpo pokalbio su tardy- 
toju Komeljo, kuris niekaip negalėjo nusiraminti, Megrė 
atvyksta į Otejų. 

Diena apniukusi, gatvėse purvas, žemai dangumi plau- 
kia debesys. Krantinė, kuria eina komisaras, apstatyta 
puikiais namais, o anas krantas — tikras priemiestis: fab- 
rikai, dykvietės, statybinėmis medžiagomis užgrioztos 
iškrovimo prieplaukos. 

Tarp tų dviejų peizažų teka pilka it švinas Sena, ja 
plaukioja buksyrai. 

Ir iš tolo nesunku pažinti „Baltąją gervę“: vienišas 
pastatas vidury dykvietės, kur priversta visko: plytų, 
senų automobilių šasi, bituminio kartono, netgi geležin- 
kelio bėgių. 

Dviejų aukštų namas, nudažytas šlykščiai raudona 
spalva, su terasa trims staliukams po tradiciniu kilto 
tentu ir užrašas: “ 


VYNAI — UŽKANDŽIAI 


Krovikus iškart pažinsi: jie, matyt, nešioja cementą, 
nes balti nuo galvos iki kojų. Išeidami tarpduryje pas- 
paudžia ranką vyriškiui su mėlyna prijuoste — bistro šei- 
mininkui — ir neskubėdami žingsniuoja prie baržos priep- 
laukoje. 

Megrė pavargęs, akys blausios, tačiau bemiegė nak- 
tis čia niekuo dėta. 

Toks jau jo įprotis: po įnirtingo sekimo, kai iki tiks- 
10 — vos vienas žingsnis, jis visada suglemba, atsipalai- 
duoja. 

Lyg viskas, ką darė, jam būtų atsipykę, ir su šita 
nuotaika Megrė nekovodavo. 

Nužiūrėjęs viešbutį tiesiai prieš pat „Baltąją gervę“, 
jis įeina į kontorą.“ 

— Norėčiau gauti kambarį su langu į krantinę. 

— Mėnesiui? 

Megrė gūžteli pečiais. Prieštarauti neverta. 


122 


— Būsiu, kiek patiks! Kriminalinė policija... 

— Kad laisvų kambarių nėra. 

— Gerai. Duokit man knygą... 

— Luktelėkit... Aš paskambinsiu garsonui, pasitiks- 
linsiu, ar jo aukšte aštuonioliktas. .. 

— Pusgalvis! — subumba Megrė. 

Aišku, kambarį jis gauna. Viešbutis ištaigingas. Gar- 
sonas pasiteirauja: 

— Ar bagažo turit? 

— Ne! Atnešk man žiūronus... 

— Bet... Nežinau, ar... 

— Na na! Nors iš žemės iškask, bet gauk man žiū- 
ronus... 

Sunkiai dūsaudamas, Megrė nusivelka apsiaustą, ati- 
daro langą, prisikemša pypkę. Nepraeina nė penkios mi- 
nutės, ir garsonas jam' atneša perlamutrinius žiūronus. 

— Tai šeimininkės žiūronai. Ji prašė jums... 

— Gerai gerai! .. Gali sau eiti! .. 


| Z 

„Baltosios gervės“ fasadas jam jau žinomas kuo smul- 
kiausiai. 

Antro aukšto langas atdaras. Matyti nepaklota lova 
su skersai nublokštais didžiuliais raudonais patalais ir 
siuvinėtos šlepetės ant avikailio. 

— Šeimininko kambarys! 

Gretimas langas uždarytas. Paskui trečias atdaras, prie 
jo šukuojasi palaidine vilkinti storulė. 

— Šeimininkė... Arba tarnaitė... 

Apačioje šeimininkas šluosto stalus. Prie vieno sėdi 
inspektorius Diufuras, pasistatęs puslitrį raudonojo vyno. 

Aišku, juodu šnekučiuojasi. 

Toliau, akmenų krantinėje, jaunas šviesbruvis vyru- 
kas su lietpalčiu, pilka kepure, rodos, prižiūri, kaip iš- 
kraunamas cementas iš baržos. 

Tai inspektorius Žanvjė, vienas jauniausių K. P. agen- 
tų. 
S Telefonas lovos galvūgalyje. Megrė nukabina ragelį. 
— Alio! Viešbučio kontora? 

— Jums ko nors reikia? 

-— Sujunkit mane su bistro aname krante, su „Baltąja 
gervė"... 

— Mielai! — atsiliepia nepatenkintas balsas. 

Laukti tenka ilgokai. Pagaliau Megrė pro savo langą 
pamato, kaip šeimininkas padeda skudurą ir eina prie 
durų. Paskui suskamba Megrė kambaryje. 

— Sujungėm su prašytu numeriu... 

— Alio! „Baltoji gervė“?.. Pakvieskit prie telefono 
klientą, sėdintį jūsų kavinėje... Ne, apsirikti neįmano- 
ma, kadangi jis ten vienas... 

Ir pro langą mato, kaip apstulbęs šeimininkas krei- 
piasi į Diufurą, kuris smunka į kabiną. 

— Čia tu? 

— Jūs, šefe?.. 

— Aš esu priešais viešbutyje, tu jį gali matyti iš 
savo vietos. .. Ką daro mūsų vyrukas?.. 

— Miega... 

— Pats jį matei? 

— Ką tik buvau pridėjęs ausį prie durų... Girdėjau 
knarkiant... Tada pravėriau duris ir pamačiau jį... Gu- 
li susirietęs, su drabužiais. .. 

— Ar esi tikras, kad šeimininkas jo neįspėjo? 

— Policijos jis bijo kaip ugnies! Kažkada turėjo ne- 
malonumų. Grasinta atimti patentą. Dabar jis tyli kaip 
žemė... 

— Kelerios ten durys?.. 

— Dvejos... Pagrindinės ir kiemo durys... Tąsias 
Žanvjė seka... 

— Niekas nelipo į antrą aukštą? 

— Niekas! Būčiau matęs, nes laiptai yra pačiame 
bistro, už bufeto... 

— Gerai... Ten ir pavalgyk... Po kiek laiko vėl pa- 
skambinsiu!.. Dėkis laivų savininko tarnautoju... 

Megrė pakabina ragelį, prisitraukia krėslą prie atda- 
ro lango; pasipurtęs nuo šalčio, pasiima apsiaustą, ap- 
sigaubia. 

— Baigėt? — paklausia viešbučio telefonininkė. 

— Taip, baigiau! Paprašykit, kad man atneštų alaus. 
Ir pypkinio tabako... 

— Tabako neturim. 

— Ką gi! Pasiųskit nupirkti. 

Trečią valandą dienos Megrė vis tebesėdi toje pačio- 
je vietoje, žiūronai padėti ant kelių, tuščia stiklinė čia 
pat po ranka, kambary plauko stiprus tabako kvapas, 
nors langas ir atdaras. 

Ant žemės numesti rytiniai laikraščiai, atspausdinę 
policijos pranešimą: 


PASMERKTASIS MIRTI PABĖGO Iš SANTĖ 


Megrė kartkarčiais pasiraivo, uždeda koją ant kojos, 
ištiesia jas. 

Pusę keturių jam paskambina iš „Baltosios gervės". 

— Kas nauja? — paklausia Megrė. 

— Nieko. Tebemiega... 

— Tai kas yra? 

— Skambino iš Kė Dezorfevr, teiravosi, kur jūs. At- 
rodo, tardytojas nori tučtuojau su jumis pasikalbėti... 

Šikart Megrė negūžteli pečiais, atsako trumpai, ryž- 
tingai, pakabina ragelį ir tuoj paprašo telefonininkę: 

— Prokuratūrą, panele... Skubiai. .. 

Jis puikiai žino, ką ponas Komeljo jam pasakys! 

— Alio! Čia jūs, komisare? .. Pagaliau! .. Niekas ne- 
galėjo man pasakyti, kur jūs... Bet iš Kė Dezorfevr 
pranešė, kad pastatėt agentus prie „Baltosios gervės"... 
Liepiau paskambinti ten... 

— Na ir kaip ten? 

— Pirma sakykit, kas nauja pas jus? 

— Ničnieko! Jis miega. .. 

— Tikrai?.. Nepaspruko?.. 

— Ne kažin kiek padauginsiu sakydamas, kad šią 
akimirką matau jį miegantį... 

— Žinot, aš jau pradedu gailėtis, kad... 

— Manęs paklausėtė Betgi pats teisingumo ministras 
sutiko! .. 

— Palaukit!.. Rytiniai laikraščiai išspausdino jūsų 
pranešimą... 

— Mačiau... 

— O dieninę laidą taip pat skaitėt2.. Ne2.. Pasi- 
stenkit gauti „Sifflet?... Žinau, kad tas laikraštpalaikis 

naudoja šantažą... Tačiau, šiaip ar taip! .. Luktelėkit prie 
telefono... Alio!... Jūs klausotės? Aš skaitau... „Sifflet“ 
kronika, pavadinta „Valstybės interesai“... Jūs mane 
girdit, Megrė? .. Štai... 


Rytiniai laikraščiai įdėjo pusiau oficialų pranešimą, 
kad Žozefas Ertenas, Senos departamento prisiekusiųjų 
teismo nuteistas mirties bausme ir laikomas Santė kalė- 
jime, griežtojo režimo kameroje, pabėgo neišaiškinamo- 
mis aplinkybėmis. 

Galim pridurti, kad tos aplinkybės ne visiems yra 
neišaiškinamos. 

Iš tikrųjų Žozefas Ertenas ne patis pabėgo, o buvo 
priverstas pabėgti. Ir bausmės vykdymo išvakarėse. 

Kol kas dar negalim smulkiau papasakoti apie tą 
šlykščią komediją, kuri šiąnakt buvo suvaidinta Santė 
kalėjime, bet teigiam, kad pati policija, susitarusi su 
teisingumo organais, vadovavo tariamajam pabėgimui. 

Ar Žozefas Ertenas tai žino? 

Jei taip, nerandam žodžių apibūdinti tą operaciją, 
bene vienintelę kriminaliniuose analuose. 


Megrė visiškai ramiai išklausė iki pat galo. Tardyto- 
jo balsas kitame laido gale skamba nebe taip tvirtai. 

— Ką pasakysit? 

— Tai tik įrodo, kad mano samprotavimai buvo tei- 
singi... „Sifflet“ negalėjo to išknisti... Ir nė vienas iš 
šešių valdininkų, žinančių paslaptį, neprasitarė. Tai pa- 
darė... 

— Kas? 

— Šįvakar aš jums pasakysiu... Viskas eina gerai, 
pone Komeljo! 

— Jūs manot?.. O jeigu visa spauda pasigaus tą 
informaciją? .. 

— Bus skandalas. 

— Na, matot... 

— Bet ne šiaip dėl ko, o dėl žmogaus gyvybės, ar 
ne? 

Po penkių minučių jis susiskambina su prefektūra. 

— Brigadininkas Liukas?.. Klausyk, brolyti!.. Tuoj 
Pat drožk į „Sifflet“ redakciją Monmartro gatvėje... 

Pakalbėk su leidėju vienudu... Įvaryk jam baimės! .. 
Reikia sužinoti, iš kur jis gavo informaciją apie pabėgi- 
mą iš Santė... Dedu galvą, kad ją gavo šiandien paštu 
arba pneumatiniu paštu... Paprašyk surasti dokumentą... 
Atnešk man... Supratai?.. 

Telefonininkė paklausia: 

— Baigėt? “ 

— Ne, panele! Sujunkit vėl su „Baltąja gerve“... 

Ir inspektorius Diufuras po minutėlės jam pakartoja: 

— Jis miega!.. Aš ką tik apie penkiolika minučių 
išstovėjau prispaudęs ausį prie durų... Girdėjau, kaip 
neramiai vartosi pro miegus, dejuoja ir šaukia mamą. 


"4 

Pro žiūronus visą laiką stebėdamas „Baltosios ger- 
vės“ uždarą langą antrame aukšte, Megrė kuo aiškiau- 
siai vaizduojasi miegantįjį, tarsi stovėtų jo lovos galvū- 
galyje. 

O pamatė jį tik liepos mėnesį, kai, praėjus vos dviem 
parom po Sen Klu dramos, uždėjo jam ant peties ranką 
ir pusbalsiu pasakė: 

— Be skandalo! Paskui mane, vyruti... 

Tai buvo Mesjė le Prenso gatvėje, pigių mebliuotų 
kambarių name, kur septintame aukšte gyveno Žozefas 
Ertenas. 

Savininkė apie jį pasakė: 

— Tvarkingas, ramus, darbštus vaikinas. Tik kartais 
keistokas. .. 

— Pas jį kas nors lankydavosi? 

— Niekas! Ir pats niekada vėlai nepareidavo, tik 
paskutiniu metu... 

— Kas paskutiniu metu? 

— Du ar tris sykius grįžo vėliau... Vieną syki — 
trečiadienį — namsargė jį įleido apie ketvirtą valandą 
ryto... 

Tą trečiadienį kaip tik ir įvyko Sen Klu drama. Teis- 
mo medicinos gydytojai nustatė, kad abi moterys mirė 
apie antrą valandą ryto. 

Dar daugiau — argi teismas neturi įkalčių prieš Erte- 
ną? Ir dauguma tų įkalčių paties Megrė surinkti. 

Vila stūkso prie Sen Žermeno kelio, už kokio kilo- 
metro nuo „Žydrojo paviljono“. Vidurnaktį Ertenas vie- 
nas įėjo į „Žydrąjį paviljoną“ ir vieną po kitos išgėrė 
keturias stiklines grogo. Kai traukė pinigus, jam iš ki- 
šenės iškrito geležinkelio Paryžius—Sen Klu trečios kla- 
sės bilietas. 

Misis Henderson — jos velionis vyras buvo Amerikos 
diplomatas, bendravęs su finansiniais magnatais — viena 
gyveno viloje, kurios apatinis aukštas po vyro mirties 
stovėjo tuščias. 

Našlė turėjo tarnaitę, teisingiau pasakius, kompanio- 
nę, o ne kambarinę, prancūzę Elizą Šatrijė, kuri vaikys- 
tę praleido Anglijoje ir gavo puikų auklėjimą. 

Dukart per savaitę Sen Klu sodininkas ateidavo pa- 
tvarkyti nedidelio parko aplink vilą. 

Misis Henderson mažai kas lankė. Retkarčiais Vilja- 
mas Krosbis, jos sūnėnas, su žmona. 

Liepos septintosios nakti automobiliai, kaip paprastai, 
lėkė magistrale į Dovilį. 

„Žydrasis paviljonas“, kaip ir kiti restoranai bei dan- 
singai, uždaromas pirmą valandą nakties. 

Vėliau vienas vairuotojas pareiškė matęs pusę trijų 
šviesą vilos antro aukšto languose ir keistai šokinėjan- 
čius šešėlius. 

Šeštą ryto atėjo sodininkas, buvo jo diena. Jis visada 
pats tyliai atsidarydavo vartelius, 0 apie aštuntą Eliza 
Šatrijė pašaukdavo jį pusryčių. 

Aštunta valanda — bet nieko negirdėt. Jau ir devy- 
nios, o niekas dar neatidaro vilos durų. Sunerimęs sodi- 
ninkas pabeldžia ir, niekam neatsiliepus, eina pranešti 
policininkui, budinčiam artimiausioje sankryžoje. 

Po valandėlės paaiškėja drama. Misis Henderson kam- 
baryje skersai kilimėlio tyso senos moters lavonas, marš- 
kiniai kruvini, krūtinėje — koks dešimi peilio dūrių. 

Toks pat likimas ištikęs Elizą Šatrijė gretimame kam- 
bary, kur ponia liepdavusi miegoti, mat bijodavusi, kad 
naktį susirgusi negalės nieko prisišaukti. 

Dviguba žvėriška žmogžudystė — nusikaltimas apiplė- 
šimo tikslu, padarytas šlykščiausiu būdu, kaip vadina 
policija. 

Ir visur žymės: pėdsakai, kruvinos pirštų žymės ant 
užuolaidų... 

Įprastiniai formalumai: iš Paryžiaus atvyksta proku- 
ratūros darbuotojai, teismo ekspertai, padaroma daugybė 
analizių, lavonų skrodimas. .. 

Kvota pavedama Megrė, ir nepraėjus nė dviem pa- 
rom, jis aptinka Erteno pėdsakus. 

Pėdsakai buvo taip aiškiai „matomi! Vilos koridoriuo- 
se kilimų nebuvo, o parketas išvaškuotas. 

Užteko keleto nuotraukų: jose pėdsakai buvo matyti 
itin ryškiai. 

Naujutėlių kaučiuko padais pusbačių atspaudai. Kad 
neslystų per lietų, padai įrantyti ir viduryje dar galima 
įžiūrėti fabrikanto pavardę ir markę. 

Po kelių valandų Megrė įėjo į avalynės parduotuvę 
Raspajaus bulvare ir sužinojo, kad tik viena tokių pus- 
bačių ir tokio dydžio — 44 numerio — pora buvo parduo- 
ta per paskutines dvi savaites. 

— Ją nupirko gėlių pristatytojas, jis čia buvo atva- 
žiavęs su savo triračiu. Mes jį dažnai matom šitame kvar- 
tale... 

Po keleto valandų komisaras jau apklausinėjo poną 
Žerardjė, gėlių parduotuvės Sevro gatvėje savininką, 
surado garsiuosius pusbačius ant pristatytojo Žozefo Er- 
teno kojų. 

Tereikėjo sulyginti pirštų atspaudus. Tai buvo atlikta 
teismo ekspertizės patalpose, Teisingumo rūmuose. 

Ekspertai pasilenkė su instrumentais rankose ir tuč- 
tuojau pareiškė: 

— Jisl.. 


— Kodėl tai padarei? 

— Aš nežudžiau! 

— Kas tau davė misis Henderson adresą? 
— Aš nežudžiau! 

— Ką darei jos viloje antrą valandą ryto? 

— Nežinau! 

— Kaip grįžai iš Sen Klu? 

— Aš ne iš Sen Klu grįžau! 

Jis pablyškęs, galva didžiulė, šlykščiai gumbuota. Vo- 
kai paraudę lyg kelias naktis nemigusio žmogaus. 

Jo kambaryje Mesjė le Prenso gatvėje buvo rasta 
kruvina nosinė, ir chemikai sutartinai patvirtino, kad tai 
žmogaus kraujas, netgi aptiko tų pačių bacilų kaip ir 
misis Henderson kraujyje. 

— Aš nežudžiau... 

— Kokį imsi advokatą? 

— Man nereikia advokato... 

Jam buvo paskirtas advokatas ponas Žoli, trisdešim- 
ties metų, kuris beviltiškai skėsčiojo rankomis. 

Psichiatrai, tyrę Žozefą Erteną septynias dienas, pa- 
reiškė: 

— Išsigimimo požymių nėra! Šis žmogus atsakingas 
už savo veiksmus, tiesa, jis dabar prislėgtas, bet taip 
atsitinka po stipraus nervų sukrėtimo. 

Buvo atostogų metas. Į Dovilį kvotai buvo iš- 
kviestas komisaras Megrė. Tardytojui Komeljo byla at- 
rodė gana aiški, ir Apeliacinių rūmų tardymo skyrius 
bylą patvirtino. 

Kas, kad Ertenas nieko nepavogė, neturėjo jokios ap- 
čiuopiamos naudos iš misis Henderson ir jos kambarinės 
nužudymo. 

Megrė stengėsi atsekti, kiek tai įmanoma, jo gyveni- 
mą nuo pat mažų dienų. Sužinojo, kaip jis augo ir lavėjo 
per visus tuos metus. 

Žozefas gimė Melene, jo tėvas tada buvo garsonas 
„Senos“ viešbutyje, motina skalbėja. 

Po trejų metų tėvai išsinuomojo bistro netoli Centri- 
nių namų, bet jiems nekaip sekėsi, ir jie persikėlė į 
Nandi Senos ir Marnos departamente, kur laikė užeigą. 

Kai Žozefas buvo šešerių metų, gimė sesutė Odetė. 

Megrė turėjo nuotrauką: Žozefas, apvilktas jūrinike, 
pritūpęs priešais lokio kailį, kur guli rubuilis kūdikis 
iškeltom kojytėm ir rankytėm. 

Trylikos metų Žozefas prižiūrėdavo arklius ir padė- 
davo tėvui aptarnauti klientus. 

Septyniolikos jis buvo garsonas viename elegantiš- 
kame restorane Fontenblo apylinkėse. 

Dvidešimt vienerių metų, atlikęs karo tarnybą, jis 
įsikūrė Paryžiuje Mesjė le Prenso gatvėje ir stojo dirbti 
pono Žerardjė gėlių parduotuvėje. 

— Jis daug skaitė... — sakė ponas Žerardįjė. 

— Vienintelė jo pramoga — kinas! — tvirtino namų 
savininkė. 

Bet atrodo, jog su Sen Klu vila neturėjo nieko bend- 
ra! 

— Ar esi kada nors buvęs Sen Klu? 

— Niekados! 

— Ką veikdavai sekmadieniais? 

— Skaitydavau! 

Misis Henderson nebuvo gėlininko klientė. Ir kuo jos 
vila galėjo patraukti įsilaužėją? O be to, nieko nepa- 
vogta! 

— Kodėl tyli? 

— Aš neturiu ko sakyti! 

Visą mėnesį Megrė praleido Dovilyje, kur išgaudė 
gaują tarptautinių aferistų. 

Rugsėjo mėnesį jis aplankė Erteną Santė kalėjimo 
vienutėje. Rado jį visai susibaigusį. 

— Aš nieko nežinau! Aš nežudžiau! 

— Šiaip ar taip, tu buvai Sen Klu... 

— Atstokit... 

— Paprasčiausia byla! — nusprendė prokuratūra. — 
Ją atidėsime po atostogų. 

Spalio pirmąją Erteno byla buvo pirma nagrinėjama 
prisiekusiųjų teisme. 

Ponas Žoli nesugalvojo geresnės gynimo sistemos: 
pareikalavo kontraekspertizės dėl kliento proto būk- 
lės. Jo parinktas gydytojas parodė: 

— Atsakingumas susilpnėjęs. .. 

Prokuroras atkirto: 

— Žmogžudystė apiplėšimo tikslu! Jeigu Ertenas ne- 
apvogė, vadinasi, jam kas nors sutrukdė... Jis subadė 
aukas aštuoniolika dūrių. .. 

Buvo pasiųstos per rankas nužudytųjų fotografijos, 
kurias teisėjai pasižiūrėję su pasišlykštėjimu atstumda- 
vo: 

— Taip, kaltinamasis kaltas! 

Mirtis! Rytojaus dieną Žozefas Ertenas buvo perkel- 
tas į griežtojo režimo sektorių, kur buvo keturi mirti- 
ninkai. 

— Tu nieko neturi man pasakyti? — atėjęs klausė jį 
Megrė, kuris nebuvo savim patenkintas. 

— Nieko! 

— Žinai, kad tavęs laukia mirties bausmė? 

Ir Ertenas verkdavo, vis toks pat išbalęs, paraudusio- 
mis akimis. 

— Kas tavo bendrininkas? 

— Aš neturiu bendrininko... 

Megrė ir toliau kasdien ateidinėjo, nors oficialiai netgi 
neturėjo teisės toliau tirti tą bylą. 

Ir kasdien Erteną rasdavo sugniužusį, bet ramų, jis 
nedrebėdavo, kartais akyse netgi sužibdavo ironija. 

„„.Ir taip iki to ryto, kai jis išgirdo žingsnius gre- 
timoje kameroje, paskui širdį veriantį klyksmą. .. 

Iškilmingas būrelis atėjo išsivesti į ešafotą devinto 
numerio, tėvažudžio. 

Rytojaus dieną Ertenas, tapęs vienuoliktu numeriu, 
raudojo. Bet vis tiek nekalbėjo. Tik kaleno dantimis 
išsitiesęs ant narų ir nusigręžęs į sieną. 

Jei kokia mintis įstringa komisarui Megrė į galvą, 
tai įstringa ilgam. 

— Šis žmogus arba beprotis, arba nekaltas... — nu- 
ėjęs pareiškė tardytojui Komeljo. 

— Negali būti! Be to, jis jau nuteistas... 

Megrė, didžiulis, šimto aštuoniasdešimties centimetrų 
ūgio, galingas ir stambus kaip Halių krovikas, užsispyrė, 
ir gana. 

— Atsiminkit, kad nenustatyta, kaip jis grįžo iš Sen 
Klu į Paryžių... Kad nevažiavo traukiniu, įrodyta... Ir 
tramvajum nevažiavo... Pėsčias negalėjo pareiti!.. 

Jis mėgino pajuokauti: 

— Padarykim vieną eksperimentą? 

— Reikia atsiklausti ministeriją! 

Ir Megrė, apkūnusis, atkaklusis Megrė, nuėjo ten. 
Jis pats parašė raščiuką, išdėstė nuteistajam pabėgimo 
planą. 

— Klausykit! Jeigu jis turi bendrininkų, tai patikės, 
kad raščiuką atsiuntė jie, o jei bendrininkų neturi — 
nepatikės, supras, kad tai spąstai. Aš atsakau už jį. Dedu 
galvą, kad jis jokiu būdu nepabėgs nuo mūsų... 

Kad būtumėt matę platų, romų ir vis dėlto kietą ko- 
misaro veidą! 

Derybos truko tris dienas. Megrė juos gąsdino teis- 
mo klaidos baubu ir skandalų, kuris anksčiau ar vėliau 
kils. 

— Betgi jūs pats jį suėmėt! 

— Kadangi, kaip policijos valdininkas, aš turiu pa- 
daryti logiškas išvadas remdamasis daiktiniais įrody- 
mais... 

— O kaip žmogus? 

— Laukiu moralinių įrodymų... 

— Ir manot... 

—- Kad jis arba beprotis, arba nekaltas... 

— Kodėl jis tyli? 

— Sužinosim padarę mano siūlomą eksperimentą... 

Kiek buvo skambinta telefonais, tartasi. 

— Jūs statot ant kortos savo karjerą, komisare! Ap- 
sigalvokit! 

— Aš jau viską apgalvojau. .. 

Jis perdavė raščiuką kaliniui, kuris niekam jo nepa- 
rodė ir tris paskutines dienas valgė su didesniu apetitu. 

— Vadinasi, jis nenustebo! — konstatavo Megrė. — 
Vadinasi, kažko panašaus tikėjosi! Vadinasi, turi bend- 
rininkų, kurie galbūt jį žadėjo išvaduoti? .. 

— Jeigu tik kvailiu neapsimeta! .. Išėjęs iš kalėjimo, 
jis išsprūs jums iš rankų... Jūsų karjera, komisare... 

— Jo gyvybė irgi pastatyta ant kortos. .. 


"2 
Taigi Megrė sėdi odiniame krėsle priešais langą. vieš- 
bučio kambary. Kartkarčiais nukreipia žiūronus į „Bal- 

tąją gervę“, kur krovikai ir jūreiviai užeina išmesti bur- 
nelės. 

Krantinėje inspektorius Žanvjė gūžiasi nuo šalčio, 
stengiasi atrodyti taip, kad niekas jo neįtartų. 

Diufuras (Megrė viską matė kuo aiškiausiai) suvalgė 
dešrelių su bulvių tyre ir dabar geria kalvadosą. 

O to kambario langas vis dar neatsidaro. 

— Sujunkit su „Baltąja gerve", panele! 

— Linija užimta. 

— Kas man darbo! Nutraukit! 

Ir po minutėlės klausia: 

— Čia tu, Diufurai?., 

Inspektorius lakoniškai: 

— Jis tebemiega! 

Kažkas beldžiasi į duris. Brigadininkas Liukas net 
užsikosi įėjęs, tiek dūmų kambary. 


Perplėštas laikraštis 


— Kas nauja? 

Liukas paspaudžia ranką komisarui ir atsisėda ant 10- 
vos krašto. 

— Kas nauja? Nieko ypatinga... „Sifflet“ leidėjas vis 
dėlto davė man laišką apie tą pabėgimą iš Santė, gavo 
šįryt apie dešimtą. .. 

— Duok šen!.. 

Brigadininkas jam įteikia suteptą popieriaus lapą, iš- 
margintą mėlynu pieštuku, mat „Sifflet“ redakcija, prieš 
atiduodama žinutę rinkti, ją patrumpino ir rišlumo su- 
metimais sukeitė kai kuriuos sakinius. 

Sužymėti techninio redaktoriaus nurodymai ir pateik- 
ti straipsnį rinkusio linotipininko inicialai. 

— Popierius iš viršaus nupjautas, matyt, dėl to, kad 
neliktų firmos pavadinimo ir adreso... — nustato Megrė. 

— Žinoma! Aš tučtuojau taip pamaniau! Ir sau vie- 
nas pasakiau, kad laiškas greičiausiai rašytas kavinėje. 

Nuėjau pas Moersą, kuris sakosi galįs atpažinti daugelio 
Paryžiaus kavinių laiškinį popierių. .. 

— Ir ką jis? 

— Jam nereikėjo nė dešimties minučių. Tai ,„Kupo- 
lo“ kavinės, esančios Monparnaso bulvare, popierius. Aš 
kaip tik iš ten... Bėda, kad ten apsilanko koks tūkstantis 
klientų per dieną ir daugiau kaip penkiasdešimt prašo 
popieriaus ir rašalo... 

— Ką Moersas sako apie braižą? 

— Kol kas nieko! Aš jam turiu grąžinti laišką, ir tada 
jis padarys ekspertizę pagal visas taisykles... Jei reikia, 
galiu dar sykį nueiti į „Kupolą“?.. 

Megrė neišleidžia iš akių „Baltosios gervės“. Fabri- 
kas netoliese atveria vartus, pro juos pasipila minia dar- 
bininkų — daugumas su dviračiais — ir dingsta sambrėš- 
kio pilkumoje. 

Bistro apačioje užsidega vienintelė lempa, ir komisa- 
ras gali sekti, kas įeina ir išeina. 

Prie cinkinio bufeto stovi koks šešetas vyrų, vienas 
kitas su nepasitikėjimu dėbčioja į Diufurą. 

— Ką jis ten daro? — klausinėja Liukas, iš tolo pa- 
matęs savo kolegą. — Bet... juk tai Žanvjė ten, tolėliau, 
gėrisi Sena! .. 

Megrė jo nesiklauso. Iš savo vietos stebi įvijus laip- 
tus už baro. Pasirodo kojos. Valandėlę jos nejuda, pas- 
kui prie anų vyrų prisiartina kažkoks pavidalas, ir pa- 
galiau šviesoje Megrė pamato pablyškusį Žozefo Erteno 
veidą. 

Ir tą patį akimirksnį komisaras pamato vakarinį laik- 
raštį, jį šeimininkas ką tik padėjo ant stalo. 

— Sakyk, Liukai... Ar kokie nors laikraščiai persi- 
spausdina „Sifflet" informaciją? .. 

— Aš nieko neskaičiau... Bet, matyt, persispausdins, 
vien dėl to, kad mums prikiaulintų. .. 

Megrė nukabina ragelį. 

— „Baltąją gervę“, panele... Greitai!.. 

Pirmąkart nuo pat ryto Megrė karščiuojasi. Šeiminin- 
kas aname Senos krante kalbasi su Ertenu, aišku, klau- 
sia, ko atnešti gerti. 

Ar tik neparūps Santė bėgliui pirma peržvelgti laik- 
raštį, padėtą čia pat po ranka? 

— Alio!.. Alio, taip... 

Diufuras atsistoja, eina į kabiną. 

— Dėmesio, brolyti!.. Ant stalo laikraštis... Jis ne- 
turi jo perskaityti! .. Jokiu būdu... 

— Ką man daryti?.. 

-— Greitai... Jis jau sėdasi... Laikraštis po pat no- 
sim... | 

iegrė stovi susiraukęs. Jeigu tik Ertenas perskaitys 
straipsnį, taip sunkiai išgautas eksperimentas sužlugs. 

Jis mato, kaip pasmerktasis susmunka ant suolo prie 
sienos ir, pasidėjęs alkūnes ant stalo, rankom susiima 
galvą. 

Šeimininkas jam atneša stiklą alkoholio. 

Diufuras grįš į salę, paims laikraštį. .. 

Liukas, dar nežinodamas smulkiai, kas čia dedasi, nu- 
spėja, ko jaudinasi komisaras, ir taip pat persisveria pro 
langą. Valandėlę reginys dingsta iš akių: upe plaukia 
buksyras, užsidegęs baltas, žalias ir raudonas šviesas ir 
baisiausiai švilpdamas. 

— Pagaliau! — burbteli Megrė tuo metu, kai in- 
spektorius Diufuras grįžta į bendrą salę. 

Ertenas atsainiai išskleidžia dienraštį Ar žinutė apie 
jį pirmame puslapy? Ar jis ją tučtuojau pamatys? 

Būdinga detalė — inspektorius, prieš pradėdamas veik- 
ti, atsisuka į Seną, meta žvilgsnį į langą, kur sėdi šefas. 

Šitame bistro tarp storžievių krovikų ir fabriko dar- 
bininkų jis, smulkutis, valyvas, neatrodo saviškis. 

Vis dėlto jis prieina prie Erteno, ištiesia ranką norė- 
damas paimti laikraštį. Tikriausiai jis jam pasako: 

— Atsiprašau, pone, laikraštis mano. .. 

Gėrovai prie bufeto atsigręžia. Pasmerktasis nustebu- 
siom akim pasižiūri į jį užšnekinusį žmogų. 

Diufuras vis dėlto siekia laikraščio, pasilenkia. Liu- 
kas šalia Megrė keliskart krenkšteli: 

— Hm!.. Hm!.. 

Lyg to tik reikėjo. Iš tikrųjų scena akies mirksniu 
pasikeičia. Ertenas lėtai stojasi, tarsi dar nežinodamas, 
ką darys. 

Jo kairė laiko įsitvėrusi už kampo laikraštį, kurio 
policininkas taip pat nepaleidžia. 

Staiga kita ranka jis griebia nuo gretimo stalo sifoną 
ir vožia tuo storo stiklo buteliu inspektoriui per galvą. 

Žanvjė tik už kokių penkiasdešimties metrų ant kran- 
to. Ir vis dėlto jis nieko nenugirsta. 

Diufuras susverdėja, trenkiasi į bufetą. Sudūžta dvi 
stiklinės. 

Trys vyrai pripuola prie Erteno. Du pastveria už ran- 
kų inspektorių. 

Matyt, triukšmas ten kaip reikiant, nes Žanvjė, spok- 
sojęs į mirguliuojantį vandenį, pasuka galvą „Baltosios 
gervės“ link, žingteli vieną žingsnį, kitą, paskui leidžiasi 
tekinas. 

— Greitai... Sėsk į automobilį... Dumk ten... — įsa- 
ko komisaras Liukui. 

Tas paklauso be didelio noro. Žino, kad laiku nesu- 
skubs. 

Kaip ir Žanvjė, kuris vis dėlto buvo ten, vietoje... 

Ertenas grumiasi, kažką rėkia. Gal kad Diufuras iš 
policijos? 

Šiaip ar taip, kietai laikančios rankos akimirką atsi- 
leidžia, ir Ertenas, tuo pasinaudodamas, trenkia sifonu 
į elektros lemputę. 

Abiem rankom įsikibęs į palangę, komisaras nė ne- 
krusteli. Apačioj, krantinėje, nuvažiuoja taksi. ,„Baltojoj 
gervėj" Žybteli ir tučtuojau užgęsta degtukas. Nors at- 
stumas nemažas, Megrė beveik tikras girdėjęs šūvį. 

Minutės slenka be galo ilgai. Taksi, pervažiavęs tiltą, 
mėtomas iš pravėžos į pravėžą, rieda išvažinėtu keliu 
anapus Senos. 

Ir taip lėtai, kad brigadininkas Liukas nebeiškentęs 
iššoka ir apie du šimtus metrų bėga tekinas iki „„Balto- 
sios gervės". Gal ir jis girdėjo šūvį? 

Nuskardena šaižus švilpukas. Liukas arba Žanvjė 
šaukiasi pagalbos... 

Bistro viduje sužimba žvakė, apšviesdama emalinį už- 
rašą GALIMA ATSINEŠTI SAVO UŽKANDĮ, kur trūks- 
ta raidžių Ž ir N, taip pat prie gulinčiojo pasilenkusias 
figūras. 

Bet pro nešvarius stiklus matyti neryškiai. Iš taip toli 
ir tokioje menkoje šviesoje siluetų negalima pažinti. 

Neatsitraukdamas nuo lango, Megrė dusliu balsu kal- 
ba telefonu: 

— Alio!.. Grenelės komisariatas? .. Tučtuojau auto- 
mobiliu pasiųskit vyrus apsupti bistro „Baltoji gervė"... 
Reikia sulaikyti, jeigu bandys pabėgti, vaikiną, aukštą, 
didžiule galva, blyškoko veido... Įspėkite gydytoją... 

Liukas jau prisistatė į vietą. Jo taksi sustojo priešais 
vieną vitrinos langą ir uždengė nuo komisaro akių dalį 
salės. 

Užsilipęs ant kėdės, bistro šeimininkas įsuko naują 
lemputę, ir skaudi šviesa vėl užliejo patalpą. 

Sudžerška telefonas. 

— Alio! .. Jūs, komisare?.. Čia tardytojas Komeljo.. . 
Taip, iš namų skambinu... Laukiu svečių... Bet jūs tu- 
Iit mane nuraminti... 


Megrė tyli. 

-- Alio! Neišjunkit... Jūs čia?.. 

— Alio, taip... 

— Na, kaip?.. Aš jus vos girdžiu... Skaitėt vakari- 
nius laikraščius? .. Įsikandę kartoja „Sifflet“... Aš ma- 


nau, būtų gerai... 

Žanvjė potekomis išbėga iš „Baltosios gervės“, nudu- 
mia dešinėn, kur tamsuoja dykvietė. 

— O kaip ten, tvarka?.. 

— Tvarka! — suriaumoja Megrė ir pakabina ragelį. 

Megrė visas šlapias. Pypkė nukritusi ant žemės, nuo 
karštų pelenų jau pradėjęs svilti kilimas. 

— Alio! „Baltąją gervę“, panele... 

— Aš jus ką tik buvau sujungusi. 

— Prašau „Baltąją gervę"... Supratot? 

Iš bruzdesio restoraniuke jis nustato, kad telefonas 
ten suskambėjo. Šeimininkas žengia prie aparato, bet 
Liukas jį aplenkia. 

— Alio, taip. .. jūs, komisare? 

— Aš! —alsiu balsu atsiliepia Megrė. — Išmovė, a? 

— Žinoma! 

— Kaip Diufuras? 

— Manau, kad nieko baisaus... Galvos oda prakirs- 
ta... Jis netgi neapalpo. 

— Atvyksta policija iš Grenelės. .. 

— Nieko nebepadės... Pažįstat vietovę... Sandė- 
liai, krūvos statybinių medžiagų, fabriko kiemai, Isi le 
Mulino gatvikės... 


— Šovė? 
— Paleido vieną šūvį... Bet kas — taip ir nesužino- 
jau... Žmonės apstulbo, pritilo... Jie nė nesusigaudo, 


kas čia atsitiko... 

Pro krantinės kampą išnyra automobilis, iš jo iššoka 
du policininkai, už kokių šimto metrų — dar kiti du. 

Dar keturi policininkai išlipa prie pat bistro, vienas 
iš jų, kaip reikalauja taisyklės, nueina saugoti antrųjų 
durų. 

— Ką man daryti? — paklausia Liukas patylėjęs. 

— Nieko... Dėl visa ko organizuok gaudynes... Aš 
atvažiuoju... 

— Gydytojas iškviestas? 

— Iškviestas. .. 

Viešbučio administratorė, einanti kartu ir telefoni- 
ninkės pareigas, krūpteli, kai priešais ją išdygsta didžiu- 
lis šešėlis. 

Megrė toks ramus, toks abejingas, veidas toks neįžvel- 
giamas tarsi iš akmens. 

— Kiek? 

— Jūs išvykstat? 

— Kiek? 

— Reikia paklausti vedėją... Kiek kartų kalbėjote 
telefonu? .. Luktelėkit. .. 

Ji stojasi, bet komisaras paima ją už rankos, jėga 
pasodina, padeda ant stalo šimto frankų banknotą. 

— Užteks?.. 

— Aš manau... Taip... Bet.. 

Atsidusęs jis išeina, žingsniuoja iš lėto šaligatviu, 
paskui per tiltą, nė nemano paskubėti. 

Vienu metu patapšnoja sau per kišenes ieškoda- 
mas pypkės, bet neranda ir, matyt, pagalvoja, kad tai 
blogas ženklas, nes lūpose pasirodo apmaudi šypsena. 

Aplink „Baltąją gervę“ stoviniuoja keletas jūreivių, 
bet smalsumo nerodo. Praėjusią savaitę čia, toje pat vie- 
toje, du arabai nudobė vienas kitą. O prieš mėnesį iš 
vandens žeberklu buvo ištrauktas maišas, o jame — mo- 
ters kojos ir liemuo. 

Aname Senos krante horizontą užstoja prabangios 
Otejaus rajono vilos. Metro vagonai darda per tiltą ne- 
toliese. 

Lynoja. Uniformuoti policininkai zuja šen bei ten su 
elektriniais žibintuvėliais rankose, aplink juos šokinėja 
blyškūs šviesos ratilai. 

Bare vienas Liukas. Lankytojai, tuo metu ten buvę 
ar prisidėję prie muštynių, susodinti palei sieną. 

O brigadininkas eina nuo vieno prie kito, tikrina do- 
kumentus lydimas piktų žvilgsnių. 

Diufuras jau įkeltas į policijos automobilį, kuris nu- 
važiuoja kaip galima atsargiau. 

Megrė neprataria nė žodžio. Sugrūdęs rankas į kiše- 
nes, jis iš lėto apsidairo, jo žvilgsnis be galo niūrus. 

Šeimininkas prasižioja, nori jam kažką paaiškinti. 

— Prisiekiu jums, komisare, kad... 

Megrė jam mosteli nutilti, prieina prie arabo, nužvel- 
gia jį nuo galvos iki kojų; to veidas pasidaro kaip žemė. 

— Tu dabar dirbi? 

— Taip, pas Sitroeną. .. Aš... 

— Kuriam laikui tau uždrausta gyventi Paryžiuje?.. 

Ir Megrė mosteli policininkui. Tai reiškia: „Išves- 
kit!" 

— Komisare!.. — šaukia arabas, stumiamas durų 
link. — Aš jums paaiškinsiu... Aš nieko nepadariau... 

Megrė jo nesiklauso. Vieno lenko dokumentai netvar- 
kingi. 

— Išveskit. .. E 

Viskas! Jis pakelia nuo žemės Diufuro revolvezį ir 
tuščią gilzę. Grindys nubarstytos sifono ir elektros lem- 

putės šukėmis. Laikraštis perplėštas, ant jo dviejose vie- 
tose užtiškę kraujo. 

— Ką su tais daryti? — paklausia Liukas, baigęs tik- 
zinti dokumentus. 

— Paleisk... 

Žanvjė grįžta po kokių penkiolikos minučių. Randa 
Megrė ir brigadininką Liuką sėdinčius kampe. Žanvjė 
visas purvinas. Ant lietpalčio tamsios dėmės. 

Ir be žodžių viskas aišku. Jis atsisėda šalia jų. 

Ir Megrė, galvodamas visai apie ką kita, blausiomis 
akimis žiūri į bufetą, prie kurio stovi šeimininkas nuo- 
lankiu ir susigraužusiu veidu, burbteli: 


— Romo... 
Vėl ranka pagrabinėja pypkės kišenėse. 
— Duok cigarą...— atsidusęs paprašo jis Žanvjė. 


Tas nori jam kažką pasakyti. Bet taip susijaudina pa- 
matęs susmukusius šefo pečius, kad tik sušnarpščia ir 
nusuka galvą. 

Savo apartamentuose Marso lauke tardytojas Komel- 
jo kėlė pietus dvidešimčiai asmenų, po pietų buvo nu- 
matyti šokiai. 


Inspektorius Diufuras guli ant plieninio stalo, o Gre- 
nelės komisariato gydytojas, vilkdamasis baltą chalatą, 
prižiūri instrumentų sterilizaciją. 

— Jūs manot, kad žymė bus matyti? — klausinėja po- 
licininkas, kuris, paguldytas aukštielninkas, mato tik lu- 
bas. — Kiaušas nepraskeltas, teisybė? .. 

— Ne, ne! Susiūsim keliose vietose. .. 

— O plaukai ar ataugs?.. Jūs esate tikras?.. 

Gydytojas, paėmęs žvilgantį pincentą, duoda ženklą 
savo asistentui tvirčiau laikyti pacientą, kuris sušvokš- 
čia iš skausmo. 

Štabo būstinė 


Megrė stovi nekrustelėdamas, nė menkiausiu judesiu 
neparodo protesto ar nekantravimo. 

Rimtu, įtemptu veidu Megrė išklauso iki galo pagar- 
biai ir nuolankiai. Tik gal Adomo obuolys slinkteli, kai 
ponas Komeljo smarkiau, karščiau užrinka. 

Laibas, nervingas, susiraukęs tardytojas bėgioja po 
savo kabinetą ir taip garsiai kalba, kad koridoriuje lau- 
kiantys iškviesti liudytojai, aišku, girdi sakinių nuotru- 
pas. 

Kartais pagriebęs kokį daiktą, pavartalioja pavarta- 
lioja rankose ir staiga meta atgal ant stalo. 

Sekretoriui nesmagu, jis žiūri kažkur į šalį. Ir Meg- 
rė, visa galva didesnis už tardytoją, stovi, laukia pabai- 
gos... 
Tardytojas, išdrožęs paskutinį priekaištą, įdėmiai pasi- 
žiūri pašnekovui į veidą ir nusigręžia: šiaip ar taip, ko- 
misarui keturiasdešimt penkeri ir per dvidešimt metų 
tiek ir tiek įvairiausių ir painiausių bylų jo išaiškinta. 

Ir vyras jis kaip reta! 

— Bet ko gi jūs tylit? 

— Aš ką tik pranešiau savo viršininkams, kad jie 
priimių mano atsistatydinimą po dešimties dienų, jei 
jiems neatvesiu kaltininko... 

— Kitaip sakant, jeigu nesugausit Žozefo Erteno... 

— Jeigu neatvesiu kaltininko,— labai paprastai pa- 
kartoja Megrė. 

Tardytojas pašoka kaip įgeltas. 

— Vadinasi, jūs tebemanote? ., 

Megrė nieko neatsako. Ir ponas Komeljo, trakštelė- 
jęs pirštais, skubiai taria: 

— Negrįšim daugiau prie to klausimo, gerai? Jūs visai 
išvesit mane iš kantrybės... Kai tik bus kas nauja, pas- 
kambinkit... 

Komisaras atsisveikina, nudūlina pažįstamais korido- 
riais. Bet ne tiesiai į gatvę, o užkopia į Teisingumo rūmų 
palėpes, pastumia policijos mokslinės laboratorijos duris. 

Vienas ekspertas, staiga pažvelgęs jam į veidą, nu- 
stemba, pritrenktas jo išvaizdos, ir paklausia paduodamas 
ranką: 

— Kas jums, nesveikuojat? .. 

— Ačiū, viskas gerai... 

Jis žvelgia kažkur pro šalį. Nenusivilkęs storo juodo 
apsiausto, stovi. susigrūdęs rankas į kišenes. Taip žmo- 
„gus, grįžęs iš ilgos kelionės, žiūri naujomis akimis į vie- 
tas, kadaise jam pažįstamas. 

Tokiom akim jis permeta fotografijas, darytas iš va- 
karykščiai apiplėšto buto, skaito kolegos pareikalautas 
korteles. 

Iš kampo žemažiūrėm akim pro storus akinių stiklus 
jį seka susijaudinęs nustebęs lygaus veido jaunuolis, il- 
gas ir liesas. 

Ant stalo — visokiausio dydžio lupos, gremžtukai, pin- 
cetai, rašalo, reagentų buteliukai, stiklo ekranas, apšvies- 
ias stiprios elektros lempos. 

Tas jaunuolis — Moersas, popierių, rašalų ir braižų 
specialistas. 

Jis žino, kad Megrė atėjo su juo pasimatyti. O vaikš- 
to po laboratoriją tarsi be jokio tikslo ir į jį, Moersą, 
nė nežiūri. 

Galų gale komisaras išsitraukia iš kišenės pypkę, už- 
sidega, dirbtinai žvaliu balsu sako: 

— Nagi!.. Į darbą!.. 

Moersas žino, iš kur atėjo komisaras, ir viską supran- 
ta, bet stengiasi to neparodyti. 

Megrė nusivelka apsiaustą, nusižiovauja, pamankšti- 
ma žandus, lyg norėdamas nusimesti kaukę. Čiumpa už 
atkaltės kėdę, prisitraukia prie jaunuolio, atsisėda ap- 
žargom ir lipšniai taria: 

— Na, berneli Moersai? .. 

Viskas praėjo. Pagaliau jis nusimetė pečius slegiantį 
sunkumą. 

— Pasakok... 

— Kiaurą naktį prasėdėjau studijuodamas tą raštą... 
Gaila, kad jis daugelio rankų nučiupinėtas... Bergždžias 
«dilarbas dabar ieškoti pirštų atspaudų. .. 

— Aš ir neturėjau vilties... 

— Šįryt geroką valandą išbuvau „Kupole“... Ištyriau 
visas rašalines... Jūs žinot tą įstaigą? .. Ten kelios sa- 
lės: didžioji alinė, jos dalis pietų metu paverčiama res- 
toranu... Paskui salė antrame aukšte... Paskui terasa... 
Pagaliau amerikietiškas bariukas kairėje, kur renkasi 
nuolatiniai... 

— Žinau... 

— Naudotasi baro rašalu... Rašyta kaire ranka, ne 
todėl, kad žmogus kairys, o todėl, kad žino, jog kairės 
rankos braižas beveik visų vienodas. .. 

Laiškas, adresuotas „Sifflet“ redakcijai, tebėra ant 
stiklinio ekrano priešais Moersą. 

— Dėl vieno dalyko esu tikras: siuntėjas — intelek- 
tualus ir — galėčiau guldyti galvą — laisvai kalbąs ir ra- 
šąs keletu kalbų. Dabar, jei bandyčiau leistis į graiolo- 
giją... Bet tai jau ne tiksliųjų mokslų sritis. .. 

— Varyk... 

— Arba aš apsirinku, arba mes turim reikala su ne- 
paprastu individu... Pirmiausia jo protiniai sugebėjimai 


daugiau negu vidutiniai... Bet mane labiausiai stebina 
valios ir silpnumo, šaltakraujiškumo ir emocionalumo 
junginys... Braižas vyriškas... Ir vis dėlto aš įžiūriu 


grynai moteriškų būdo bruožų. .. 

Mėgstamiausia Moerso sritis. Jis net paraudęs iš pasi- 
tenkinimo. Mesrė nejučia šypteli, ir jaunuolis sutrinka: 

— Žinau, kad visa tai labai neaišku ir kad joks tar- 
dytojas manęs iki galo neklausytų... Tačiau... Einu la- 
žybų, komisare, kad laišką rašiusysis serga sunkia liga 
ir tai žino... Jeigu jis būtų rašęs dešine ranka, aš galė- 
čiau jums kai ką daugiau pasakyti... A, užmiršau vieną 
smulkmeną... Ant popieriaus yra dėmių. .. Galbūt spaus- 
tuvėje sutepia... Šiaip ar taip, viena dėmė — užtiškęs 
kavos su grietinėle lašas... Pagaliau popieriaus viršus 
nupjautas ne peiliu, o išgaubtu daiktu, kaip ir šaukštu... 

— Kitaip sakant, laišką parašė vakar rytą ,„Kupolo“ 
bare žmogus, gėręs kavą su grietinėle ir laisvai kalbąs 
keletu kalbų... 

Megrė atsistoja, paduoda ranką, sumurma: 

— Ačiū, brolyti. .. Gal man grąžinsi laišką? .. 

Išeidamas burbteli „Likit sveiki“ visiems, ir kai durys 
užsidaro, kažkas su tikru pasigėrėjimu prataria: 

— Vis dėlto ne lepšis!.. Toks smūgis, o jis... 

Mcersas, kuris tiesiog dievina Megrė, ir visi tai žino, 
pažvelgia į kalbantįjį tokiu žvilgsniu, kad žmogelis nu- 
tyla ir įninka į pradėtą analizę. 

Paryžius niūrus kaip visada darganotomis spalio die- 
nomis: skaudi šviesa sunkiasi iš pajuodusio it lubos dan- 
gaus. Ant šaligatvių telkšo balutės: naktį lyta. 

Ir praeiviai kažkokie sugižę, tarytum vis dar negali 
apsiprasti, kad artinasi žiema. 

Kiaurą naktį prefektūroje tarškėjo mašinėlės, spaus- 
dino įsakymus, kuriuos pasiuntiniai išnešiojo po komi- 
sariatus, o telegrafas perdavė į visas žandarmerijas, mui- 
tines ir stočių policijai. 

Tad visi sekliai, kuriuos -stumdė minia, uniformuoti 
pareigūnai, taip pat eismo ir kelių apsaugos, aukštuome- 
nės policijos, mebliuotų kambarių ir dorovės brigados 
inspektoriai buvo įsikalę tą patį bėglio bruožų aprašy- 
mą, stebėjo žmones tikėdamiesi surasti patį Žmogų. 

Ir taip per visą Paryžių, nuo vieno galo iki kito. Net 
priemiesčiuose. Plentuose žandarai tikrino visų valkatų 
bei elgetų dokumentus. .. 

-Pasienio stotyse traukinių keleiviai stebėjosi, kad ap- 
klausinėjama daug smulkmeniškiau negu visada. 

Buvo ieškomas Žozefas Ertenas, kuris Senos prisieku- 
siųjų teismo nuteistas mirties bausme, pabėgo iš Santė 
kalėjimo ir po muštynių, įvykusių su inspektorium Diu- 
furu „Baltosios gervės“ salėje, dingo. 

„Kai jis pabėgo, galėjo dar turėti ne daugiau kaip 
dvidešimt frankų kišenėje“, skelbė tarnybinis Megrė) 
pranešimas, 

O pats Megrė, vienas išėjęs iš Teisingumo rūmų ir 
net neužsukęs į savo kabinetą Kė Dezorfevr, sėda į au- 
tobusą, atvažiuoja iki Bastilijos, Šmen Vero gatvėje už- 
lipa į didžiulio namo ketvirtą aukštą ir paskambina prie: 
vienų durų. 

Bute kvepia jodoformu ir vištienos sultiniu. Moteris, 
dar nesusišukavusi ir kaip reikiant neapsirengusi, su- 
šunka: 

— O, jis taip apsidžiaugs jus pamatęs. .. 

Inspektorius Diufuras guli savo kambaryje nuliūdęs 
ir neramus. 

— Kaip gyvuoji, brolyti? 

— Taip sau... Atrodo, plaukai nebeataugs ant ran- 
do, turėsiu nešioti peruką... 

Kaip ir laboratorijoje, Megrė sukinėjasi po kambarį, 
lyg nežinodamas kur dėtis. Pagaliau suburba: 

— Tu pyksti ant manęs? .. 

Diufturo žmona, dar jaunutė ir daili, stovi tarpduryje. 

— Už ką jam pykti ant jūsų? .. Nuo pat ryto jis man 
kartoja ir kartoja, kaip jūs dabar išsikapstysit... Norė- 
jo, kad bėgčiau į paštą jums skambinti. .. 

— Tai mat!.. Šiom dienom būsi reikalingas... Kad 
"tik praeitų... — taria komisaras. 

Namo jis neužsuka, nors gyvena už kokių penkių 
šimtų metrų, Ričar Lenuaro bulvare. Eina pėsčias, jam 
būtina pavaikščioti, pasijusti minioje, kuri abejingai jį 
stumdo. 

Beeinant nyksta prasižengusio ir nutverto mokinuko 
išraiška veide, atsiradusi šįryt. Bruožai darosi kietesni. 
Megrė rūko pypkę po pypkės kaip sėkmingomis dieno- 
mis. 

Ponas Komeljo būtų baisiausiai nustebęs ir tikrai pa- 
sipiktinęs, jei būtų įtaręs, kad komisarui kuo mažiausiai 
rūpi surasti Žozefą Erteną. 

Komisarui Megrė tai ne pirmo svarbumo reikalas. 
Mirtininkas yra kur nors įsimaišęs tarp milijonų žmonių. 
Bet Megrė įsitikinęs, kad tą dieną, kai jam jo prireiks, 
jis tučtuojau jį suims. 

Šiuo metu jis galvoja apie: laišką, rašytą ,„Kupole“. 
Tr taip pat, gal net dar labiau negu laiškas, jam neina 
iš gaivos vienas klausimas, kuriam neteikė reikiamo dė- 
mesio per pirmą kvotą. 

Bet juk tada, liepos mėnesį, visi taip buvo įsitikinę 
Erteno kaltumu! Tardytojas pats ėmėsi parengtinio ty- 
zimo ir nušalino policiją. 

„Nusikaltimas Sen Klu įvykdytas apie pusę trijų ry- 
to... Ertenas parėjo į Mesjė le Prenso gatvę prieš ket- 
virtą... Jis nevažiavo nei traukiniu, nei tramvajum, ne- 
sinaudojo jokia kita viešojo transporto priemone... Tak- 
si taip pat... Jo triratis buvo paliktas gėlių parduotuvėje 
Sevro gatvėje... 

Ir pėsčias grįžti negalėjo! Arba tada būtų turėjęs 
visą kelią bėgti tekinas!“ 

Monparnaso sankryžoj gyvenimas virte verda. Pusė 
pirmos. Kad ir rudenį, visų keturių didžiųjų kavinių te-- 
rasos palei Raspajaus bulvarą tiesiog lūžta nuo lankyto- 
jų, iš jų aštuoniasdešimt procentų užsieniečiai. 

Megrė nužingsniuoja iki „,„Kupolo“, pasidairo, kur čia 
durys į amerikietišką barą, ir įeina į vidų. 

Penki staliukai, ir visi užimti. Daugelis klientų spie- 
čiasi aplink barą, kas sėdi ant aukštų taburečių, kas 
stovi. 

Komisaras išgirsta, kaip kažkas paprašo: 

— Vieną ,,Manhataną“... 

Ir jis paprašo: 

— Man irgi... 

Megrė iš tos kartos žmonių, kurie mėgsta alines ir 
alų. Barmenas pastumia jam lėkštę alyvmedžių vaisių, 
bet Megrė jų nė nepaliečia. 

— Leiskite man... — taria nedidukė geltonplaukė šve-- 
dė. 

Bare ankšta ir triukšminga. Langelis salės gale be 
perstojo darinėjasi, iš virtuvės padavinėjami alyvmedžių 
vaisiai, bulviniai traškučiai, sumuštiniai ir karšti gėri- 
mai... 

Visi keturi garsonai pro lėkščių tarškesį ir stumdomų 
stikliukų dzingsėjimą užsakinėja prie langelio patieka- 
lus, klientai šūkčioja kits kitam įvairiausiomis kalbomis. 

Pirmas įspūdis, kad lankytojai, barmenas, garsonai, 
aplinka — tai vienalytė visuma. 

Žmonės stumdosi alkūnėmis neatsiprašinėdami, visi — 
ir nedidukė mergina, ir pramonininkas, išlipęs iš limu-- 
zino su pulku linksmų draugų, ir koks nevykėlis esčiokas. 
dailininkas, — visi vadina barmeną Bobu... 

Čia gali nepristatytas užšnekinti ką nori. Vokietis 
kalbasi angliškai su jankiu, norvegas, griebdamasis tai 
vienos, tai antros, tai trečios kalbos, bando aiškintis su 
ispanu. 

Dvi moterys, regis, čia visų pažįstamos, visi su jomis 
sveikinasi, ir Megrė vieną atpažįsta: kad ir pastorėjusi, 
senstelėjusi, dabar vilkinti brangiais kailiais, tai ta pati 
per gaudynes Roketės gatvėje sučiupta mergiotė, kurią 
kadaise jis buvo iškviestas nugabenti į Sen Lazaro ligo- 
ninę. 

Jos balsas pašvagždęs, akys pavargusios, kiekvienas 
praeidamas paspaudžia jai ranką. Ji išdidžiai lyg soste 
sėdi prie savo staliuko, tarytum įasmeninanti visą tą mar- 
gą bruzdų sambūrį. 

— Gal būtų galima gauti rašalo ir popieriaus? — pa- 
klausia komisaras barmeną. 

— Tik ne dabar... Aperityvo metas... Arba tada ei- 
kit į alinę... 

Tarp triukšmingų būrelių matyti ir pavienių lanky- 
tojų. Ir gal kaip tik jie sudaro vieną vaizdingiausių baro 
ypatumų. 

Čia klega, nenustygsta vietoje, dosniai vaišina visus 
aplink, puikuojasi prabangiais, sakytum net ekstrava- 
gantiškais drabužiais. 

Čia, žiūrėk, sėdi kur ne kur vieniši svečiai, tarsi su- 
sirinkę iš visų keturių pasaulio kampų vienu tikslu: 
įsiterpti į tą tviskančią publiką. 

Šit, pavyzdžiui, jauna moteris, dar gal neturinti nė 
dvidešimties dvejų metų, juodu geros medžiagos kostiu- 
mėliu, dailiai pasiūtu, bet jau turbūt kokį šimtą kartų 
lygintu. 

Kažkokia keistuolė pavargusio, nervingo veido. Šali- 
mais pasidėjusi eskizų bloknotėlį. Ir tarp Žmonių, mo- 
kančių už aperityvo stiklelį po. dešimt frankų, ji siurb- 
Čioja pieną užsikąsdama raguoliu. 

Pirmą valandą dienos! Matyt, tokie jos nuolatiniai 
pietūs. Ta pačia proga skaito rusišką laikraštį; klientų 
patogumui čia turima visokių. 

Ji nieko negirdi, nieko nemato. Lėtai kramsnoja ra- 
guolį užsigerdama pienu, abejinga kompanijai, kuri čia 

pat, prie jos staliuko, geria ketvirtą kokteilį. 

Ne mažiau keistas atrodo ir vienas vyriškis, vien jG- 
plaukai traukia visų žvilgsnius. Jie rudi, garbanoti, ne- 
paprastai ilgi. 

Jis vilki tamsiu kostiumu, nublizgusiu, panešiotu, mė- 
lynais prasegtais marškiniais be kaklaraiščio. 

Sėdi pačiame baro gale atsainiai, kaip nuolatinis lan-- 
kytojas, kurio niekas nedrįs pajudinti, ir šaukštu kabina 
jogurtą. 

Ar jis bent turi penketą frankų kišenėje? Iš kur čia 
atsirado? Kur gyvena? Ir kaip sukrapšto tuos kelis sū 
jogurtui, kuriuo, matyt, kasdien tik ir minta? 

Kaip ir rusės, jo akys karščiuojančios, vokai pavargę, 
bet užtat veidas kupinas begalinės paniekos, išdidumo. 

Niekas neprieina jam paspausti rankos, niekas jo ne- 
užšnekina. 

Sukamosios durys staiga praleidžia vieną porą, ir 
Megrė veidrodyje atpažįsta Krosbius. Jie ką tik išlipo iš 
amerikietiško automobilio, mažiausiai dviejų šimtų pen- 
kiasdešimties tūkstančių frankų vertės. 

Jis stovi prie šaligatvio toks nuostabus, korpusas vie- 
no nikelio. 

Viljamas Krosbis ištiesia ranką pro dviejų klientų 
nugaras ir paspaudžia barmenui pirštus viršum raudon- 
medžio baro: 

— Kaip laikais, Bobai? .. 

Ponia Krosbi nuskuba prie geltonplaukės švedės, ją. 
pabučiuoja ir ima čiauškėti angliškai. 

Jiems nereikia užsisakyti gėrimų. Pats Bobas pristu- 
mia Krosbiui viskio su soda, o damai imasi gaminti „„Ro- 
žės" kokteilį. 

— Jau iš Biarico? — paklausia Bobas. 

— Vos išbuvom trejetą dienų... Lyja dar labiau ne- 
gu čia... 

Pastebėjęs komisarą Megrė, Krosbis jam linkteli. 

Tai aukštas iamsiaplaukis kokių trisdešimties metų 
lengvos eisenos vyriškis. 

Iš visų, kurie šiuo metu susirinkę bare, jis tikrai ele- 
gantiškai apsirengęs, blogo skonio — nė žymės. 

Jis glebnai spaudžia rankas. Klausinėja bičiulius: 

— Ką gersit2.. 

Jis turtingas. Prie durų stovi jo sportinis prabangus 
automobilis, užsimanęs gali dumti, kada tik nori, į Nicą, 
Riaricą, Dovilį ar Berlyną. 

Jau kelerius metus jis gyvena Jurgio V aveniu rū- 
muose, ir po savo tetos mirties paveldėjo, be vilos Sen 
Klu, perkiolika ar dvidešimt milijonų frankų. 

Ponia Krosbi, mažutė, judri moteris, čiauška be per- 
„stojo, maišydama anglų ir prancūzų kalbas su tokiu ne- 
pakartojamu akcentu, jog, nematydamas jos, iš balso 
pažinsi. 

Juos nuo Megrė skiria lankytojai. Įeina vienas depu- 
tatas, komisarui gerai pažįstamas, ir širdingai paspaudžia 
„ranką jaunajam amerikiečiui. 

— Gal papietausim kartu? 

— Šiandien negaliu... Esam pakviesti. .. 

—- Tada rytoj? 

— Sutarta... Susitinkam čia... 

— Poną Valašiną prašo prie telefono! — šūkteli pa- 
siuntinukas. 

Kažkas pakyla, eina prie kabinų. 

— Dvi „„Rožes“, dvi!.. 

Tarška lėkštės. Triukšmas vis didėja. 

— Galit man iškeisti dolerių? .. 

— Pažiūrėkit laikraštyje, koks kursas. .. 

— Siuzi čia nėra?.. 

— Ką tik išėjo... Ji pietauja pas ,„Maksimą“... 

O Megrė galvoja apie didžiagalvį ilgomis rankomis 
vaikiną, dingusį Paryžiaus minioje gal su dvidešimčia 
frankų kišenėje ir šiuo metu visos Prancūzijos policijos 
ieškomą. 

Prisimena pablyškusį veidą, atsargiai kylantį iš už 
Santė kalėjimo tamsios sienos. 

Paskui Diufuro skambinimus telefonu. .. 

— Jis miega... 

Jis išmiegojo kiaurą dieną! 

Kur jis dabar? Ir kodėl, taip, kodėl nužudė tą misis 
„Henderson, kurios nepažino ir neapvogė? 

— Jūs irgi čia užeinate išgerti aperityvo? 

Jį užkalbina Viljamas Krosbis. Prisiartinęs prie Meg- 
rė, atkiša jam portsigarą su cigaretėm. 

— Ačiū... Aš tik pypkę... 

— Gal išgersit ko nors? .. Viskio? 

— Aš turiu!.. 

Krosbis kažko suirzęs. 

— Jūs suprantat angliškai, rusiškai, vokiškai? 

-— Tik prancūziškai... 

— Tada „Kupolas“ turi jums atrodyti kaip Babelio 
bokštas... Aš niekad jūsų nesu matęs čia. Beje, ar tei-- 
sybė, kaip pasakojama? .. 

— Ką norit pasakyti? 

— Kad žudikas. .. jūs žinot... 

— Et, nėra ko jaudintis... 

Akimirką Krosbis įremia į jį žvilgsnį. 

— Na, tada padarykit mums malonumą, išgerkit su 
mumis... Mano žmona apsidžiaugs... Pristatau jums mis 
Edną Reichberg, Stokholmo popieriaus fabrikanto duk-- 
terį... Praėjusių metų slidinėjimo čempionė Šamoni var- 
žybose... Komisaras Megrė, Edna... 

Juodai vilkinti rusė tebeskaito laikraštį, 0 rudaplau- 
kis prisimerkęs svajoja; molinis puodelis kuo švariausiai 
išgrandytas. 

Edna, vos sukrutinusi lūpas, taria: 

— Malonu... 

Ji stipriai paspaudžia Megrė ranką ir toliau kalbasi 
angliškai su misis Krosbi, o Viljamas Krosbis atsiprašo: 

— Atleiskit... Mane kviečia prie telefono... Du vis-- 
kio, Bobai... jau jūs man dovanokit... 

Lauke pilkšvoje šviesoje žiba nikeliuotas automobilis; 
iš už jo išnyra pasigailėtina žmogysta vilkdama koją ir 
stabteli priešais sukamąsias baro duris. 

Paraudusios akys skvarbiai dairosi po vidų, bet gar- 
sonas jau eina nuvaryti valkatos. 

Paryžiuje ir kitur policija ieško bėglio iš Santė kalė- 
jimo. 

O jis visai čia pat, komisaras gali jam šūktelėti! 

Megrė nė nesujuda, netgi nekrūpteli. Visai šalimais 
ponia Krosbi ir jauna švedė angliškai čiulba gurkšnoda- 
mos kokteilius. Bare tokia ankštybė, kad komisaras, pri- 
spaustas prie pat švedės, jaučia kiekvieną jos liauno 
kūno judesį. 

Megrė šiek tiek supranta, kad moterys kalbasi apie 
kažkokį Chozę, kuris „„Ricoje“ sukęsis apie vieną jauną 
merginą, 0 toji paklaususi, ar jam nereikia kokaino. 

Abidvi juokiasi. Viljamas Krosbis, išėjęs iš telefono 
kabinos, vėl pakartoja komisarui: 

— Jūs man atleiskit... Skambino dėl automobilio, 
noriu jį parduoti ir nusipirkti kitą... 

Jis įpila sodos vandens į abu stiklus. 

— Į jūsų sveikatą! .. 

Blyškaus mirtininko siluetas, rodos, plūduriuoja tikra 
to žodžio prasme aplink terasą. 

Žozefas Ertenas be kepurės, turbūt pametė dumda- 
mas iš „Baltosios gervės“. Galva kone plikai nukirpta 
kalėjime, todėl dar labiau krinta į akis: didžiulės ausys. 
Pusbačiai jau nebe į pusbačius panašūs, subristi subūti. 

Kur jis nakvojo, kad kostiumas toks suglamžytas, 
dulkėtas ir purvinas? 

Jeigu jis tiestų ranką prašydamas išmaldos, jo slam- 
pinėjimas čia būtų pateisinamas, nes jis iš tikrųjų atrodo 
vargšų vargšas. Bet jis neelgetauja. Nepardavinėja nei 
batų raištelių, nei pieštukų. 

Jis nueina, minios nešamas, keletą metrų ir vėl grįž- 
ta, tarytum sunkiai atsiyręs prieš smarkią srovę. 

Žandai apžėlę rudais plaukais. Atrodo sulysęs. 

Kad jis kažko neramus, išduoda akys, jų tiesiog ne- 
nuleidžia nuo baro, visą laiką dirsčioja pro aprasojusius 
langus. 

Jau antrą kartą jis prasigauna iki durų, ir Megrė ro- 
dosi, kad tuoj jas pastums ir įeis. 

Komisaras nervingai rūko, jo smilkiniai sudrėkę, 
nervai įtempti ir įautrumas lyg dešimteriopai padidėjęs. 

Nepaprasta akimirka. Dar ką tik jis atrodė nugalėtas, 
nebejautė žemės po kojų. Jis pasiliko dramos nuošaly, 
ir nebebuvo jokios vilties, kad vėl sučiups jautį už ragų. 

Jis gurkšnoja savo viskį, Krosbis iš mandagumo sėdi 
pusiau pasisukęs į jį, vis įterpdamas žodį kitą į žmonos 
ir Ednos pokalbį. 

Keistas dalykas, be pastangų, savaime, Megrė akys 
neišleidžia nė mažiausios to sudėtingo reginio smulkme- 
nos. 

Aibė žmonių sukinėjasi aplink jį. Visokiausi garsai 
liejasi į daiktą, sakytum girdi jūrą ošiant. Jis dedasi 
omėn balsus, mostus, pozas... 

Mato viską: vyriškį, sėdintį prie staliuko, su jogurto 
puodeliu, valkatą, nuolat ir nuolat grįžtantį prie durų, 
Krosbio šypseną, lūpas besidažančios jo žmonos grimasą, 
šeikeryje flipą Ž gaminančio barmeno smarkius judesius. .. 

Mato, kaip vienas po kito išeina klientai... Girdi jų 
šnekas. .. 

— Šįvakar čia?.. 

— Pasistenk atsivesti Leją. .. 

Baras pamažu tuštėja. Pusė antros. Gretimoje salėje 
girdėti tarškant šakutės. 

Krosbis padeda ant bufeto šimto frankų banknotą. 

— Jūs pasiliekat? — klausia jis komisarą. 

To vyriškio jis nematė. Bet išeidamas susidurs su juo 
akis į akį. 

Megrė laukia šitos sekundės nekantriai, kone skaus- 
mingai. Misis Krosbi ir Edna atsisveikindamos jam link- 
teli ir nusišypso. 

Žozefas Ertenas — už dviejų metrų nuo durų. Vienas 
pusbatis be raištelio. Kiekvieną akimirką prie jo gali pri- 
eiti policininkas, paprašyti dokumentų ar nuvyti šalin. 

Durys pasisuka, Krosbis vienplaukis žengia prie savo 
automobilio. Abi moterys seka iš paskos, viena pasakė 
kažką juokinga, abidvi iš to juokiasi. 

Ničnieko neatsitinka! Ertenas užmeta akį į amerikie- 
čius ne ilciau kaip į kitus praeivius! Nei Viljamas, nei 
jo žmona neaikreipia į jį jokio dėmesio. 

Visi trys susėda į automobilį, trinkteli durelės. 

Išėjęs būrys žmonių nubloškia myriop pasmerktąjį, 
kuris vėl buvo prisiartinęs. 

Ir tada veidrodyje Megrė staiga pastebi veidą, skvaI- 
bias akis po krūmuotais antakiais, vos vos pastebimą, 
bet tokią ironišką šypseną. 

Vokai tučtuojau pridengia pernelyg iškalbias akis.. 
Bet jau po laiko — policininkui aišku, kad ta ironija jam 
skirta. 

Į ji pažvelgė ir dabar daugiau į nieką nežiūri ruda- 
plaukis jogurto mėgėjas. 

Kai „Times“ skaitęs anglas išeina iš baro, ant aukštų 
taburečių nebelieka nė vieno kliento, ir Bobas garsiai 
pasako: 

— Einu papietauti... 
nėja stiklines, nebaigtas valgyti lėkštes su alyvmedžių 
vaisiais ir bulvių traškučiais. 

Bet prie staliukų tebesėdi du lankytojai: rudaplaukis 
ir rusė juodu kostiumėlių, jie, rodos, nė nepastebi, kad 
liko vieni. 

O Žozefas Ertenas tebeslankioja gatvėje, jo akys to- 
kios pavargusios, veidas toks išblyškęs, kad vienas gar- 
sonas, pažiūrėjęs į ji pro langą, sako Megrė: 

— Dar vienas nuomarininkas... tuoj brinktelės ant 
žemės... Jų manija rinktis kavinių terasas... Reikia pa- 
sakyti pasiuntinukui. .. 

— Nereikia... 

Kad jogurto mėgėjas nenugirstų, Megrė nuleidžia 
balsą: 

— Paskambinkit už mane į kriminalinę policiją... 
Paprašykit atsiųsti čia du žmones... Pageidautina Liuką. 
ir Žanvjė... Atsiminsit? .. 

— Dėl to valkatos? .. 

— Nesvarbu... 

Triukšmingas aperityvo metas praėjo, dabar visiška 
tyla. 

"Rudaplaukis sėdi kaip sėdėjęs, nė krust. Juodai apsi- 
+engusi moteris perverčia laikraščio puslapį. 

Antras garsonas dabar smalsiai žiūri į Megrė. Pama- 
žu, labai pamažu, sekundė po sekundės, slenka minutės. 

Garsonas skaičiuoja pinigus, šlama popieriniai, žvan- 
ga monetos. Grįžta tas, kuris skambino telefonu. 

— Sakė, bus padaryta... 

— Ačiū... 

Komisaras rūko pypkę po pypkės, siurbčioja viskį 
visai užmiršęs, kad dar nepietavo; taburetė plonom ko- 
jelėm girgžda nuo jo sunkumo. 

— Kavos su grietinėle... 

Balsas nuskamba iš to kampo, kur sėdi jogurto mė- 
gėjas. Garsonas gūžteli pečiais žiūrėdamas į Megrė, su- 
šunka į langelį salės gale: 

— Vieną kavos su grietinėle!.. Vieną!.. 

Tr visai tyliai priduria komisarui: 

— Dabar su tuo kavos puoduku prasėdės iki vakaro 
septynių... Kaip ir toji... 

Smakru kinkteli į rusę. 

Praeina dvidešimt minučių. Ertenas, pavargęs beslan- 
kkinėdamas, stovi šaligatvio pakrašty; kažkoks vyriškis, 
sėsdamas į automobilį, palaiko jį elgeta ir kyšteli jam 
pinigą; Ertenas neišdrįsta atsisakyti. 

Ar jam dar nors kiek liko iš tų dvidešimties su vir- 
šum frankų? Ar jis ką nors valgė nuo vakar? .. Ar mie- 
gojo?.. 

Baras jį traukte traukia. Jis vėl baimingai prisiartina 
saugodamasis garsonų ir pasiuntinukų, jau ne sykį jį 
išvijusių iš terasos. 

Dabar ramybės metas, ir jis gali prieiti prie langų; 
Megrė mato jo prisispaudusį prie stiklo veidą, priplotą 
nosį ir Mažas akutes, šmižinėjančias po vidų. 

Rudaplaukis kelia puoduką kavos prie lūpų. Į langą 
jis neatsigręžia. 

Bet ko vėl pašaipiai, kaip ką tik neseniai, žiba jo 
akys? 

Pasiuntinukas, dar neturįs nė šešiolikos metų, užrinka 
ant skarmaliaus, ir tas vėl nudūlina vilkdamas koją. Iš 
taksi išlipa brigadininkas Liukas, įeina nustebusiu veidu, 

apsidairo po beveik pustuštę salę dar labiau stebėdamasis. 

— Kvietėt?.. 

— Ką gersit? — paklausia Megrė ir tylesniu balsu pri- 
duria: — Pažiūrėkit į gatvę... 

Keletą sekundžių Liukas įdėmiai žiūri į siluetą. Jo 
veidas nušvinta. 

— Tai gražiausia!.. Vadinasi, jums pavyko... 


— Nieko panašaus!.. Barmene, vieną konjako... 
Rusė šūkteli su stipriu akcentu: 
— Garsonai, paduokit man „Illustration“... Ir „Bo- 


teno žinyną“... 

— Išgerkit savo taurelę, mielas Liukai... Eikit ir ne- 
išleiskit jo iš akių, gerai? .. 

— Ar ne verčiau... 

Tr brigadininkas kišenėje aiškiai pačiupinėja antran- 
kius. 

— Dar ne... Eikit. 

Pažiūrėti ramus Megrė taip jaudinasi, kad gerdamas 
vos nesutraiško stiklo, kurį laiko apgniaužęs didžiule 
plaštaka. 

Rudaplaukis nė neketina išeiti. Jis neskaito, nerašo, 
netgi niekur nežiūri. O Žozefas Ertenas gatvėje tebelau- 
kia! 

Ketvirtą valandą po pietų padėtis vis ta pati, tik toks 
skirtumas, kad bėglys iš Santė sėdi ant suolo ir nenulei- 
džia akių nuo baro durų. 

Megrė be apetito suvalgo sumuštinį. Juodai vilkinti 
rusė ilgokai gražinasi, pagaliau išeina. 

Bare lieka tiktai tas vyriškis, jogurto mėgėjas. Į išei- 
nančią jaunąją moterį Ertenas pažiūri visai abejingai. 
Viduie sužiba šviesa, nors gatvėje žibintai dar nedega. 

Vienas garsonas atneša gėrimų. Kitas skubiai šluoja 
salę. 

Iš kampo, kur įsitaisęs rudaplaukis, pasigirsta šaukš- 
telio dzingsėjimas į lėkštutę; ir barmenas, ir Megrė nu- 
stemba. 

Nepasikeldamas iš vietos, nė neslėpdamas paniekos 
tokiam vargšui klientui, garsonas šūkteli: 

— Jogurtas ir kava su grietinėle... Trys ir pusantro, 
keturis su puse... 

— Atsiprašau... Atneškit sumuštinį su ikrais... 

Balsas ramus. Veidrodyje komisaras mato pusiaumir- 
kas besijuokiančias akis. 

Barmenas pakelia langelį: 

— Vieną sumuštinį su ikrais... Vieną!.. 

— Tris! — pataiso svetimšalis. 

— Tris su ikrais! .. Tris!.. 

Barmenas nepatikliai žiūri į klientą. Ironiškai pa- 
Klausia: 

— Ir rusiškos degtinės? .. 

— Taip, ir degtinės. .. 

Megrė stengiasi suvokti, kas atsitiko. Vyriškio nebe- 
galima pažinti. Sustingimo — nė žymės. 

— Ir cigarečių! — šūkteli jis. 

— „Merilendo“? 

— „Abdulo“... 

Jis užsirūko ir laukdamas sumuštinių kažką piešia 
ant dėžutės. Sumuštinius sušveičia garsonui dar nespė- 
jus grįžti į savo vietą ir tuojau pakyla. 

— Trisdešimt frankų sumuštiniai... Šeši degtinė... 
Dvidešimt du cigaretės „„Abdulas“ ir keturi su puse anks- 
tesni patiekalai. .. 

— Aš rytoj sumokėsiu... 

Megrė susiraukia. Jis gali visa laiką stebėti Erteną, 
sėdintį ant suolo. 

— Luktelėkit!.. Jūs praneškit vedėjui. 

Rudaplaukis nusilenkia, vėl atsisėda ir laukia. Ateina 
vedėjas su smokingu. 

— Kas yra? 

— Šitas ponas nori sumokėti rytoj. Trys sumuštiniai 
su ikrais, cigaretės ,Abdulas“ ir kita... 

Lankytojas nė kiek nesutrinka. Jis vėl nusilenkia, 
dar ironiškiau šypsodamasis patvirtina garsono žodžius. 

— Jūs neturit su savim pinigų? 

— Nė santimo... 

— Ar šitame kvartale gyvenat? .. Jus palydės pasiun- 
tinukas... 

— Aš ir namie neturiu pinigų... 

— Ir užsisakot ikrų?.. 

Vedėjas pliaukšteli rankom. Atbėga uniformuotas ber- 
niukas. 

— Pašauk čia policininką... 

Viskas be triukšmo, be skandalo. 

— Jūs tikrai neturit pinigų? 

— Jau sakiau... 

Pasiuntinukas, išgirdęs tokį atsakymą, išlekia tekinas.. 
Megrė nė krust, sėdi kaip sėdėjęs. Vedėjas pasilieka 
bare, ramiai žiūri į vaikštinėjančią Monparnaso bulvarų 
minią. 

Barmenas šluosto butelius ir retkarčiais vis dirsčioja. 
į Megrė nuovokiu žvilgsniu. 

Nepraeina nė trys minutės, ir pasiuntinukas atsiveda 
du policininkus; savo dviračius jie paliko gatvėje. 

Vienas pažįsta komisarą, nori prie jo prieiti, bet Meg- 
rė kilsteli nykštį, sulaiko. Vedėjas paprastai, be jokic- 
jaudinimosi aiškina: 

— Šis ponas užsisakė ikrų, brangių cigarečių ir kitko.. 
Atsisako sumokėti. .. 

— Aš neturiu pinigų! — pakartoja rudaplaukis. 

Pamatęs Megrė ženklą, policininkas tik sumurma: 

— Gerai! Pasiaiškinsit nuovadoje. .. Eikit su mumis... 

-— Gal po stiklelį išlenksit, ponai? — pasiūlo vedėjas. 

— Ačiū... 

Tramvajai, automobiliai, žmonės zZuja bulvaru, kur 
leidžiasi tirštos pavakario ūkanos. Sulaikytasis dar už-- 
sidega naują cigaretę, draugiškai pamosuoja barmenui. 

Praeidamas pro Megrė, įremia žvilgsnį į jį. 

— Na, greičiau, greičiau... Ir be skandalo!.. 

Jie trise išeina. Vedėjas prisiartina prie bufeto. 

— Ar ne čeką anądien teko išvesdinti? 

— Taip, jį! — patvirtina barmenas. — Jis čia prasėdi 
nuo aštuntos ryto iki aštuntos vakaro... Ir per visą die- 
ną gerai jei užsisako du puodukus kavos su grietinėle... 

Megrė prieina prie durų. Jis mato, kaip Žozefas Er- 
tenas pakyla nuo suolo ir sustingsta, pasisukęs į abu po- 
licininkus, nusivedančius ikrų mėgėją. 

Tačiau lauke jau tamsoka, ir Megrė negali įžiūrėti 
Erteno veido. 

Trijulei nenužengus nė šimto metrų, valkata nudūli- 
na į kitą pusę, jam iš paskos seka brigadininkas Liukas. 

— Kriminalinė policija! — prisistato komisaras grįžęs 
į barą. — Kas tas žmogus? 

— Jo pavardė, rodos, Radekas... Jam čia ateina laiš- 
kai... Matėt vitriną laiškams. .. Čekas. .. 

— Kuo jis verčiasi? 

— Niekuo... Ištisas dienas sėdi bare... Svajoja... 
Rašo... 

— Žinot, kur jis gyvena? 

— Ne, 

— Draugų turi? 

— Aš lyg ir niekad nesu matęs, kad su kuo nors būtų 
šnektelėjęs. .. 

Megrė susimoka, šoka į taksi sumurmėjęs: 

— Į kvartalo komisariatą. .. 

Ten atvykęs, randa Radeką sėdintį ant suolo ir lau- 
kiantį, kol komisaras bus laisvas. 

Čia atėję keturi ar penki užsieniečiai dėl gyvena- 
mosios vietos pažymėjimo. 

Megrė žengia tiesiai į komisaro kabinetą, ten sėdi 
jauna moteris ir, maišydama tris ar keturias Centrinės 
Europos kalbas, skundžiasi, kad jai pavogę brangenybes. 

— Jūs čia! — nustemba policijos pareigūnas. 

— Baikite su ponia... 

— Aš ničnieko nesuprantu, ką ji pasakoja... Jau pus- 
valandis ji man vis aiškina ir aiškina tą patį... 

Megrė nė nenusišypso; užsienietė pyksta, vėl dėsto 
iš eilės, kaip kas atsitiko, rodo pirštus be žiedų. 

Kai ji pagaliau išėjo, Megrė taria: 

— Pas jus įves žmogų, pavarde Radekas ar kažkaip 
panašiai... Aš būsiu čia... Patvarkykit taip, kad naktį jis 
"praleistų areštinėje, paskui paleiskit. .. 

— Ką jis padarė? 

— Valgė ikrus ir nesumokėjo. 

— „Bokšte“? 

— Ne, „Kupole“... 

-Komisaras paskambina: 

— Įveskit Radeką... 

Tas lyg niekur nieko įeina į kabinetą susikišęs ran- 
kas į kišenes, atsistoja priešais du policijos pareigūnus 
ir žiūrėdamas jiems į akis laukia, lūpose žavi šypsena. 

— Jūs įspėtas už sukčiavimą... 

Jis patvirtina, nori užsidegti cigaretę, bet policijos 
komisaras įsiutęs ištraukia jam iš rankų. 

— Ką turit pasakyti? 

— Visiškai nieko... 

— Kur gyvenat?.. Iš ko gyvenat?.. 

Vyriškis išsiima iš kišenės sutrintą pasą ir padeda 
ant stalo. 

— Jūs žinot, kad galit gauti penkiolika parų arešto? 

— Lygiinai! — pataiso Radekas kuo ramiausiai. — 
Galit pasitikrinti, kad niekad nebuvau teistas. 

— Čia parašyta, kad jūs medicinos fakulteto studen- 
tas... Tai teisybė?... 

— Profesorius Grolė— tą pavardę turit žinoti — be 
abejo, pasakys, kad buvau geriausias jo mokinys... 

Ir, pasisukdamas į Megrė, su pašaipėle taria: 

— Man rodos, kad ponas irgi iš policijos? .. 


VI 


Smuklė Nandi kaime 


Ponia Megrė tik atsidūsta, bet neprataria nė žodžio, 
kai septintą valandą ryto vyras, atsigėręs labai karštos 
kavos, ją palieka. 

Jis parėjo pirmą ryto tylus kaip žemė. Ir vėl išėjo 
atkakliu veidu. 

Žingsniuodamas prefektūros koridoriais Megrė aiš- 
kiai jaučia, kad sutinkami kolegos, inspektoriai, netgi 
raštinės pasiuntiniai, žiūri į jį smalsiai, su tam tikru 
pasigėrėjimu, gal ir su šiokia tokia užuojauta. 

Bet jis spaudžia jiems rankas abejingai, kaip bučiavo 
savo žmoną į kaktą, ir įėjęs į savo kabinetą, tuoj ima 
maišyti krosnį, ištiesia ant dviejų kėdžių sulytą apsiaustą. 

— Monparnaso kvartalo komisariatą! — nė kiek ne- 
skubėdamas, paprašo jis pagaliau telefonininkę, 0 pats 
papsi pypkę ir iš įpročio tvarko ant stalo sumestą šūsnį 
raštų. 

— Alio!.. Kas prie telefono? .. Sargybos brigadinin- 
kas?.. Čia komisaras Megrė iš K. P... Ar Radeką palei- 
dot?.. Ką sakot?.. Prieš valandą?.. O nežinot, ar in- 
spektorius Žanvjė seka jį?.. Alio, taip!.. Jis nemiego- 
jo2.. Surūkė .-visas savo cigaretes?.. Ačiū... Ne! Ne- 
verta... Jei man prireiks papildomų žinių, pats atvyk- 
siu... 
Megrė išsiima iš kišenės čeko pasą, kurį vakar pasi- 
liko: pilkšvą knygelę su Čekoslovakijos herbu, beveik 
visi jos puslapiai išmarginti antspaudais ir vizomis. 

Janas Radekas, dvidešimt penkerių metų, gimęs Brno 
mieste, tėvas nežinomas; sprendžiant iš vizų, gyvenęs 
Berlyne, Maince, Bonoje, Turine, Hamburge. 

Pagal dokumentus jis — medicinos fakulteto studen- 
tas. Jo motina Elizabetė Radek, mirusi prieš porą metų, 
buvo tarnaitė. 

— Iš ko tu gyveni? — vakar vakare Monparnaso po- 
licijos komisaro kabinete paklausė jį Megrė. 

Ir sulaikytasis kreivai šypsodamasis jam atkirto: 

— Ar ir man jus tujinti? 

— Atsakykit! 

— Kol buvo gyva motina, ji man siuntinėjo pinigų 
mokslui. ,. 

-— Iš tarnaitės uždarbio? 

— Taip! Aš vienturtis sūnus. Dėl manes ji būtų par- 
davusi abi savo rankas... Jūs stebitės? 

— Ji mirė prieš dvejus metus... O nuo to laiko?., 

— Tolimi giminės retkarčiais atsiunčia man truputį 
pinigų... Čekai, gyvenantys Paryžiuje, padeda viena kita 
proga. .. Šiek tiek užsidirbu vertimais. .. 

— Ir bendradarbiaujat „Sifflet“2 

— Nesuprantu! 

Ir pasakė su tokia ironija, kurią galėjai taip išsiaiš- 
kinti: ,,Varykit, varykit, manęs nepaimsit. .." 

Megrė nusprendžia išeiti. Aplink „,„Kupolą“ niekur ne- 
matyti nei Žozefo Erteno, nei brigadininko Liuko. Juodu 
vėl prapuolė Paryžiuje, vienas paskui kitą. 

— Į „Jurgio V“ viešbutį!.. — paliepia komisaras vai- 
ruotojui. 

Jis įeina į vestibiulį kaip tik tą akimirką, kai Vilja- 
mas Krosbis, apsivilkęs smokingu, viešbučio kontoroje 
keičia šimto dolerių banknotą. 

— Jūs pas mane? — paklausia Krosbis pastebėjęs ko- 
misarą. 

— Ne visai!.. Ar kartais nepažistat tokio Radeko?.. 

Žmonės zuja Liudviko XVI stiliaus hole. Tarnautojas 
skaičiuoja pinigus po šimtą frankų, susegtus pakeliais 
po dešimt banknotų. 

— Radeko?.. 

Megrė įsispyręs žiūri amerikiečiui tiesiai į akis, bet 
tas nė kiek nesutrinka. 

— Ne... Bet jūs galit pasiteirauti misis Krosbi... Ji 
tuoj nulips... Mudu vakarieniaujam mieste su draugais. .. 
Labdaringas vakaras „„Ricoje“... 

Iš tikrųjų misis Krosbi išeina iš lifto supstydamasi 
šermuonėlių pelerina ir kiek nustebusi pažvelgia į ko- 
misarą. 

— Kas nors atsitiko? 

— Nesijaudinkit... Aš ieškau tokio Radeko... 

— Radeko?.. Jis čia gyvena?.. 

Krosbis susikiša pinigus į kišenę, paduoda ranką 
Megrė. 

— Atleiskit... Mes jau ir taip vėluojam. .. 

Prie viešbučio laukęs automobilis nučiuožia asfaltu. 


| Z 
Suskamba telefonas. 
— Alio! Tardytojas Komeljo prašo prie telefono ko- 
misarą Megrė... 
— Pasakykit, kad aš dar neatėjęs... Supratot2.. 
Tokiu metu tardytojas gali skambinti tik iš namų. Tik- 
riausiai jis su rytmetiniu chalatu sėdi prie pusryčių stalo 

ir karštligiškai sklaido laikraščius, jo neramios lūpos kaip 
visada nervingai trūkčioja. 

— Alio, Žanai! Daugiau niekas man neskambino?.. 
O tardytojas ką sakė?.. 

— Kad jam paskambintumėt, kai tik ateisit... Iki 
devynių bus namie... Paskui — prokuratūroje... Alio!.. 
Palaukit!.. Kaip tik skambina... Alio! Alio! .. Komisarą 
Megrė?.. Perduodu jam ragelį, pone Žanvįė. .. 

Sujungia greitai. 

— Jūs, komisare?.. 

— Dingo, ar ne? 

— Taip, dingo. Nieko nesuprantu! Buvau vos už dvi- 
dešimties metrų nuo jo... 

— Na... greičiau pasakok!.. 

— Pats nežinau, kaip čia galėjo atsitikti... Tuo la- 
biau kad esu tikras, jog jis manęs nepastebėjo. .. 

— Toliau... 

— Iš pradžių jis vaikštinėjo po kvartalą... Paskui 
įėjo į Monparnaso stotį... Tuo metu kaip tik atvyksta 
priemiestiniai traukiniai, ir aš priėjau arčiau, kad jo ne- 
pamesčiau iš akių minioje... 

— Vis dėlto pametei? 

— Taip, bet ne minioje... Jis be bilieto įlipo į atvy- 
kusį traukinį... Kol klausinėjau, kur tas traukinys eina, — 
vagono neišieisdamas iš akių — jo ten neberadau... Ma- 
tyt, išėjo pro priešingas duris... 

— Po šimts! .. 

— Ką man dabar daryti?.. 

— Lauk manęs „„Kupolo“ bare... Niekuo nesistebėk..., 
O svarbiausia — nesinervink. .. 

— Prisiekiu, komisare. .. 

Inspektorius Žanvjė, jaunas dvidešimt penkerių me- 
tų vaikinas, tai pasakė virpančiu balsu lyg berniukas, 
kuris tuoj ims ir pravirks. 

— Na, kol kas... 

Megrė pakabina ragelį ir tuoj vėl nukabina. 

— „Jurgio V“ viešbutis?.. Alio! .. Taip... Ar ponas 
Viljamas Krosbis parėjęs?.. Ne, ne, netrukdykit jo... 
Atsiprašau, kelintą valandą?.. Trečią?.. Su misis Kros- 
bi?.. Dėkoju... Alio! .. Sakot, prašė nebudinti anksčiau 

kaip vienuoliktą? .. Ačiū... Ne! Pasakyti nieko nereikia... 
Aš pats su juo pasimatysiu. .. 

Komisaras prisikemša pypkę, dar patikrina, ar užtek- 
tinai anglių krosnyje. 

Tam, kas artimai nepažįsta komisaro, tą akimirką gali 
pasirodyti, kad tai labai savimi' pasitikintis žmogus, ku- 
ris nesvyruodamas žengia į žūtbūtinį tikslą. 

Jis išpučia krūtinę, išleidžia palubėn kamuolį dūmų. 
Kai pasiuntinys įneša laikraščius, Megrė linksmai pajuo- 
kauja. 

Bet kai tik lieka vienas, tuoj čiumpa telefono ragelį. 

— Alio!.. Liukas man neskambino?.. 

— Kol kas ne, komisare... 

Megrė tik sukanda pypkės kandiklį. Devinta valanda 
ryto. Vakar penktą valandą popiet Žozefas Ertenas, seka- 
mas brigadininko Liuko, dingo Raspajaus bulvare. 

Argi Liukas nesumetė, kaip paskambinti ar iduoti raš- 
telį kokiam policininkui? 

Megrė išduoda savo slaptą mintį paprašydamas su- 
jungti su Diufuro butu. Atsiliepia pats Diufuras. 

— Na, kaip, jau geriau?.. 

— Jau vaikštau po kambarį... Rytoj žadu eiti į tar- 
nybą... Bet pamatysit, koks randas liks!.. Vakar 
vakare gydytojas nuėmė tvarstį, ir aš galėjau pasižiūrė- 
ti... Nesuprantu, kaip jis man galvos neperskėlė... Ar 
jūs bent jį suradote? 

— Nesirūpink... Alio!.. Aš kabinu ragelį, girdžiu, 
skambina į komutatorių, laukiu pasikalbėjimo. .. 

Kabinete šilta, net trošku, krosnis įkaitusi iki baltu- 
mo. Megrė neapsiriko. Kai tik pakabina ragelį, sudžerš- 
kia. 

Liuko balsas. 

— Alio!.. Čia jūs, šefe? .. Neišjunkit, panele... Po- 
licija!.. Alio! .. Alio! .. 

— Aš klausau... Kur tu esi? 

— Morsane... 

— Kur?.. 

— Kaimiūkšty už trisdešimt penkių kilometrų nuo 
Paryžiaus, Senos pakrantėj... 

— O... tasai? .. 


164 . 


— Saugioj vietoj... Namie!.. 

— Ar Morsanas netoli nuo Nandi?.. 

— Ketvertas kilometrų... Aš skambinu iš čia, neno- 
Tiu sukelti įtarimo. .. Na ir naktelė buvo, šefel!.. 

— Pasakok... 

— Iš pradžių maniau, kad jis be galo, be krašto klai- 
džios po Paryžių... Jis, atrodo, pats nežinojo kur einąs. .. 
Aštuntą valandą mudu abu sustojome į eilę prie nemo- 
kamos sriubos Reomiuro gatvėje, ir jis laukė dubenėlio 
viralo beveik dvi valandas... 

— Vadinasi, nebeturi pinigų. .. 

—- Paskui vėl leidosi eiti... Tiesiog keista, kad Sena 
jį taip traukia... Pažygiuoja pažygiuoja pavandeniui, ir 
žiūrėk, atgal jau suka... Alio! .. Neišjunkit... Jūs mane 
girdit? .. 

— Toliau pasakok... 

— Galų gale paupiu jis pasuko Šarantono link... Ma- 
niau, kad atsiguls po tiltu... Tikrai jis vos laikėsi ant 
kojų... Bet ne! Iš Šarantono patraukė į Alfortvilį, o iš 
ten — po tiesumu — Vileno Sen Žoržo keliu... Sutemo... 
Kelias išlytas... Kas trisdešimt sekundžių pradumia au- 
tomobiliai... Jeigu dar kartą reikėtų tai pakartoti... 

— Pakartotum!.. Varyk toliau... 

— Viskas... Trisdešimt penkis kilometrus taip numak- 
nojom... Suprantat?.. Ėmė smarkiau lyti... Jis nieko 
nepastebėjo... Korbejuje vos nesustabdžiau taksi, kad 
būtų lengviau jį sekti... Šeštą valandą ryto vis žings- 
niavom vienas įkandin kito miškais, kurie traukiasi nuo 
Morsano iki Nandi... 

— Į namus jis įėjo pro duris? 

— Jūs žinot tą smuklę?.. Paprasta kaimo troba... 
Vežikų užeiga, ten gali užvalgyti, išgerti, nusipirkti laik- 
raščių ir tabako... Netgi, rodos, yra galanterijos pre- 
kių... Bet jis įsuko į siaurą kaip rankovė gatvelę, per- 
šoko per sieną... Aš įsitikinęs, kad įėjo į tvartuką, kur 
nakčiai suvaromi gyvuliai... 


— Viskas? 
— Beveik... Po pusvalandžio senis Ertenas atšovė 
langines, atidarė savo krautuvėlę... Jis buvo visiškai 


ramus... Užėjau išgerti stiklelio, ir jis niekuo neišdavė 

savo susijaudinimo... Mano laimė, kad kelyje sutikau 


žandarą su dviračiu... Paprašiau pradurti padangą ir 
pasilikti smuklėje, kol grįšiu... 
— Šaunuolis! 


— Tikrai?.. Gera jums taip kalbėti, o aš purvinas 
iki ausų... Pusbačiai šlapi kaip kompresas... Marškiniai 
kiaurai permirkę. .. Ką man daryti?.. 

— Lagaminuko, aišku, neturi... 

— To betrūko, kad dar tampyčiau lagaminą! .. 

— CGrįžk į smuklę... Suregzk ką nors, sakyk, kad lau- 
ki draugo, su kuriuo susitarei susitikti. .. 

— Jūs atvyksit? 

— Dar nežinau... Bet jei Ertenas dar sykį ištrūks 
mums iš nagų, aš galiu išlėkti... 

Megrė pakabina ragelį, apsidairo lyg žmogus, neži- 
nąs ko imtis. Pradaręs duris, šūkteli pasiuntinį. 

-- Klausyk, Žanai! Kai tik aš išeisiu, tu paskambinsi 
tardytojui Komeljo ir pasakysi... hm!.. pasakysi jam, 
kad viskas gerai einasi ir kad aš pranešinėsiu. .. Supratai? 
Mandagiai! .. Nešykštėk mandagių žodžių... 

Vienuoliktą valandą Megrė išlipa iš taksi prie „,„Ku- 
polo". Pirmas žmogus, kurį pamato darydamas duris, tai 
inspektorius Žanvjė; jis, kaip ir visi pradedantieji, tariasi 
atrodąs neįtartinai, prisidengęs iki akių išskleistu laikraš- 
čiu, tačiau puslapių neverčia. 

Priešingame kampe Janas Radekas atsainiai maišo 
šaukštuku kavą su grietinėle, 

Ką tik nusiskutęs, švariais marškiniais, gal net ir gar- 
banotus plaukus keliskart persibraukęs šukomis. 

Metus akį, pirmas įspūdis, kad viduje jis kažko ne- 
paprastai džiūgauja. 

Barmenas pažino Megrė ir buvo beketinąs jį ženklu 
įspėti. Žanvjė iš už laikraščio irgi darė jam grimasas. 

Radekas visas jų pastangas paverčia niekais tiesiai 
kreipdamasis į Megrė: 

— Gal ko nors išgertumėt? .. 

Jis kilsteli nuo stalo. Vos pastebimai šypsosi, kiek- 
vienas veido bruoželis rodo skvarbų protą. 

Megrė, kresnas ir sunkus, prisiartina, viena ranka 
čiumpa už atkaltės kėdę, vos jos nesulaužydamas, ir 
dribte ant jos sudrimba. 

— Jus jau paleido? — pasiteirauja žiūrėdamas kažkur 
pro šalį. 

— Šitie ponai buvo labai man malonūs... Atrodo, 
kad prieš taikos teisėją man reikės stoti ne anksčiau kaip 
po dviejų savaičių, tiek daug jie turi nagrinėti bylų... 
Kavą su grietinėle šiuo metu lyg ir nepritinka gerti... 
O kad taip po stiklelį degtinės su ikrų sumuštiniais? .. 
Barmene!.. 

Tas parausta iki pat ausų. Aiškiai neapsisprendžia, 
ar aptarnauti tokį keistą klientą. 

— Tikiuosi, neprašysite manęs sumokėti iš anksto, 
kadangi aš ne vienas?..— kalba toliau Radekas. 

Ir paaiškina Megrė: 

— Šitie žmonės nieko nesupranta... Tik pamanykit, 
kai aš ką tik atėjau, jis nenorėjo manęs aptarnauti... 
Nieko nesakęs, pašaukė vedėją... Vedėjas liepė man iš- 
eiti... Turėjau padėti ant stalo pinigus... Ar jums ne- 
juokinga?.. 

Jis tai pasako rimtai, lyg ir apie kažką susigalvojęs. 

— Tik pamanykit, jeigu būčiau koks nors tipelis, 
koks alfonsas, kaip vakar čia galėjot matyti, man duotų 
kreditan, kiek tik panorėčiau... Bet aš orus žmogus!.. 
Tik kas iš to, ar ne?.. Reikės mudviem vieną gražią 
dieną apie tai pasikalbėti... Turbūt visko nesuprasite. .. 
Bet, šiaip ar taip, esat iš mąstančių Žmonių... 

Barmenas padeda ant stalo sumuštinius su ikrais ir 
pasako dirstelėjęs į Megrė: 

— Šešiasdešimt frankų... 

Radekas nusišypso. Kampe inspektorius Žanvjė tebe- 
sidangsto laikraščiu. 

— „Abdulo“ pakelį... — paliepia rudaplaukis čekas. 

Kai jam atnešamos cigaretės, demonstratyviai išsitrau- 
kia iš vidinės švarko kišenės suglamžytą tūkstančio fran- 
kų banknotą ir numeta ant stalo. 

— Apie ką čia mudu kalbėjomės, komisare? .. Jūs 
man atleiskit, staiga prisiminiau, kad turiu paskambinti 
savo siuvėjui... 

Telefono kabinos yra alinės gale, o ten kelerios durys. 

Megrė nė krust. Tik Žanvjė automatiškai pašoka, nu- 
seka jam įkandin. 

Grįžta vienas paskui kitą, kaip ir išėjo. Inspektorius 
akimis patvirtina, kad čekas tikrai skambino siuvėjui. 


VII 


Klausyk, vaikiuk 


— Norit, komisare, aš jums duosiu vieną gerą pata- 
rimą? 

Radekas nuleidžia balsą ir pasilenkia prie savo pa- 
šnekovo. 

— Įsidėmėkit, kad jūsų minčių eigą aš žinau iš anks- 
to! Bet man pačiam dėl to nei šilta, nei šalta, kaip ma- 
tot... Šiaip ar taip, mano nuomonė tokia, galit ją priimti 
kaip patarimą... Meskit viską!.. Prisivirsit košės. .. 

Megrė sėdi it sustingęs, žiūri kažkur priešais save. 

— Ir darysit vieną klaidą po kitos, kadangi nieko 
nesuprantat... 

Čekas pažvalėja, bet tvardosi. Tvardymasis — jam itin 
būdingas bruožas. Megrė atkreipia dėmesį į jo rankas: 
ilgas, baltas baltas, šlakais pamargintas. Gniaužydamosi 
jos sakytum irgi dalyvauja pokalbyje. 

— Įsidėmėkit, kad jūsų profesiniu meistriškumu nė 
kiek neabejoju! Jeigu nieko nebesusigaudot, tai tik dėl 
to, kad iš pat pradžių remiatės apgaulingais duomenimis. 
Nuo to momento viskas klaidinga, ar ne?.. Ir viskas, ką 
išaiškinsit, iki galo bus klaidinga... 

Priešingai, kelis taškus, „kuriuos būtumėt galėjęs pa- 
imti pagrindu, išleidot iš akių... 

Pavyzdžiui! Prisipažinkit, kad neatkreipėt dėmesio, 
kokį vaidmenį vaidina Sena visoje toje istorijoje! Sen 
Klu vila stovi ant Senos kranto! Mesjė 1e Prenso gatvė — 
už kokių penkių šimtų metrų nuo Senos! „Baltoji gervė", 
kur, pasak laikraščių, pasislėpė pabėgęs iš kalėjimo žu- 
dikas, stovi ant Senos kranto! Ertenas gimęs Melene ant 

Senos kranto! Jo tėvai gyvena Nandi kaime ant Senos 
kranto... 

Čeko akys juokiasi, nors veidas rimtas. 

— Susipainiojot, ar ne? Galit pamanyti, kad pats 
iendu į jūsų tinklą. Jūs nieko manęs neklausinėjat, aš 
pats pradėjau kalbą apie nusikaltimą, kurį baisiai norė- 
tumėt man priskirti... Bet kaip? Kodėl? Aš neturiu nieko 
bendra su Ertenu!.. Nieko bendra su, Krosbiu!.. Ir tuo 
labiau nieko bendra nei su misis Henderson, nei su jos 
kambarine... Vienintelis dalykas, kurį galėtumėt prieš 
mane turėti —kad vakar tasai Žozefas Ertenas čionai 
slampinėjo ir, atrodė, manęs tykojo. .. 

Gal tai teisybė, gal ne... Šiaip ar taip, aš išėjau iš 
baro lydimas dviejų policininkų. .. 

Bet argi tai ką nors įrodo? 

Aš jums sakau, kad toje byloje nesusigaudot, kad 
niekuomet nesusigaudysit. .. 

Paklausit, ką aš darau toje istorijoje?.. Ničnieko! 
Arba viską!.. 

Imkit protingą žmogų, netgi daugiau negu protingą, 
nieko neveikiantį, kiauras dienas mąstantį... jam pasi- 
taiko proga panagrinėti problemą, artimą jo specialybei. 
Mat kriminologija ir medicina — artimos sritys... 

Megrė sėdi kaip kelmas ir, rodos, netgi nesiklauso. 
Radeką tai nervina. Jis pakelia balsą. 

— Na, ką pasakysit, komisare? Ar jau pradedat pri- 
pažinti, kad esat klaidingame kelyje? Ne? Dar ne? Tad 
leiskit dar man jums pridurti, kad negerai padarėt pa- 
leidęs kaltininką... Jūs turbūt. ne tik nesurasit, kuo jį 
pakeisti, bet ir tas pats gali jums pasprukti... 

Aš ką tik jums kalbėjau, kad pagrindu paimti duo- 
menys — apgaulingi. Norit naujo įrodymo?.. Norit, aš 
jums duosiu dingstiį — jos jums labai reikia — mane su- 
imti? .. 

Jis išlenkia savo stikliuką degtinės, atsilošia ant suo- 
lo ir įsikiša ranką į švarko kišenę. 

Išsitraukia pilną saują kupiūrų po šimtą frankų, su- 
segtų pakeliais po dešimt. Dešimt tokių pakelių. 

— Pinigai naujutėliai, įsidėmėkit! Kitaip sakant, to- 
kie, kad lengva nustatyti, iš kur gauti... Ieškokit! Pa- 

sismaginkit!.. Jeigu neisit gulti, nors aš jums patariu 
geriau eiti gulti. .. 

Jis atsistojo. Megrė tebesėdi ir apžiūrinėja Radeką 
nuo kojų iki galvos, leisdamas iš pypkės tirštą dūmų de- 
besį. 

Pradeda rinktis lankytojai. 

— Jūs mane suimsit? .. 

Komisaras neskuba atsakyti. Paima pinigus, atidžiai 
juos apžiūri, paskui susideda į kišenę. 

Tada atsistoja, taip iš lėto, kad čeko veidas persi- 
kreipia. Dviem pirštais komisaras paliečia jam petį. 

Tai tas pats garsusis Megrė, galingas, savim pasitikįs, 
ramus. 

— Klausyk, vaikiuk! .. 

Smagu į ji žiūrėti: visiška priešingybė Radeko tonui, 
nervingam siluetui, skvarbiam žvilgsniui, kuris byloja apie 
visai kitokios pakraipos protą. 

Justi, kad Megrė daugiau kaip dvidešimt metų vy- 
resnis už savo pašnekovą. 

— Klausyk, vaikiuk. .. 

Kai Žanvjė išgirsta tuos žodžius, vos susilaiko nesu- 
sijuokęs, neparodęs savo džiaugsmo, kad jo šefas paga- 
liau vėl tikras šefas. 

O tasai lyg niekur nieko geraširdiškai priduria: 

— Mudu dar susitiksim, pamatysi! .. 

Linkteli barmenui, susikiša rankas į kišenes ir išeina. 

— Man atrodo, kad tie patys, bet dar pasitikrinsiu! — 
atsako „Jurgio V“ viešbučio tarnautojas žiūrinėdamas 
Megrė atneštus pinigus. 

Po valandėlės jis susiskambina su banku. 

—- Alio! Jūs pasižymėjot numerius to šimto šimta- 
frankių banknotų, kuriuos vakar rytą man išdavėt?.. 

Jis užsirašo pieštuku, pakabina ragelį, atsisuka į ko- 
misarą. 

— Tie patys!.. Tikiuosi, nieko nemalonaus? .. 

— Ne, nieko... Ar ponai Krosbiai yra? 

— Išėjo prieš pusvalandį. .. 

— Pats matėt juos išeinant? 

— Savo akimis... 

— Kelerios durys viešbuty? 

— Dvejos, bet pro antrąsias tik personalas vaikšto... 

— Jūs man sakėt, kad ponai Krosbiai parėjo apie 
trečią valandą nakties... Ar nuo to laiko niekas pas juos 
nebuvo užėjęs? .. 

Apklausinėja to aukšto garsoną, kambarinę, portjė. 

Megrė įsitikina, kad Krosbiai nuo trečios ryto iki 
vienuoliktos buvo savo apartamente ir kad niekas pas 
juos nebuvo užėjęs. 

— Ir nesiuntė jokio laiško per pasiuntinį? 

Nieko! Antra vertus, nuo vakar keturių popiet iki 
Tyto septynių Janas Radekas buvo uždarytas Monparna- 
so policijos arešiinėje ir jokiu būdu negalėjo su kuo 
nors susižinoti. 

Septintą valandą ryto jis atsidūrė gatvėje be skatiko. 
Apie aštuntą Monparnaso stotyje paspruko nuo inspek- 
toriaus Žanvjė. 

Dešimtą valandą jis vėl sėdi „Kupole“, jo kišenėje 
mažiausiai vienuolika tūkstančių frankų, iš kurių dešimt 
tūkstančių — tikras dalykas — vakar vakare buvo Vilja- 
mo Krosbio kišenėje. 

— Leisit man žvilgtelėti į jų kamabrius? 

Sutrikęs vedėjas duoda sutikimą, ir liftas pakelia Meg- 
1ė į ketvirtą aukštą. 

Paprastas liuksas: du kambariai, dvi vonios, salonas 
ir buduaras. 

Lovos dar nepaklotos, pusryčių indai nenuimti. Lic- 
kajus valo šepečiu amerikiečio smokingą, kitame kamba- 
ry ant kėdės užmesta vakarinė suknia. 

Portsigarai, moteriškas rankinukas, lazda, romanas ne- 
išpjaustytais puslapiais palikti kur pakliuvo. 

Megrė išeina į aveniu, liepia vairuotojui važiuoti į 
„Ricą“; metrdotelis patvirtina, kad Krosbiai su mis Edna 
Reichberg vakar sėdėjo prie aštuoniolikto staliuko. Jie 
atvykę apie devintą vakaro ir išėję pusę trijų. Nieko 
ypatinga metrdotelis nepastebėjęs. 

— Ir vis dėlto šitie pinigai... — murma sau vienas 
Megrė eidamas per Vandomo aikštę. 

Jis staiga sustoja, kažkoks limuzinas sparnu vos jo 
neužkliudo. 

„Kurių velnių tas Radekas man juos parodė? Dar ge- 
riau: dabar jie pas mane, ir bus gana keblu pasiaiškinti, 
kaip pas mane atsirado... Ir ta istorija su Sena..." 

Staigiai, tiesiog negalvodamas, Megrė sustabdo taksi. 

— Per kiek laiko galit pasiekti Nandi? Truputį toliau 
už Korbejaus... 

— Per valandą... Keliai pabjurę... 

— Važiuojam! Pirma pasukit prie tabako parduotu- 
vės... 
Automobilio stiklai iš vidaus aprasoję, lauke purškia 
lietus, Megrė patogiai įsispraudžia į kampą: tokias at- 
vangos valandas itin mėgsta. 

Šiltai susisupęs į juodą didžiulį apsiaustą, garsų Kė 
Dezorfevr rūmuose, jis neišleidžia pypkės iš dantų. 

Pro šalį slenka priemiesčio vaizdai, paskui nykūs spa- 
lio mėnesį laukai, kartkarčiais pro namų frontinius sto- 
gus ar plikus medžius sumirga žalsvas Senos kaspinas. 

„Radekas pradėjo kalbą apie pinigus ir juos man pa- 
rodė vienu sumetimu: norėjo staigiai pakreipti kvotą kita 
linkme, pakišti man naują paslaptį... 

Bet kokiu tikslu?.. Kad Ertenas per tą laiką spėtų 
pabėgti? .. Kad įtarimas kristų ant Krosbio? .. 

Bet juk krinta įtarimas ir ant jo!.. 

Ir komisaras prisimena čeko žodžius: Visi duomenys 
nuo pat pradžių buvo apgaulingi. .. 

Po šimts! Ar jis tai pasakė supratęs, jog Megrė gavo 
sutikimą papildomai kvotai po to, kai prisiekusiųjų teis- 
mas padarė nuosprendį? 

Jeigu čia apgaulė, tai kokiu santykiu ir kaip suregzta? 
Juk yra daiktinių įrodymų, kurių jokiu būdu nepadirbsi! 

Sakykim, misis Henderson ir jos kambarinės žudikas 
galėjo pasiskolinti Erteno pusbačius, kad jų pėdsakai pa- 
liktų viloje. 

Betgi kaip tada su pirštų atspaudais? Jų nepasiskolin- 
si. O jų rasta ant daiktų, nepajudintų nusikaltimo vietoje 
visą naktį, kaip, pavyzdžiui, ant užuolaidų ir paklodžių! 

Tad kurie duomenys apgaulingi? Žmonės tikrai matė 
Erteną vidurnaktį „Žydrajame paviljone“! Jis parėjo į 

savo kambarį Mesjė Ie Prenso gatvėje apie ketvirtą ryto. 

„Jūs toje byloje nesusigaudot, ir kuo toliau, vis ma- 
žiau ir mažiau susigaudysit!“ — tvirtino tasai Radekas, 
iš kažkur išdygęs pačiame kvotos įkarštyje, nors anais 
mėnesiais apie jį ničnieko nežinota. 

Vakar „Kupole“ Viljamas Krosbis nė į tą pusę nepa- 
žvelgė, kur sėdėjo čekas. Ir kai Megrė ištarė jo vardą, 
jis nė nekrūptelėjo. 

Ir vis dėlto šimtafrankiai banknotai iš vieno kišenės 
atsidūrė kito kišenėje! 

Ir Radekui kažkodėl panūdo apie tai pasisakyti po- 
licijai! Maža to! Atrodė, dabar jis veržiasi į pirmą vietą, 
tiesiog reikalauja pagrindinio vaidmens! 

„Nuo to momento, kai jis išėjo iš policijos, iki to mo- 
mento, kai aš jį vėl radau „„Kupole“, jis turėjo lygiai dvi 
valandas laisvo laiko... Per tas dvi valandas nusiskuto, 
pasikeitė marškinius... Ir per šitą patį laiką gavo bank- 
notus..." 

Ir Megrė, norėdamas pats save apraminti, prieina iš- 
vadą: 

„Mažiausiai pusvalandis praėjo, kol jis juos gavo! 
Vadinasi, į Nandi nuvažiuoti jam tiesiog nebuvo kada..." 

Kaimas stūkso ant plynaukštės, nuo jos kaip ant del- 
no matyti Sena. Gūsiuoja vakaris vėjas, lanksto medžius, 
iki pat akiračio traukiasi rudi laukai, ten klaidžioja ma- 
žas it taškelis medžiotojas. 

— Kur jus privežti? — paklausia vairuotojas, atidaręs 
stiklą. 

— Prie kaimo vartų... Ir palaukit manęs... 

Ilga kaimo gatvė, vidury ant vienos trobos iškaba: 


EV ARISTO ERTENO SMUKLĖ 


Kai Megrė pastumia duris, suskamba varpelis; oleo- 
grafijomis nukabinėtoje salėje tuščia, nė vieno žmogaus. 
Bet ant vinies kabo brigadininko Liuko kepurė. Komisa- 
ras šūkteli: 

— Ei! Ar yra kas nors!... 

Viršuje pasigirsta žingsniai, bet praeina mažiausiai 
penkios minutės, kol laiptais koridoriaus gale kažkas nu- 
lipa. 

Megrė išvysta gan aukštą kokių šešiasdešimties metų 
senį, tiesiog neįtikėtinai akylo žvilgsnio. 

— Ko jums? — paklausia jis iš koridoriaus ir kone 
tučtuojau priduria: — Jūs irgi iš policijos? .. 

Sumaumena vos girdimai ir daugiau — nė žodžio. Mos- 
teli į laiptus, ant kurių tebestovi, ir iš lėto vėl kopia 
aukštyn. 

Viršuje girdėti prislopinti garsai. Laiptai siaurutėliai, 
sienos kalkėm baltintos. Kai durys prasiveria, Megrė 
pirmiausia pastebi Liuką: jis stovi nuleidęs galvą prie 
lango ir ne iš karto pamato komisarą. 

Ir tą pačią akimirką komisaras pastebi lovą, ant jos 
pasilenkusią žŽmogystą ir senutę, susmukusią sename vol-- 
teriškame krėsle. 

Kambarys didelis, sijų lubos, sienų apmušalai vieto- 
mis nuplyšę. Grindys girgžda po kojomis. 

— Uždarykit duris! — nekantriai paliepia prie lovos 
pasilenkęs žmogus. 

Gydytojas! Jo lagaminėlis atviras stovi ant apvalaus 
raudonmedžio stalo. Ir Liukas, visiškai iškritęs iš veido, 
pagaliau prieina prie Megrė. 

— Jau?.. Kaip suspėjot?.. Tik prieš valandą skam- 
binau... 

Tas lovoje tysantis pamėlinijęs, nuoga krūtine, išsi- 
šovusiais šonkauliais žmogus — Žozefas Ertenas. 

Senutė be perstojo vaitoja. Tėvas stovi pasmerktojc 
galvūgalyje, jo žvilgsnis gąsdina savo tuštumu. 

— Einam iš čia! — taria Liukas. — Aš jums viską pa- 
pasakosiu. .. 

Juodu išeina. Aikštelėje brigadininkas padelsęs pra- 
veria duris į kitą kambarį. Jis dar nesutvarkytas, mote- 
riški drabužiai išmėtyti. Langas į kiemą, vištos maklinėja. 
po sulytą mėšlą. 

— Na?.. 

— Bjaurus rytas, patikėkit! .. Jums paskambinęs, tuč- 
tuojau grįžau ir daviau ženklą žandarui, kad gali sau 
eiti... Kas tada atsitiko, turiu spėtinai spėti, po truputė- 
l. 

Senis Ertenas buvo salėje su manimi. Jis paklausė, ar 
aš nenoriu ko nors užvalgyti... Jaučiau, kad jis įtariai 

Žiūri į mane, ypač kai aš jam pasakiau, jog galbūt nak- 
vosiu smuklėje ir laukiu vieno žmogaus. .. 

Vienu tarpu iš virtuvės koridoriaus gale pasigirdo 
šnibždesys, ir aš pamačiau, kad šeimininkas nustebęs 
sukluso... „Tu čia, Viktorina?" — šūktelėjo jis. 

Kokias dvi tris minutes tyla. Paskui įeina senė keistu 
veidu... 

Taip atrodo kokios nors žinios pritrenktas Žmogus, 
kuris stengiasi atrodyti natūraliai... „Einu pieno...“ — 
pasako ji. „Kad dar ne laikas..." 

Ji vis tiek išeina apsiavusi klumpėm, užsirišusi ant 
galvos skarelę. Šeimininkas tuo tarpu nueina į virtuvę, 
kur liko viena duktė... 

„Mano ausį pasiekia smarkūs balsai, raudojimas, bet 
suprantu vienui vieną sakinį: „Aš turėjau susivokti... 
Vien pažiūrėjęs į tavo motiną..." 

Dideliais žingsniais jis pereina kiemą... Atidaro du- 
7is, turbūt to tvartuko, kur pasislėpė Žozefas Ertenas... 

Grįžo tik po kokios valandos, tuo metu duktė kaip 
tik pylė dviem vežikams vyno. 

Jos akys buvo raudonos. Ji nedrįso į mus žiūrėti. 
Parėjo senoji. Namo gale vėl prasidėjo šnibždėjimasis. 

Kai tėvas antrukart pasirodė, jo žvilgsnis buvo toks, 
kaip ką tik matėt... 

Tik po to aš supratau, ko jie taip laksto... Moterys 
tvartuke aptiko Žozefą Erteną ir nutarė nieko nesakyti 
seniui. 

Tasai pajuto, kad kažkas ne taip. Kai žmona išėjo, 
jis prispyrė dukrą, ir ta neištylėjo... Tada jis nuėjo pas 
sūnų ir pareiškė, kad jo nė kojos nebūtų namie... 

Jūs matėt senį... Doras žmogus ir, be abejonės, griež- 
tų pažiūrų... Jis iš karto susivokė, kas aš toks... 

Nemanau, kad jis man būtų išdavęs vaikiną... Gal 
greičiau būtų jam padėjęs pabėgti. . . 

Taip maždaug apie dešimtą valandą — aš stovėjau 
prie lango ir žiūrėjau į kiemą, — pastebėjau senę, pasie- 
niais kiūtinančią į tvartuką... lietus, 0 ji vienom koji- 
nėm. 

Po keleto sekundžių nuskardena baisus riksmas... 
Šlykštus reginys, šefe!.. Atbėgau kartu su seniu Ertenu 
ir tikrai mačiau, kaip prakaitas žliaukė jo smilkiniais. .. 

Vaikinas kažkaip keistai atsišliejęs sienos ir tik arti 
priėjęs galėjau pastebėti, kad jis pasikoręs ant vinies. 

Senis greičiau susigaudė, ką daryt, negu aš. Jis nu- 
pjovė virvę. Paguldė sūnų ant šiaudų ir ėmė tampyti lie- 
žuvį šaukdamas dukteriai, kad bėgtų gydytojo... 

Nuo to laiko visi kaip be galvos... Matėt... Ir aš 
vis negaliu atsigauti. .. 

Niekas kaime nežino teisybės... Mano, kad senoji 
susirgusi... 

Dviese su seniu pernešėm pakaruoklį į viršų, ir jau 
visą valandą gydytojas prie jo triūsia. .. 

Žozefas Ertenas, atrodo, išsikapstys... Tėvas burnos 
nepračiaupė... Dukterį ištiko nervų priepuolis, ją teko 
uždaryti virtuvėje, kad nerėktų. .. 

Sugirgžda durys. Megrė išskuba į aikštelę ir pamato 
išeinantį gydytoją. 

Jis nulipa žemyn kartu su juo, sustabdo jį salėje. 

— Kriminalinė policija, daktare. .. Kaip jis? 

Kaimo gydytojas neslepia savo neprielankumo poli- 
cijai. 

— Jūs jį paimsit? — piktai paklausia jis. 

— Nežinau... Kokia jo būklė?.. 

— Jį laiku nukabino... Bet praeis keletas dienų, kol 
atsigaus. Argi Santė kalėjime jis taip nusilpo? .. Atrodo, 
kraujo lašelio gyslose nėra... 

— Aš paprašysiu apie tai niekam nepasakoti, gerai? .. 

— Prašymas nereikalingas... Profesinė paslaptis. .. 

Nulipa ir senis. Akimis seka komisarą. Bet komisaras 
jo nieko neklausia. Senis įprastu judesiu paima dvi tuš- 
čias stiklines nuo bufeto ir padeda į kriauklę. 

Slogi minutė, visiems vėl kažkaip neramu. Jaunosios 
merginos kūkčiojimas pasiekia tris vyrus. Pagaliau Meg- 
rė atsidūsta. 

— Gal norėtumėt, kad jis keletą dienų pagulėtų na- 
mie? — sumurma komisaras žiūrėdamas į senį. 

Jokio atsakymo. 

— Tada aš turėsiu palikti vieną iš savo Žmonių... 


176 


Smuklininkas pažvelgia į Liuką, paskui vėl nuleidžia 
akis nuo bufeto. Ašara nusirita jo skruostu. 

— Jis prisiekė motinai... — pradeda senis, bet tuoj. 
nugręžia galvą. Jis negali kalbėti. Dėl akių prisipila 
stiklinę romo, bet tik prikiša prie lūpų, o išgerti negali. 

Megrė atsisuka į Liuką, tyliai sumurma: 

— Pasilik... 

Išvažiuoja ne tuoj pat. Koridorium apeina namą, su- 
siranda duris į vidinį kiemą. Pro virtuvės langus pamato 
moterį prie sienos, užsidengusią rankomis veidą. 

Už mėšlo krūvos atidarytas tvartukas, ant vinies ka- 
daruoja virvės galas. 

Komisaras gūžteli pečiais, grįžta atgal į smuklę, kur 
randa vieną Liuką. 

— Kur jis? 

— Viršuje... 

— Nieko nesakė?.. Aš atsiųsiu ką nors tavęs pakeis- 
ti... Man skambink dukart per dieną... 

— Tai tu, tų, aš tau sakau, jį nužudei!.. — rauda 
senoji antrame aukšte. — Pasitrauk! .. Tu jį nužudei! Ma- 
no vaikelį... Mano mažytį!.. 

Sužvanga pakabintas varpelis: Megrė atidaro duris 
ir eina prie taksi, laukiančio kaimo pakraštyje. 

Žmogus viloje 


Truputį po trijų Megrė išlipa iš taksi prie Henderso- 
nų vilos Sen Klu. Važiuodamas iš Nandi prisiminė, kad 
užmiršo atiduoti amerikietės įpėdiniams raktą, kurį iš jų 
buvo gavęs liepos mėnesį kvotai vykdyti. 

Jis čia važiavo be kokio nors tikslo, teisingiau vylėsi, 
kad gal iš netyčių aptiks kokią nors smulkmeną, kurią 
tada išleido iš akių, arba kad gal vilos atmosfera jį 
įkvėps. 

Pati vila, apsupta sodo, neverto vadintis parku, erdvi, 
be stiliaus, su neskoningu bokšteliu šone. 

Visos langinės uždarytos. Alėjos nuklotos geltonais 
lapais. 

Varteliai lengvai atsikelia, ir komisaras pasijunta kiek 
nesmagiai šitoje nykioje aplinkoje, kuri greičiau panaši 
į kapines negu į vietą, kur žmonių gyventa. 

Iš lėto, lyg nenoromis, jis užkopia tas keturias para- 
dinių laiptų pakopas — laiptus iš abiejų pusių puošia 
įmantrios gipso figūros, viršuje kabo žibintas, — atidaro 
duris ir turi truputį pastovėti, kad akys apsiprastų prie- 
blandoje. 

Viduje kraupų, kad ir prabanga, bet viskas taip ap- 
leista. Pirmas aukštas negyvenamas jau ketveri metai, 
"t. y. nuo Misterio Hendersono mirties. 

Tačiau daugumas baldų ir daiktų stovi kaip stovėję. 
Pavyzdžiui, kai Megrė įeina į didįjį saloną, sutilindžiuoja 
krištolo sietyno pakabučiai ir sugirgžda po kojomis par- 
ketas. 

Iš smalsumo Megrė pasuka elektrinį jungiklį. Iš dvi- 
dešimties lempų užsidega tik koks dešimt. Bet ir tos pro 
storą dulkių sluoksnį vos šviečia. 

Kampe suvynioti brangūs kilimai. Krėslai sustumti į 
salono galą, visur be jokios tvarkos pristatyta lagaminų. 
Vienas tuščias. Kitame tebėra velionio drabužiai, apibars- 
tyti nattalinu. 

O jau ketveri metai jo nebėra tarp gyvųjų! Jis gy- 
veno ištaigingai. Štai šitame salone buvo rengiami pri- 
ėmimai, apie kuriuos rašė laikraščiai. 

Ant didžiulio židinio dar tebėra praimta Havanos ci- 
garų dėžė. 

Ar tik ne šičia labiausiai jaučiama, kad namai visai 
apleisti? 

Misis Henderson turėjo apie septyniasdešimt metų, 
kai neteko vyro. Jai nei jėgų, nei noro nebebuvo keisti 
savo gyvenimą. 

. Ji užsisklendė savo kambariuose, o visa kita paliko 
užmaršos dulkėms. 


Kadaise tai buvo, be abejo, laiminga pora, kuri gyve- 
no prašmatniai ir, šiaip ar taip, dalyvavo daugelio sos- 
tinių gyvenime... 

Liko tiktai sena moteriškė, užsidariusi su savo kom- 
panione! 

Ir ją, senutę, vieną naktį... 

Megrė pereina du kitus salonus, paradinį valgomąjį, 
pasiekia didžiuosius laiptus, iki antro aukšto marmuri-- 
nius. 

Menkiausias garsas girdėti visiškai tuščiame name.. 

Krosbiai čia nieko nejudino. Galimas daiktas, kad po 
tetos laidotuvių jie čia daugiau nė sykio nepasirodė. 

Viskas palikta kaip buvę, komisaras net atranda ant: 
laiptų kilimo žvakę, kurią čia degino, kai vykdė kvotą. 

Antro aukšto aikštelėje jis sustoja kaip nudiegtas, 
jam pasidaro kažko neramu, ir jis keletą sekundžių ana- 
lizuoja, kodėl taip yra. Pastato ausis, sulaiko kvapą. 

Ar ką nors girdi? Pats negali pasakyti. Bet, šiaip ar 
taip, aiškiai jaučia, kad ne vienas šituose namuose. 

Jo ausis lyg ir pagauna gyvos būtybės šiugždesį. Iš 
pradžių jis gūžteli pečiais. Bet atidaręs duris priešais, 
suraukia antakius ir godžiai patraukia orą. 

Tabako kvapas trenkia į nosį. Ir tai ne užsistovėjusio 
tabako kvapas. Rūkyta vos prieš kelias sekundes. Gal 
ir dabar teberūkoma? 

Jis skubiai žengia keletą žingsnių, atsiduria velionės 
buduare. Miegamojo durys praviros, bet ten nieko ne- 
matyti. Priešingai, čia kvapas dar stipresnis. Be to, ant 
žemės pribarstyta cigaretės pelenų. 

— Kas čia?.. 

Jis norėtų nesijaudinti, bet jau nieko nebegali pada-- 
ryti. 

Ir argi galima nesijaudinti tokioje aplinkoje? Kam- 
baryje tebėra kruvinosios žmogžudystės žymių. Misis Hen-- 
derson suknelė užmesta ant gilaus krėslo atkaltės. Pro 
spragotines langines sunkiasi vienodi šviesos ruoželiai. 

Ir šitoje fantastinėje prietemoje kažkas juda. 

Vonios kambaryje trinkteli, sužvanga metalas. Meg- 
rė puola į priekį, nieko nemato, bet šį kartą aiškiai girdi 
už sandėliuko durų nutolstančius žingsnius. 

Ranka savaime užčiuopia kišenėje revolverį. Megrė 
išlaužia duris, perbėga per sandėliuką ir pamato užpaka- 
linius laiptus. 

Čia šviesiau, nes langai į Senos pusę be spragotinių 
langinių. 

Kažkas lipa laiptais stengdamasis, kad nesigirdėtų 
žingsnių. Komisaras pakartoja: 

— Kas ten?.. 

Jis vis labiau karščiuojasi Argi šią akimirką, kai ma- 
žiausiai besitiki, jis pagaliau viską perpras? 

Jis leidžiasi tekinas. Viršutiniame aukšte smarkiai 
pokšteli durys. Nežinomasis nori pasprukti, bėga per kam- 
barį, sklasto duris. 

Ir Megrė pridurmu vejasi. Kaip pirmame aukšte, taip 
ir Čia, svečių kambariuose, viskas apleista, prigrūsta bal- 
dų ir įvairiausių daiktų. 

Su trenksmu sudūžta vaza. Komisaras bijo tik viena: 
kad neatsitrenktų į duris, kurias bėglys gali spėti už- 
sklęsti. 

— Įstatymo vardu!..— dėl visa ko sušunka jis. 

Bet tas nesustodamas dumia toliau. Pusė aukšto jau 
perbėgta. Megrė pastveria durų rankeną, kai nepažįsta- 
masis anoje pusėje mėgina užsirakinti. 

— Atidarykit arba... 

Tas pasuka raktą. Užstumia skląstį. Tada komisaras, 
ilgai nesvarstydamas, žengia kelis žingsnius atgal ir įsi- 
bėgėjęs trenkia petim į rėmtarpį. 

Durys subraška, bet nepasiduoda. Gretimame kam- 
bary atsidaro langas. 

— Įstatymo vardu... 

Jis nė nepagalvoja, kad neturėdamas orderio neteisė- 
tai įsibrovė į šituos namus, kurie dabar priklauso Vilja- 
mui Krosbiui. 

Antrą, trečią sykį jis duoda petimi į duris, jos jau 
pradeda braškėti. 

Kai įsibėgėjęs nori trenkti paskutinį sykį, pokšteli 
šūvis ir stoja tokia tyla, kad Megrė sustingsta kaip nu- 
diegtas, pražiota burna. 

— Kas ten?.. Atidarykit!.. 

Nieko negirdėti! Nei kriokimo! Nei to būdingo trakš- 
telėjimo iš naujo užtaisant revolverį. 

Tada komisaras įsiutęs smogia su tokia jėga, kad net 
petį ir dešinį šoną jam nusmelkia, ir durys netikėtai iš- 

virsta, taip netikėtai, kad jis lėkte įlekia į kambarį ir 
vos neišsitiesia. 

Šaltas, gaivus oras srovena pro atdarą langą, matyti 
visokiausiomis šviesomis nutviekstas restoranas, prava- 
žiuoja geltonas tramvajus. 

Ant žemės, atsišliejęs sienos, kiek pasviręs į kairę, 
sėdi žmogus. 

Tik iš pilkų drabužių ir figūros Megrė atpažįsta Vil-- 
jamą Krosbį, nes iš veido to padaryti neįmanoma. 

Mat amerikietis, apžiojęs revolverį, šovė sau į burną, 
ir pusė galvos nunešta. 


+ 

Iš lėto, apsiniaukęs kaip debesis, Megrė eina atgal 
vėl per tuos pačius kambarius ir visur degioja šviesas. 
Kai kurie sietynai be lempučių. Bet daugumas — jam vi- 
sai nesitikint — ima ir užsižiebia. 

Visas namas nuo viršaus iki apačios nušvinta, tik ke- 
letas langų tamsuoja. 

Misis Henderson kambaryje ant naktinio stalelio ko- 
misaras pamato telefoną. Dėl visa ko nukabina ragelį; 
pasigirsta trakštelėjimas, vadinasi, linija neišjungta. 

Dar niekados jis nebuvo taip jaudinęsis namuose, kur 
įvyko žmogžudystė. 

Ar nesėdi jis ant lovos, kur buvo nužudyta senoji 
amerikietė? Priešais mato duris gretimo kambario, kur 
buvo rastas kambarinės lavonas. 

O viršuje, apleistame kambaryje, naujas lavonas prie 
atdaro lango, pro kurį srovena drėgnas vakaro oras. 

— Alio!.. Prašom sujungti su prefektūra. 

Pats nežino, kodėl kalba pusbalsiu. 

— Alio!.. Sujunkit su kriminalinės policijos viršinin- 
ku... Čia Megrė... Alio! Čia jūs, šefe?.. Sen Klu viloj 
ką tik nusižudė Viljamas Krosbis... Alio, taip!.. Aš iš. 
ten skambinu... Bus kokių nurodymų? Aš buvau... Už 
kokių keturių metrų nuo jo... Mus skyrė uždarytos 
durys... Žinau... Ne! Aš niekuo nemoku paaiškinti... 
Gal paskui... 

Pakabinęs ragelį, keletą minučių stovi nejudėdamas, 
žiūri kažkur priešais save. 

Paskui rankos pačios iš lėto prikemša pypkę, bet už- 
degti užmiršta. 

Komisarui toks įspūdis, kad vila — tai didžiulė tuščia 
ir šalta dėžė, kurioje jis tik menka būtybė. 

— Apgaulingi duomenys... — pusbalsiu ištaria jis. 

Jis nori lipti į viršų, bet susilaiko. Kam? Amerikietis 
„nebegyvas... Jo dešinėje rankoje tebėra suspaustas au- 
tomatinis pistoletas, kuriuo nusišovė. 

Megrė šypteli pagalvojęs, kad tardytojui Komeljo šiuo 
momentu jau pranešta, kas atsitiko. Aišku, jis atlėks čia 
su agentais ir ekspertais kriminalistais. 

Ant sienos kabo didžiulis aliejiniais dažais tapytas 
misterio Hendersono portretas: misteris Hendersonas sto- 
-vi iškilmingas, su fraku, jam ant krūtinės didžiulis Gar- 
bės legiono ordino kaspinas ir svetimų šalių ordinai. 

Komisaras ima vaikščioti po kambarį, nueina į greti- 
mą Elizos Šatrijė kambarį. Atidaro spintą. Ten tvarkingai 
kabo juodos suknelės, šilkinės ir vilnonės. 

Jis gaudo ausimi, kas dedasi gatvėje. Ir su paleng- 
vėjimu atsidūsta išgirdęs, kaip du automobiliai kone kar- 
tu sustoja prie vartelių. Parke suskamba balsai. Ponas 
Komeljo pernelyg spigiu balsu, kaip visada, kai nervinasi, 
kartoja: 

— Tai neįtikima... Negalimas daiktas... 

Tarytum šeimininkas, sutinkąs svečius, Megrė išeina į 
laiptų aikštelę, ir kai apačioje atsirado durys, sako: 

— Šičia... 

Paskui komisaras ne kartą atsimins, kaip atrodė tar- 
dytojas: prišoko prie jo, pažiūrėjo į jį laukinėmis akimis 
ir drebančiomis iš pasipiktinimo lūpomis šiaip taip iškošė: 

— Laukiu jūsų pasiaiškinimų, komisare. .. 

Megrė tylėdamas nuveda jį užpakaliniais laiptais per 
trečio aukšto kambarius. į 

— Štai... 

— Jūs išsikvietėt jį čia? 

— Aš nė nežinojau, kad jis čia... Užsukau visai at- 
sitiktinai, norėjau pasitikrinti, ar nepraleidau kokios nors 
žymės... 

— Kur jis buvo? 

— Turbūt tetos kambaryje... Jis leidosi bėgti... Aš: 
vytis... Atbėgęs į šitą kambarį, užsidarė, aš ėmiau laužti 
duris, 0 jis nusišovė... 

Tardytojo tokios akys, kad gali pamanyti, jog jis įtaria 
komisarą Megrė išsigalvojus visą šitą istoriją. Bet iš tie-- 
sų tardytojas tik bijo komplikacijų. . . 

Gydytojas apžiūri lavoną. Čia pat vietoje fotografai 
jį fotografuoja. 

— O Ertenas? — sausai paklausia ponas Komeljo. 

— ...vėl atsidurs savo vienutėje Santė kalėjime, kai. 
tik pasakysit... 

— Jūs jį suradot? 

Megrė gūžteli pečiais. 

— Kad tučtuojau jis ten būtų! 

— Jūsų įsakymas bus įvykdytas, pone tardytojau. .. 

— Tai viskas, ką man turit pasakyti? 

-— Šiuo tarpu taip... 

— Jūs vis laikotės savo nuomonės, kad... 

— Kad ne Ertenas nužudė? Aš nieko nežinau! Aš jus: 
buvau prašęs dešimties dienų! Praėjo tik keturios... 

— Kur dabar važiuosit? 

— Nežinau... 

Megrė susigrūda rankas į kišenes, seka akimis zujan-- 
čius prokuratūros darbuotojus, paskui staiga nusileidžia 
į misis Henderson kambarį, nukabina ragelį. 

— Alio!.. „Jurgio V“ viešbutis?.. Alio? .. Būkit ma- 
lonus, pasakykit, ar misis Krosbi yra?.. Jūs sakot?.. 
Svetainėje geria arbatą? .. Dėkoju... Ne! .. Pasakyti nie-- 
ko nereikia... 

Ponas Komeljo, atsekęs jam iš paskos, stovi šalia du-- 
rų ir žiūri be jokio atlaidumo. 

— Matot, kiek komplikacijų. .. 

Megrė nieko neatsako, užsideda skrybėlę ir linktelė-. 
jęs išeina, Atvažiavęs atleido taksi ir dabar turės pėsčias 
žingsniuoti iki Sen Klu tilto, kol koks pasitaikys. 


4 


Negarsiai griežia muzika. Vangiai šoka poros. Tykio-- 
je „Jurgio V" viešbučio svetainėje, kur geriama arbata, 
prie staliukų sėdi gražios moterys, daugiausia užsienietės. 

Palikęs rūbinėje apsiaustą, bet ne savo blogą nuotai- 
ką, Megrė prisiartina prie vieno būrelio, kuriame pažino 
Edną Reichberg ir misis Krosbi. 

Su jomis kažkoks skandinaviško tipo jaunuolis ir, 
matyt, kažką juokinga pasakoja, nes jos be perstojo kva- 
toja. 

— Misis Krosbi... — nusilenkdamas prabyla komisa- 
1as. 

Ji smalsiai į jį pasižiūri, po to pasisuka į savo drau- 
gus nustebusi, kad nei iš šio, nei iš to ją kažkas trukdo. 

— Aš klausau... 

— Galima būtų su jumis minutėlę pasikalbėti... 

— Tučtuojau? .. Kas nors atsitiko? .. 

Megrė toks rimtas, kad ji atsistoja, apsidairo ieško- 
dama ramios vietelės. 

— Einam į barą... Ten šiuo metu nieko nėra... 

Iš tiesų baras tuščias. Juodu kalbasi stačiom. 

— Ar žinojot, kad jūsų vyras turėjo šiandien po pietų 
važiuoti į Sen Klu2.. 

— Nesuprantu... Jis laisvas. .. 

— Aš jus klausiu, ar jis jums sakė, kad, ketina va- 
žiuoti apžiūrėti vilos? .. 

— Ne... 

— Ar judu esat ten buvę po... 

Ji papurto galvą. 

— Niekados! Per daug liūdna... 

Ji pradeda jaudintis, žiūri į komisarą nekantraudama. 

— Na ir kas?.. 

— Atsitiko nelaimė... 

— Autokatastrofa, ar ne? .. Galiu lažintis. .. 

Apsimetusi, kad ieško kažkur palikto rankinuko, iš 
smalsumo į barą kyšteli galvą Edna. 

— Ne, ponia... Jūsų vyras kėsinosi nusižudyti. .. 

Jaunosios moters akys pilnos nuostabos ir abejonės. 
Dar akimirka — ir ji, atrodo, ims ir nusikvatos komisarui 
į veidą. 

— Viljamas? .. 

— Paleido kulką sau į... 

Dvi karštos rankos staiga pastveria Megrė už riešų, 
misis Krosbi ima berte berti klausimus angliškai. 

Paskui ji smarkiai sudreba visa, paleidžia komisarą, 
žingteli atgal. 

— Aš turiu jums pranešti, ponia, kad jūsų vyras prieš 
porą valandų mirė Sen Klu viloje... 

Komisaras jai jau neberūpi. Dideliais žingsniais nu- 
skuba per saloną, nė nepažvelgdama į Edną ir jos drau- 
gą, į holą ir vienplaukė, tuščiomis rankomis atsiduria 
gatvėje, 

Portjė ją paklausia: 

— Reikia automobilio? 

Bet ji jau sėdi taksi ir šaukia vairuotojui: 

— Į Sen Klu... Greitai!.. 

Megrė neseka jos, rūbinėje apsivelka apsiaustą, įšoka 
į autobusą, einantį Sitė link. 

— Ar niekas man neskambino? — pasiteirauja pasiun- 
tinį. 

— Skambino apie antrą valandą... Raštelis ant jūsų 
stalo. 

Raštelyje parašyta: 


Inspektoriaus Žanvjė raportas komisarui Megrė. 

Prisimatavimas pas siuvėją. Pietūs Monparnaso bul- 
varo restorane. Antrą valandą Radekas gėrė kavą „Ku- 
pole“. Skambino telefonu du kartus. 


O popiet, po antros valandos, ką darė? 

Megrė užsirakina kabinete ir griūna į krėslą. Jis bai- 
siai nustemba, kai staiga pabudęs, pamato, jog laikrodis 
rodo pusę vienuoliktos vakaro. 

— Niekas man neskambino? 

— Jūs čia? O aš maniau, kad išėjot! Tardytojas Ko- 
meljo dusyk skambino... 

— O Žanvjė? 

— Nel.. 

Po pusvalandžio Megrė įeina į ,„Kupolo“ barą ir vel- 
tui ieško Radeko bei inspektoriaus. Jis pasivadina bar- 
meną į šalį. 

— Ar čekas nebuvo užėjęs? .. 

— Jis visą popietę čia sėdėjo su jūsų bičiuliu... Na, 
žinote, su tuo, kuris su lietpalčiu... 

— Prie vieno staliuko? 

— Va, šitame kampe!.. Išgėrė kiekvienas ar tik ne 
po keturis stikliukus viskio. .. 

— Kada išėjo? 

— Pirma jie papietavo alinėje. .. 

— Kartu? 

— Kartu... Išėjo apie dešimtą. .. 

— Nežinot kur? 

— Paklauskit pasiuntinį... Jis jiems iškvietė taksi... 

Pasiuntinys gerai atsimena. 

— Žiūrėkit! Šitas žydras taksi paprastai visada čia. 
stovi... Toli jie negalėjo nuvažiuoti, nes taksi jau grį- 
žęs... 

Po akimirkos vairuotojas pareiškia: 

— Du klientai?.. Aš juos nuvežiau į „„Pelikaną“ Eko- 
lės gatvėje... 

— Važiuojam ten!.. 

Megrė įeina į „Pelikaną“ baisiai piktas, šiurkščiai at- 
stumia pasiuntinį, paskui garsoną, kuris nori jį nuvesti 
į didžiąją salę. 

Bare tarp prastų moterų ir lėbautojų knibždėlyno jis 
suranda juodu abu kamputyje, sėdinčius ant aukštų ta-- 
burečių. 

Tik metęs žvilgsnį, Megrė pastebi, kad Žanvjė akys 
blizga, veidas pernelyg įkaitęs. 

O Radekas niūrus, įspyręs žvilgsnį į savo stiklinę. 

Megrė tiesiai drožia prie jų, nors Žanvjė, kaip rei- 
kiant įkaušęs, rodo jam ženklais: „Viskas kuo puikiau-- 
siai! .. Leiskit man veikti!.. Nesirodykit. .." 

Komisaras sustoja prie jų. Čekas vos apverčia lie- 
žuvį. 

— Ol.. Šit-t ir v-vėl jūs!.. 

Žanvjė vis rodo pirštais, jo paties nuomone, labai 
nepastebimai ir labai iškalbingai. 

— Ką gersit, komisare?.. 

— Sakykit, Radekai... 

— Barmene! To paties ir ponui... . 

Čekas išlenkia kažkokio gėralo taurelę ir atsidūsta: 

— Klausau!.. Ir tu, klausyk, Žanvjė, girdi? .. 

Ir trenkia inspektoriui per petį. 

— Seniai buvot nuvykęs į Sen Klu? — iš lėto prabyla 
Megrė. 

—- Aš! .. Cha! Cha! .. Juokdarys!.. 

— Žinot, kad ten rastas dar vienas lavonas? .. 

— Bus darbo duobkasiams... Į jūsų sveikatą, komi- 
sare. .. 

Jis neapsimetinėja. Jis iš tiesų girtas, ne toks girtas 
kaip Žanvjė, bet įkaušęs kaip reikiant, nes varto akis ir 
grabinėjasi už baro turėklų. 

— Kas tas laimingasis? .. 

— Viljamas Krosbis. .. 

Keletą sekundžių Radekas, atrodo, kovoja su girtu- 
mu, tarytum supratęs akimirkos svarbą. 

Paskui sukikena, atsilošia atgal, mosteli barmenui vėl 
pripilti stiklus. 

— Tada tuo blogiau jums. .. 

— Ką tuo norit pasakyti? .. 

— Kad jūs nieko nesuprasit, mano mielas!.. Dabar 
labiau negu bet kada!.. Aš jums tai pranešiau iš pat 
pradžių... Ir dabar, jei leisit, pasiūlysiu jums vieną ge- 
1ą dalyką... Su Žanvjė mudu susitarėm... Jūs liepėt 
jam mane sekti... Man į tai nusispjaut! .. Bet, yžuot ėjus 
kaip kokiems kvailiams vienas paskui kitą juokinant 
žmones, Man atrodo, kur kas protingiau kartu linksmin- 
tis... Jūs jau pietavot?.. Na ką gil Kadangi žmogus 
niekad nežinai, kas tavęs ryt laukia, aš siūlau nors vieną 
sykį paūžt... Čia pilna dailių moterų... Galima išsirink- 
ti, kokią kas nori... Žanvjė jau susimirkčiojo su viena 
brunete, va ten... Aš dar vis neapsisprendžiu... Supran- 
tama, už viską moku aš... 

— Kaip manot, komisare? 

Jis pažvelgia į komisarą, tas irgi pakelia į jį akis. 
Girtumo nė žymės nebematyti Radeko veide! 

Skvarbusg protas vėl šviečia iš jo akių, jos žvelgia į 
komisarą su begaline ironija, tarytum iš tiesų Radekas 
širdyje kažkuo nepaprastai džiaugtųsi. 


1X 
Rytojaus dieną 


Aštunta valanda ryto. Megrė, palikęs Radeką ir Žan- 
vjė prieš ketvertą valandų, gurkšnoja juodą kavą ir iš 
lėto, stabčiodamas po kiekvieno sakinio, rašo didelėmis 
suspaustomis raidėmis: 

Liepos 7 d. — Vidurnaktį Žozefas Ertenas išgeria ke- 
turis stiklus alkoholio „Žydrajame paviljone“ Sen Klu ir 
netyčia išmeta trečios klasės geležinkelio bilietą. 

2 val. 30 min. misis Henderson ir jos kambarinė su- 
badytos peiliu; žudiko ir Erteno pėdsakai ir pirštų žymės 
sutampa. 

4 val. Ertenas pareina į savo kambarį Mesjė le Pren- 
so gatvėje. 

Liepos 8 d. Ertenas, kaip visada, išeina į darbą. 

Liepos 9 d. Remiantis batų pėdsakais, Ertenas suima- 
mas jo šeimininko gėlių parduotuvėje Sevro gatvėje. Jis. 
nesigina, kad buvo Sen Klu. Sakosi nežudęs. .. 

Spalio 2 d. Žozefas Ertenas, visą laiką gynęsis, kad 
nežudė, nuteisiamas mirties bausme. 

Spalio 15 d. Pagal policijos sudarytą planą jis pabėga. 
iš Santė, visą naktį klaidžioja po Paryžių, pataiko į ,„Bal- 
tąją gervę" ir ten užminga. 

Spalio 16 d. Rytiniai laikraščiai paskelbia trumpą ži- 
nutę apie pabėgimą. 

Dešimtą valandą kažkas „Kupolo“ kavinėje parašo 
laišką į „Sifflet“ ir atskleidžia, kad pabėgimas — policijos 
darbas. Tas žmogus — užsienietis, laisvai rašo kaire ran- 
ka ir, rodos, serga nepagydoma liga. 

Šeštą valandą vakaro Ertenas pabunda. Inspektorius 
Diufuras nori iš jo atimti laikraštį ir gauna sifonu per 
galvą. Ertenas pasinaudoja sąmyšiu, sudaužo lempą ir 
pabėga; sutrikęs inspektorius iššauna, bet nepataiko. 

Spalio 17 d. Vidurdienį Viljamas Krosbis, jo žmona ir 
Edna Reichberg geria aperityvą ,„Kupolo“ bare, jie ten 
nuolatiniai klientai. Prie vieno staliuko čekas Radekas 
geria kavą su grietinėle ir valgo jogurtą. Krosbiai ir Ra- 
dekas, atrodo, nepažįstami. 

Lauke, nusikamavęs ir alkanas, Ertenas kažko laukia. 

Krosbiai išeina, jis į juos neatkreipia dėmesio. 

Ertenas tebelaukia netgi tada, kai Radekas lieka bare 
vienas, 

Penktą valandą popiet čekas užsisako ikrų, bet ne- 
užmoka, ir jį išsiveda du policininkai. 

Kai tik jis išeina, Ertenas palieka savo postą ir pasu- 
ka į savo tėvų namus, į Nandi kaimą. 

Tą pačią dieną, apie devintą valandą vakaro, Krosbis 
iškeičia „Jurgio V“ viešbučio kontoroje šimto dolerių 
banknotą ir susideda prancūziškų pinigų pakelius į savo 
kišenę. 

Jis su žmona dalyvauja labdaringame vakare „Rico- 
je", grįžta apie trečią valandą ryto ir daugiau neišeina 
iš savo apartamento. 

Spalio 18 d. Nandi kaime Ertenas įsmunka į tvartuką, 
kur motina jį randa ir slepia. 

Devintą valandą tėvas įtaria jį grįžus, nueina į tvar- 
tuką ir liepia jam nakčia išsinešdinti. 

Dešimtą valandą Ertenas mėgina pasikarti tame pa- 
čiame tvartuke. 

Paryžiuje Monparnaso policijos komisaras paleidžia 
Radeką apie septintą valandą ryto. Jis mikliai atsikrato 
inspektoriaus Žanvjė, kuris jį seka, nusiskuta, kažkur 
pasikeičia marškinius, nors nė santigo neturi kišenėje. 

Dešimtą valandą jis lyg niekur nieko ateina į „,„Kupo- 
lą“, demonstratyviai parodo tūkstančio frankų banknotą, 
atsisėda savo įprastoje vietoje. 

Truputį vėliau, pamatęs Megrė, jį pašaukia, pasiūlo 
paragauti ikrų ir pats pradeda kalbą apie Henderson 
bylą, tvirtina, kad policija niekad nieko nesupras. 

Niekad policija, jam girdint, nėra ištarusi Henderson 
vardo. 

Spontaniškai jis meta ant stalo dešimt pakelių pc 
šimtą frankų ir pareiškia, kad jie nauji ir galima lengvai 
nustatyti, iš kur gauti. 

Viljamas Krosbis, grįžęs į viešbutį apie trečią valan- 
dą ryto, dar nebuvo išėjęs iš savo kambario. Ir vis dėlto 
pinigai — tie patys, kuriuos jis gavo iš „Jurgio V" vieš- 
bučio tarnautojo, iškeitęs šimto dolerių banknotą. 

Inspektorius Žanvjė pasilieka „„Kupole“ sekti Radeko. 
Po pietų čekas jį pakviečia išgerti ir dukart skambina 
telefonu. 

Ketvirtą valandą Sen Klu viloje, kurioje niekas nesi- 
lankė po misis Henderson ir jos kambarinės laidotuvių, 
atsiranda žmogus. Tai Viljamas Krosbis. Jis yra antrame 
aukšte. Jis išgirsta žingsnius sode. Pro langą jis turi pa- 
žinti Megrė. 

Ir jis slepiasi. Megrė artinantis, jis traukiasi. Užlipa: 
į trečią aukštą. Bėgdamas iš kambario į kambarį, atsidu-- 
ria podėlyje, iš kurio nėra išėjimo, atidaro langą, įsiti-- 
kina, kad pabėgti neįmanoma, ir paleidžia kulką sau į 
burną. 

Misis Krosbi ir Edna Reichberg šoka „Jurgio V“ vieš-- 
bučio svetainėje. 

Radekas pakviečia inspektorių Žanvjė papietauti, pa- 
skui išgerti viename Lotynų kvartalo restorane. 

Juodu girti, kai prie jų prisideda Megrė, ir iki ketvir- 
tos ryto Radekas randa malonumą tampyti savo draugus 
iš baro į barą; jis girdo juos ir pats geria, čia jis atrodo 
nusigėręs, čia visai blaivus, tyčiomis švaistosi dvipras-- 
miškomis frazėmis ir vis kartoja, kad policija niekad ne- 
išaiškinsianti, kas nužudė misis Henderson. 

Ketvirtą valandą jis pasikviečia dvi moteris prie sa-- 
vo sialiuko. Primygtinai įtikinėja, kad ir draugai pasektų 
jo pavyzdžiu, bet tie nesutinka, ir tada jis vienas su da-- 
momis eina į viešbutį Sen Žermeno bulvare. 

Spalio 19 d. Aštuntą valandą ryto iš viešbučio kon- 
toros atsako: „Abi damos dar miega. Jų draugas ką tik. 
išėjo. Susimokėjo". 

Megrė nuvargęs, išsisėmęs kaip reta per kokią nors 
kvotą. Blausiu žvilgsniu žiūri į ką tik pabrėžtas eilutes, 
neprataręs nė žodžio, paspaudžia įėjusiam pasisveikinti. 
kolegai ranką ir mosteli, kad nori pasilikti vienas. 

Paraštėje jo pasižymėta: „Nustatyti, ką veikė Vilja- 
mas Krosbis spalio 19 dieną nuo vienuoliktos ryto iki 
ketvirtos valandos". 

Paskui staiga, atkakliai kinktelėjęs galvą, nukabina 
xageli, paprašo sujungti su ,,Kupolu“. 

— Aš norėčiau sužinoti, kada gavot paskutinę kores- 
pondenciją Radeko vardu. 

Po penketo minučių atsakymas: „„Maždaug prieš de- 
šimt dienų..." 

Paskui paprašo sujungti su mebliuotais kambariais, 
kur gyvena čekas. 


— Jau maždaug savaitė nebuvo laiškų! — atsakoma 
Xomisarui į tą patį klausimą. 

Viena ranka prisitraukia „Boteno žinyną“, susiranda, 
kur surašyti pašto skyriai, gaunantys korespondenciją iki 
pareikalavimo, ir paprašo sujungti su Raspajaus bulvaro 
skyriumi. 

— Jūs turit abonentą, pavarde Radekas?.. Ne2.. Ko- 
respondencija adresuojama inicialais... Čia iš policijos. .. 
Klausykit, panele... O toks užsienietis, prastai apsiren- 
gęs, labai ilgais rudais garbanotais plaukais užeidinėja? .. 
Jūs sakot? .. Inicialai M. V.2.. Kada jis gavo laišką pa- 
skutinį kartą? Taip, pasitikrinkit... Aš laukiu... Prašom, 
neišjunkit... 

Į duris pasibeldžia. Megrė neatsigręždamas šūkteli: 

— Prašau! 

— Alio, taip... Jūs sakot?.. Vakar rytą, apie devin- 
tą? .. Laiškas gautas paštu?.. Ačiū... Atleiskit! Minutė- 
lę... Jis buvo storas, ar ne, panašų, kad jame būtų bu- 


vęs pakelis banknotų... 


— Neblogai!..— sumurma balsas už Megrė nugaros. 

Tas atsisuka. Stovi čekas apsiblaususiu veidu, tik vos 
pastebima kibirkštėlė žaidžia akių lėliukėse. Sėsdamasis 
jis kalba toliau: 

— Iš tiesų ir vaikas susiprastų... Taigi dabar jūs ži- 
not, kad vakar rytą aš gavau Raspajaus bulvaro pašto 
skyriuje paketą su pinigais iki pareikalavimo... Išvaka- 
rėse šitie pinigai buvo to vargšo Krosbio kišenėje... Bet 
ar pats Krosbis pasiuntė tuos pinigus? Čia ir yra visas 
*lausimas. .. 


— Ar pasiuntinys jus praleido? 

— Jis kalbėjosi su kažkokia dama... Aš apsimečiau 
saviškiu ir pamačiau ant durų jūsų vizitinę kortelę... 
Apsukriai!.. O juk čia aukštosios policijos buveinė! .. 

Megrė pastebi, kad Radeko veidas pavargęs, bet ne 
dėl bemiegės nakties: taip atrodo ligonis tuoj po prie- 
puolio. Paakiai pabrinkę. Lūpos bekraujės. 

— Jūs turit man ką nors pasakyti? 

— Pats nežinau... Norėčiau jūsų pasiteirauti, kas nau- 
ja. Gerai parėjot šiąnakt? 

— Ačiū! 

Iš savo vietos Radekas pastebi santrauką, kurią ko- 
misaras susirašė norėdamas patikslinti savo mintis, ir 
blankus šypsulys šmėsteli jo lūpose. 

— Teiloro bylą žinot? — paklausia jis staiga nei iš 
šio, nei iš 10. — Bet turbūt amerikietiškų laikraščių ne- 
skaitot... Desmondas Teiloras, vienas garsiausių Holivudo 
režisierių, buvo nužudytas 1922 metais... Buvo įtarta 
daug kino artistų, kelios gražios moterys... Bet visus 
paleido... Ir žinot, ką visai neseniai rašė laikraščiai, pra- 
ėjus tiek metų?.. Cituoju iš atminties, bet mano atmintis 
puiki: Nuo pat kvotos pradžios policija žinojo, kas nu- 
žudė Teilorą. Bet jos turimi įrodymai buvo tokie negau- 
sūs ir tokie neįtikinami, kad net jeigu žudikas pats 
būtų atėjęs pasiduoti policijai, jam būtų reikėję pateikii 
daiktinius įrodymus ir nurodyti liudytojus, patvirtinan- 
čius jo prisipažinimą. .. 

Megrė nustebęs pažvelgia į savo pašnekovą, o tas 
užsikelia koją ant kojos, užsidega cigaretę ir kalba toliau: 

— Įsidėmėkit, tuos žodžius pasakė pats policijos vir- 
šininkas... Jie buvo išspausdinti prieš metus... Atsime- 
nu raidę į raidę... Ir, aišku, Teiloro žudikas taip ir nebu- 
vo suimtas... 

Komisaras dėdamasis abejingu atsilošia savo krėsle, 
užkelia kojas ant stalo ir laukia kaip žmogus, kuris aps- 
čiai turi laiko, bet ne per daugiausia domisi pašnekesiu. 

— Ar išties jūs nusprendęs parinkti medžiagos apie 
Viljamą Krosbį?.. Kai buvo tiriama žmogžudystė, poli- 
Cija nepagalvojo ar gal nedrįso to padaryti... 

— Ir atnešėt man tos medžiagos? — vos sukrutinęs 
lūpas, paklausia Megrė. 

— Jeigu tik norit! Kiekvienas Monparnase galėtų 
jums jos suteikti... Tuo metu, kai mirė jo teta, jis turėjo 
daugiau kaip šešis šimtus "tūkstančių frankų skolos, ir 
netgi „„Kupolo“ Bobas skolindavo jam... Taip dažnai pa- 
sitaiko kilmingose šeimose... Kas kad jis Hendersonų 
giminaitis, bet turtingas niekad nebuvo... Kitas jo dė- 
dė — milijardierius... Pusbrolis — didžiausio. Amerikos 
banko direktorius... Bet jo tėvas bankrutavo prieš de- 
šimt metų... Jūs suprantat?.. Žodžiu, Viljamas Krosbis 
neturtingas giminaitis. .. 

Be to, visi jo dėdės ir visos tetos turi vaikų, tik Hen- 
dersonai bevaikiai. 

Tad jis leidžia laiką laukdamas senio, o paskui misis 
Henderson mirties, abu jau varė aštuntą dešimtį... 

— Ką jūs sakėt?.. 

— Nieko! 

Megrė tylėjimas aiškiai varžo čeką. 

— Jūs, kaip ir aš, puikiai žinot, kad Paryžiuje žmogus 
su vardu, turinčiu tam tikrą svorį, puikiausiai gali gy- 
venti be pinigų... Be to, Krosbis žavus vaikinas... Nie- 
kad jis nėra dirbęs jokio darbo, ar ne2?.. Užtat visada 
būdavo kuo geriausios nuotaikos... Jis kaip didelis vai- 
kas džiaugėsi gyvenimu ir viskuo mėgavosi. .. 

Ypač moterimis!.. Kalbu be jokios piktos valios... 
Matėt misis Krosbi? .. Jis ją labai mylėjo. .. 

Ir vis dėlto... Laimė, tokie žmonės nelyginant maso- 
nai vienas kitą palaiko... Aš esu juos matęs ne sykį ge- 
riant kartu aperityvą „Kupole"... Kokia nors mergiotė, 
nutaikiusi progą, mMirktElės Viljamui... O jis sako žmo- 
nai: „Tu man atleisk! .. Aš paėjėsiu vienu reikalu į kvar- 
talą...“ 

Ir visi žinodavo, kad eina praleisti valandėlės į arti- 
miausią viešbutį Delambro gatvėje. .. 

Ir ne sykį! Šimtus sykių!.. Žinoma, Edna Reichberg 
irgi buvo jo meilužė, neatstodavo nuo misis Krosbi, iš 
kailio nėrėsi, kad jai įtiktų. .. Ir daugybė kitų! 

Jis negalėdavo joms nieko atsakyti... Aš manau, kad 
jas visas mylėjo. .. 

Megrė nusižiovauja, pasirąžo. 

— Kitais sykiais, nežinodamas, kaip susimokės už 
taksi, jis dosnia ranka užsakydavo po penkiolika koktei- 
lių žmonėms, vos pažįstamiems... Ir juokdavosi!.. Nie- 
kad nesu jo matęs susikrimtusio... Įsivaizduokite būty- 
bę, nuo lopšio apdovanotą gera nuotaika, būtybę, visų 
mylimą ir visus mMylinčią, kuriai atleidžiama viskas, netgi 
tokie dalykai, kurie niekam kitam neatleidžiami!.. Būty- 
bę, kuriai taip pat viskas sekasi!.. Jūs nelošiat?.. Ne- 
žinot, kas tai yra, kai partneris atidengia septynias akis, 
o jūs pakeliat kortas ir parodot aštuonias?.. Kitą syki 


jo — aštuonios, o jūsų — devynios... Kaip užkerėta!.. 
Tarytum tai dėtųsi ne varganoje realybėje, o svajonių 
karalijoje. .. 


Toks buvo Krosbis. .. 

Kai jis paveldėjo penkiolika ar šešiolika milijonų, 
buvo jau gerokai įklimpęs. Aš įsitikinęs, kad jis buvo 
padirbęs kelių garsių savo giminės narių parašus skoloms 
apmokėti... 

— Jis nusižudė! — burbteli Megrė. 

Tada čekas tylutėliai nusijuokia, to juoko neįmanoma 
nė išanalizuoti. Atsistoja, įmeta cigaretę į krosnį, sugrįžta 
į savo vietą ir mįslingai prataria: 

— Jis tik vakar nusižudė! 

— Sakykit! .. 

Megrė balsas staiga pasidaro piktas. Ir atsistojęs ko- 
misaras iš viršaus žemyn pažvelgia Radekui į akis. 

Kone slegianti tyla. Pagaliau Megrė prabyla: 

— Kurių velnių čia atėjot?.. 

— Pasišnekėti... Arba, jei jums patinka, padėti 
jums... Pripažinkit, kiek laiko sugaištumėt, kol surinktu- 
mėt apie Krosbį žinias, kurias jums ką tik suteikiau... 
Norit dar kitų, irgi autentiškų? .. 

Jūs matėt mažutę Reichberg... Jai dvidešimt metų... 
Na ką gi! Jau metai ji Viljamo Krosbio meilužė, ištisas 
dienas praleidžia su misis Krosbi ir švelni jai kaip šil- 
kas... 

Nors jųdviejų jau seniai nutarta, kad Krosbis išsiskirs 
su žmona ir ją ves... 

Tik kad galėtų vesti turtingo pramonininko Reichber- 
g0 dukterį, Viljamui reikia pinigų, daug pinigų. .. 

Ką čia dar norėtumėt išgirsti2?.. Gal papasakoti apie 
Bobą, „,„Kupolo“ barmeną?.. Jūs jį pažįstat baltu švarku, 
su staltiesėle rankoje... O jis uždirba nuo keturių iki 
penkių šimtų tūkstančių frankų per metus, turi ištaigingą 
vilą Versalyje, liuksusinį automobilį. Neblogai! Ir vis 
iš tų arbatpinigių! .. 

Radekas pradeda nervintis. Jo balsas kažkoks nesa- 
vas, gergždžiantis. 

—- O tuo metu Žozefas Ertenas, stumdantis dešimt ar 
dvylika valandų per dieną savo triratį po Paryžių, uždirb- 
davo šešis šimtus frankų per mėnesį. 

— O jūs? 

Tie žodžiai smogia žiauriai, Megrė įremia žvilgsnį į 
čeko akis. 

— Ak, ašl.. 

Ir abu nutyla. Megrė ima vaikščioti dideliais žings- 
niais po kabinetą. Tik sykį sustoja, prižeria į krosnį 
anglių, o Radekas tuo tarpu užsidega naują cigaretę. 

Keista padėtis. Sunku atspėti, ko tam lankytojui čia 
reikia. Ir jis toli gražu neketina išeiti. Panašu, jog kažko 
tikisi. 

Ir nors Megrė smalsu, jis valdosi, nieko neklausinėja 
Radeko. O be to, ko galėtų klausti? 

Radekas pirmas prabyla, tikriau sumurma: 

— Šaunus nusikaltimas!.. Aš kalbu apie režisieriaus 
Desmondo Teiloro nužudymą... Jis buvo vienas savo 
kambaryje, viešbutyje... Viena jauna žvaigždė ateina jo 
aplankyti... Ji paskutinė, mačiusi jį gyvą... Suprantat?.. 
O tą žvaigždę kažkas pastebėjo iš jo išeinančią vie- 
ną, jis jos neišlydėjo... Ir vis dėlto ne ji nužudė... 

Jis sėdi k kėdės, kurią Megrė paprastai laiko lan- 
kytojams, pačioje šviesoje. Šviesa žiaudri, kone kaip kli- 
nikoj. 

Niekad čeko veidas nėra buvęs toks įdomus. Kakta 
aukšta, iškili, išvagota raukšlių, bet jos vis dėlto jo ne- 
sendina. 

Rudų plaukų kupeta daro jį panašų į internacionali- 
nės bohemos atstovą, ir tą įspūdį pabrėžia laisvo kirpimo 
tamsūs atlapi marškiniai be kaklaraiščio. 

Radekas neliesas, bet pažiūrėti nesveikos išvaizdos, 
galbūt dėl to, kad raumenys driblūs. Netgi lūpų linija 
kažkokia liguista. 

Jis nNervinasi kažkaip ypatingai, psichologui būtų 
įdomu jį stebėti; joks veido bruožas nesuvirpa, tik lėliu- 
kės, rodos, staiga gauna stipresnį amperažą, ir tada žvilgs- 
nis pasidaro įtemptas, pašnekovui sunku jį atlaikyti. 

— Kas dabar bus Ertenui? — paklausia jis po penkių 
minučių tylos. 

— Nukirs galvą! — burbteli Megrė, susikišęs rankas į 
kelnių kišenes. 

Amperažas pasiekia maksimumą. Radekas gergždžia- 
mai sukikena. 

— Žinoma!.. Ko gi daugiau vertas žmogus, uždir- 
bantis šešis šimtus frankų per mėnesį... Beje... Einam 
lažybų... Aš tvirtinu, kad į Krosbio laidotuves abi mo- 
terys ateis juodai apsivilkusios ir susikabinusios... Aš 
kalbu apie misis Krosbi ir Edną... Sakykit, komisare, ar 
jūs įsitikinęs, kad jis pats nusižudė? .. 

Jis nusijuokia. Tai netikėta. Viskas, ką jis daro, ne- 
tikėta, ir pirmiausia tas atsilankymas. 

— Juk taip lengva simuliuoti nusikaltimą — tariamą 
savižudybę! .. Jeigu tuo metu nebūčiau buvęs su malo- 
niuoju inspektorium Žanvjė, aš pals save apkaltinčiau tuo 
nusikaltimu, šiaip sau, norėdamas pasižiūrėti, kas iš to 
išeis. .. Jūs turit žmoną? 

— Kas per klausimas? 

— Nieko... Jums sekasi... Turit žmoną! Vidutiniš- 
kos pajamos... Jaučiatės patenkintas atlikęs pareigą... 
Sekmadieniais tikriausiai einant žvejoti... Ar labiau mėgs- 
tat biliardą? .. Mano akimis žiūrint, tai nuostabu!.. Tik 
Teikia laiku to imtis! Ir kad gimdytojas būtų principingas 
ir mėgstantis biliardą. .. 

— Kur sutikot Žozefą Erteną? 

Megrė staigiai paklausė, Manydamas labai sumaniai 
padaręs. Nuo pusės sakinio pagailėjo prasižiojęs. 

— Kur aš jį sutikau?.. Laikraščiuose... Kaip visi 
žmonės!.. Bet... Dievaži, koks sudėtingas tas gyveni- 
mas... Kai pagalvoju, kad jūs čia klausotės manęs, jau- 
dinatės, stebit mane ir kad vis tiek jums nepavyks su- 


196 


sidaryti nuomonės ir kad jūsų padėtis, jūsų žvejyba ar 
jūsų biliardas pastatyti ant kortos!.. Sulaukus tokio am- 
žiaus! Po dvidešimties metų sąžiningo darbo... Ir tik dėl 
to, kad, nelaimė, vieną kartą gyvenime jums šovė mintis 
ir jūs jos laikotės... Sakytum genijus prabudo! .. Saky- 
tum nebuvot genialumu apdovanotas lopšy... Bet ketu- 


riasdešimt penkerių genijum nepasidarysi... Jums maž- 
daug tiek metu, ar ne?.. 
Reikėjo leisti nugalabyti Erteną... Būtumėt gavęs 


paaukštinimą... Beje, kiekgi uždirba kriminalinės polici- 
jos komisaras?.. Du tūkstančius?.. Tris tūkstančius? .. 
Pusę to, ką vienas Krosbis išleisdavo restoranuose? .. Ką 
ten puse, Mažiau! .. Iš tiesų, kaip bus aiškinamas to vai- 
kino nusižudymas? ., Meilės istorija? .. Pikti liežuviai su- 
sies revolverio šūvį su Erteno pabėgimu. .. Ir visi Krosbiai, 
Hendersonai, pirmos ir antros eilės pusbroliai, kurie šį 
tą reiškia Amerikoje, siųs jums kablogramas reikalauda- 
mi nutraukti garsinimą. .. 

Jumis dėtas. .. 

Dabar jis atsistoja, užgesina cigaretę į puspadį. 

— Jumis dėtas, komisare, aš ieškočiau diversijos. .. 
Štai aš, sakykim, suimčiau kokį tipą, dėl kurio nebus jo- 
kių diplomatinių demaršų... Kokį nors Radeką, kurio 
motina buvo tarnaitė viename Čekoslovakijos miestely. .. 
Tik kažin ar paryžiečiai žino, kur tikrai yra ta Čekoslo- 
vakija?.. 

Jo balsas nejučiom dreba. Ir svetimšalio akcentas re- 
lai kada buvo tiek pastebimas kaip kad dabar. 

-— Ir vis dėlto byla baigsis taip kaip Teiloro byla!.. 
Jeigu aš turėčiau laiko... Pavyzdžiui, Teiloro byloje ne- 
buvo nei pirštų žymių, nei nieko panašaus... O čia... 
Ertenas visur paliko pėdsakų ir rodėsi Sen Klu!.. Kros- 
biui verkiant reikia pinigų, ir jis nusižudo, kai kvota ima- 
ma vykdyti iš naujo!.. Pagaliau aš!.. Bet ką, šiaip ar 
taip, aš padariau?.. Niekad nė pusės žodžio nesu prata- 
ręs Krosbiui... Jis net nežino mano pavardės... Niekad 
nėra Manes matęs... O paklauskit Erteną, ar jis kada 
yra girdėjęs apie Radekaą... Paklauskit, ar Sen Klu yra 
kas matę į Mane panašų vaikiną... O aš šit sėdžiu kri- 
iminalinės policijos patalpose... Inspektorius laukia ma- 

nęs apačioje ir sekios mane, kur tik aš eičiau... Beje, 
vis tas Žanvjė? .. Man patiktų... Jis jaunas... Lipšnus. .. 
Išgerti ne kažin kiek pakelia. Trys kokteiliai — ir nu- 
grimzta į nirvaną... 

Sakykit, komisare, į ką reikia kreiptis norint paauko- 
ti keletą tūkstančių frankų policininkų prieglaudai? .. 

Jis atsainiai išsitraukia iš kišenės pakelį banknotų, 
vėl susigrūda, išsiima iš kitos kišenės, paskui pradeda 
kraustyti liemenės kišenę. 

Taip jis parodo mažiausiai šimtą tūkstančių frankų. 

— Jūs man nieko daugiau neturit pasakyti? 

Tai Radekas kreipiasi į Megrė su apmaudu, kurio 
nepavyksta nuslėpti. 

— Nieko... 

— Tada leiskit aš jums kai ką pasakysiu, komisare? 

Tyla. ' 

— Taigi!.. Jūs niekad nieko nesuprasit! .. 

Jis pasiima juodą fetrinę skrybėlę, nerangiai nueina 
price durų, aiškiai blogai nusiteikęs, o komisaras iškošia 
pro dantis: 

— Šnekėk, sūneli! .. Šnekėk! .. 

Staigmenų spinta 


— Kiek uždirbi pardavinėdama laikraščius? 

Monparnaso kavinės terasa. Radekas sėdi kiek atsilo- 
šęs, lūpose žiauresnė negu visada šypsena ir Havanos 
cigaras. 

Bėdina senė, slankiodama tarp staliukų, kaišioja va- 
karinius laikraščius lankytojams ir kažką burba sau po 
nosim. Ji juokinga ir apgailėtina nuo galvos iki kojų. 

— Kiek aš... 

Ji nesupranta, ir jos išblėsęs žvilgsnis rodo tik gęs- 
tančią proto švieselę. 

— Sėskis čia... Išgersi su manim taurelę... Garso- 
nai!.. Šartrezo3 poniai... 


3 Likerio rūšis (pranc.). 

|Radeko akys ieško Megrė, žino, kad tas sėdi už ke- 
eto metrų nuo jo. 

— Taigi! Pradžiai aš nuperku iš tavęs visus tavo 
laikraščius. .. Bet turi juos suskaičiuoti. .. 

Apstulbusi senė nežino, ar jai klausyti, ar išeiti. Bet 
čekas jai parodo šimtinę, ir ji ima karštligiškai skaičiuoti 
laikraščius. 

— Gerk!.. Sakai, keturiasdešimt? .. Po penkis sū už 
kiekvieną... Pala!.. Ar norėtum dar uždirbti šimtinę? .. 

Megrė viską Mato ir girdi, bet nė nekrusteli, apsime- 
ta nepastebįs, kas čia dedasi. 

— Du šimtus frankų!.. Tris šimtus... Žiūrėk!.. Štai 
jie... O nori penkis šimtus?.. Tik juos reikia uždirbti, 
padainuok mums ką nors... Šalin letenas! .. Pirma padai- 
nuok... 

— O ką man padainuoti? 

Pusprotė senė pritrenkta. Lipnaus likerio lašas rieda 
smakru, apaugusiu širmais barzdaplaukiais. Kaimynai 
kumščiuoja vienas kitą. 

— Dainuok ką nori... Ką nors linksma... O jei dar 
pašoksi, gausi šimtine daugiau... 

Žiaurus reginys. Nelaimingoji neatplėšia akių nuo pi- 
nigų. Lūžiu balsu ji ima murmėti neįmanomą pažinti me- 
lodiją, o ranka tiesiasi prie pinigų. 

— Užteks,— įsikiša kaimynai. 

— Dainuok! — įsako Radekas. 

Visą laiką jį seka Megrė. Pasigirsta daugiau pasipik- 
tinusių balsų. Garsonas prieina prie moteriškės ir nori 
ją išstumti. Toji priešinasi, kabinasi už stalų, vis tikisi 
uždirbti pasakišką sumą. 

— Aš dainuoju šitam jaunam ponui... Jis man paža- 
dėjo... 

Pabaiga dar koktesnė. Įsikiša policininkas ir išsiveda 
senę, negavusią nė santimo, pasiuntinukas bėga iš pas- 
kos, sugriebęs nori atiduoti jai laikraščius. 

Per trejetą dienų tokių scenų — dešimtys. Trejetą die- 
nų komisaras Megrė, suraukęs kaktą, sukandęs lūpas, 
sekioja įpėdžiui Radeko nuo ryto iki vakaro ir nuo va- 
karo iki ryto. 

Iš pradžių čekas mėgino užmegzti pokalbį. Jis vis 
kartodavo: 2 

— Kadangi jūs nusistatęs manęs nepalikti, einam drau- 
ge!.. Bus linksmiau. .. 

Megrė atsisakydavo. „Kupole“ ar kur kitur jis atsi- 
sėsdavo prie gretimo staliuko. Gatvėje atvirai kone lip- 
davo Radekui ant kulnų. 

Tai Radeką vedė iš kantrybės. Tai buvo nervų karas. 

Viljamo Krosbio laidotuvėse dalyvavo įvairiausia pub- 
lika-— ir didieji amerikiečių kolonijos Paryžiuje šulai, ir 
marga Monparnaso minia. 

Abi moterys, kaip Radekas sakė, buvo juodai apsi- 
rengusios. Ir čekas palydėjo velionį iki pat kapinių, tiesiai 
žiūrėdamas priešais save ir su niekuo nepersitardamas 
nė puse žodžio. 

Trys dienos tokio neįtikimo, tiesiog košmariško gyve- 
nimo. 

— Vis tiek jūs nieko nesuprasit! — kartais pakarto- 
davo Radekas, atsigręžęs į Megrė. 

Tas dėdavosi negirdįs, kurčias kaip siena. Vieną ar 
du kartus Radekui tiktai pavyko susitikti akimis su ko- 
misaru. 

Tas jį tiktai sekė — daugiau nieko! Neatrodė, kad jam 
kas rūpėtų! Haliucinuojantis, atkaklus, nepaliaujamas per- 
sekiojimas. 

Priešpiečius Radekas praleisdavo kavinėse nieko ne- 
veikdamas. Būdavo, staiga paliepia garsonui: 

— Pašaukit vedėją. .. 

Tam prisistačius, pareiškia: 

— Malonėkit atkreipti dėmesį, kad mane aptarnavu- 
sio garsono rankos nešvarios. .. 

Atsiskaitydavo Radekas tiktai šimtinėmis ar tūkstan- 
tinėmis, grąžą susikimšdavo į bet kurią kišenę. 

Restorane grąžindavo nepatikusius valgius. Vieną die- 
ną jis, užsisakęs pietus už pusantro šimto frankų, pareiš- 
kė metrdoteliui: 

— Arbatpinigių nebus! Jūs nepakankamai greit mane 
aptarnavot. .. “ 

Vakarais valkiodavosi po kabaretus, naktines lindy- 
nes, girdydavo mergas, nė vienai neteikdamas pirmeny- 

"bės, paskui staiga sviesdavo tūkstantinę.į vidurį salės 
sakydamas: 

— Tai, kuri pagaus... 

Užvirdavo tikros kautynės, ir ne vieną moterį išsives- 
davo policija, o Radekas, kaip paprastai, stengdavosi 
įsitikinti, kokį įspūdį padaręs komisarui. 

Jis nesistengė pasprukti nuo sekimo. Priešingai! Su- 
sistabdęs taksi, luktelėdavo, kol komisaras gaus automo- 
"bilį. 

+ 


Viljamas Krosbis buvo palaidotas spalio dvidešimt 
„antrąją. Dvidešimt trečiąją — apie vienuoliktą vakaro — 
Radekas baigia vakarieniauti viename Eliziejaus laukų 
restorane. 

Pusę dvyliktos jis išeina, lydimas Megrė, išsirenka 
ištaigingą automobilį ir tyliai pasako vairuotojui adresą. 

Netrukus du automobiliai vienas paskui kitą nuva- 
žiuoja Otejaus kryptimi. Ir veltui plačiame policininko 
"veide būtum ieškojęs susijaudinimo, nekantrumo ar nuo- 
"vargio žymių, nors policininkas jau keturias paras nemi- 
gęs. 

Tik akys labiau negu visada įsmeigtos į vieną tašką. 

Pirmas taksi važiuoja krantinėmis, paskui Mirabo tiltu 
"per Seną ir šokinėdamas nurieda keliu į „Baltąją gervę“. 

Iki bistro dar koks šimtas metrų, bet Radekas sustab- 
do automobilį, pasako keletą žodžių vairuotojui ir nueina, 
rankas susikišęs į kišenes, į iškrovimo prieplauką prie- 
šais smuklę. 

Čia jis atsisėda ant švartavimosi knechto, užsidega 
cigaretę, pasižiūri, ar Megrė jį atsekė, ir sustingsta. 

Iki vidurnakčio nieko neatsitinka. Bistro trys arabai 
lošia kauleliais, kampe snaudžia kažkoks vyriškis, matyt, 
gerokai įkaušęs. Šeimininkas plauna stiklines. Antrame 
aukšte — jokio žiburio. 

Penkios minutės po pirmos kelyje pasirodo taksi, su- 
stoja priešais bistro vitriną, ir moters siluetas po trumpo 
abejojimo greit įsmunka į bistro. 

Sarkastiškos Radeko akys nori susitikti su komisaro 
akimis labiau nei visada. Moterį apšviečia lempa be gaub- 

to. Ji apsivilkusi juodu paltu su plačia tamsaus kailio 
apykakle. Negalima neatpažinti Elenos Krosbi. 

Ji tyliai kalbasi su šeimininku, pasilenkusi ant cinki- 
nio bufeto. Arabai liaujasi lošti, įsispoksoję į ją. 

Lauke jų balsų negirdėti. Bet galima nuspėti šeiminin- 
ko apstulbimą ir amerikietės varžymąsi. 

Po valandėlės šeimininkas pasuka laiptų link už bu- 
feto. Jinai nuseka jam įkandin. Paskui antrame aukšte 
nušvinta langas to paties kambario, kur miegojo pabėgęs 
Žozefas Ertenas. 

Žemyn šeimininkas nulipa vienas. Arabai jį šūkteli, 
jis jiems kažką atsako ir pagūžčioja pečiais, tarytum sa- 
kydamas: „Aš pats nieko nesuprantu! Et, tai ne mūsų 
reikalas...“ 

Antro aukšto langai be langinių. Užuolaidos plonos. 
Galima netrukdomai sekti beveik kiekvieną amerikietės 
judesį kambaryje. 

— Gal jums cigaretę, komisare? 

Megrė nieko neatsako. Jaunoji moteris ten, aukštai, 
prisiartina prie lovos, nutraukia antklodes ir paklodes. 

Juodu mato, kaip ji pakelia kažkokį beformį ir sunkų 
daiktą. Paskui imasi keisto darbo, galuojasi, staiga priei- 
na prie lango, tarytum nerimo pagauta. 

— Galėtum pamanyti, kad jai reikalingas čiužinys, 
ar ne? Arba aš smarkiai apsirinku, arba ji kažką ten ar- 
do... Keistas darbas žmogui, visada turinčiam kambari- 
nę... 

Vyrus viena nuo kito skiria koks penketas meirų. 
Praeina penkiolika minučių. 

— Kuo toliau, tuo kebliau, po galais! .. 

Čeko balsas nekantrus. Megrė nieko. jam neatsako, 
nė nekrusteli. 

Apie pusę pirmos Elena Krosbi vėl pasirodo bistro 
salėje, numeta popierinį pinigą ant bufeto ir pasistačiusi 
kailinę apykaklę nuskuba prie laukiančio taksi. 

— Sekim ją, komisare? 

Trys taksi pajuda vorele. Bet misis Krosbi važiuoja 
ne į Paryžių. Po pusvalandžio ji jau Sen Klu ir sustabdo 
automobilį netoli Hendersonų vilos. 

Ji atrodo tokia smulkutė, kai trypčioja ant šaligatvio 
priešais vilą lyg nesiryžtantis žmogus. 

Staiga ji perbėga kelią, susiieško rankinuke raktą ir 
įeina į vidų; užsitrenkia varteliai. 

Nė viena lempa neužsidega. Vienintelė žymė, kad vi- 
duje yra gyvas padaras — tai virpčiojanti švieselė antro 
aukšto languose, tarytum tas kažkas protarpiais brėžytų 
„degtukus. 

Naktis vėsi. Kelio žibintai blausiai šviečia pro rūką. 

Megrė ir Radeko taksi sustoję už kokių dviejų šimtų 
"metrų nuo vilos, o misis Krosbi taksi atskirai lūkuriuoja 
prie pat vartelių. 

Komisaras išlipa iš automobilio, pavaikštinėja susigrū- 
+dęs rankas į kišenes ir nervingai papsi pypkę. 

— Na, ar neketinat pasižiūrėti, kas ten dedasi? .. 

Megrė neatsako, toliau sau vaikštinėja. 

— Ar tik nedarote naujos klaidos, komisare? O kas, 
"Jeigu tučtuojau arba rytoj viloje rasit dar vieną lavoną? .. 

Megrė nė nemirkteli, ir Radekas sviedžia ant žemės 
"'nesurūkęs pusę cigaretės: kažkaip nagais užkabinęs, nu- 
„drėskė visą popierių. 

— Aš jums kaliau ir kaliau, kad jūs vis tiek nieko 
"nesuprasit. .. Ir dabar kartoju, kad... 

Komisaras atsuka jam nugarą. Taip praeina kokia va- 
landa. Viskas tylu. Vilos languose netgi nebematyti vir- 
"pčiojančios degtuko švieselės. 

Misis Krosbi vairuotojas nerimaudamas išlipa iš au- 
tomobilio ir prieina prie vartelių. 

— O kas, komisare, jeigu ten viduje yra dar kas 
nors... 

Megrė tokiomis akimis pasižiūri į Radeką, jog tas 
nutaria geriau patylėti. 

Po keleto minučių Elena Krosbi tekina išbėga ir sėda 
į automobilį, rankoje suspaudusi kažkokį daiktą, maždaug 
trisdešimties centimetrų ilgio, suvyniotą i baltą popierių 
ar skudurą. 

— Jūsų nedomina, ką ji išsinešė? . . 

— Žinot ką, Radekai. .. 

— Ką?.. 

Amerikietės taksi nuvažiuoja Paryžiaus link. Megrė 
nė nemano jo sekti. 

Čekas, atrodo, nervinasi. Jo lūpos virpčioja. 

— Gal dabar mudu ten įeisim2.. 

— Bet... 

Jis nesiryžta kaip žmogus, kuris, sudaręs prograric, 
staiga susiduria su nenumatyta kliūtimi, 

Megrė sunkiai uždeda jam ant peties ranką. 

— Dviese mudu viską suprasim, ar ne? 

Radekas nusijuokia, bet juokas dirbtinis. 

— Jūs svyruojat?.. Bijot, kaip ką tik išsitarėt, rasti 
dar vieną lavoną?.. Ką jūs!.. Kas gi galėtų juo būti? .. 
Misis Henderson mirusi ir palaidota... Jos kambarinė 
mirusi ir palaidota... Krosbis miręs ir palaidotas... Jo 
žmona ką tik išėjo gyva ir sveika... Ir Žozefas Ertenas 
saugioje vietoje, Santė kalėjimo ligoninėje... Kas dar 
lieka? .. Edna? .. Bet ką ji čia darys?.. 

— Aš einu su jumis! — iškošia Radekas pro dantis. 

— Tada pradėsim iš pradžių. Norint įeiti į namus, 
reikia rakto... 

Bet ne raktą išsitraukia komisaras iš kišenės, o mažą 
kartoninę dėžutę, perrištą virvute; ilgai krapštosi, kol ją 
atidaro, ir pagaliau išima vartelių raktą. 

— Štai... Dabar įeisim į vilą kaip į savo namus, ka- 
dangi ten nieko nėra... Juk nieko ten nėra, teisybė?.. 

Kaip viskas pasikeitė! Ir kodėl? Radekas žiūri į savo 
bendrakelionį jau nebe su ironija, o su nerimu, kurio ne- 
beįstengia nuslėpti. 

— Gal įsidėtumėt šitą dėžutę į savo kišenę? Ji mums 
tučtuojau dar pravers... 

Megrė pasuka jungiklį, iškrato į užkulnį pypkę ir 
vėl prisikemša. 

— Lipam... Įsidėmėkit, misis Henderson žudikas pa- 
teko čia taip pat lengvai kaip ir mes... Dvi miegančios 
moterys... Nei šuns!.. Nei namsargio!.. Be to, dar vi- 
sur kilimai... Eime!.. 

Komisaras netgi nežiūri į čeką. 

— Jūs ką tik pasakėt teisingus žodžius, Radekai. .. 
Baisiai bjaurus man būtų siurprizas, jei vėl rastumėm Ia- 
voną... Žinot, koks tardytojas Komeljo... Jis ant manęs 

po šiai dienai pyksta, kad nesutrukdžiau nusižudyti Kros- 
biui, nors buvau čia pat... Pyksta, kad nesugebu paaiš- 
kinti tos dramos. .. 

Įsivaizduokit dabar naują žmogžudystę!.. Ką saky- 
ti?.. Ką daryti? .. Aš leidau pasprukti misis Krosbi. .. 
“O jūsų apkaltinti negalėčiau, kadangi nesitraukiau nuo 
jūsų nė per žingsnį... 

Iš tiesų būtų sunku pasakyti, katras prie katro pri- 
stojom per tas tris dienas... Ar jūs mane sekat?.. Ar 
aš jus?.. 

Rodos, komisaras kalba pats su savim. Jie užlipa į 
antrą aukštą, ir Megrė, perėjęs buduara, atsiduria kam- 
baryje, kur buvo nužudyta misis Henderson. 

-— Įeikit, Radekai... Manau, jūsų nejaudina mintis, 
kad čia buvo nužudytos dvi moterys?.. Vienos smulk- 
menos turbūt nežinot: juk peilio iki šiol nerasta... Ma- 
noma, kad Ertenas bėgdamas įmetė į Seną... 

Megrė atsisėda ant lovos krašto, toje pačioje vietoje, 
kur buvo rastas amerikietės lavonas. 

— Norit žinoti, ką aš galvoju? .. Šitą peilį žudikas, 
ko gero, paslėpė čia... Bet taip gerai paslėpė, kad mes 
jo neradom... Pala! Pala!.. Ar pastebėjot, kokios for- 
mos paketą išsinešė misis Krosbi? .. Trisdešimties centi- 
metrų ilgio... Kelių centimetrų pločio... Žodžiu, pado- 
raus durklo matmenys... Teisingai jūs sakėt, Radekai, 
baisiai sudėtinga istorija... Bet... Oho! .. 

Jis pasilenkia, ant išvaškuoto parketo gana aiškiai 
matyti pėdsakai. Smailaus moteriško kulniuko įspaudimai. 

— Jūsų geros akys? .. Tada padėkit man ir pasisten- 
kit sekti šitais pėdsakais... Kas žino, gal mes sužinosim, 
ką misis Krosbi šiąnakt čia darė... 

Radekas nesiryžta, įdėmiai žiūri į Megrė kaip žmo- 
gus, kuris pats save klausia, kokį vaidmenį yra verčia- 
mas vaidinti. Bet iš komisaro veido nieko negalima iš- 
skaityti. 

— Pėdos mus veda į kompanionės kambarį, teisybė? .. 
O toliau kur?.. Pasilenkit, brolyti... Jums bepigu, jūs 
nesveriat šimto kilogramų... Kas gi čia dabar?.. Kaž- 
kieno sustota prie šitos sieninės spintos?.. Čia drabuži- 
nė spinta? .. Užrakinta?.. Ne! Palaukit, nedarykit... Jūs 

kalbėjot apie lavoną... Kaip jūs ten sakėt? O kas jei la- 
vonas — toj spintoj!.. 

Radekas užsidega cigaretę. Jo pirštai dreba. 

— Nal Vis dėlto mums reikia ryžtis ją atidaryti... Na, 
mėginkit, brolyti. .. 

Kalbėdamas Megrė pasitaiso prieš veidrodį kakla-- 
raištį, tačiau savo bendro iš akių neišleidžia. 

— Na2.. 

Jis atidaro spintą. 

— O lavonas kur? A?.. 

Radekas atatupstas žengia trejetą žingsnių. Suglumęs: 
spokso į jauną blondinę, išeinančią iš savo slėptuvės; ji. 
lyg nesava, bet anaiptol neišsigandusi. 

Tai Edna Reichberg. Ji žiūri tai į Megrė, tai į čeką.. 
lyg laukdama paaiškinimo. Ji neatrodo sutrikusi. 

Tik jai nesmagu vaidinti neįprastą vaidmenį. 

Megrė, nekreipdamas į ją jokio dėmesio, atsigręžia į 
Radeką, kuris iš paskutiniųjų stengiasi atgauti savitvardą. 

— Ką pasakysit? Mudu tikėjomės išvysią lavoną — 
teisingiau jūs man užminėt, kad rasiu lavoną, — ir štai 
randam jauną žavią mergaitę, gyvą ir sveiką... 

Dabar ir Edna atsisuka į čeką. 

— Tai kaip, Radekai... — vėl prabyla gerai nusiteikęs: 
Meegrė. 

Tyla. 

— Ar tu vis tebemanai, kad aš taip nieko ir nesu-- 
prasiu? .. Tu sakai?.. 

Jauna švedė, nenuleidžianti akių nuo čeko, prasižioja 
iš išgąsčio, bet šauksmas neišsprūsta iš gerklės. 

Komisaras, vėl atsisukęs į veidrodį, ranka lyginasi. 
plaukus. Tada čekas išsitraukia iš kišenės revolverį, nu- 
sitaiko į policininką, paspaudžia gaiduką kaip tik tą aki-- 
mirką, kai mergina prasižioja rėkti. 

Nuostabus ir kartu juokingas dalykas! Pokšteli lyg: 
iš vaikiško pistoleto. Be šūvio. Radekas antrukart pa- 
spaudžia gaiduką. 

Toliau viskas dedasi taip greitai, kad Edna nebesusi-- 
gaudo. Megrė, rodos, tvirtai stovi savo vietoje. Tačiau 
akies mirksniu pašoka, visu svoriu užgriūva čeką, kuris: 
ima raičiotis ant žemės, 

— Šimtas kilogramų! .. — taria Megrė. 

Ir iš tiesų jis spauste prispaudžia priešininką, kuris, 
du ar tris kartus sukrutėjęs, lieka gulėti paslikas su ant- 
Iankiais. 

— Atleiskit man, panele... — sumurma komisaras sto- 
damasis. — Viskas baigta. Prie durų jums yra: taksi... 
Mudu su Radeku turim dar daug apie ką pasišnekėti. .. 

Čekas atsistoja piktas, įtūžęs. Sunki komisaro letena 
nusileidžia jam ant peties: 

— Arne, vaikiuk?.. 

Lošimas kauleliais 


Nuo trečios valandos ryto iki pat aušros degė šviesa 
Megrė kabinete Kė Dezorfevr rūmuose, ir keli viduje bu- 
dintys policininkai girdėjo negarsius monotoniškus balsus. 

Aštuntą valandą komisaras paprašo pasiuntinį atnešti 
į kabinetą dvejus pusryčius. Paskui jis paskambina tar- 
dytojui Komeljo į butą. 

Devintą valandą atsidaro durys. Megrė išleidžia Ra- 
deką: jis be antrankių. 

Ir vienas, ir kitas atrodo nuvargęs. Tačiau nė žymės 
susijaudinimo nematyti nei žudiko, nei kvotą vykdžiusio- 
jo veide. 

— Šičia? — paklausia čekas koridoriaus gale. 

— Taip! Eisim per Teisingumo rūmus. Bus arčiau... 

Jis nulydi Radeką į areštinę koridoriumi, skirtu prefek- 
tūros policijai. Formalumai atliekami greitai. Kai prižiū- 
rėtojas vedasi Radeką į vienutę, Megrė pasižiūri į jį, lyg 
norėdamas kažką pasakyti, galbūt atsisveikinti, bet tik 
gūžteli pečiais ir iš lėto nužingsniuoja į pono Komeljo 
kabinetą. 

Visai be reikalo tardytojas įsitempia lyg gindamasis, 
kai į jo duris atsainiai pasibeldžiama. 

Megrė nė trupučio nepasipūtęs, netriumfuoja ir neiro- 
nizuoja. Teisingiausia būtų pasakius, kad jis iškritęs iš. 
veido kaip žmogus, ką tik atlikęs ilgą ir sunkų darbą. 

— Leisit užsirūkyti?.. Ačiū... Pas jus šalta... 

Ir piktai dėbteli į centrinio šildymo radiatorius, nes: 
savo kabinete paliepė juos nuimti ir pastatyti senovišką 
ketinę krosnį. 

— Atlikta!.. Kaip jums jau sakiau telefonu, jis pri-- 
sipažino... Ir nemanau, kad nuo šiol turėtumėt su juo 
kokių keblumų, nes jis geras lošėjas ir pripažįsta pra-- 
lošęs. .. 

Komisaras buvo pasižymėjęs ant popieriaus lapukų 
pastabas, kurios turėjo būti panaudotos raportui, bet pa-- 
žėręs vėl susigrūda atgal į kišenę, atsidūsta. 

— Bendra bylos charakteristika... — pradeda jis. 

Kaip jam pernelyg išpūsta frazė. Jis pakyla ir, susi- 
dėjęs rankas už nugaros, vaikščiodamas kalba toliau: 

— Byla iš pat pagrindų sufalsifikuota! Štai ir viskas! 
Tie žodžiai ne mano. O paties žudiko! Ir sakydamas žudi-. 
kas dar nebuvo suvokęs, kiek tie žodžiai teisingi. 

Kai Žozefas Ertenas buvo sulaikytas, man krito į akis: 
vienas dalykas: jo nusikaltimo negalima priskirti jokiai 
kategorijai. Aukos jis nepažinojo. Nieko nepavogė. Jis: 
nei koks sadistas, nei pamišėlis. .. 

Aš norėjau iš naujo vykdyti kvotą ir įsitikinau, kad visi: 
duomenys vis daugiau ir daugiau apgaulingi. 

Jie padirbti, kaip aš anksčiau pabrėžiau, ne atsitikti-- 
nai, 0 sumaniai, sakyčiau, netgi moksliškai! Siekiant su- 
klaidinti policiją, siekiant įvelti teisingumą į pasibaisėti-- 
ną avantiūrą! 

Ką sakyti apie tikrąjį žudiką? Kad jis dar apgaulin- 
gesnis negu visa ta jo režisūra! 

Jūs, kaip ir aš, gerai išmanot įvairiausių rūšių nusikal- 
tėlių psichologiją. 

Bet tokio kaip Radekas nei man, nei jums nėra pasi- 
taikę. 

Visą savaitę aš gyvenau su juo, jį stebėjau, stengiau- 
si įsiskverbti į jo mintis. Visą savaitę jis čia vienu, čia 
kitu dalyku mane stulbino, mušė iš vėžių! .. 

Tai mentalitetas, netelpąs į jokią mūsų klasifikaciją. 
Štai kodėl Radekas niekad nebūtų pakliuvęs, jeigu ne tas 
keistas troškimas būti sučiuptam! 

Jis, ne kas kitas, suteikė man reikalingų įkalčių! Jis 
tai darė neaiškiai jausdamas, kad klampina save... Bet 
vis tiek darė... 

O jeigu aš jums pasakyčiau, kad šiuo metu jam pa- 
lengvėjo?.. 

Megrė nekelia balso. Bet tas nesikarščiavimas, santū- 
rumas teikia jo žodžiams ypatingos jėgos. Prefektūros. 
koridoriuose girdėti skubūs žingsniai, kartkarčiais švei- 
corius rikteli kokią pavardę ar žandarai nukaukši savo 
batais. 

— Tas žmogus — žudikas, bet nužudė be jokio tikslo, 
vien dėl to, kad nužudytų!.. Sakyčiau, kad pasismagin- 
tų... Neprieštaraukit... Patys pamatysit... Nemanau, kad 
jis daug kalbės, greičiau tik atsakinės į jūsų klausimus, 
nes man pareiškė, kad nieko daugiau nenorįs — tik ra-- 
mybės. .. 

Žinių, kurias jums apie jį suteiksiu, pakaks... 

Jo motina buvo tarnaitė viename Čekoslovakijos mies- 
tely... Jis augo priemiesty, į kareivines panašiame na- 
me... Ir jeigu mokėsi, tai tik iš labdaros draugijų gau- 
namų pašalpų... 

Esu tikras, kad vaikas būdamas jis dėl to labai ken- 
tėjo ir pradėjo neapkęsti pasaulio, kurį galėjo matyti tik 
iš apačios... 

Taip pat vaikas būdamas jis įtikėjo savo gabumais. .. 
Nusprendė, kad per savo protą pasidarys garsus ir tur- 
tingas!.. Ta svajonė jį atvedė į Paryžių, ta svajonė 
leido jam imti pinigus iš šešiasdešimt penkerių metų 
motinos, kuri, sirgdama stuburo džiova, dirbo tarnaite, 
kad tik jam galėtų padėti! 

Patrakėliška, pražūtinga puikybė! Puikybė tuo dides- 
nė, kadangi Radekas, medicinos studentas, žino pavel- 
dėjęs motinos ligą, žino neilgai jau begyvensiąs. .. 

Iš pradžių jis dirba įnirtingai, ir jo profesoriai stebisi 
jo gabumais. 

Jis su niekuo nesimato, su niekuo nesišneka. Jis ne- 
turtingas, bet pripratęs gyventi skurde. 

Dažnai jis ateina į paskaitas be kojinių, basnirčias. 
"Ne kartą iškrauna daržoves Halėse, kad užsidirbtų ke- 
letą sū... 

Tačiau jį ištinka katastrofa. Miršta motina. Jis nebe- 
gauna nė santimo. 

Ir staiga, neieškodamas kokios išeities, jis atsisako 
visų savo svajonių. Jis būtų galėjęs dirbti kaip daugelis 
studentų. 

Bet jis netgi nepamėgina! Gal suabejojo, kad niekad 
netaps genialiu žmogumi, kokiu tikėjosi tapti? O gal su- 
abejojo pats savim? 

Jis nieko neveikia! Ničnieko! Trainiojasi po alines. 
Rašinėja tolimiems giminaičiams laiškus, prašo paramos. 
Nesibaido labdaros draugijų... Kaulija iš tėvynainių, ci- 
niškai netgi įspėja, kad nesitikėtų iš jo dėkingumo... 

Pasaulis jo nesuprato! Jis niekina pasaulį! 

Ir jis valandų valandas puoselėja tą savo neapykan- 
tą. Monparnaso kavinėse sėdi greta laimingų, turtingų, 
sveikų žmonių. Geria kavą su grietinėle, kai kokteiliai 
rikiuojasi ant gretimų staliukų. .. 

Ar tada jau galvojo apie nusikaltimą? Galbūt! Prieš 
dvidešimtį metų būtų tapęs anarchistu kovotoju, būtų 
mėtęs bombas kokioj nors sostinėj. Bet dabar tai nebe- 
madinga... 

Jis vienas! Jis nori būti vienas. Jis save ėda! Vienat- 
vė, pranašumo jutimas ir likimo neteisybė — jo iškrypė- 
liško mėgavimosi šaltinis. 

Jo protas nepaprastas, bet nukreiptas į žmogaus silp- 
nybes. 

Vienas jo profesorius man papasakojo apie jo mani- 
ją, kurią jau turėjo universitete ir kuri darė jį baisų. 
Užtekdavo jam keletą minučių stebėti kokį žmogų, ir jis 
„pajusdavo tikra to žodžio prasme jo trūkumus. 

Neslėpdamas savo džiaugsmo, pranešdavo kokiam jau- 
muoliui, visai to nesitikinčiam: 

— Nepraeis nė treji metai, ir tu atsidursi sanatorijoj!.. 

Arba: 

— Tavo tėvas mirė vėžiu, ar ne? Saugokis! .. 

Negirdėtas diagnozių teisingumas! Nustatinėti tiek fi- 
zinius, tiek dvasinius trūkumus — tai vienintelė jo pramo- 

ga „Kupolo“ kampe. Pats ligonis, stebi kitus ir diagnozuo- 
ja mažiausius jų ligų požymius. . . 

Krosbis jo stebėjimų lauke, lankosi tame pačiame ba- 
re. Radekas man nupiešė nuostabiai tikrą jo paveikslą. 

Prisipažįstu, aš mačiau tik, kaip sakoma, tėvelio sū- 
nelį, ne daugiau, vidutinio masto lėbautoją, o jis įžiūrė- 
jo įtrūkimą.... 

Jis man kalbėjo apie Krosbį, trykštantį sveikata, mo-- 
terų mylimą, besimėgaujantį gyvenimo smagumais, ir 
taip pat apie Krosbį, galintį padaryti bet kokią niekšy-- 
bę, kad tik patenkintų savo troškimus. .. 

Apie Krosbį, kuris visus metus palaikė Žmonos ir savo 
meilužės Ednos Reichberg kuo artimiausią draugystę, nors 
puikiai žinojo, kad progai pasitaikius išsiskirs ir ves 
meilužę... 

Apie Krosbi, kuris vieną vakarą, kai abi moterys pa- 
liko jį ir išėjo į teatrą, buvo kažkoks neramus. 

Tai buvo „Kupole“, prie galinio staliuko. Su ameri- 
kiečiu sėdėjo du bičiuliai; jis jų turi tiek ir tiek. Krosbis. 
atsiduso: 

— Tik pamanykit, kažkoks kvailys vakar papjovė se- 
nę pardavėją dėl dvidešimt dviejų frankų!.. Aš duo-- 
čiau šimtą tūkstančių, kad tik atsikratyčiau savo tetos! .. 

Kas tai? Ištrūkęs stipresnis žodis? Slapta svajonė? 

Radekas buvo čia pat, Radekas nekentė Krosbio labiau 
už kitus, nes tas šaunumu labiausiai skyrėsi iš kitų. 

Čekas pažinojo Krosbį geriau už jį patį, o Krosbis 
netgi nė sykio jo nebuvo pastebėjęs! 

Radekas atsistojo. Nuėjęs į tualetą, pabrėžė ant po- 
pieriaus skiautelės: 


ž Sutarta — už šimtą tūkstančių frankų. Pasiųskit rak- 
tą M. V. iki pareikalavimo į pašto skyrių Raspajaus bul- 
vare. 

Grįžo į savo vietą. Garsonas įteikė raštelį Krosbiui, 
tas nusijuokė ir toliau sau kalbėjo, tačiau akylai apžiū-. 
rinėjo sėdinčiuosius aplink. 

Po kokių penkiolikos minučių misis Henderson gimi- 
naitis paprašė kaulelių. 

— Tu loši vienas? — pajuokavo vienas jo bičiulis. 

— Man šovė į galvą mintis... Noriu sužinoti, ar iš- 
"kris bent du taškai, pirmu metimu... 

-— Na ir kas tada? 

— Tada bus „taip“... 

— Kodėl „taip“? 

— Taip sau... Nekvaršink sau galvos. .. 

Ir jis ilgai kratė kaulelius rage, pažėrė viena ranka; 
ranka jam drebėjo. 

— Su kaupu! Visi keturi taškai! 

Jis nusišluostė prakaitą, paleido juokelį, kuris nuskam- 
bėjo dirbtinai, ir išėjo. Kitą dieną vakare Radekas gavo 
raktą. 

Megrė nuvargęs atsisėdo, kaip buvo pratęs, apžargom 
-ant kėdės. 

— Tą istoriją su kauleliais man papasakojo Radekas. 
Esu įsitikinęs, kad tai gryna teisybė ir kad Žanvjė, pa- 
siųstas patikrinti, po vienos kitos valandos tai patvirtins. 
Visa kita, ką jums pasakysiu ir ką jau pasakiau, atkūriau 
pamažu, nuotrupa po nuotrupos: čekas, kurį sekiau, ne- 
jučia man teikė vis naujos ir naujos medžiagos išvadoms. 

Įsivaizduokit — Radekas turi raktą... Jis trokšta gauti 
šimtą tūkstančių frankų, bet ne mažiau trokšta patenkinti 
savo neapykantą pasauliui. .. 

Krosbis, kuriam kiekvienas pavydi arba kuriuo kiek- 
vienas gėrisi, yra jo rankose... Jis jį laiko! .. Jis stip- 
rus!.. 

Nepamirškit, kad Radekas nieko nebesitiki iš gyveni- 
mo... Jis netgi nėra tikras, ar turės iš ko išsilaikyti, iki 
liga jį pakirs... Gal teks šokti į Seną, kai nebeturės tų 
kelių sū užsimokėti už kavą su grietinėle. .. 

Jis yra niekis! Niekas jo nesieja su pasauliu! 

Aš ką tik sakiau, kad prieš dvidešimtį metų jis būtų 
"tapęs anarchistu. Mūsų laikais jam, įspraustam į judrią, 
laisvoką Monparnaso minią, atrodo kur kas smagiau pa- 
daryti šūunų nusikaltimą! 

Šaunų nusikaltimą! Jis vargšas ligonis! Ir laikraščiai 
zxašys tik apie jį, apie kiekvieną jo žingsnį! Dėl jo vieno 

ims suktis teismo mašina! Senutė bus nužudyta! Krosbis: 
drebės. .. 

Jis vienas žinos teisybę, jis vienas, gerdamas, kaip vi- 
sada, kavą su grietinėle, mėgausis savo galybe! 

Svarbiausia — neįkliūti. O kad to neatsitiktų, reikia 
pakišti teisingumui tariamą kaltinimą... 

Vieną vakarą kažkurios kavinės terasoje jis sutiko 
Erteną. Jis jį ištyrė, kaip tyrė visus. Užkalbino. .. 

Ertenas, kaip ir Radekas, deklasuotas elementas. Jis 
būtų galėjęs ramiai sau gyventi pas tėvus, laikančius. 
smuklę. Paryžiuje, dirbdamas pristatytoju už šešis šimtus 
frankų per mėnesį, jis skursta, ieško priebėgos svajonė- 
se, ryja pigius romanus, bėgioja po kinus, įsivaizduoja 
nuostabiausius nutikimus. 

Jokios energijos! Neturi kuo apsiginti nuo čeko ga-- 
lybės. 

„Ar nori uždirbt per vieną naktį be jokios rizikos tiek, 
kad paskui galėtum gyventi kaip norėsi?" 

Tas virpa! Radekas jį laiko savo rankose! Radekas. 
mėgaujasi savo jėga, įkalbinėja, piršte įperša savo bend-- 
rui mintį įsilaužti. 

Nieko kito, tik įsilaužti į tuščią vilą! 

Jis sukuria planą, smulkiai numato, ką ir kaip darys 
jo bendras. Pataria nusipirkti kaučiuko puspadžiais apa- 
vą, kad žingsniai būtų negirdimi. O iš tiesų nori būti 
tikras, kad Ertenas paliks aiškius pėdsakus! 

Tas periodas Radekui turbūt buvo vienas iš svaigiau- 
sių! Argi jis, neturįs kuo užsimokėti už aperityvą, nesi- 
jaučia visagalis? 

Ir jis kasdien susiduria su Krosbiu, kuris jo nepažįs- 
ta ir laukdamas pradeda baimintis. 

Žinot, kas man padėjo atskleisti teisybę apie įvykius 
Sen Klu viloje? Viena medicininio pranešimo frazė. Nie- 
kas niekad kaip reikiant kruopščiai neskaiio ekspertų 
pranešimų. Tik prieš keturias dienas mane pritrenkė vie- 
na detalė. 

Teismo ekspertizės gydytojas rašo: 


Praėjus kelioms minutėms po mirties, misis Hender- 
son kūnas, kuris, matyt, buvo ant lovos krašto, nukrito: 
ant žemės. 

Pripažinkit, kam žudikui po keleto minučių čiupinė- 
"ti lavoną, ant kurio nebuvo nei brangenybių, nieko, tik 
naktiniai marškiniai... 

Bet aš grįžtu prie faktų sekos. Šiąnakt Radekas juos 
patvirtino. 

Pagal jo nurodymą Ertenas turi patekti į vilą lygiai 
pusę trijų, užlipti į antrą aukštą, įeiti į kambarį, bet 
šviesos nedegti. Jis prisiekė, kad namuose nebūsią nė 
-gyvos dvasios. O brangenybės, girdi, paslėptos lovoje! 

2 val. 20 min. Radekas pats vienas nužudo abi mote- 
ris, peilį paslepia sieninėje spintoje ir išeina. Laukia atei- 
nant Žozefo Erteno, kuris vykdo duotus nurodymus. 

Grabinėdamas tamsoje, Ertenas numeta nužudytąją, 
išsigąsta, uždega elektrą, pamato lavonus, pačiupinėja, 
kad jie tikrai negyvi, palieka visur savo kruvinų pirštų 
atspaudus. .. 

Kai pagaliau leidžiasi bėgti išsigandęs, lauke kakto- 
muša susiduria su tuo Radeku, kuris dabar visai kitoks, 
"Žiauriai šaiposi. 

Tikriausiai tarp jųdviejų įvyko baisi scena. Bet ką 
gali toks Ertenas prieš Radeką? 

Jis netgi nežino jo pavardės! Nežino, kur gyvena! 

Čekas jam parodo gumines pirštines ir šlepetes: jis 
nepaliko nė mažiausio pėdsako. 

— Tu būsi nuteistas! Tavim nepatikės! Niekas tavim 
nepatikės! Tau įvykdys bausmę! .. 

Taksi jų laukia anapus Senos, Bulonės miške. Ir Ra- 
dekas toliau kalba: 

— Jei tylėsi, tik aš tave išgelbėsiu, aš! Supranti? Aš 
tave ištrauksiu iš kalėjimo, gal po kokio mėnesio, gal 
po dviejų! Bet tu išeisi... 

Po dviejų dienų suimtas Ertenas nieko daugiau ne- 
sako, tik ginasi nežudęs. Jis tiesiog kaip trenktas. Tik 
motinai, tik jai vienai, jis pasako apie Radeką. 

Ir jo motina juo netiki! Ar tai ne geriausias įrodymas, 
jog anas teisybę sakė, kad geriau jau tylėti ir laukti pa- 
žadėtosios paramos? 

Slenka mėnesiai. Vienutėje Ertenui neišeina iš galvos 
tie du lavonai, jų lipniu krauju jis buvo susitepęs rankas. 

Bet palūžta tik tą naktį, kai išgirsta žingsnius atėjusiųjų: 
išsivesti kaimyno į mirties bausmę. 

Tada jis praranda paskutinius pasipriešinimo likučius.. 
Tėvas neatsakė į jo laiškus, užgynė motinai ir seseriai 
jį lankyti. Jis vienas, vienui vienas, košmarų kamuoja- 
mas... 

Staiga jis gauna raščiuką su pabėgimo planu. Jis pa- 
daro, kaip liepia instrukcija, bet be pasitikėjimo, tartum 
koks automatas, ir ištrūkęs į Paryžių slankioja be tikslo,. 
galų gale griūva į lovą ir užminga it negyvas; beje, griež- 
tojo režimo sektoriuje žmonės, laukiantys giljotinos, ne-- 
miega. 

Rytojaus dieną priešais jį išdygsta inspektorius Diu-- 
furas. Ertenas užuodžia policiją, pavojų, instinktyviai 
trenkia inspektoriui, pabėga ir vėl ima klajoti... 

Laisvė jo neapsvaigino. Jis nežino, ką daryti. Neturi 
pinigų. Niekas jo nelaukia. 

Ir vis per tą Radeką! Jis jo ieško po kavines, kur se-. 
niau jį sutikdavo. 

Kam? Nori nužudyti? Ginklo jis neturi. Bet jis taip 
įaudrintas, kad galėtų jį pasmaugti... O gal jį paprašys 
pinigų, o gal jo ieško vien dėl to, kad tai vienintelė bū- 
tybė, su kuria dar gali pakalbėti... 

Jis pastebi jį „,„Kupole“. Jo ten neįleidžia. Jis laukia.. 
Suka ratu kaip kaimo kvaišelis,-kartais prispaudžia savo 
blyškų veidą prie stiklo... 

Radekas išeina, bet ne vienas, o tarp dviejų policinin- 
kų, ir Ertenas. nieko negalvodamas kiūtina į savo olą, 
namo į Nandi, kur jam užginta koją įkelti... Krinta ant 
šiaudų tvartuke. .. 

Ir kai tėvas paliepia jam iki nakties išsinešdinti, jis. 
nusprendžia pasikarti. .. 

Megrė gūžteli pečiais, suburba: 

— Tas jau niekada nebeatsities... Gyventi gyvens. 
Bet palūžęs... Iš visų Radeko aukų jo labiausiai gaila. 

Yra ir kitų... Jų būtų buvę dar daugiau, jeigu ne... 

Apie jas aš-dar kalbėsiu... Nusikaltimas padarytas, 
Ertenas kalėjime, čekas vėl vaikščioja sau po kavines... 
Jis nereikalauja iš Krosbio to šimto tūkstančių pirmiau- 
sia dėl to, kad būtų neatsargų, pagaliau galbūt dėl to, 
kad skurdas jam pasidarė būtinas, kadangi kursto jo 
neapykantą žmonėms... 

„Kupole“ jis gali matyti amerikietį, kuris jau nebe 
toks gerai nusiteikęs... Krosbis laukia... Jis niekad ne- 
buvo matęs raščiuko autoriaus... Jis įsitikinęs, kad Er- 
tenas kaltas... Jis bijo būti išduotas! 

Bet ne! Kaltinamasis leidžiasi nuteisiamas. Kalbama, 
kad netrukus jam bus įvykdyta mirties bausmė, ir tada 
misis Henderson įpėdinis galės atsikvėpti. .. 

Kas dedasi Radeko viduje? Savo šaunųjį nusikaltimą 
jis padarė! Iki smulkmenų viskas buvo kuo puikiausiai 
apgalvota! Niekas jo neįtaria. 

Kaip ir norėjo, jis vienas pasaulyje žino teisybę! Ir 
žiūrėdamas į Krosbius, susėdusius bare, jis galvoja, jog 
vieno žodžio užtektų, kad jie sudrebėtų. .. 

Tačiau jis nepatenkintas. Jo gyvenimas vis toks pat 
vienodas. Niekas nepasikeitė, tik tiek, kad dviejų mote- 
rų nebėra gyvų ir vienam kvaištelėjusiam bus nukirsta 
galva. 

Nedrįsčiau prisiekti, bet galėčiau eiti lažybų, jog užvis 
labiausiai jį slegia tai, kad nėra kas juo gėrėtųsi! Kad 
nė vienas, jam einant pro šalį, nepamanys: „Atrodo pa- 
prasčiausias žmogus, o vis dėlto padarė vieną šauniausių 
nusikaltimų, kokie buvo padaryti! Jis suklaidino poli- 
ciją, apgavo teisingumą, pakeitė daugelio žmonių gyve- 
nimą!.. " į 

Taip yra buvę ir kitiems žudikams. Daugumai užei- 
davo noras kam nors pasipasakoti, kad ir gatvės merg- 
šei. .. 

Bet Radekas kur kas stipresnis... Be to, moterys nie- 
kad jo netraukė. 

Vieną rytą spauda paskelbia, kad Ertenas pabėgo. 
Argi proga ne pati jam siūlosi? Jis sumaišys kortas, at- 
gaus veiksmingą vaidmenį... 

Jis parašo į „Sifflet“... Pagautas baimės, kai pamato 
jo tykantį bendrą, jis pats pasiduoda į rankas policijai... 

Bet jis nori, kad juo būtų gėrimasi!.. Jis nori pagarsėti 
kaip puikus lošėjas! .. 

Ir jis pareiškia: 

— Jūs niekad nieko nesuprasit! .. 

Nuo tada jam apsisuka galva. Jis jaučia, kad paga- 
liau bus suimtas! Tiek to! Jis pats artina tą valandą... 
Jis tyčia daro kvailystes, tarytum kokia vidinė jėga jį 
skatintų trokšti bausmės. . . 

Jis neturi ko veikti gyvenime! Jis ligos pasmerktas! 
Viskas įsipyko iki gyvo kaulo arba piktina... Jis šiaip 
taip stumia dieną po dienos... 

Jis supranta, kad aš prisikabinsiu prie jo, kad pasiek- 
siu tikslą. 

Ir tada jį užlieja kaip ir jėgų antplūdis... Jis artistas, 
koks — nesvarbu... Jam maga suintriguoti mane... 

Argi jam nepasisekė su Ertenu ir su Krosbiu? Kodėl 
jam turėtų nepasisekti su manim?.. 

Kad išmuštų mane iš vėžių, jis sugalvoja visokiausių 
istorijų. .. Be kitų, atkreipia mano dėmesį, kad su drama 
susiję įvykiai vis sukasi aplink Seną... 

Argi jam nepavyks išmušti manęs iš vėžių, argi aš 
nepulsiu klaidingais pėdsakais? 

Tų klaidingų pėdsakų jis vis daugina. .. Jis gyvena lyg 
karštinės krečiamas... Jis Žuvęs, bet tebekovoja, žaidžia 
su gyvybe... 

Kodėl neįtraukus į savo nuopuolį ir Krosbio? 

Tikriausiai save patį jis tebelaiko visagaliu demiur- 
gu... Jis paskambina amerikiečiui, pareikalauja šimto 
"tūkstančių frankų... 

Jis man juos parodo... Jis jaučia liguistą džiaugsmą 
taip žongliruodamas su laisve... 

Jis įpareigoja Krosbį nurodytą valandą nuvažiuoti į 
Sen Klu vilą. Ir tai rodo, kad jis didis psichologas. Jis 
ką tik su manim matėsi. Suprato, kad aš nusprendžiau 
"pradėti iš naujo kvotą nuo pradinio taško. .. 

Taigi aš važiuosiu į Sen Klu... Ir rasiu ten Krosbį, 
kuris neturės kaip pasiaiškinti, ko čia atsirado! .. 

Ar tik nebuvo numatęs, kad Krosbis nusižudys, ma- 
nydamas esąs demaskuotas? Galimas daiktas! Labai ga- 
.limas daiktas. .. 


217 


Bet jam šito negana!.. Jis vis labiau svaigsta nuo 
savo galybės. .. 

Ir kadangi aš jaučiu, kad jis kaip pasiutęs, nuo šito: 
momento prisirišu prie jo, tylus ir apsiniaukęs! Aš visą 
laiką su juo, nuo ryto iki vakaro ir nuo vakaro iki ryto! 

Ar jo nervai išlaikys? .. Iš kai kurių smulkių faktelių 
matau, kad jis ant pavojingos nuožulnumos. .. Jam rei- 
kia nuolatos tenkinti savo neapykantą pasauliui... Jis. 
niekina mažesnius, tyčiojasi iš elgetos, skatina mergšes. 
muštis. .. 

Jis nori pažiūrėti, kokį Man tai padarys įspūdį! Akto- 
rystė!.. 

Nedaug betrūksta, kad jis nusisuktų sprandą! Toks, 
koks jis yra, neilgai bus šalto kraujo... Būtinai padarys: 
klaidą... 

Ir jis ją padaro! Visi didieji nusikaltėliai anksčiau 
ar vėliau prie šito prieina... 

Jis nužudė dvi moteriškes! Jis nužudė Krosbį! Sugrio- 
vė gyvenimą Ertenui... 

Prieš galą jis nori toliau tęsti hekatombą. .. 

Bet aš imuosi kai kurių atsargumo priemonių. Paso- 
dinu Žanvjė „Jurgio V" viešbučio pašto skyriuje, kad 
perimtų visus misis Krosbi ar Ednai adresuotus laiškus, 
kad pasiklausytų jų pasikalbėjimų telefonu... 

Dukart Radekas, nuo kurio aš nesitraukiau, kelioms: 
minutėms pasprunka, ir aš spėju, kad jis išsiuntė laiškus. 

Po kelių valandų Žanvjė tuos laiškus man atnešdavo. 
Štai jie! Viename laiške pranešama misis Krosbi, kad jos. 
vyras organizavo misis Henderson nužudymą, ir kaip 
įrodymas. pridedama dėžutė su raktu, adresas ant jos už- 
rašytas amerikiečio ranka. 


Radekas išmano įstatymus. Laiške pabrėžiama, kad žu- 
dikas negalįs paveldėti savo aukos turto ir kad misis 
Krosbi turtas būsiąs konfiskuotas. 


Jis jai įsako vidurnaktį atvykti į „Baltąją gervę“, pra- 
ardyti čiužinį kambaryje, surasti durklą, kuriuo buvo 
nužudytos aukos, ir jį padėti į saugią vietą. 

Jei ginklo ten nerasianti, turinti važiuoti į Sen Klu ir 
paieškoti sieninėje spintoje... 

Atkreipkit dėmesį į tą būtinumą pažeminti žmogų ir 
„drauge sukomplikuoti įvykius. Misis Krosbi nebuvo ko 
važiuoti į „Baltąją gervę“. Peilio ten nerasta. 

Bet koks smagumas Radekui nuvyti turtingą ameri- 
kietę į bistro, kur renkasi valkatos! 

Bet tai dar ne viskas! Jo pasiutęs troškimas viską 
komplikuoti tuo nepasitenkina, ir jis atskleidžia jaunajai 
moteriai, kad Edna Reichberg buvo jos vyro meilužė ir 
kad tasai buvo prižadėjęs ją vesti. 


Ji žino teisybę! — rašo jis. — Ji jūsų nekenčia ir, ko 
„gero, pasakys norėdama jus įstumti į skurdą. 

Megrė nusišluosto prakaitą, atsidūsta. 

— Sakysit, idiotiška, ar ne? Tai panašu į košmarą! 
'Bet pagalvokit, kad Radekas keletą metų kuria rafinuo- 
:čČiausius keršto planus. 

Be to, jis mažai kur prašauna pro šalį. Antrame laiške 
"jis praneša Ednai Reichberg, kad Krosbis nužudė mote- 
ris, kad jo nusikaltimo įrodymas yra sieninėje spintoje 
ir kad ji galėtų išvengti skandalo, jeigu nurodytą valan- 
-dą nueitų paimti ginklo. 

Jis priduria, kad misis Krosbi žinojusi apie savo vyro 
:nusikaltimą. .. 

Aš jums kartoju, kad jis dėjosi esąs demiurgas. 

Tie laiškai nepateko adresatams į rankas, kadangi 
"Žanvjė man juos atnešė. 

Bet kaip įrodysi, kad juos rašė Radekas? Kaip ir ži- 
nutė į „Sifflet“, jie parašyti kaire ranka! 

Tada aš paprašiau abi moteris padaryti vieną ekspe- 
rimentą, paaiškinau, kad jos turi padėti surasti misis Hen- 
derson žudiką. 

Aš joms liepiau padaryti lygiai tą pat, kas buvo nu- 
rodyta laiškuose... 

Ir Radekas pats mane nusivežė į „Baltąją gervę“, pas- 
kui į Sen Klu... 

Ar nejautė, kad tai galas? Nepaprastai puikus galas, 
„kaip jis ir norėjo, jeigu leiškai nebūtų buvę perimti. 

Misis Krosbi, sukrėsta, kad žudikas išaiškintas, palauž- 
ia to šlykštaus žygio į bistro, atvažiuoja į Sen Klu vilą, 
įeina į tą patį kambarį, kur buvo įvykdyta dviguba žmog- 
žudystė. .. 

Įsivaizduokit, kaip įtempti jos nervai!.. Ir ji susidurs 
akis į akį su Edna Reichberg, turinčia durklą!.. 

Aš neguldau galvos, kad susitikimas būtų baigęsis 
nusikaltimu... Bet nelabai suklysiu manydamas, kad Ra- 
dekas psichologiškai gana tiksliai buvo apskaičiavęs. .. 

Tačiau mano režisūra įvykius kitaip pakreipė. Misis: 
Krosbi išėjo viena. 

Ir Radekui knieti sužinoti, ką ji padarė Ednai... 

Jis užlipo su manim į viršų... Pats savo rankom ati- 
darė sieninę spintą... Ir rado ne lavoną, 0 švedę, gyvą 
ir sveiką... 

Jis pažvelgė į mane... Jis suprato... 

Ir pagaliau tada padarė tai, ko aš tikėjausi... Jis iš- 
šovė... 

Tardytojas Komeljo išpučia akis. 

— Nebijokit! Dar dieną, gatvės spūsty, ištraukiau jam 
iš kišenės užtaisytą pistoletą ir įdėjau tuščią... Ir vis- 
kas! .. Jis lošė! .. Ir pralošė. .. 

Megrė užsidega užgesusią pypkę ir atsistoja suraukęs. 
kaktą. 

— Turiu pridurti, kad jis moka laikytis ir pralošęs. . . 
Likusią dalį nakties mudu praleidom Kė Dezorfevr rū- 
muose... Aš jam garbingai pasakiau, ką žinojau, ir jis 
ne ilgiau kaip valandą išsisukinėjo. .. 

Paskui pats papildė „baltas“ vietas, vis dar su tam 
tikru pagyrūniškumu... 

Šiuo metu jis nepaprastai ramus. Pasiteiravo, kaip aš 
manąs, ar jam nuims galvą. Ir kadangi nesiryžau atsa- 
kyti, jis pridūrė juokdamasis;: 

— Būtinai pasistenkit, komisare! Jūs man padarysit 
mažytę paslaugą... Matot, man rūpi viena mintis... Vo- 
kietijoje aš kartą dalyvavau vykdant mirties bausmę. .. 
Paskutinę akimirką pasmerktasis, kuris laikėsi puikiai, 
staiga pravirko ir ėmė šaukti: ,,Mama!" 

Man įdomu, ar aš irgi šauksiuos mamos! Kaip ma- 
not?.. 


Komisaras ir tardytojas nutyla. Aiškiau girdėti Teisin- 
gumo rūmų triukšmas, susiliejąs su tolimu Paryžiaus gau- 
desiu. 

Pagaliau tardytojas Komeljo atstumia aplanką, kurį 
labiau dėl akių buvo atsivertęs pačioje pokalbio pradžio- 
je. 

— Gerai, komisare,— pradeda jis. — Aš... 

Jis žiūri kažkur į šalį, skruostai jam dega. 

— Norėčiau, kad pamirštumėt mano... mano... 

Bet komisaras, vilkdamasis apsiaustą, lyg niekur nie- 
'ko jam ištiesia ranką. 

— Raportą atsiųsiu rytoj... Dabar turiu užeiti pas 
Moersą, žadėjau jam parodyti tuos abu laiškus... Jis 
apsiima juos nuodugniai grafologiškai ištirti... 

Tarpdury komisaras stabteli, atsigręžia, pamato su- 
sigraužusį tardytojo veidą ir šyptelėjęs išeina: tas šyps- 
nys — visas jo kerštas. 

Pargriuvimas 


Sausis. Šąla. Vyrai — jų čia susirinkę dešimt — sto- 
"viniuoja pasistatę apsiaustų apykakles, rankas susikišę 
4 kišenes. 

Kai kurie trypčioja. norėdami sušilti, persitaria vienu 
kitu žodžiu, baugščiai žvilgčioja į tą pačią pusę. 

Tik vienas Megrė, nuošaliai susigūžęs, toks niūrus, 
kad niekas nedrįsta jo užkalbinti. 

Gretimuose namuose užsižiebia vienas kitas langas, 
vos vos švinta. Kažkur nuskamba tramvajaus skambalas. 

Pagaliau privažiuoja automobilis, trinkteli durelės, su- 
dunda sunkūs batai, kažkas pusbalsiu sukomanduoja. 

Žurnalistas sugrubusiais pirštais imasi žymėtis blok- 
note. Vienas žmogus nusigręžia. 

Radekas guviai išlipa iš kalėjimo automobilio, apsi- 
dairo aplink šviesiomis akimis, kurios prietėmy atrodo 
lyg besimainančios jūros vandens spalvės. 

Sargybiniai jį laiko iš abiejų pusių. Bet to nė nereikia; 
dideliais žingsniais jis nužingsniuoja prie ešafoto. 

Paslysta ant leduko ir pargriūva. Sargybiniai, įtarda-- 
mi, kad pasmerktasis sumanė priešintis, puola jo pakelti. 

Tai trunka keletą sekundžių. Bet galbūt šitas pargriu-- 
vimas pasmerktajam skaudžiau negu visa kita: jis atsis-- 
toja susigėdęs, praradęs pasipūtimą, įsikalbėtą savim pa-- 
sitikėjimą. 

Jis žvelgteli į Megrė, kurį buvo prašęs dalyvauti vyk-- 
dant bausmę. 

Komisaras nori nusukti akis. 

— Jūs atėjot... 

Žmonės nekantrauja. Nervai įtempti, visiems norisi 
paskubinti ir baigti skausmingą sceną. 

Tada Radekas atsisuka, pasižiūri į leduką su sarkas- 
tišku šypsniu, paskui į ešafotą, nusišiepia: 

— Ir čia nepasisekė! .. 

Tie, kurie turi atimti žmogui gyvybę, trypčioja, ne-- 
drįsta raginti. 

Kažkas prašneka. Susignalizuoja automobilis gretimo-- 
je gatvėje. 

Radekas pats žengia į priekį žiūrėdamas tiesiai prieš: 
save. 

— Komisare... 

Dar kokia minutė — ir viskas bus baigta. Jo balsas: 
skamba keistai. 

— Jūs pareisit namo... Rasit belaukiančią žmoną, ar 
ne? .. Išvirs jums kavos. .. 

Megrė nieko daugiau nematė, nieko negirdėjo. Teisy- 
bė! Žmona jo laukia šiltai prikūrentame valgomajame su. 
pusiyčiais ant stalo. 

Pats nežino kodėl neturi drąsos eiti namo. Grįžta tie-- 
siai į savo kabinetą, prižeria kupiną krosnį anglių, net 
grotelės pasidaro raudonos. 

